GHIDUL SIMPTOMELOR ŞI MALADIILOR 
de prof. Jean-Paul Giraud şi dr. Charles Hagège 


PRESCURTĂRI FOLOSITE ÎN ACEASTĂ LUCRARE 


buv. — buvabil 
cp. — comprimat 
cps. — capsule 
cr. — cremă 

dj. — drajeu 

eff. — efervescent 
f. — fiole 

pulb. — pulbere 
ung. — unguent 
sol. — soluţie 
sup. — supozitor 


susp. — suspensie 


ABDOMEN DUREROS LA ADULT 
Abdomenul poate să fie împărțit în noua regiuni topografice: 
— regiunea subcostală dreaptă (hipocondrul drept); 
— regiunea "stomacului" (epigastrică); 
— regiunea subcostală stângă (hipocondrul stâng); 
— flancul drept (de la coaste până la şold); 
— regiunea ombilicală; 
— flancul stâng (de la coaste până la şold); 
— regiunea (fosa) inghinală dreaptă; 
— regiunea "vezicii" (hipogastrică). 
— regiunea (fosa) inghinală stângă; 
În funcţie de localizarea durerii, de vechime, de caracterul său, de alte semne şi simptome ce o pot 


însoţi, pot să fie suspectate diverse cauze. 


4 ATENŢIE 

Orice durere de abdomen care este însoţită de unul sau mai multe dintre semnele următoare: 

— vomă hemoragică (chiar minimă); 

— scaun roşu sau negru precum cărbunele; 

— oprirea prelungită a scaunului şi mai ales a gazelor, constituie o urgenţă, deoarece poate 
să fie vorba de o peritonită, de o hemoragie digestivă sau de o ocluzie intestinală. 

Nu luaţi nici un medicament, nu mâncaţi şi nu beţi nimic. 


Chemaţi medicul. 


DURERI ÎN REGIUNEA STOMACULUI 

Pot fi cauzate de: 

* O gastrită (inflamație a peretelui stomacului, vezi Gastrit), un ulcer al stomacului sau 
duodenului. Durerile apar la mai mult sau mai puţin timp după mese şi pot să-l trezească pe bolnav 
noaptea. Ele sunt calmate de consumul alimentelor, mai ales de produse lactate, şi pot să fie 
accentuate de consumul de alcool. În mod tipic, aceste dureri apar pe o perioadă de câteva zile, cu 
oarecare regularitate, dar pot să fie şi cu totul anarhice. 

Diagnosticul nu poate să fie stabilit cu certitudine decât prin fibroscopie (examen efectuat cu 
un fibroscop, aparat care permite să se vizualizeze direct tubul digestiv). În aşteptarea acestui 
examen, durerile pot să fie calmate provizoriu cu unele produse, numite pansamente ale stomacului 
(vezi Arsuri la stomac). Este vorba de produse care nu sunt absorbite de tubul digestiv. Dar trebuie 
să se ştie că ele constituie doar un tratament de moment. Consultul medical se impune la orice 
durere persistentă în această regiune (mai ales dacă este însoțit de scaun negru, semnul unei 
sângerări care poate să devină foarte gravă în orice moment). Ulcerele pot să se perforeze şi să ducă 
la peritonită. 

* Un calcul al veziculei biliare (vezi mai jos). 

* O hernie hiatală: pătrunderea intermitentă sau permanentă a părții superioare a 
stomacului în torace, ceea ce poate să ducă la trecerea în esofag de lichid gastric, extrem de acid. De 
altfel, acest reflux poate de altfel să existe şi în absenţa herniei hiatale. Esofagul nu se poate proteja 
împotriva acestei agresiuni, ceea ce poate să ducă la o inflamare, sau chiar la ulceraţii. Bolnavul 
suferă de regurgitări acide, mai ales când stă întins şi/sau aplecat în faţă. 

Diagnosticul se stabileşte cu ajutorul unei fibroscopii a stomacului. În aşteptarea acestor 
examene, bolnavul trebuie să stea cu capul ridicat, să nu se întindă după mese, să nu poarte o curea 
prea strânsă şi să evite cafeaua, tutunul şi ciocolata. 

* O angină pectorală (vezi Dureri de piept). 


* O pancreatită acută (inflamarea pancreasului): durere foarte intensă, brutală, difuzând în 


spate, asociată cu stări de vomă, la un subiect mare consumator de alcool sau având un calcul al 


veziculei biliare. 


DURERI ÎN REGIUNEA SUBCOSTALĂ DREAPTĂ 

Ele pot să fie provocate de: 

* Un ulcer al duodenului (vezi mai sus). 

* Un calcul al veziculei biliare. În acest caz durerea este mai puţin influenţată de mese; ea 
difuzează uneori în umărul drept, şi poate să fie însoţită de greață şi vomă. Diagnosticul nu se poate 
stabili decât printr-o radiografie sau o ecografie (examen efectuat cu ajutorul unui fel de radar cu 
ultrasunete) a veziculei biliare. Când acest tip de durere este urmat de febră şi/sau de icter, este 
vorba de un calcul în canalul coledoc (canal care permite evacuarea bilei de la ficat în tubul 
digestiv) şi se impune de urgenţă consultarea medicului. 


* O pleurezie dreaptă (vezi Dureri de piept). 


DURERI ÎN REGIUNEA SUBCOSTALĂ STÂNGĂ 
Sunt rare şi se datorează fie unei localizări neobişnuite a durerii de stomac (vezi mai sus), fie 
unei pleurezii stângi (vezi Dureri de piept), fie unei maladii a intestinului gros. 


Extrem de rar se întâmplă ca de vină să fie splina. 


DURERI ÎN FLANCUL DREPT SAU STÂNG 

Ele sunt provocate de cele mai multe ori de: 

* O afecţiune a rinichiului drept sau stâng (vezi Dureri de spate). 

* O maladie a colonului. În acest caz există o constipaţie sau o diaree (vezi aceşti termeni), 
sau chiar o alternanță a celor două. Dacă tulburările sunt recente, mai ales la un subiect peste 
patruzeci de ani, trebuie consultat medicul. În faza de dureri, pot să fie folosite unele medicamente 


antispastice. 


DURERI ÎN REGIUNEA OMBILICALĂ 

Ele sunt provocate de: 

* O maladie a colonului (sau mai rar a intestinului subțire). Dacă există diaree şi/sau greață 
sau vomă după consumul unui aliment îndoielnic, poate să fie vorba de o gastro-enterită (vezi 
Diaree). 

* Uneori, o maladie a pancreasului, mai ales: 

— dacă durerile iradiază în spate şi sunt calmate de aspirină sau de poziția ghemuit; 


— dacă se consumă mult alcool zilnic; 


— dacă există scaun cu aspect grăsos şi/sau o slăbire importantă şi/sau diabet. 


In acest caz se impune consultarea medicului. 


DURERI ÎN REGIUNEA ILIACĂ 

Poate să fie: 

* În dreapta, o apendicită. În acest caz durerile sunt deseori însoţit de febră (maxim 38, 5 
grade Celsius), constipaţie şi vomă. Se impune consultul medicului în vederea unei intervenţii 
chirurgicale urgente (dacă diagnosticul se confirmă), ca să se evite o peritonită (infecţie în interiorul 
întregului abdomen din cauza perforării apendicelui). 

* O hernie inghinală sau crurală: reprezintă trecerea prin peretele abdominal a unui 
segment de intestin care se poate răsuci (hernie strangulată). Şi în acest caz se impune intervenţia 
chirurgicală. 

* Un chist al ovarului sau o sarcină extrauterină (consultarea unui ginecolog). 

* O maladie a colonului (vezi mai sus Dureri în flancul drept sau stâng). 

* Menstruaţie dureroasă (vezi acest termen). 


* O torsiune de testicul (vezi Testicul). 


DURERI ÎN REGIUNEA VEZICII 
* Maladie a colonului (vezi mai sus Dureri în flancul drept sau stâng). 
* Maladie a vezicii, în cazul în care există arsuri la urinat şi/sau urină roşie, şi/sau o 


eliminarea de pietricele (calculi). Consultaţi medicul. 


DURERI ABDOMINALE DIFUZE 

Dacă sunt foarte vechi, evoluând de mulţi ani, asociate cu constipaţie şi/sau diaree, fără 
prezenţa sângelui în scaun, fără slăbire, cu o radiografie şi/sau o fibroscopie a intestinului 
(coloscopie) normală, este vorba de o maladie funcţională a colonului (colopatie funcțională, numită 
şi colită spastică sau colon iritabil), care nu prezintă gravitate. Tratamentul său asociază de cele mai 
multe ori medicamente antispastice şi/sau laxative uşoare. (vezi Constipaţie), evitând laxativele 


iritante. 


# ATENȚIE 
Medicamentele antispastice calmează durerile, dar provoacă în schimb constipaţie. Nu 


trebuie luate decât foarte scurt timp, doar dacă durerea e prea mare. 


MEDICAMENTELE 


Sunt folosite două tipuri de medicamente: 

* Antispasticele atropinice, cum ar fi Buscopan, Scobutil. Ele sunt interzise în caz de 
glaucom cu unghi îngust sau închis sau când există maladii ale prostatei şi pot să provoace o 
uscăciune a gurii, palpitaţii etc. Cele mai multe dintre aceste produse sunt eliberate pe reţetă. 

Lor trebuie să li se prefere: 

* antispasticele precum No-Spa, Papaverină, Piafen care acționează direct asupra fibrelor 


musculare intestinale şi care nu au contraindicaţiile şi nici inconvenientele precedentelor. 


ABDOMEN DUREROS LA COPIL 

Trebuie să se ştie că: 

— copilul mic, până la cinci ani, nu ştie să localizeze durerea şi îşi arată de cele mai multe ori 
buricul; 

— nu există la el paralelism între intensitatea durerii şi gravitatea maladiei; 

— orice durere cu început brusc, căruia nu i se poate preciza cu exactitate debutul, care 


persistă o oră sau mai mult, necesită neapărat un examen medical serios în cel mai scurt timp. 


MANIFESTĂRI ŞI CAUZE PRINCIPALE 

Deşi câteva cauze amintite la adult (vezi Abdomen dureros la adult) pot să fie responsabile 
şi de durerile abdominale la copil, unele trebuie citate în primul rând şi, mai ales, cele care necesită 
intervenţia chirurgicală: 

* Apendicită (vezi acest termen), al cărei diagnostic va fi confirmat în decursul a 48 de ore 
de la spitalizare, ştiind că decizia oricărei intervenţii chirurgicale trebuie să fie foarte bine chibzuită. 

* Invaginaţie intestinală acută. O parte a intestinului pătrunde ca un deget de mănuşă în 
porţiunea care urmează după ea. Se întâlneşte la copilul mic, până la trei ani. Acesta prezintă brusc 
dureri intense, care provoacă plâns şi ţipete; copilul se răsuceşte în pat, refuză orice mâncare şi 
uneori vomită. După care totul intră în normal, copilul se linişteşte şi îşi reia activitățile obişnuite. 
Apoi crizele reapar, mai mult sau mai puţin apropiate. Trebuie să chemaţi medicul cât se poate de 
urgent. 

* Hernie strangulată (vezi Abdomen dureros). 

* Torsiunea testiculului (vezi Testicul). 


In aceste ultime două cazuri, intervenţia chirurgicală este o urgenţă. 


ALTE CAUZE 

*  Constipaţie (foarte frecventă). Lipsa scaunului cel puţin trei zile şi/sau scaun tare. 

*  Gastroenterită. Se manifestă prin vomă şi diaree, precedate deseori de dureri 
abdominale. 

*  Paraziţi intestinali (vezi acest termen). 

* Orice infecţie a nasului, gâtului, urechilor sau a plămânilor. 

*  Infecţiile urinare, a căror necunoaştere este gravă. 

*  Hepatitele virale, înainte de apariţia icterului. 

* Reumatismul articular acut. 

* Toate aceste cauze necesită o consultație medicală şi este interzisă orice fel de 
automedicaţie. 

* În sfârşit, dacă durerile recidivează frecvent, se pot avea în vedere (cu prudenţă) 


factori psihologici (anxietate). 


CE TREBUIE FĂCUT 


Orice durere care persistă mai mult de şase ore necesită consultul medicului. 


ACETONEMIE 


MANIFESTĂRI 

Acetonemia constă în prezenţa acetonei în sânge şi în urină. Această acetonă este 
răspunzătoare pentru mirosul particular al respirației. Aceste crize periodice evoluează în câteva 
ore, chiar câteva zile. Ele pot fi observate la copiii care vomită şi la subiecţii bolnavi de diabet, când 


acesta este netratat sau tratat necorespunzător (vezi Diabet). 


CAUZE 

Când un organism nu se hrăneşte, utilizează şi arde lipidele proprii. Produsul acestei arderi 
este acetona, care este eliminată prin urină precum şi prin plămâni. Un copil care vomită excesiv, 
dintr-un motiv sau altul, este ca un subiect care nu se alimentează, îşi arde grăsimile şi are acetonă 
în urină. 

Vărsăturile sau lipsa alimentaţiei provoacă acetonemia, nu invers. 

Vărsăturile pot să fie provocate de unele cauze evidente: tulburări digestive, de infecţii 
nazale, ale gâtului, ale urechilor (angină, rinofaringită, otită), tulburări neurologice, medicamente. 


Dar ele pot deasemenea să nu aibă o cauză aparentă. 


CE TREBUIE FĂCUT 

Tratamentul imediat constă în a da copilului care vomită mici înghiţituri — repetate la fiecare 
cinci minute — de apă îndulcită sau alte lichide dulci: Coca Cola sau Pepsi Cola neacidulate. 
(Atenţie să nu se dea, evident, sortimentul "Light" al acestor băuturi, care nu conţine zahăr.) După 
aceea trebuie chemat un medic ca să descopere şi să trateze cauza vărsăturilor (gastro-enterită, 
angină, rinofaringită, otită, apendicită etc.) (Vezi, Abdomen dureros, Angină, Otită) 


Vezi de asemenea Ficat (criză de) şi Diabet. 


ACCIDENT DE CĂLDURĂ (hipertermie) 

Temperatura organismului este reglată la o valoare de aproximativ 37 grade Celsius, datorită 
unui termostat situat în creier. Când temperatura ambiantă creşte sau scade, acesta modifică starea 
funcțională a diferitelor sisteme (vase sanguine, glande sudoripare etc.) care permit temperaturii 
interne să se menţină stabilă. Acest sistem de siguranță poate să fie dereglat în anumite împrejurări, 
îndeosebi cu ocazia unui exercițiu muscular intens sau într-un climat cald şi umed. Atunci 
temperatura corpului creşte fără nici un control şi se produce accidentul de căldură. Cei mai 
vulnerabili sunt sugarii şi vârstnicii. 

Un anumit număr de medicamente (care sunt interzise dacă subiectul are glaucom sau 
probleme de prostată), în special unele neuroleptice (fenotiazine) şi unele antidepresive (cele 


triciclice), pot să favorizeze producerea acestui accident. 


MANIFESTĂRI 

Pierderea cunoștinței, convulsii, delir, puls foarte accelerat, scăderea tensiunii arteriale, 
accelerarea respirației, creşterea temperaturii până la 42 de grade Celsius, sunt semne care indică un 
accident de căldură. Uneori, un anumit număr de semne preced acest accident grav: crampe 
musculare prelungite, greață, vomă, diaree, dureri de cap. 


Trebuie să se acţioneze de la primele semne. 


CE TREBUIE FĂCUT 

— evitaţi expunerea prelungită la soare, mai ales dacă atmosfera este umedă; 
— nu faceţi eforturi intense şi prelungite în acest tip de climă; 

— întindeţi subiectul la umbră, într-un loc răcoros şi aerisit; 

— răcoriţi-i faţa cu o cârpă umedă şi rece; 

— daţi-i să bea apă rece, dar nu foarte rece; 


— apelaţi cât mai repede posibil la medic. 


ACNEE 


MANIFESTĂRI ŞI CAUZE 

Inflamaţie a glandelor sebacee anexate firelor de păr, apărând în preajma pubertăţii şi putând 
să persiste ani de zile. Acneea este formată din câteva tipuri de leziuni, în special la nivelul feței, 
umerilor şi spatelui: puncte negre, mici coşuri roşii superficiale sau mai profunde, sub forma unor 
chisturi pline cu puroi. 

Acneea este legată de fenomene hormonale şi de microbii care trăiesc la baza firului de păr. 
Cel mai frecvent apare pe pielea grasă. Ea poate să se accentueze înaintea menstruației sau într-o 
atmosferă umedă şi caldă. 

Nu are nici o legătură cu alimentaţia (putem mânca ciocolată), nici cu constipația, nici cu 
ficatul. 

Ea apare la pubertate din cauza creşterii secreției hormonilor masculini. Un anumit număr de 
medicamente — derivate ale cortizonului, unele pilule contraceptive, unele medicamente pentru 
maladii mentale (neuroleptice), unele antidepresive, antiepileptice, derivate ale hormonilor 


masculini (androgeni) etc. — pot să favorizeze apariţia acneei. 


CE TREBUIE FĂCUT 

Extirparea punctelor negre, dacă acestea nu sunt numeroase, cu două comprese îmbibate cu 
alcool de 70 de grade. Curăţarea cu minuţiozitate a pielii pentru înlăturarea excesului de substanţă 
grasă (sebum), evitând frecatul prea intens, care poate irita pielea. 

Evitarea oricărui machiaj sau a cremelor grase. 

Contrar ideilor preconcepute, soarele are un rol nefast în evoluţia acneei. Soarele este de 
vină pentru accesele de acnee de la începutul lunii septembrie. 

În cazul unei acnee grave sau care evoluează spre formarea de cicatrici uneori definitive, 


este indispensabilă consultarea dermatologului. 


MEDICAMENTELE ANTIACNEICE 


Există două tipuri de tratamente: 


* Tratamentele locale 

1. Derivatele vitaminei A acizi sau retinoizi. 

Aceste produse se aplică seara, rărind aplicările în caz de iritare. Rezultatul poate să apară 
după patru-şase săptămâni. 


Femeile care fac acest tratament trebuie să-l întrerupă în caz de sarcină. 


2. Peroxidul de benzoil. 


Atenţie la arsuri în caz de expunere la soare. Acest produs decolorează hainele. 


3. Antibioticele locale, în principal eritromicina şi clindamicina (Klindan, Klimicin), sunt 


eficace în cazul acneei inflamatoare. 


4. Celelalte produse sunt eliberate fără rețetă. Majoritatea produselor eliberate fără reţetă 
sunt lipsite de interes. Ele conţin în special sulf, care poate să fie chiar un factor agravant al acneei. 
Sulfamidele nu ar trebui în nici un caz să fie folosite, din cauza riscului de alergie şi a selecționării 


unor germeni rezistenți. Numai medicamentul Skinoren (cr.) are o oarecare eficacitate. 


* Tratamentele pe cale orală 

1. Antibioticele, mai ales grupul tetraciclinelor. 

Deseori asociate cu tratamentul local. Ele sunt contraindicate în caz de sarcină şi nu trebuie 
să fie asociate cu Isotretinoinul (retinoid administrat pe cale orală). Evitaţi expunerea la soare în 
timpul tratamentului (risc de arsuri). 


In caz de alergie la tetracicline, se folosesc macrolidele (eritromicina). 


2. Tratamentele hormonale, precum acetatul de ciproteronă (Diane-35), nu sunt folosite 


decât la femeie. Ele sunt contraindicate în caz de sarcină şi au un efect contraceptiv. 


3. Isotretinoinul (Roccutane) este un retinoid oral, rezervat acneelor severe. Trebuie 
neapărat ca femeile care fac acest tratament să aibă un mijloc contraceptiv eficace pe întreaga 
durată a tratamentului şi luna următoare opririi sale, datorit riscului unor malformații la care este 
expus fetusul din cauza acestui produs. Nu se donează sânge pe durata acestui tratament şi nici în 


luna care urmează opririi lui. 


MEDICAMENTE ANTIACNEICE 


ACNIDAZIL cr. 
AIROL ROCHE cr., lot. 
AKNEROXID cr. 


ERITROMICINă cp. 

ERITROACNOL ung. 

DIANE-35 cp. 

INDERM sol. 

RETIN-A cr. 

ROACCUTANE cps. 

SKINOREN cr. 

UNGUENT PENTRU ACNEE ROZACEE 


AEROFAGIE (Balonări) 


MANIFESTĂRI ŞI CAUZE 

Aerofagie însemnă "acţiunea de a înghiți aer". Pacienţii care suferă de aerofagie se plâng 
însă de expulzarea aerului, adică au râgâituri (eructaţii) frecvente după mese. Care este adevărul? 

Ambele propoziţii sunt exacte: ca să expulzezi aer, trebuie să-l fi înghiţit. Aerofagia este în 
realitate un fel de tic nervos care constă în a elimina aer din stomac (eructaţii, “râgâituri”), după ce 
l-ai ingurgitat în mod inconştient înainte. Acest lucru se poate produce şi datorită erorilor de regim 
alimentar: mâncare consumată prea repede, folosirea excesivă a băuturilor gazoase, a gumei de 
mestecat. 

O hernie hiatală (pătrunderea unei părți a stomacului în cavitatea toracică) poate să 
constituie uneori cauza aerofagiei. Există deseori simultan un reflux de lichid acid gastric în esofag, 
chiar până în gură, mai ales când stăm aplecaţi în față. În acest caz se impune consultarea 


medicului. 


# ATENŢIE 


Balonările sunt provocate uneori de constipaţie (vezi acest termen). 


CE TREBUIE FĂCUT 
Ideal ar fi să vă debarasaţi de acest tic. Dar el fiind inconştient, veţi înţelege că nu este un 


lucru uşor. Unele medicamente pot însă să vă ajute. 


MEDICAMENTELE 


Unele tipuri de produse pot să aibă o anumită eficacitate: Sab Simplex (cp.), Carbophos, 

Eucarbon. 

Evitaţi celelalte medicamente în care sunt prezente produse mai mult sau mai puţin 
extravagante (extrase de organe, de exemplu) sau care conţin produse constipante (le recunoaştem 
după faptul că sunt contraindicate în caz de glaucom sau în cazul problemelor de prostată), 


constipaţia fiind ea însăşi sursă de balonări. 


MEDICAMENTE ÎMPOTRIVA AEROFAGIEI ŞI BALONĂRILOR 
(ANTIFLATULENTE) 


CARBO MEDICINALIS cp. 
CARBOPHOS cp. 
DIGESTIN cps. 
EUCARBON cp. 

FESTAL dj. 

SAB SIMPLEX cp. 
TRIFERMENT dj. 

ZY MOGEN cp. 


AFTE 


MANIFESTĂRI 
Ulceraţii albicioase şi dureroase ale limbii, gingiilor sau gurii. Nu sunt prezente nici febra şi 


nici inflamarea ganglionilor regionali. Se vindecă singure fără tratament. 


CAUZE 
Necunoscute: pot fi provocate de viruşi. 


Par să fie favorizate de unele alimente: banane, migdale, nuci, brânzeturi. 


CE TREBUIE FĂCUT 
Unele produse pot să calmeze jena pe care o produc. Este vorba în principal de anestezice 


locale. Produsele împotriva durerii (vezi Durere) pot şi ele să fie folosite. Băi de gură cu aspirină 


|]: 


solubilă (şase comprimate sau pliculeţe de 500 mg într-un pahar mare cu apă) sunt uneori eficace 
(atenţie să nu înghițiţi!). 
În cazul în care aftele persistă, consultaţi medicul de familie ca să nu existe cumva o aftă 


unică persistentă. 


MEDICAMENTE ÎMPOTRIVA AFTELOR 


AFTOLIZOL 

GLICERINĂ BORAXATĂ 10 % 
HEXORAL spray, sol. 

SOLUȚIE CONTRA AFTELOR BUCALE 
TICIVEROL sol. 

TANTUM VERDE cp. 


ALCOOL 

Alcoolul face parte, de secole, din obiceiurile şi din cultura celor mai multe societăți umane. 
Alcoolul face parte şi din plăcerile vieţii. Consumul său în doze mici nu prezintă riscuri pentru 
organism. Începând de la o anumită doză zilnică, variabilă pentru fiecare individ, alcoolul devine 


toxic, în special pentru ficat şi sistemul nervos. 


CE ESTE ALCOOLUL 


Este produsul fermentării zahărului prezent în fructe, cereale sau unele legume. 


CE DEVINE ALCOOLUL ODATĂ ABSORBIT 

Alcoolul, o dată absorbit, trece foarte repede în sânge, în câteva minute, şi asta cu atât mai 
rapid cu cât este consumat pe stomacul gol, sau e vorba de un alcool concentrat. Aceeaşi cantitate 
de alcool face să crească mai mult alcoolemia la femeie decât la bărbat. Alcoolul se răspândeşte 
după aceea în toate organele, iar la nivelul ficatului va fi metabolizat în mod progresiv. La doze 
mici, ficatul poate să distrugă alcoolul fără ca acesta să-i afecteze propriile sale celule, celulele 
hepatice. Dincolo de o anumită doză însă, mecanismele suplimentare de distrugere a alcoolului puse 


în joc vor duce la deteriorări la nivelul celulelor ficatului. Dacă aceste deteriorări se repetă zilnic, 

de-a lungul anilor, se va ajunge la o distrugere mai mult sau mai puţin importantă a ficatului. 
Deşeurile metabolizării alcoolului sunt responsabile pentru starea de mahmureală (vezi acest 
termen). Alcoolul trece prin placentă şi de asemenea în laptele matern (când mama bea, fetusul şi 
sugarul beau şi ei). O mică parte din alcool este eliminată prin urină, precum şi prin plămâni şi 


transpiraţie. 


CE DOZĂ DE ALCOOL ESTE LIPSITĂ DE PERICOL 

Ea este variabilă în funcție de individ, dar se poate spune că echivalentul a o jumătate de 
litru de vin (2/3 dintr-o sticlă de 75 cl) băut la mese, într-o zi, de către un bărbat de 70 kg este o 
doză inofensivă. Pentru o femeie de 55 kg, doza inofensivă este de 1/3 1 (circa jumătate dintr-o 


sticlă de 75 cl). 


* Câteva echivalenţe 

1 l de vin de zece grade conţine 100 ml de alcool pur. 

1 | de whisky de patruzeci de grade conţine 400 ml de alcool pur. 

1/2 1 de vin = 1 1 de bere sau de cidru sec = 2 1 de cidru dulce = 1/8 1 de whisky sau rom sau 


gin = 1/41 de porto. 


# ATENȚIE 
Evitaţi să daţi copilului până la vârsta adultă orice băutură alcoolizată, chiar şi slabă (cidru, 
bere). Dacă adăugaţi apă într-un pahar de vin sau de whisky, asta nu înseamnă că diminuaţi 


cantitatea de alcool absorbită. 


CARE SUNT PROPRIETĂȚILE ALCOOLULUI 

În doze slabe sau moderate, alcoolul: 

— aduce 7 calorii pe gram (10 ml de alcool pur = 8 g = 56 calorii), care pot fi folosite pentru 
întreţinerea metabolismului, economisind caloriile alimentelor; 

— are o acţiune excitantă iniţial, apoi inhibitoare asupra sistemului nervos central; 

— are o acţiune excitantă şi iritantă asupra mucoaselor digestive; 

— are o acţiune diuretică; 

— are o acţiune excitantă asupra tonusului muscular, dar acest fenomen este trecător şi urmat 


de o depresie. 


CARE SUNT RISCURILE DACĂ SE DEPĂȘEȘTE DOZA "INOFENSIVĂ" 


În intoxicația acută, alcoolul diminuează reflexele şi capacitatea de judecată. El este vinovat 


To 


de o mare parte din accidentele rutiere sau de muncă. 

Cronic, băut zilnic, depăşindu-se dozele "inofensive", alcoolul va ataca toate organele prin 
care trece, fie direct, fie prin intermediul sângelui care îl vehiculează: creşterea riscului de cancer al 
gurii, al gâtului şi esofagului (mai ales dacă fumaţi); gastrită alcoolică; hepatită etanolică care, prin 
repetare zilnică ingestiei de alcool conduce la ciroză şi deces în câțiva ani, dacă nu se renunţă total 
şi definitiv la alcool; pancreatită, afectarea sistemului nervos, a nervilor, inclusiv a nervului optic 


(ceea ce va duce la tulburări grave ale vederii, mai ales dacă se asociază cu fumatul) etc. 


CE TREBUIE FĂCUT 

Nimic dacă nu beţi mai mult decât doza "inofensivă". Continuaţi să beţi şi bucuraţi-vă de 
această plăcere. 

Dacă depăşiţi "doza prescrisă", vă asumaţi un risc pentru voi, dar şi pentru cei din jurul 
vostru. Alcoolismul are repercusiuni nu numai asupra individului care bea, ci şi asupra celor din 
jurul său şi a mediului său de viaţă (soţ, soţie, copii, loc de muncă, accidente rutiere). 

Ca să ştiţi dacă depăşiţi doza pe care organismul vostru poate să o suporte, se pot face două 
examene sanguine: 

* dozarea transaminazelor GOT şi GPT, enzime al ficatului ale căror nivele depăşesc 
normalul de la o anumită doză zilnică de alcool absorbit, variabilă pentru fiecare individ; 

*hemograma, cu măsurarea volumului mediu eritrocitar (VEM) Acesta este crescut în caz de 
alcoolism. Dacă prezentaţi una sau două din anomaliile menţionate mai sus (atenţie: există şi alte 
maladii, hepatice sau nu, precum şi numeroase medicamente care pot determina creşterea nivelelor 
transaminazelor GOT şi GPT), înseamnă că absorbţia alcoolului este prea mare şi deja nefastă 
pentru organism. Oprirea consumului de alcool readuce în câteva zile nivelele transaminazelor 
sanguine la normal. A continua înseamnă a accepta riscul unei ciroze a ficatului, printre alte 
complicaţii deja amintite. 

Când s-a instalat ciroza, nu există nici un tratament susceptibil să-l vindece. Odată distrus, 
ficatul e distrus definitiv. În acel moment, a continua cu băutura, fie şi un degetar pe zi, înseamnă o 
adevărată sinucidere. Ciroticii care renunță complet şi definitiv la băutură au însă mari şanse să 


vadă ciroza stabilizându-se şi au o speranţă de viaţă mult mai mare. 


CUM SĂ RENUNŢĂM LA BĂUTURĂ 

Singur este aproape imposibil. Alcoolul creează o dependenţă psihică (nevoia invincibilă de 
a bea) şi fizică (apariţia unor tulburări precum nervozitatea, tremurăturile, delirium tremens, etc. 
imediat după renunţarea la băutură) atât de mare încât voinţa băutorului, oricât de mare ar fi ea, este 


de ajuns în cazuri foarte rare. 

A fi alcoolic nu este o ruşine, ci este pur şi simplu o maladie ca oricare alta. A fi alcoolic 
înseamnă să ai un organism bolnav pentru că nu mai are sau nu a avut niciodată (contrar celor care 
beau moderat) un semnal care să anunţe "preaplinul toxic". 

Alcoolismul fiind o maladie, nu poate fi tratat decât de un medic, iar în cazurile cele mai 
fericite de un specialist al problemelor cauzate de alcool. Căci vor trebui să fie tratate (când este 

an ; PAra . o ai SP A: aa 
posibil) nu numai deteriorările organice cauzate de alcool, ci să se caute şi "deteriorările" propriei 
vieţi (probleme psihologice, profesionale, depresie, angoasă etc.), care v-au făcut să vă apucaţi de 


băutură. 


# ATENŢIE 


ăn 


Bolnavul alcoolic, o dată "vindecat de alcool", trebuie să facă un "tratament" toată viaţa, 
altfel se ajunge la recidivă. Acest tratament constă în renunţarea totală (nici măcar o bomboană cu 


lichior) şi definitivă la orice fel de alcool. 


ALCOOLUL ȘI MEDICAMENTELE 


Vezi Medicamentele şi alcoolul 


ALĂPTATUL ŞI MEDICAMENTELE 


Vezi Medicamentele şi alăptatul 


ALERGIE 

Incidenţa diverselor alergii: 

— 50% alergii cutanate; 

— 37% rinite alergice (vezi Boala fânului); 
— 17% astm alergic (vezi Astm); 

— 2% conjunctivite alergice (vezi Ochi); 


— 3% alergii medicamentoase. 


CAUZE ȘI MANIFESTĂRI 

Alergia este o reacţie biologică particulară pe care o au anumite persoane la unele substanţe 
străine (alergene) foarte variate, precum polenul, praful, părul de animale, înţepături de insecte, 
produse menajere, produse alimentare, produse cosmetice, medicamente. 


Este nevoie de cel puţin două contacte între organismul sensibil şi alergen pentru ca reacția 

alergică să se manifeste. Totuşi, de cele mai multe ori, ea apare doar după o folosire sau un contact 
repetat sau prelungit. 

Primul contact va "sensibiliza" pur şi simplu celulele sângelui răspunzătoare de imunitate, 
adică cele care au capacitatea de a apăra organismul împotriva viruşilor şi bacteriilor sau a oricărei 
substanţe străine. La un contact ulterior, reacția acestor celule va fi mai mult mai rapidă şi va 
antrena eliberarea în sânge a unor substanţe foarte active, precum histamina, răspunzătoare de 
manifestările alergiei. 

Acestea pot să aibă mai multe aspecte: urticarie (vezi acest termen), boala fânului (vezi 
acest termen), accese de tuse (vezi Tuse), conjunctivită (vezi Ochi), criză de astm, eczema (vezi 
acest termen), edemul Quincke (vezi Înțepături de insecte) sau afectarea sângelui cu distrugerea 


globulelor roşii (hematii), răspunzătoare de anemie şi/sau de icter. 


# ATENȚIE 

Un mare număr de medicamente luate pe cale orală şi prin injectare pot să provoace astfel de 
reacţii, dar riscul dezvoltării unei alergii este mai mare la medicamentele folosite local, pe piele 
(pomadă, cremă, loţiune, balsam). Alergiile apar frecvent în cazul unor antibiotice sau a unor creme 


zise antialergice, folosite pe piele. 


CE TREBUIE FĂCUT 

În toate cazurile când se cunoaşte substanţa responsabilă de apariţia alergiei se impune 
suprimarea definitivă a contactului cu aceasta, dacă este posibil. 

În cazul alergiilor respiratorii, principalul vinovat este praful din casă, conţinând în mare 
parte acarieni (microorganisme invizibile cu ochiul liber), răspunzător de 60% din alergiile 
respiratorii. Aceşti paraziți microscopici se hrănesc cu celule moarte ale pielii, scuame, resturi de 
pene, fire de păr, unghii etc. Într-un singur gram de praf, pot să existe până la 3000 de acarieni, care 
pot să pătrundă în căile respiratorii. Lor le place foarte mult atmosfera caldă (20-25 grade Celsius) 
şi umedă (umiditate 80%), precum şi materialele naturale (lână, bumbac, pene). 

Deci, în caz de alergie respiratorie, cea mai bună metodă de prevenire se va baza pe măsuri 
de igienă simple precum: 

* folosiţi de preferinţă aspiratorul şi nu mătura, care pune praful în suspensie; 

* aerisiţi foarte bine casa în fiecare zi, iar vara scoateţi covoarele, saltelele şi cuverturile la 
soare (acarienii nu rezistă la soare); 

* evitaţi sistemele de încălzire prin insuflare de aer şi atmosfera plină de fum. Nu încălziţi 
mai mult de 18-20 de grade Celsius; 


* limitați prezenţa animalelor domestice; blana, penele, excrementele şi saliva acestora sunt 

răspunzătoare pentru multe alergii; 

* nu folosiţi aerosoli (parfumuri, lacuri, insecticide etc.) în prezenţa unui "alergic"; 

* gândiţi amenajarea casei suprimând "cuiburile de praf", deci de acarieni: tapiserii, perdele, 
covoare, mochetă, etc. Preferaţi ţesăturile sintetice, care pot să fie spălate cel puţin o dată la două 
luni. Preferaţi podeaua lavabilă (gresia) ; 

* aranjaţi cu grijă hainele în şifoniere (evitaţi să agăţaţi halatele în spatele uşilor, care 
reprezintă cel mai bogat "dulap cu mâncare" al acarienilor. 

În caz de simptome moderate, se pot folosi medicamente antialergice, pe cale orală, nu 
locală; pomada şi crema pot şi ele să fie de vină pentru alergii. Medicamentele antialergice trebuie, 
dacă este posibil, să se ia cu o oră înainte de contactul alergizant atunci când este cunoscut şi nu 
poate să fie evitat. La cel mai mic semn de simptome grave (dificultăţi de respiraţie, paloare, 
tumefacția localizată (a feţei şi a gâtului) sau generalizată, febră, angină, hemoragii sau hematoame 
frecvente), trebuie consultat de urgență medicul. Dacă nu cunoaştem substanţa care provoacă 
alergia, există teste care permit detectarea ei şi, mai târziu, medicii specialişti pot să aplice o 


desensibilizare (tehnică care permite "obişnuirea organismului cu substanţa alergizantă"). 


MEDICAMENTELE 

Pe cale orală, medicamentele antialergice sunt eficace şi în mod excepţional alergizante. 
Majoritatea fac parte din aceeaşi familie (antihistaminicele H1) şi sunt bine tolerate, în afara unei 
eventuale somnolenţe şi cu condiţia de a respecta eventualele contraindicaţii, în special glaucomul 
şi problemele de prostată. 

În schimb, antialergicele locale nu sunt recomandate, căci nu numai că sunt puţin eficace, ci 
şi pentru că sunt, în plus, şi prost tolerate şi răspunzătoare ele însele de alergii! Local se poate folosi 
numai Diclofenac, care este mai mult un antiinflamator decât un antialergic. 

De remarcat că antialergicele recente, ce pot fi prescrise de medicul de familie, provoacă 


mult mai puţină somnolenţă, cum ar fi loratadina (Claritine). 


Ca să vă sfătuiască cât mai bine, farmacistul dumneavoastră 


are nevoie de răspunsuri la următoarele întrebări 


— Ce simptome prezentaţi? Nas înfundat? Tuse? Ochi roşii? 
— De cât timp au apărut? 
— Aveţi febră? 


— Aveţi antecedente personale sau familiale de alergie sau de astm? 


Is 


— Aveţi antecedente de astm sau de bronşită cronică? 

— Sunteţi tratat de glaucom sau de probleme de prostată, o maladie cardiacă, probleme 
tiroidiene sau hipertensiune? 

— Ce medicamente luaţi în acest moment? 


— Sunteţi conducător auto? Trebuie să aveţi o vigilenţă perfectă? 


MEDICAMENTE ANTIALERGICE ORALE 


CLARITINE cp. 
CLORFENIR AMIN cp. 
CLORFENOXAMINĂ cp. 
HISTALONG JUNIOR cp. 
HISMANAL cp. 

HISTADIN cp. 

KETOTIFEN cp. 

KESTINE cp. 

NILFAN dj. 

PERITOL (CIPROHEPTADINĂ) cp. 
ROMERGAN dj. 

TAVEGYL (CLEMASTIN) cp. 
ZYRTEC cp. 


MEDICAMENTE ANTIALERGICE LOCALE PENTRU PIELE 
FENISTIL gel 
HIDROCORTIZON ACETAT ung. 


MEDICAMENTE ANTIALERGICE PENTRU OCHI 
ALOMIDE sol. 

CROMOHEXAL spray 

NAAXIA sol. 

NOSTAMINE sol. 

MEDICAMENTE ANTIALERGICE PENTRU NAS 


ALERGODYL spray 

BECLOMET nazal spray 
CROMOHEXAL spray 
FLIXONASE spray 

NASONEX spray 

PIV ALONE spray 

PIVALONE CU NEOMICINĂ spray 
RHINAXIA spray 

RHINOCORT spray 


ALIMENTAŢIA ŞI MEDICAMENTELE 


Vezi Medicamentele şi alimentaţia 


ALUNIŢE 

Pete mai mult sau mai puţin închise la culoare, uneori în relief, datorate unei anomalii 
cutanate dezvoltată de la stadiul de embrion. Ele trebuie totdeauna să fie supravegheate. 

Orice modificare, creştere rapidă a volumului, întinderii, culorii, apariţia sângerării, 
orice rănire a aluniţei impun consultarea rapidă a dermatologului, pentru eventuala ei 
îndepărtare. Îndepărtarea unei aluniţe nu reprezintă nici un pericol. Periculos este să lăsăm o aluniţă 
care se modifică, aceasta putând să se transforme într-o tumoare malignă (melanom). 

Nu folosiţi nici un fel de pomadă în caz de iritare. 

Remarcă importantă: Orice aluniţă, prezentă de la naştere, având un diametru mai mare de 1 


cm, trebuie să fie supravegheată şi eventual îndepărtată înainte de nouă ani. 


AMEȚELI 


Există amețeli incomplete şi amețeli complete. 


AMEȚELILE INCOMPLETE 


Acestea se manifestă prin senzaţia că te afli pe o ambarcaţiune care se leagănă. 

Cauzele sunt diverse: 

* Scăderea circulaţiei arteriale datorată unei rigidizări a vaselor creierului (ateroscleroză), 
unei anomalii a originii aortei, unei tulburări a ritmului cardiac, unei schimbări bruşte de poziție 
(trecerea de la poziţia culcat la poziţia verticală) sau poziţiei prelungite în picioare, nemișcat. 

* Emoţie puternică. 

* Tratament cu medicamente antihipertensive, diuretice şi unele medicamente folosite 
împotriva unor maladii mentale. 

* Abuz de alcool. 

* Afectarea creierului mic (cerebel). 

* Scăderea glicemiei (hipoglicemie), survenind după un post prelungit, sau după 


administrarea unor medicamente antidiabetice (vezi Diabet). 


CE TREBUIE FĂCUT 
În aşteptarea medicului, o ameliorare poate să fie obţinută în unele cazuri prin atitudinea 
următoare: întinderea în pat, cu picioarele aşezate mai sus, timp de una-două minute şi ridicarea 


foarte, foarte lentă. 


# ATENŢIE 
Dacă amețţelile sunt însoţite de dureri de cap puternice şi/sau febră, este vorba de o urgenţă 


şi bolnavul trebuie dus la serviciul de urgenţe al celui mai apropiat spital. 


AMEȚELILE COMPLETE 

Senzaţia că obiectele se rotesc în jurul tău, la fel ca atunci când eşti în carusel, sau când te 
învârteşti în jurul tău. Această ameţeală nu trebuie confundată cu ameţeala incompletă. 

Cauza o constituie afectarea urechii interne, acolo unde este localizat aparatul vestibular 


care controlează echilibrul. 


CE TREBUIE FĂCUT 
Întindeţi bolnavul pe pat. 
Este necesar recurgerea la serviciile unui medic, mai ales dacă se constată o pierdere a 


auzului şi/sau vomă. 


AMIBIAZĂ 


Este provocată de un parazit al intestinului gros, transmis de apa de băut poluată, crudități, 

mâini sau alimente murdare. Amibiaza poate să fie transmisă şi celor apropiaţi bolnavului. 

Orice diaree severă (atunci se vorbeşte de dizenterie), apărută la întoarcerea dintr-o călătorie 
într-o ţară cu risc (chiar şi după mult timp), necesită o consultaţie medicală în vederea analizei 
materiilor fecale. 


Zone cu risc: bazinul mediteranean, Africa, Asia, America Latină şi sudul Statelor Unite. 


MEDICAMENTE 

Deşi Flagyl este un medicament excelent în acest caz, care se vinde fără reţetă, orice 
suspiciune de amibiază impune o consultare a medicului. 

Celelalte medicamente zise antiamibiene, care se vând fără reţetă, nu pot să trateze corect o 


amibiază. 


AMNEZIE 

Tulburare a memoriei care poate să fie retrogradă (se uită ceea ce a fost deja memorat) sau 
anterogradă (amintirile nu se mai fixează). A uita este un fenomen normal, dar amnezia este un 
fenomen patologic şi handicapant prin amploarea sa. Limitată în timp, atunci când se produce în 
urma unui traumatism, ea poate să fie mai severă în caz de encefalită (maladie care provoacă leziuni 
cerebrale), de accidente vasculare etc. 

Unele medicamente (tranchilizante, somnifere) pot să provoace tulburări de memorie (vezi 


Anxietate şi Somn (Tulburări de). 


ANEMIA 

MANIFESTĂRI 

Înseamnă diminuarea procentului de hemoglobină din sânge (mai puţin de 12 g% la femeie, 
mai puţin de 13 g% la bărbat). Hemoglobina este molecula prezentă în globulele roşii, şi are sarcina 
să transporte oxigenul de la plămâni la diferitele organe şi ţesuturi. 

Anemia provoacă: 

— o paloare neobişnuită (foarte vizibilă pe faţa internă a pleoapei de jos; 

— dispnee (gâfâiala) rapidă provocată de efort; 


— o oboseală anormală. 


4 ATENŢIE 
Trebuie să se ştie că o scăderea a numărului globulelor roşii nu este un criteriu absolut in 
evaluarea anemiei. 


Un număr puţin mai mic de globule roşii poate să coexiste cu un procent normal de 

hemoglobină, caz în care nu este vorba de anemie. In schimb, o anemie poate să existe în pofida 


unui număr normal de globule roşii din cauza unui procent scăzut de hemoglobină. 


CAUZE 
Ele sunt multiple dar se datorează în esență unor sângerări ale tubului digestiv, unor 
probleme ginecologice sau unor maladii inflamatorii. Acestea nu pot să fie abordate aici, dar ele 


impun totdeauna consultarea medicului înainte de administrarea oricărui medicament. 


CE TREBUIE FĂCUT 


Consultaţi neapărat medicul de familie. 


MEDICAMENTE 

MEDICAMENTELE  ANTIANEMICE NU TREBUIE NICIODATĂ SĂ FIE 
FOLOSITE FĂRĂ PRESCRIPŢIE MEDICALĂ, DEOARECE MAJORITATEA CONŢIN 
FIER CARE AR PUTEA MASCA ŞI DECI ÎNTÂRZIA DIAGNOSTICAREA UNEI 
SÂNGERĂRI CRONICE. 


MEDICAMENTE ANTIANEMICE 


ACID FOLIC dj. 
FERRETAB 
FERROGRADUMET cp. 
FERROGRAD FOLIC cp. 
FER-SOL 

FERRONAT sirop 
FRERRUM HAUSMANN sol., sirop 
GLUBIFER dj. 

SIROFER sirop 
SORBIFER DURULES cp. 
TARDYFERON cp. 
TOTHEMA f. 

VITAMINA B12f. 

ANGINĂ 


MANIFESTĂRI 

Dureri în gât, dificultăţi în înghiţirea salivei şi alimentelor, însoţite uneori de febră asociată 
cu frisoane. 

Amigdalele sunt umflate, roşii şi uneori cu puncte albe. Ganglionii limfatici ai gâtului îşi 
măresc volumul şi sunt dureroşi. 

Dacă faringele este acoperit de membrane albicioase (de diferențiat de punctele albe 
observate în anginele obişnuite) poate să fie vorba de o mononucleoză infecțioasă sau, cu totul 
excepțional, de o angină difterică la un subiect nevaccinat sau vaccinat necorespunzător, ceea ce 


impune consultarea de urgenţă a medicului. 


CAUZE 

Angina e cauzată de o infecție a amigdalelor, provocată de bacterii (de cele mai multe ori 
streptococ) sau de viruşi (caz în care este deseori asociată cu o stare gripală). 

Ea nu este cauzată niciodată (cel puţin direct) de o răceală care, "medical vorbind", nu există 


cu adevărat (vezi Gripa). 


CE TREBUIE FĂCUT 

Deseori este greu să te pronunţi dacă o angină este de origine bacteriană sau virală. În plus, 
infecția virală poate să faciliteze o infecţie bacteriană secundară. 

Trebuie deci să vă consultaţi medicul, cu atât mai mult dacă apare o febră mai mare de 39 de 
grade Celsius şi dureri în gât agravate de deglutiţie, sau iradiind spre ureche. 

Absența consultului medical poate să aibă consecinţe grave. Infecția cu streptococ tip A 
betahemolitic, netratată cu antibiotice poate să ducă la un anumit număr de complicaţii mai ales la 
copil: 

* reumatism articular acut cu posibilitatea unei afectări cardiace; 

* afectarea renală. 

Când e vorba de o durere de gât, fără febră şi nici ganglioni inflamaţi, sunt recomandate 
unele antiseptice, pastile, gume şi alte dulciuri. Eficacitatea şi utilitatea lor sunt practic nule. Cel 


mai adesea este vorba de “bombonele” foarte scumpe. (vezi Gât (dureri de)). 


ANGOASĂ 


Vezi Anxietate 

ANOREXIE MENTALĂ 

Anorexia se manifestă printr-un refuz de a te hrăni. Ca şi în cazul bulimiei, în general fetele 
tinere sunt atinse de anorexie mentală (între 12 şi 20 de ani). Corpul este perceput ca fiind prea gras 
Şi, din grijă pentru estetică, persoana îşi impune un regim draconic. Acest tratament rigid are drept 
consecinţe o slăbire catastrofală şi o amenoree (absenţa menstruației). Corpul anorexicului îşi pierde 
toate formele feminine şi capătă o aparenţă "asexuată”. 

S-a spus că această afecţiune indică un refuz absolut al sexualităţii. 

Se vorbeşte chiar de un "comportament anorexic", atât de puternică este dorinţa de a rămâne 
slab. Asta duce la comportamente orientate în consecinţă: vomă provocată după fiecare consum de 
alimente, consum de laxative, de diuretice, activităţi sportive intensive etc. 

Orice anorexie care se prelungeşte impune consultarea medicului (vezi şi Apetit (Lipsă de). 

ANTIBIOTICE 

Antibioticele sunt substanţe naturale sau sintetice, care blochează creşterea bacteriilor sau le 


omoară. Nu au nici un fel de acţiune cunoscută asupra viruşilor. 


CUM ALEGE MEDICUL UN ANTIBIOTIC 

Pentru ca un antibiotic să fie activ, acesta trebuie nu numai să se concentreze, bineînţeles, la 
locul infecției, ci şi să fie activ asupra germenului răspunzător. Rareori se întâmplă — exceptând, de 
exemplu, o infecție urinară — să se facă prelevări în cazul fiecărei infecții pentru identificarea 
germenului în cauză. Medicul ştie că într-o anumită localizare a infecţiei cel mai frecvent este în 
cauză un anumit germen (pentru angină, de cele mai multe ori e vorba de streptococ). Atunci va 
prescrie antibioticul despre care ştie că este activ asupra germenului şi se concentrează bine la locul 
infecției. 

Când este greu să se ştie despre ce germen este vorba, se va prescrie un antibiotic cu spectru 
larg, numit astfel pentru că acţionează asupra unui mare număr de familii de germeni. 

Durata tratamentului este în general de 5-10 zile, rareori mai puţin, cu excepția unor infecții 


urinare sau genitale. 


CARE SUNT CELE MAI UTILIZATE CLASE DE ANTIBIOTICE? 
Sunt penicilinele, cefalosporinele, macrolidele şi chinolonele, cel puţin în infecțiile care nu 


necesită spitalizarea. 


ANUS (Dureri de) 


CAUZE 

Cauzele principale ale durerilor de anus sunt evident hemoroizii (vezi acest termen), dar 
trebuie să se ştie că de vină pot să fie şi alte maladii, de exemplu: 

* anitele, adică inflamații ale anusului, uneori datorate unei micoze (infecție a pielii 
provocată de o ciupercă) sau o eczemă (vezi Micoze cutanate sau Eczemă), care pot de altfel să fie 
asociate hemoroizilor; 

* fisurile anale: durerile survin la un anumit timp după scaun; 

* fistulele anale: un abces al anusului; 

* tromboza hemoroidală: cheag care blochează un vas hemoroidal, provoacând o durere 
acută, foarte puternică şi permanentă; acesta poate să fie îndepărtat rapid de specialist; 

* ulceraţiile anusului, dureroase sau nu, implică totdeauna recurgerea rapidă la medic. 

Tumefierile anusului, dureroase sau nu, pot să fie legate de: 

* hemoroizi exteriori; 

* un prolaps al rectului, adică o exteriorizare parţială a rectului; 

* tumori hemoroidale (mici formaţiuni rotunde, care persistă după vindecarea unei tromboze 
hemoroidale); 

* veruci Mici sau mari ale anusului, datorate probabil unui virus (condiloame). 

Pruritul (mâncărimea) anusului poate să se datoreze unei micoze, dar trebuie să se 
investigheze şi existența unui diabet sau a unei oxiuraze (vezi Paraziţi intestinali). În absenţa 


oricărei cauze se presupune o origine psihică. 


CE TREBUIE FĂCUT 

Numai hemoroizii (vezi acest termen) nu necesită neapărat recurgerea imediată la serviciile 
unui medic, cu condiţia ca durerea să nu fie prea intensă (posibilitatea de tromboză sau de fisură), să 
nu existe sângerare şi ca tulburările să se amelioreze rapid. În toate celelalte cazuri, consultarea 


medicului este indispensabilă. 


ANXIETATE-ANGOASĂ 


DEFINIŢII 

Neliniştea, anxietatea şi angoasa sunt trei grade ale aceleiaşi stări. Neliniştea nu este însoțită 
de semne fizice (palpitaţii, senzaţia unei strângeri în piept, accelerarea respirației etc.), care apar în 
cazul anxietăţii şi, cu o intensitate şi frecvenţă crescute, în cazul angoasei. Ultimele două pot să 


provoace şi insomnie. 


MANIFESTĂRI 

Toţi am trecut prin astfel de stări, a căror definiție este greu de dat. Această "teamă" fără 
cauză obiectivă poate să fie pur psihică, durabilă, să se exagereze sau să nu apară decât în accese 
subite, neaşteptate, uneori handicapante. Aceste stări sunt deseori însoţite de tulburări ale somnului, 
de coşmaruri, deseori şi de dureri fizice, dificultăţi în respiraţie, "nod în gât", tulburări ale apetitului, 
dureri abdominale, diaree, furnicături în membre, senzația că te "strânge" ceva. Persistenţa 
anxietăţii, apariţia crizelor de angoasă pot să constituie şi simptome ale altor maladii fizice sau 


psihice; ele justifică un tratament pe care numai medicul îl poate prescrie în mod adecvat. 


MEDICAMENTE 

În afara efectului "tranchilizant" al alcoolului, a cărui folosire este, bineînţeles, limitată de 
toxicitatea unui consum prelungit, se folosesc din abundență medicamentele tranchilizante 
(anxioliticele). Primii consumatori din lume fiind francezii! 

Ştim că aceste medicamente expun la obişnuinţă. Dar se ştie mai puţin că ele provoacă 
destul de des tulburări de memorie, o tendinţă la depresie, oboseală, uneori scăderi ale tensiunii, mai 
ales la subiecţii în vârstă, sau efecte paradoxale, de exemplu furie şi agresivitate, la copil. 

Nu trebuie să le asociem alcoolului, căruia îi sporesc efectele. 

Principalele tranchilizante fac parte din clasa benzodiazepinelor. Există vreo cincisprezece 
derivați pe piaţă, toţi aproape identici în ceea ce priveşte proprietăţile, mai puţin în ceea ce priveşte 
durata de acţiune. Nu se eliberează decât pe reţetă. 

Aceste produse sunt eficace, puţin sau deloc periculoase dacă sunt folosite pe o perioadă 
destul de scurtă (mai puţin de trei luni), căci efectul lor se atenuează, în general, în cazul unei 
folosiri prelungite. La oprirea tratamentului există riscul unei reveniri a anxietăţii. Pentru evitarea 
ei, trebuie să se facă o reducere progresivă, cu câte un sfert de doză zilnic, în etape de 1-2 
săptămâni. 

Alte tranchilizante: 

1. Cele care conţin un barbituric (fenobarbital, de exemplu). 

Trebuie evitate, deoarece creează o obişnuinţă rapidă, adică trebuie crescute dozele de-a 
lungul zilelor pentru a obține acelaşi efect, aceasta estompându-se progresiv în cursul timpului. Nu 
mai există nici un motiv de a le folosi azi, cu atât mai mult cu cât poate să diminueze acţiunea a 
numeroase medicamente, mai ales a pilulei contraceptive, cu riscul unei sarcini nedorite. Este deci 
cel puţin uimitor că încă se mai găseşte fenobarbital într-un anumit număr de medicamente vândute 
fără reţetă. Fenobarbitalul nu mai trebuie folosit azi decât în tratarea epilepsiei. 

2. Bromurile şi derivatele lor, care au avut perioada lor de glorie la sfârşitul secolului trecut, 
sunt produse depăşite şi toxice. Ele pot să producă tulburări neurologice de tip confuzie şi afecțiuni 


ale pielii de tip erupții cutanate. 

3. Plantele sedative pot uneori să fie de ajuns pentru calmarea anxietăţii. 


4. Produsele homeopatice pot să fie folositoare pentru unii subiecți. 


TRANCHILIZANTE 


CICLOBARBITAL 
DIAZEPAM 

DORMICUM cp., f. 
LEXOTANIL (CALMEPAN) 
LORIVAN 

NAPOTON 

NITRAZEPAM cp. 
OXAZEPAN 

ROHIPNOL cp. 

RUDOTEL (ANSILAN, MEDAZEPAM) 
TENSISPES (STRESSIGAL) 
TRANXENE 

XANAX 


APA 


APA ŞI ORGANISMUL 


* Corpul uman este format din 60-70% apă. În medie, în douăzeci şi patru de ore sunt 


eliminaţi 2,5 1 de apă, pe cale renală, sub formă de urină, în fecale, prin respiraţie şi transpiraţie. 


Această pierdere este compensată prin aportul de apă asigurat de alimente şi băuturi. 


* Constipaţia, calculii renali, cistita, manifestările bronşitice etc., sunt prevenite sau 


ameliorate dacă un individ bea zilnic, o cantitate suficientă de apă (2 | sau mai mult). 


* Apa nu slăbeşte şi nici nu îngraşă: 1 1 de apă = 0 calorii. În schimb, tulburările în 


menţinerea echilibrului hidric pot genera variaţii importante ale greutății corpului, uneori în timp 


2] 


* Asimilarea alimentelor nu este cu nimic modificată dacă bem înainte de masă, în timpul 


mesei sau între mese. 


DIFERITELE TIPURI DE APĂ 


1. Apa de la robinet 

Este perfect potabilă, de regulă. Hipocloritul de sodiu, adăugat pentru distrugerea 
microorganismelor (bacterii, paraziți), este uneori de vină pentru gustul ei rău. Pentru a evita gustul 
clorat, e de ajuns ca apa să fie colectată cu ceva timp înainte de consum şi pusă la frigider. Se pot 


adăuga şi câteva picături de lămâie. 


2. Apa de la sticlă 

Apele de masă sunt ape de la robinet puse la sticlă. 

Apa de izvor este în mod natural potabilă, dar nu are specificitate de compoziţie, contrar 
apelor minerale. 

Apa gazoasă poate să producă balonări. 

Denumirea de apă minerală trebuie să fie dată numai apelor pure, provenind din izvoare 
cunoscute, care au un anumit conţinut în săruri minerale şi se presupune că sunt dotate cu 
proprietăţi terapeutice. 

Apele minerale pot fi: 

— bogate în "sare", ele fiind interzise în caz de hipertensiune arterială sau de regim fără sare; 

— bogate în magneziu sau în calciu, ele fiind interzise în caz de insuficiență renală sau 
intestin iritabil; 


— bogate în fluor. 


APENDICITĂ 


Vezi Abdomen dureros 


APETIT (Lipsă de) 


LA ADULT 


MANIFESTĂRI ŞI CAUZE 


Trebuie să facem deosebirea între două tipuri de pierdere a apetitului (anorexie): 

* Pierderea tranzitorie a apetitului, survenită brusc, în cursul unei depresii sau din cauza unei 
probleme sentimentale sau sociale, sau în urma unei maladii infecțioase acute. Acest tip de anorexie 
dispare rapid în câteva zile şi nu este însoţită nici de slăbire (vezi acest termen) importantă, nici de 
alt semn. 

* Pierderea de apetit prelungită, care se agravează progresiv, vizând de cele mai multe ori 
întâi preparatele din carne, fiind însoţită de o slăbire progresivă şi uneori (dar nu totdeauna) de alte 


semne (digestive îndeosebi, precum diareea sau constipaţia). 


CE TREBUIE FĂCUT 

În primul caz, dispariţia rapidă a anorexiei nu necesită nici un tratament, cel mult putem 
folosi unele medicamente care provoacă pofta de mâncare, dar a căror eficacitate nu este clar 
demonstrată. În al doilea caz, se impune o consultare medicală rapidă pentru depistarea cauzei 
(maladie a tubului digestiv, maladie generală sau tulburări psihologice grave (vezi Anorexie 


mentală). 


LA COPIL 

În diferitele momente al creşterii copilului, puteţi fi pus în faţa problemei delicate a lipsei 
poftei de mâncare. La copilul mic pot să apară câteva probleme de apetit. Dacă survin în timpul sau 
în urma unei maladii precum gripa, angina sau alte boli infantile şi această stare nu se prelungeşte, 
nu există nici un motiv de îngrijorare. 

În unele momente foarte precise ale evoluţiei caracterului copilului, se întâmplă frecvent ca 
acesta să refuze să mănânce, ca să-şi exprime independenţa. Şi aceste momente sunt trecătoare şi nu 
e nimic periculos. 

Copiii sunt ca şi adulţii, pofta lor de mâncare variază de la zi la alta, de la o săptămână la 


alta. 


CE TREBUIE FĂCUT 

* Va trebui, dacă e posibil, să se evite cercul vicios de a forța copilul să mănânce, 
accentuând astfel inapetenţa, şi cu atât mai puţin de a-i da medicamente care să-i stimuleze apetitul 
sau vitamine care nu folosesc la nimic. Cu cât veţi insista mai mult, cu atât copilul se va închide în 
el şi va adopta o atitudine ostilă şi capricioasă. 

* Lăsaţi copilului libertatea de a-i plăcea sau de a refuza o anumită mâncare. Un copil 
mănâncă în funcţie de nevoile propriului organism, şi acesta rareori se înşeală. 

* Cu totul alta este problema pierderii cronice a apetitului în raport cu: 


— o maladie gravă sau prelungită; 

— tulburări psihologice datorate unor erori educative (în legătură cu comportamentul la 
masă, în special o mare severitate sau o îngăduinţă excesivă); 

— tulburări psihologice legate de anxietate (dus la creşă, sau la şcoală); 

— sau conflicte mai profunde (vezi Anorexie). 

În toate cazurile se impune o consultaţie medicală, pentru că, şi în acest caz, diferitele 
siropuri fortifiante şi vitamine nu vor fi de nici un folos şi nu vor face decât să întârzie consultația 
medicală. 

Dar nu uitaţi dozele de afecţiune şi de atenţie în anumite momente precise în care copilul are 
nevoie de ele. 


Vezi Anorexie mentală. 


ARSURI 


CE ESTE O ARSURĂ 

Dicţionarul defineşte arsura ca fiind efectul unor agenţi fizici sau chimici agresivi asupra 
pielii şi a organelor. Această definiţie necesită câteva precizări. 

Efectul focului sau al căldurii poate să fie extrem de variabil, începând de la o simplă iritare 
şi până la o distrugere completă a unor ţesuturi, de unde noţiunea de arsuri de diferite profunzimi. 

Arsurile nu implică numai pielea. Leziunile pot să afecteze şi țesutul subcutanat, muşchii şi 
chiar oasele. La fel, unele arsuri ale mucoaselor (arsuri ale căilor respiratorii, arsuri ale mucoasei 
digestive). 

Nu putem limita arsurile numai la efectul focului sau al căldurii. Căci leziuni complet 
echivalente arsurilor sunt provocate de produse chimice sau de electricitate; atunci se vorbeşte de 
arsuri chimice sau electrice. 

Unele medicamente pe bază de psoralen sau derivate, prescrise în tratamentul recomandat 
pentru psoriasis sau vitiligo, pot să provoace arsuri grave în cazul unor expuneri la soare, chiar şi de 


scurtă durată (vezi Medicamentele şi soarele). 


CUM RECUNOAȘTEM GRAVITATEA UNEI ARSURI 
Gravitatea unei arsuri este în funcție de patru parametri principali: profunzimea leziunii, 


suprafaţa arsurii, sediul arsurii şi starea generală anterioară a subiectului victimă a arsurii. 


Profunzimea arsurii 


Există trei profunzimi de arsuri sau "grade": 

* Gradul 1: este vorba de afectarea celui mai superficial strat al pielii: epiderma. Pielea e 
roşie, e caldă, dureroasă la cel mai mic contact. Lucru esenţial, nu există băşici (/lictene) în aceste 
leziuni de gradul 1. Vindecarea este uşoară, rapidă (3-4 zile) şi se face fără sechele. 

* Gradul 2: arsura distruge totalitatea epidermei şi o parte mai mult sau mai puţin 
importantă a stratului doi, cel mai profund al pielii: derma. 

Există gradul 2 superficial (cu băşici) şi gradul 2 profund, după cum leziunea se opreşte la 
limita între epidermă şi dermă sau pătrunde în profunzimea dermei. Caracteristica esenţială a 
acestor arsuri este existenţa băşicilor: pungi umplute cu un lichid care dezlipeşte partea superficială 
distrusă a pielii de stratul mai profund, subiacent. 

Prezenţa acestei dezlipiri indică arsura de gradul 2. Dacă suprafaţa dezlipită este îndepărtată, 
plaga rămâne "pe viu": o leziune exudativă, foarte dureroasă, roz-roşie. Arsurile de gradul 2 se 
cicatrizează în mod spontan în 1-3 săptămâni. Această cicatrizare, uşoară şi rapidă pentru leziunile 
de gradul 2 superficial, lasă iniţial o cicatrice discretă, care dispare complet în câteva săptămâni. 

În schimb, când este vorba de gradul 2 profund, cicatrizarea este deseori dificilă, lungă, 
presărată cu suprainfecţii, lăsând să persiste o cicatrice uneori definitivă. 

* Gradul 3: totalitatea pielii este distrusă, arsura atingând țesutul subcutanat. Aspectul 
acestor leziuni este deseori mai puţin impresionant decât cel al arsurilor de gradul 2: nu există 
băşici, pielea pare aproape normală, doar cu o coloraţie brună mai mult sau mai puţin închisă. 
Gravitatea leziunii contrastează cu absenţa durerii. Mai mult, orice sensibilitate a dispărut la nivelul 
arsurii. Pielea şi-a pierdut supleţea, nu se mai formează pliu dacă e pensată cu două degete. 
Cicatrizarea spontană a unei arsuri de gradul 3 este imposibilă; ea va necesita un tratament 
chirurgical specializat, cuprinzând o ablaţie a ţesuturilor distruse urmată de o grefă. Trebuie totuşi 
insistat asupra faptului că arsuri de gradul 3 de mici dimensiuni (cu o lățime mai mică de 1 cm) se 
vor putea cicatriza totuşi prin reacoperirea marginilor leziunii (re-epitelizare), pornind de la pielea 


sănătoasă. 


* Suprafaţa unei arsuri 

Este al doilea element de gravitate al unei arsuri. El condiţionează în mare parte importanţa 
complicaţiilor care riscă să survină: deshidratare, infecţii, denutriție. Se determină suprafaţa unei 
arsuri în procentaj al suprafeţei corporale: o arsură "de 50%" înseamnă că leziunea se întinde pe 
jumătate din suprafaţa totală a pielii. 

Suprafaţa pielii poate să fie evaluată prin regula zisă a celor 9: fiecare membru superior 
(mână + antebraţ + braţ) reprezintă 9% din suprafața corporală totală; capul (faţa + craniul) şi gâtul 
reprezintă tot 9% din suprafaţa corporală; fiecare faţă a trunchiului reprezintă de două ori 9% şi 


fiecare membru inferior reprezintă tot de două ori 9%. 


Si: 


Se poate deci spune că suprafaţa palmei victimei reprezintă 1% din suprafaţa sa corporală. 


* Sediul arsurii 
Unele localizări prezintă un caracter deosebit de grav: este cazul arsurilor feţei, mâinilor şi 


feselor care, dacă sunt cât de cât întinse, vor necesita totdeauna intervenția medicului. 


* Starea generală a subiectului sau "terenul" 

O arsură va fi cu atât mai gravă cu cât va afecta un subiect a cărui stare anterioară este mai 
precară. 

Astfel, arsurile vor fi deosebit de grave la sugar şi la subiectul în vârstă care prezintă o 


afecţiune cronică precum diabetul sau la subiecţii cu mijloace de apărare diminuate (cancer, sida). 


CE TREBUIE FĂCUT 

În toate cazurile, primul lucru care trebuie făcut, după ce victima a fost pusă la adăpost de 
agentul vătămător, este punerea arsurii sub apă rece. "Arsură? Repede sub apă!" Acesta trebuie să 
fie un slogan cunoscut de toți. Căci răcirea permite nu numai alinare durerii şi diminuarea reacției 
inflamatorii, ci şi blocarea pătrunderii căldurii sau a produsului coroziv spre straturile profunde ale 
pielii, limitând astfel adâncimea arsurii. 

Această răcire, ca să fie cu adevărat eficace, trebuie să fie aplicată în primele secunde. După 
cinci minute este practic inutilă. 

Nu trebuie niciodată să se răcească cu gheaţă, care agravează leziunea inițială. 

După realizarea răcirii, restul măsurilor depinde de gravitatea arsurii. 


Există trei cazuri. 


* Arsurile grave 

Este vorba de arsuri de gradul 2 sau de gradul 3, care afectează peste 10% din suprafaţa 
corporală. 

— Ele necesită spitalizarea urgentă, dacă este posibil la serviciul specializat. 

— Răcirea trebuie să fie scurtă (maxim un minut) şi se aplică numai arsurilor, ca să nu se 
provoace o hipotermie victimei. 

În aşteptarea transportării la spital, câteva directive esenţiale: 

— dezbrăcarea victimei este indispensabilă cât mai repede posibil în cazul unor arsuri 
chimice sau cu lichid cald; 

— nu se aplică nimic pe arsură; 


— nu se dă victimei nimic de băut sau de mâncat. 

* Arsurile de gravitate medie 

Este vorba de arsuri de gradul 2, a căror suprafață depăşeşte 2% din suprafaţa corporală 
(suprafaţa feţei anterioare a unui braţ sau două palme de mână) sau afectează faţa sau mâinile, şi 
arsuri de gradul 3, chiar minime. 

Ele necesită în mod imperativ consultul medicului. Imediat: 

— se răceşte sub apa de la robinet arsura timp de 15-20 de minute; 

— în aşteptarea consultării medicale, se aplică un strat de tul impregnat cu o substanţă 
medicamentoasă specială pentru arsuri şi se acoperă cu comprese sterile legându-se cu un bandaj; 

— nu se aplică colorant (eozină, mercurocrom); 

— nu se aplică, pomadă, indiferent de ce fel; 

— se calmează durerile prin administrarea unor medicamente împotriva durerii (aspirină sau 


paracetamol, vezi Durere), respectând contraindicaţiile. 


* Arsurile banale 

Aceste arsuri, cu o întindere mică şi a căror profunzime este de gradul 1 şi de gradul 2, poate 
să fie tratate prin mijloace simple. 

— Imediat după arsură sau mai repede posibil, se răceşte imediat sub apa de la robinet timp 
de 15-20 de minute. 

— Apoi, se aplică o pomadă calmantă (Biafină sol., Propoderm, Gălbenele ung.) sau un 
strat de tul impregnat cu o substanță medicamentoasă specială pentru arsuri. 

— Ulterior, dacă nu se constată apariţia băşicilor, se continuă tratamentul timp de maxim 
două zile în acelaşi mod (arsuri de gradul 1). 

Dacă apar băşicile (gradul 2): 

— pot să fie lăsate intacte dacă nu prezintă deschizătură cu scurgere de lichid; 

— în caz contrar, se îndepărtează pielea dezlipită cu o pensetă de epilat, în prealabil 
sterilizată prin flambare, în flacăra, sau în alcool la 90 de grade (atenţie la riscul de arsuri!); 

— se dezinfectează cu un antiseptic (de exemplu Rivanol sol.), niciodată alcool sau apă 
oxigenată; 

— se face un pansament închis. Acest pansament cuprinde: tul impregnat cu o substanţă 
medicamentoasă specială pentru arsuri, care permite limitarea aderenţei între arsură şi pansament şi 
lasă să treacă secrețiile pe care le va produce arsura. Un singur strat de tul va fi de ajuns. În orice 
caz, NICIODATĂ MAI MULT DE DOUĂ STRATURI; comprese sterile care acoperă tulul şi 
permit absorbirea secreţiilor (niciodată vată!); o bandă suplă care să menţină toate acestea. 


Pansamentul trebuie să fie schimbat la fiecare două zile (pansamentul poate să fie udat sau 

stropit cu apă de la robinet pentru facilitarea dezlipirii). 
ATENȚIE! Singurele pomezi autorizate pentru tratarea arsurilor de gradul 2 sunt pomezile 
antiseptice (Dermazin cr., Armon cr.). Ele trebuie să fie folosite numai după avizul medicului. 
Totuşi, absenţa cicatrizării în termen de zece zile sau apariția unei infecții (pansament 
murdar, urât mirositor, creşterea durerii, roşeaţă, umflare, febră) impune neapărat consultarea 


medicului. 


FĂRĂ AVIZUL MEDICULUI: 

* Niciodată să nu se aplice o pomadă pe o rană deschisă (pe viu) (gradul 2 după ablaţia 
flictenelor). 

* Niciodată să nu se folosească coloranţi (eozină, mercurocrom etc.). Aceşti coloranţi fac 
imposibil diagnosticul referitor la profunzimea arsurii şi sporesc inflamaţia. 

* Niciodată să nu se aplice alcool sau apă oxigenată, care ar putea să deterioreze țesuturile 
subiacente sănătoase şi care provoacă o durere destul de mare. 


* Niciodată să nu se aplice unt sau ulei, pastă de dinţi, cartof etc. 


* Câteva cazuri deosebite 

Arsurile chimice. Indiferent de întinderea lor: 

— Dezbrăcaţi repede victima. Spălaţi abundent zona arsă cu apă (cu nici un alt lichid), timp 
de cel puţin cincisprezece minute. Nu încercaţi să "neutralizaţi” produsul care a provocat arsura. 
Consultaţi un medic. 

— Atenţie la arsurile chimice la ochi: ele necesită de urgenţă o spălare abundentă şi 
prelungită cu apă (douăzeci de minute, cu ceasul în mână). Lăsaţi apa să curgă în ochi, ţinând 
pleoapele depărtate şi ajutându-vă de un recipient curat. Consultaţi neapărat şi de urgenţă un 
oftalmolog (vezi şi Ochi). 

Arsurile electrice provocate prin trecerea curentului electric. 

Ele necesită totdeauna un consult medical de urgență, indiferent de întinderea leziunii 
cutanate, afectările profunde putând să treacă în parte neobservate. 

Arsurile secundare la ingerarea unui produs caustic. 

— Nu încercaţi să diluaţi produsul caustic bând din abundență (risc de extindere a leziunilor 
prin difuzarea agentului caustic). 

— Nu provocaţi vomă. 


— Adresaţi-vă de urgenţă unui serviciu spitalicesc. (Vezi /ntoxicație.) 

Ca să vă sfătuiască cât mai bine, farmacistul dumneavoastră 


are nevoie de răspunsuri la următoarele întrebări 


— La ce oră sau în ce zi s-a întâmplat? 

— Care este originea arsurii? Se datorează unui produs chimic, căldurii, electricității sau 
soarelui? 

— Ce părţi ale corpului au fost afectate? 

— Unde este situată? A afectat ochii? Organele genitale? Faţa ? Mâinile sau picioarele? 

— Suferiţi de o maladie cronică (diabet, de exemplu)? 

— Ce tratament local aţi aplicat deja? 


— Urmaţi un tratament pentru altă maladie? 


ARSURI ALE OCHIULUI 
Vezi Ochi 


ARSURI LA STOMAC 


MANIFESTĂRI ŞI CAUZE 

Orice tip de durere din regiunea stomacului poate să fie o manifestare a unei maladii a 
stomacului sau duodenului (începutul intestinului subțire), deci nu trebuie neglijată. Orice durere 
care se prelungeşte impune recurgerea la medic pentru efectuarea examenelor necesare. 

Uneori, cauza poate să o constituie o hernie hiatală (pătrunderea unei părți a stomacului în 
torace). Atunci se produce deseori un reflux de lichid gastric acid în esofag până în cavitatea bucală, 
mai ales când staţi aplecat înainte. 

Gastrita (vezi acest termen), ulcerul stomacului sau al duodenului (vezi Abdomen dureros) 
pot să fie de vină pentru aceste manifestări. 

Numeroase medicamente pot să provoace dureri ale stomacului, în special aspirina şi alte 


medicamentele antiinflamatoare, unele antibiotice etc., precum şi alcoolul. 


# ATENŢIE 


Durerile din regiunea stomacului pot să fie provocate şi de îmbolnăvirea altui organ (vezi 

Abdomen dureros). 


CE TREBUIE FĂCUT 
Doar dacă examenele făcute de medicul de familie sunt negative sau dacă durerile sunt cu 
totul excepţionale veţi putea lua singuri unele pansamente gastrice în intervalul dintre mese precum 


şi în momentul durerilor. 


MEDICAMENTELE STOMACULUI ŞI ESOFAGULUI 


* Pansamentele şi medicamentele antiacide ale stomacului şi esofagului 

Stomacul are capacitatea de a secreta acid clorhidric în cantitate mai mult sau mai puţin 
importantă şi sub o formă mai mult sau mai puţin concentrată. Sucul gastric este deci foarte acid, de 
zeci de ori mai puternic decât alimentele care ni se pare cu gust acid; acest acid ar fi în stare chiar să 
facă găuri în mochetă! Şi totuşi, în majoritatea cazurilor, acest acid este inofensiv stomac, ba chiar 
serveşte la sterilizarea alimentelor consumate şi la activarea unei enzime care foloseşte la digestie. 
În principiu nu se produc leziuni ale stomacului, deoarece acesta este acoperit cu un strat protector 
de mucus, care împiedică contactul cu acidul. 

Dar acest acid poate să fie nefast în anumite împrejurări: 

— pentru stomac, când acesta nu secretă destul mucus protector. Acidul poate atunci să 
provoace o gastrită, eroziuni, chiar un ulcer. 

— pentru esofag, când extremitatea de jos a acestuia nu se închide bine şi lasă să refuleze 
acidul, care atunci va eroda, chiar ulcera peretele esofagului, acesta nefiind protejat de un strat de 
mucus. 


Sunt utile patru tipuri de medicamente: 


Medicamentele antiacide şi/sau pansamentele 


Calmează durerile provocate de aciditate, fie doar acoperind şi protejând, ca un pansament, 
zonele atacate de acid, fie neutralizând acest acid. 

Trebuie să le preferăm pe cele care nu conţin calciu, căci acesta poate să stimuleze, ca efect 
secundar, secreția acidă. 

Sunt în principal constituite din săruri de magneziu, care au inconvenientul că provoacă 
diaree, şi/sau din săruri de aluminiu, care sunt mai curând constipante. Asocierea a două feluri de 
săruri permite evitarea acestor tulburări digestive. 


Trebuie să fie luate la o oră după masă, când secreția acidă atinge punctul maxim. 


36 


Deoarece pot să diminueze absorbţia a numeroase medicamente, aceste medicamente trebuie 


să fie luate cu două ore înainte sau după. 


Alginate 


Sunt folosite pentru arsurile secundare în cazul refluxului gastro-esofagian, întrucât este 
vorba de un pansament care pluteşte la suprafaţa conţinutului gastric. În caz de reflux, pansamentul 
intră primul în contact cu peretele esofagului, nu acidul. 


Trebuie să fie luate imediat după masă. 


Prokineticele 


Au capacitatea de a ameliora închiderea extremității inferioare a esofagului şi de a accelera 
golirea stomacului în intestin. Ele sunt deci folosite în caz de reflux gastro-esofagian. 


Este vorba de Metoclopramid şi de Motilium care sunt eliberate cu reţetă. 


Inhibitorii secreției acide 


Acţionează suprimând agresorul, adică acidul. 


Sunt medicamente antiulceroase, cu dozări slabe, eliberate şi fără reţetă. 


* Medicamentele antiulceroase eliberate cu reţetă 

Tratamentul unui ulcer al stomacului sau al duodenului include una sau două categorii de 
medicamente, după cum stomacul pacientului este sau nu infectat de un microb numit Helicobacter 
Pylori: 

1. În toate cazurile, pentru o durată care variază între 4 şi 6 săptămâni, este prescris un 
medicament care suprimă în mod mai mult sau mai puţin complet secreția acidă a stomacului. Se 
pot utiliza două familii de medicamente. La alegerea medicului: 

—  Antihistaminicele H2, care împiedică histamina — substanţă conținută în peretele 
stomacului — să stimuleze secreția acidă. Cantitatea de acid prezentă în stomac va fi deci redusă în 
mod considerabil, permiţând durerii să dispară în câteva zile şi ulcerului să se cicatrizeze complet în 
câteva săptămâni. Sunt medicamente foarte eficace şi foarte bine tolerate, care nu provoacă decât în 
cazuri excepţionale efecte secundare. 

— Inhibitorii pompei protonice, care blochează ieşirea acidului fabricat de celule, acestea 


încetând să-l mai deverseze în stomac. Eficacitatea lor asupra durerii şi a cicatrizării ulcerelor este 

cel puţin comparabilă cu cea a primei familii descrise mai sus. 

2. Dacă a fost descoperită o infecţie a stomacului cu Helicobacter Pylori, şi acesta este cazul 
cel mai frecvent (cu excepţia cazului în care ulcerul a fost provocat de administrarea unor 
medicamente antiinflamatoare sau chiar de aspirină în doze folosite pentru combaterea durerii sau 
fluidizării sângelui), se prescriu, în afara unui medicament antiulceros cu doză dublă, două 


antibiotice timp de 1-2 săptămâni. Suprimarea acestui microb permite evitarea recidivei ulcerului. 


4 ATENŢIE 

Diagnosticul de ulcer necesită practicarea unei fibroscopii eso-gastro-duodenale, un fel de 
microcameră de luat vederi care permite examinarea stomacului şi duodenului şi efectuarea de 
prelevări pentru descoperirea germenului Helicobacter Pylori. Orice ulcer al stomacului impune o 
nouă fibroscopie după tratament, pentru a i se confirma caracterul benign. Aceasta nu este necesar 
în cazul unui ulcer al duodenului, doar dacă pacientul continuă să aibă dureri şi după tratament. 

Aceste medicamente antiulceroase sunt foarte eficace şi în caz de reflux gastro-esofagian, cu 


sau fără inflamarea părţii inferioare a esofagului (esofagită). 


Ca să vă sfătuiască cât mai bine, farmacistul dumneavoastră 


are nevoie de răspunsuri la următoarele întrebări 


— De când aveţi dureri? 

— În ce moment al zilei apare durerea? 

— Se calmează când mâncaţi sau, dimpotrivă, este provocată de un anumit aliment? 
— Aţi vomitat sânge roşu sau negru, sau aţi avut scaun negru? 

— Luaţi în acest moment medicamente şi conţin ele aspirină sau alt antiinflamator? 
— Cât alcool şi tutun consumaţi? 

— Aţi mai folosit un pansament gastric înainte? V-a calmat? 

— Urmaţi un regim deosebit, fără sare, de exemplu? 

— Aveţi alte maladii? 


— Ce medicamente luaţi, regulat sau nu? 


MEDICAMENTE ANTIACIDE (INHIBITORI AI SECREȚIEI ACIDE) 

ALMAGEL susp. 
ALMAGEL A susp. 
ANTACID cp. 
DICARBOCALM cp. 
GELUSIL LAC cp. 
MALLOX cp., susp. 
MALUCOL cp. 
RENNIE cp. 


ARSURI LA URINAT 


CAUZE ŞI CE TREBUIE FĂCUT 

Arsurile la urinat trebuie să ne facă să ne temem de o infecţie urinară. 

* Dacă apare febra, infecția a atins rinichiul şi este necesară internarea în spital, ca să se facă 
o hemocultură (căutarea microbilor din sânge), un examen al urinii, o radiografie a rinichilor şi un 
tratament cu antibiotice pe cale injectabilă. 

* Dacă nu există febra, infecția afectează (de cele mai multe ori) doar căile urinare inferioare 
(vezica), şi atunci e vorba de o "cistită”, iar medicul vă prescrie, după un examen al urinii, un 
antiseptic urinar. O radiografie a rinichilor este adeseori necesară, mai ales la bărbat şi la copil. 

"Cistita simplă" a femeii poate în multe cazuri să fie evitată prin: un consum abundent de 
apă (doi litri pe zi) şi o igienă locală corectă (după scaun, se şterge cu mare grijă şi totdeauna din 


faţă spre spate), evitând folosirea intensivă a unor antiseptice pentru toaleta vaginală. 


MEDICAMENTELE 

Nici un medicament nu ar trebui luat fără consultarea medicului. 

Cele mai eficace antiseptice urinare sunt, oricum, eliberate numai cu reţetă. Toate celelalte 
medicamente (care conţin albastru de metil, metenamină etc.) sunt depăşite, demne de vechii spiţeri, 


nu de laboratoarele farmaceutice moderne, şi nu ar mai trebui să se găsească în farmacii. 


MEDICAMENTE ANTISEPTICE URINARE SAU "DECONGESTIVE” 


METENAMINA cp. 

RENALEX sol. 
URINEX plicuri 


ARTRITĂ 

Diferită de artroză (vezi acest termen), care este o uzură a articulaţiilor, artrita este o 
inflamație provocată fie de diferiți microbi (bacterii sau viruși), fie, de cele mai multe ori, de un 
proces inflamator legat în mod obişnuit de un dezechilibru al sistemului imunitar. 

Principalele maladii care provoacă artrita sunt: 

* Reumatismul articular acut, provocat de o infecție cu streptococ, care debutează de cele 
mai multe ori printr-o angină. Tratamentul sistematic cu penicilină al tuturor acestor angine cu 
streptococ, a permis o dispariţie aproape totală a maladiei. 

* Poliartrita reumatoidă, de departe cel mai frecvent dintre reumatismele inflamatorii. Ea 
afectează mai ales femeile, la nivelul degetelor şi ale încheieturii mâinii, şi poate să atingă toate 
articulațiile. 

* Spondilartrita anchilozantă, mai rară, care apare mai ales la bărbaţi şi afectează coloana 
vertebrală. 

* În ceea ce priveşte artrita infecțioasă, aceasta apare de cele mai multe ori ca urmare unei 
plăgi din vecinătatea articulației. În general este afectată o singură articulaţie. Aceasta este roşie, 
caldă, umflată, foarte dureroasă şi este însoțită de febră cu frisoane. Necesită un consult medical 
urgent. 

Durerile artritei sunt diferite de cele ale artrozei; ele persistă, în mod obişnuit, noaptea, iar 
intensitatea lor e maximă dimineaţa, la trezire. Ele se atenuează, în general, în timpul zilei, după 
dezmorțeala matinală. 


Ele necesită asistenţa medicului, din punct de vedere al diagnosticului cât şi terapeutic. 
ARTROZĂ 


CAUZE 

Artroza este o uzură sau o îmbătrânire a articulaţiilor. 

În tip ce, la subiecţii tineri, cartilajele sunt netede şi alunecă uşor unul pe altul, cu vârsta, ele 
se uzează, devenind neregulate, ceea ce duce la fricţiuni şi provoacă "încălzire". 

Uzura articulaţiilor poate să fie favorizat de: 

— mici traumatisme repetate: loviturile şi căzăturile, frecvente în cazul unor sporturi, pot să 
accelereze uzura cartilajelor; 


— traumatisme mai grave, care provoacă fracturi sau entorse, pot şi ele să fie la originea unei 

artroze ulterioare; 

— articulaţii "prost îmbinate" de la naştere, mai ales la nivelul şoldurilor (acestea devin mai 
rare deoarece sunt depistate de la naştere); 

— menopauza şi consecinţele ei; 

— depunerile de mici cristale în articulaţii, mai ales calciu (condrocalcinoză); 

— obezitatea: şoldul şi genunchiul, care suportă greutatea corpului, suferă primele de această 


supragreutate. 


MANIFESTĂRI 

Artroza poate să afecteze toate articulațiile, dar cele mai afectate sunt şoldul (coxartroza), 
genunchiul (gonartroza), coloana vertebrală, mâinile, degetul mare de la picioare. 

Simptomul esenţial este durerea, care reapare la fiecare mişcare a articulației respective: la 
fiecare pas când e vorba de şold, la fiecare urcat sau coborât de scară când e vorba de genunchi etc. 

În general, ea se calmează prin repaus. Diagnosticul este confirmat de medic după o 


radiografie a articulației afectate. 


CE TREBUIE FĂCUT 

În afară de medicamentele împotriva durerii (vezi Durere), medicul poate să vă prescrie 
medicamente antiinflamatoare (altele decât aspirina), kinetoterapie, iar în unele cazuri, chiar 
chirurgie, în special la nivelul şoldului, care, dacă este distrus de artroză, poate să fie înlocuit cu un 


"şold artificial", numit proteză totală a şoldului. 


MEDICAMENTELE 

* Balsamurile zise "antireumatice" (vezi Arficulații dureroase) nu au, majoritatea, decât o 
acţiune revulsivă (adică accelerează circulaţia locală, şi chiar prin asta sporesc temperatura locală), 
interesul lor fiind limitat. 

* Celelalte medicamente zise "antiartroză" nu au nici o activitatea în această maladie, în 
afară poate de câteva produse de fitoterapie pe bază de arpagofitum sau de crețuşcă. 


* Medicamentele antiinflamatoare (vezi Articulații dureroase). 


ARTICULAȚII DUREROASE 


MANIFESTĂRI ŞI CAUZE 


Există patru tipuri de dureri articulare. 

* Durerile consecutive unui traumatism 

Traumatismul a fost minor: şoc puţin important sau răsucire anormală minimă, care 
provoacă luxaţii sau entorse benigne (întinderea ligamentelor). Durerea şi tumefacția la nivelul 
articulației nu sunt importante şi pot să fie calmate cu medicamente obişnuite împotriva durerii, 
pomezi antiinflamatorii sau frig (produse refrigerante). Articulația trebuie să fie pusă în repaus cu 
ajutorul unui bandaj. Durerea trebuie să dispară în câteva zile. Orice persistenţă necesită avizul 
medicului. 

Traumatismul a fost mai important: şoc violent sau răsucire anormală importantă a 
articulației (entorsă gravă), cu tumefiere în jurul articulației. Consultul medical se impune din capul 


locului. În aşteptarea medicului se poate aplica un produs refrigerant. 


* Durerile mecanice 

Ele survin fără traumatism. 

Ele sunt provocate de mişcări repetate ale articulaţiilor. 

Ele sunt calmate de repaus, mai ales noaptea. 

Articulația nu este, în general, umflată. 

Aceste dureri sunt, de cele mai multe ori, consecinţa uzurii articulației, datorată vârstei (vezi 
Artroză). 

În unele cazuri, când artroza provoacă dureri foarte mari, se poate propune o intervenţie 
chirurgicală reparatoare. Dar în cea mai mare majoritate a cazurilor, tratamentul se limitează la 


calmarea durerilor. 


* Durerile inflamatorii 

Ele necesită totdeauna recurgerea rapidă la medic (vezi Arrrită). 

Ele apar la nivelul oricărei articulaţii (atât la degete, la umăr sau la şold). 

Ele ating intensitatea maximă dimineaţa şi se atenuează în timpul zilei, după "dezmorţeala" 
matinală. 

Articulațiile sunt deseori calde, roşii şi umflate. 

Ele necesită totdeauna un examen radiologic şi analize sanguine, pentru depistarea unei 
maladii, locale sau generale. Dacă aceste dureri survin la un subiect tânăr sau la un copil la câteva 


zile după o angină, poate să fie vorba de un reumatism articular acut cu risc de afectare cardiacă. 


* Durerile infecțioase 
Numai o articulaţie este afectată. Ea este roşie, extrem de dureroasă şi umflată, împiedicând 


orice mişcare şi fiind însoţită de o febră mare. In acest caz spitalizarea trebuie să se facă de urgenţă. 

MEDICAMENTELE 
În cazurile unor dureri consecutive unui traumatism puţin important sau al unei dureri 
mecanice moderate, de cele mai multe ori sunt de ajuns spray-uri refrigerante sau medicamente 


împotriva durerii pe bază de paracetamol, de aspirină sau de ibuprofen (vezi Dureri). 


* Medicamente antiinflamatoare 


Există trei tipuri de medicamente antiinflamatoare: 


Medicamentele antiinflamatoare enzimatice 


Au o activitate pe cale orală foarte slabă, mult mai mică decât aspirina sau alte medicamente 


antiinflamatoare de mai jos prescrise de medic. Folosirea lor locală poate să fie sursă de alergie. 


Medicamentele antiinflamatoare derivate ale cortizonului 

Cortizonul şi cortizolul sunt hormoni naturali secretaţi de glandele suprarenale, având 
acțiuni multiple. Ele sunt indispensabile vieţii. 

Medicamentele antiinflamatoare derivate din cortizon au o activitate antiinflamatoare 
superioară celei a hormonilor naturali, având însă un efect mai scăzut în ceea ce priveşte reținerea 
apel. 

Sunt folosite într-o multitudine de maladii inflamatorii acute sau cronice, totdeauna sub 
supraveghere medicală atentă. 

În caz de infecţie concomitentă, trebuie neapărat să fie asociate cu un tratament 
antiinfecţios. La fel, o supraveghere sporită se impune în caz de diabet sau de hipertensiune 
arterială, aceste produse putând să crească glicemia şi tensiunea arterială. 

Doza totală zilnică trebuie să fie în general luată o singură dată dimineaţa. Când un 
tratament a început de mai bine de zece zile, oprirea sa trebuie să se facă progresiv şi la a avizul 
medicului. 

În caz de tratament cu doză mare şi prelungit, este necesar un regim alimentar fără sare şi 
bogat în potasiu (acesta poate să fie asigurat şi sub formă de medicament). 

Derivatele cortizonului sunt antiinflamatoarele cele mai eficace. Inconvenientele lor, foarte 
multe, mai ales în caz de tratament prelungit, fac să fie rezervate în principal cazurilor care rezistă 
la alte tipuri de medicamente antiinflamatoare sau subiecților la care acestea din urmă sunt 


contraindicate. 

Medicamentele antiinflamatoare nederivate din cortizon (nesteroidiene) 


Au proprietăți antiinflamatoare, antialgice şi antitermice. Aspirina are acţiune 
antiinflamatoare decât în doză mare (3-6 g/zi). 

Principalul inconvenient constă în agresivitatea lor asupra tubului digestiv, indiferent de 
calea de administrare, mai ales asupra stomacului, cu risc de gastrită, ulcer, perforare şi hemoragie. 
Această agresivitate este consecinţa inhibiţiei sistemelor de protecţie digestivă față de acidul 
secretat de stomac. 

Până nu demult, era indispensabil să se prescrie un tratament antiulceros protector la 
subiecţii cu risc (subiecţi în vârstă sau cu antecedente ulceroase). 

Acum au apărut noi medicamente antiinflamatoare, concepute pentru a respecta mai bine 
sistemele de protecţie a mucoaselor digestive. Se cuvine să aşteptăm utilizarea lor pe milioane de 
pacienţi ca să ne convingem că şi-au ţinut promisiunea. 

Noi sau nu, medicamentele antiinflamatorii nederivate din cortizon mai au şi inconvenientul 
că pot genera leziuni la nivelul rinichiului, mai ales în asociere cu unele medicamente 
antihipertensive, precum şi la nivel hepatic. 

Sunt contraindicate în cazul mamei care alăptează şi în primul şi ultimul trimestru al 


sarcinii, precum şi la astmatici, mai ales cu polipi nazali, pe teren alergic. 


Ca să vă sfătuiască cât mai bine, farmacistul dumneavoastră 


are nevoie de răspunsuri la următoarele întrebări 


— De când aveţi dureri? 

— Puteţi lega durerea de un traumatism sau de un efort, o activitate deosebită? 

— Articulațiile sunt calde, umflate? 

— Durerile sunt mai puternice dimineaţa şi se atenuează în timpul zilei? Sau invers? 
— Durerile sunt localizate sau se propagă în tot corpul? 


— Aveţi febră? 


MEDICAMENTE ADMINISTRATE PE CALE ORALĂ ÎMPOTRIVA DURERILOR (vezi 
DURERI) 

MEDICAMENTE ANTIINFLAMATOARE/ANTIREUMATICE LOCALE (TOPICE) 


APIREVEN ung. 

BENG GAY ung. 

BOICIL FORTE ung. 
DICLOFENAC cr., ung., gel. 
FASTUM GEL 

FELDENE gel 
FENILBUTAZONĂ cr., ung. 
INDOMETACIN ung. 
MOBILAT gel, cr. 
NIFLUGEL gel 

NIFLURIL ung. 

PROFENID gel 
PIROXICAM ung. 
VOLTAREN gel 


MEDICAMENTE ANTIINFLAMATOARE/ANTIREUMATICE GENERALE 


DICLOFENAC dj., f., cr., ung., sub., gel (EPIFENAC, REWODINA, FORGENAC, 
RHEUMAFEN, RHEUMAVEK, TRATUL, VOLTAREN, VURDON) 

FENILBUTAZONA sup., ung., cr. 

IBUPROFEN dj., sirop (NUROFEN, RUPAN, PADUDEN, MARCOFEN) 

INDOMETACIN cps., sup., ung. 

KETOPROFEN cps., sup., gel (PROFENID, KETONAL, FASTUM) 

MOVALIS cp., sup. 

NIFLURIL cp., sup. 

NIMESULID pulb., susp., cp. (AULIN, MESID) 

PIROXICAM cp., sup., ung. (FEDDENE, HOTEMIN, BLEDURAL) 

TENOXICAM cp., f. (NEO-ENDUSIX, TILCOTIL) 

ASCARIZI 


Vezi Paraziţi intestinali 


ASTENIE 


Vezi Oboseală 


ASTM 

MANIFESTĂRI 

Astmul este o maladie frecventă, care se manifestă de cele mai multe ori prin crize de 
sufocare (dispnee), constând într-o dificultate de a face aerul să iasă din plămâni. 

Aceste crize sunt provocate de o contracție a bronhiilor, care este însoţită de o inflamare a 
mucoasei bronşice şi de o creştere a secreţiilor de mucus. 

Criza durează de la câteva minute la câteva ore, şi poate să dispară fie spontan, fie sub 
efectul unor medicamente care dilată bronhiile. 

Uneori crizele se repetă extrem de frecvent, provocând o obstrucție quasipermanentă a 


bronhiilor mici: este vorba de astmul cu dispnee continuă. 


CAUZE 

Astmul este legat, la unii subiecţi predispuşi genetic, de o hiper-reactivitate a bronhiilor faţă 
de unele substanţe din mediul înconjurător, sau de anumite circumstanţe. 

Una dintre cele mai frecvente cauze ale astmului este alergia (vezi acest termen). Hiper- 
reactivitatea bronşică, deci criza, se declanşează în contact cu unii alergeni, dintre care cei mai 
frecvenți sunt praful din casă (care conţine acarieni, microorganisme invizibile cu ochiul liber), 
polenurile, firele de păr, fulgii, saliva sau dejecţiile unor animale. 

Astmul mai poate să fie declanşat şi de: 

— diverşi iritanţi chimici: tutun, medicamente (aspirină, antibiotice etc.), alimente; 

— factori fizici: exerciţii fizice (astm de efort, astm provocat de râs); 

— infecţii: sinuzită, maladii virale diverse; 

— factori geoclimatici: vânt, ceaţă, umiditate, frig şi variaţii bruşte de temperatură; 

— condiţii biologice deosebite, precum factori hormonali, pubertate, sarcină, menopauză, sau 
stresul din viaţa cotidiană; 

— nu trebuie uitat astmul profesional, care poate sa apară în contact cu unele substanţe 
inhalate (vopsea, făină); 


— refluxul de lichide din stomac în esofag. 


46 


CE TREBUIE FĂCUT 

Când o criză de astm survine pentru prima dată, nu trebuie să intrăm în panică, ci să ne 
destindem, să respirăm profund, să bem apă. Dacă criza se prelungeşte, trebuie chemat medicul, 
care va prescrie medicamente bronhodilatatoare. 

În decursul acestei prime crize trebuie să se facă bilanţul complet al maladiei: determinarea 
cauzei, factorilor favorizanţi, gravităţii şi stabilirea celui mai bun tratament. 

Când nu e vorba de prima criză, bolnavul şi-a consultat deja medicul şi ştie ce medicamente 
trebuie să ia. Unele se vând fără reţetă, precum teofilina şi derivatele sale. Trebuie să se respecte 
dozele şi să se evite folosirea la copii. Altele sunt eliberate doar cu reţetă: este vorba de 
betamimetice (Ventolin, Terbutalină, Bricanyl etc.) şi de derivate ale cortizonului. 

În sfârşit, este important să se suprime factorii declanşatori posibil: să se evite animalele 
domestice (pisica, câinele etc.), să se îndepărteze plantele de apartament, dar mai ales să se scape de 
praful din casă aerisind saltelele, folosind aspiratorul, să se evite folosirea perdelele, mochetele şi 
tapiseriile. 

A preveni astmul înseamnă: 

— să-ţi cunoşti bine alergia; 

— să eviţi alergenul, dacă este identificat, şi orice factor declanşator al crizei. 

— să-ţi cunoşti tratamentul; 

— să-ţi cunoşti medicamentele, acţiunea şi efectele lor nedorite; 

— să ştii să-ţi amenajezi habitatul; 

— să ştii să-ţi organizezi timpul liber; 

— să ştii să-ţi alegi meseria; 


— să ai totdeauna la tine trusa de urgenţă (spray bronhodilatator). 


MEDICAMENTELE 

Numai teofilina şi derivatele sale (numele lor se termină în “filină”) se vând fără reţetă. 
Doza eficace fiind apropiată de doza toxică, nu trebuie să fie folosită decât sub supraveghere 
medicală. Folosiţi produsele care conţin numai teofilină. Nu schimbaţi medicamentul fără să cereți 


avizul medicului. 


Ca să vă sfătuiască cât mai bine, farmacistul dumnevoastră 


are nevoie de răspunsuri la următoarele întrebări 


— Aceste tulburări au fost dignosticate mai înainte de un medic ca fiind astm? 

— Ce medicamente antiasmatice folosiţi în mod obişnuit? Au fost eficace? Au fost urmate de 
efecte nedorite? 

— Aveţi şi alte maladii: maladii cardiace, epilepsie, hipertensiune arterială, hipertiroidie, 
diabet? 


— Luaţi antibiotice? Ce antibiotice? 


MEDICAMENTE ANTIASMATICE 


ALDECIN INHALER spray (BECLOFORTE aerosol, BECLOMET aerosol, BECOTIDE 
aerosol) 

AMINOFILINĂ cp (MIOFILIN cps., EUFILINĂ cp., ASTMOFUG sirop) 

ASTMOPENT aerosol (ALUPENT aerosol) 

ATROVENT erosol 

BEROTEC aerosol (BRICANYL cp., aerosol) 

BRONHODILATIN cp. 

EFEDRINĂ cp. 

FLIXOTIDE aerosol 

KETOTIFEN cp., sirop (ZADITEN cp., sirop, KETO-GAL sirop, FRENASMA cp., sirop) 

SALBUTAMOL cp., sirop, aerosol (VENTOLIN sirop, aerosol) 

SEREVENT aerosol 

SINGULAIR cp. 

TEOFILINĂ cp. (UNI-DUR cp., THEO SR cps., TEOTARD cps.) 


ASTIGMATISM 
Vezi Ochi 


AUTISM 

Această afecţiune caracterizează polarizarea unui subiect asupra lumii sale interioare. Acest 
subiect ignoră astfel realitatea lumii exterioare, cu care nu poate să comunice. În cazul copiilor 
autişti, părinţii îi descriu ca fiind autosuficienţi şi lăsând impresia că trăiesc într-o cochilie. Ei 
acționează ca şi cum ar fi singuri pe lume. 


Clinicienii au teorii explicative divergente asupra autismului. Unii optează pentru o cauză 

genetică. 


AUTOMEDICAȚIE 


CE ESTE AUTOMEDICAŢIA 
Automedicaţia este actul de a te trata, fără intermediul unui medic, cu unele medicamente 


eliberate fără reţetă. 


CÂND NE TRATĂM SINGURI ȘI CU CE MEDICAMENTE 

Simptomele care duc la autotratament sunt în esenţă: guturaiul, durerile de gât şi tusea; 
durerile de cap; dureri diferite şi febra; tulburările digestive, în special constipaţia; diareea şi 
arsurile la stomac; stările gripale; oboselile trecătoare, insomnia şi nervozitatea. 

Principalele medicamente folosite sunt cele împotriva durerilor sau  antalgice, 
medicamentele împotriva febrei sau antipiretice, laxativele, medicamentele împotriva tusei, oboselii 
sau a astmului, medicamentele de "dureri de gât" şi împotriva stărilor gripale, pansamentele gastrice 


şi medicamentele împotriva "digestiilor dificile". 


UTILITATEA MEDICALĂ ŞI ECONOMICĂ A AUTOMEDICAȚIEI 

Un medicament poate să provoace incidente, chiar accidente. O automedicaţie raţională 
trebuie să permită scutirea medicului de un anumit număr de intervenţii, referitoare la probleme 
benigne de sănătate, lăsându-l liber pentru situaţiile medicale unde prezenţa sa este indispensabilă. 
Pe de altă parte, specialităţile farmaceutice care se vând fără reţetă, destinate tratamentului unor 
afecțiuni şi tulburări diverse, sunt alese şi procurate chiar de bolnav, cu proprii săi bani. Aceasta are 


deci avantajul de a reduce cheltuielile Asigurărilor Sociale de Sănătate. 


RISCURILE AUTOMEDICAȚIEI 

Pericolul esenţial constă în faptul că unele medicamete, care se vând fără rețetă, vor masca 
simptomele majore, uneori adevărate semnale de alarmă ale unor boli serioase, cărora le poate 
întârzia dignosticul. Astfel, febra sau durerea sunt, desigur, deseori semnul unei afecţiuni benigne, 
dar, asociate sau nu cu alte simptome, ele pot să fie reflexul unei boli grave, care să nu poată face în 
nici un caz obiectul unei automedicaţii. De exemplu, un ulcer sau un cancer al stomacului sunt 
desigur calmate de pansamentele digestive care se vând fără rețetă dar, dacă durerea dispare, 
leziunile persită şi pot sângera sau perfora de la o zi la alta în absenţa unui diagnostic şi a unui 
tratament precis, stabilite de medic. 


Trebuie să se mai ştie că pot să survină incidente, chiar accidente, la administrarea oricărui 

medicameant, chiar şi în cazul unei automedicaţii făcute în cunoştinţă de cauză. Astfel, aspirina 
poate să provoace tulburări grave la persoanele alergice la acest medicament. 
Automedicaţia trebuie să fie de scurtă durată, de maximum cinci zile. Dacă nu se iveşte nici 


o ameliorare sau apar şi alte manifestări, se impune consultarea medicului. 


# ATENŢIE 
Un mare număr de medicamente eliberate fără reţetă nu trebuie, totuşi, în nici un caz, să fie 


folosite fără avizul medicului. 


CELE ZECE PORUNCI ALE AUTOMEDICAȚIEI 

1. Toate medicamentele pot, mai ales dacă sunt folosite incorect, să provoace incidente, ba 
chiar accidente. O automedicaţie nerațională şi neinformată sporeşte acest risc. Nu ezitaţi să cereți 
sfatul farmacistului sau al medicului de familie. 

2. Orice automedicaţie trebuie să fie simplă şi de scurtă durată. Simplă, prin folosirea unor 
medicamente care conţin doar un singur principiu activ (maxim două). De scurtă durată, cel mult 
cinci zile, căci persistenţa, chiar agravarea simptomelor, precum şi apariția unor noi tulburări, 
impun oprirea tratamentului şi recurgerea la medic. 

3. Automedicaţia implică conformarea strictă la modul de folosire al medicamentului şi la 
verificarea datei de valabilitate, indicate pe cutie. 

4. Se interzice automedicaţia la femeia gravidă sau care alăptează, la nou-născut sau la 
copilul mic. 

5. Trebuie totdeauna să vă informaţi medicul de famlie depre medicamentele pe care aveţi 
intenţia să le luaţi. 

6. Să nu adăugaţi niciodată o automedicaţie unui tratament prescris de medic în absenţa unor 
informaţii precise despre interacţiunea dintre medicamente. 

7. Alcoolul poate să modifice eficacitatea unor medicamente şi să sporească riscul de 
incidente şi accidente. 

8. Medicamentele prescrise de medic nu trebuie să fie păstrate în vederea unei automedicaţii 
ulterioare. 

9. Medicamentul care i-a făcut foarte bine unui membru al familie poate să nu aibă nici un 
efect, ba chiar să fie periculos, în cazul dumnevoastră. 

10. Medicamentele trebuie să fie ţinute la adăpost de căldură, de lumină, de umiditate şi să 


nu fie niciodată la îndemâna copiilor. 

BALONĂRI 
Vezi Aerofagie. 


BĂŞICI 


Vezi Picior 


BÂLBÂIELI 
Tulburare a vorbirii ale cărei cauze sunt considerate a fi multiple (organice, psiho-afective, 


sociale) şi necesită un examen psihologic complet. 
BOALA FÂNULUI (Rinită alergică) 


MANIFESTĂRI ŞI CAUZE 

Strănut, scurgere nazală limpede ca apa, însoţite de lăcrimări şi de mâncărimi în nas şi în 
gât. 

Boala fânului este semnalată mai ales primăvara. 

Ea apare la persoanele alergice la anumite substanţe prezente în aerul pe care îl respiră (fân, 
polen, praf, puf, păr de animale etc.) (vezi Alergie). Inhalarea acestor substanţe provoacă o "iritare" 


(de unde strănutatul) şi o congestionare a mucoasei nazale, ceea ce jenează respirația nazală. 


CE TREBUIE FĂCUT 

Cel mai bun tratament constă în a evita contactul cu substanţele la care subiectul este 
alergic. În măsura în care acestea nu au fost identificate, manifestările descrise mai sus pot să fie 
puternic diminuate sau suprimate de unele medicamente antialergice. 

În majoritatea cazurilor, recurgere la medic este indispensabilă pentru identificarea 
substanţelor care declanşează boala fânului sau rinita alergică. 

Eradicarea acarienilor este indispensabilă (vezi Astm). 

Să se evite animalele domestice (câine, pisică etc.), să se înlăture plantele de apartament, dar 
mai ales trebuie suprimat praful din casă aerisind saltelele, folosind aspiratorul, evitând perdelele 


duble, mochetele şi tapiseriile. Trebuie să se recurgă la substanţe antiacariene de câteva ori pe an. 


MEDICAMENTELE 


Medicamentele împotriva guturaiului luate pe cale bucală conţinând o substanţă 

vasoconstrictoare (pseudoefedrină, efedrină, fenilefrină) diminuează obstrucţia nazală. 

Pe cale orală, medicamentele antialergice sunt eficace şi numai în mod excepţional 
alergizante. Majoritatea sunt din aceeaşi familie (antihistaminicele H1) şi sunt bine tolerate, cu 
excepţia unei eventuale somnolenţe şi cu condiţia să se respecte contraindicaţiile, mai ales 


glaucomul şi probleme de prostată. 


Ca să vă sfătuiască cât mai bine, farmacistul dumneavoastră 


are nevoie de răspunsuri la următoarele întrebări 


— Ce simptome prezentaţi? Nas înfundat? Tuse? Aveţi febră, ochii roşii? 

— De cât timp au apărut? Aveţi antecedente personale sau familiale de alergie sau astm? 

— Aveţi antecedente de astm sau de bronşită cronică? 

— Sunteţi tratat pentru glaucom, probleme de prostată, maladii cardiace, probleme tiroidiene 
sau hipertensiune? 

— Ce medicamente luaţi în acest moment? 


— Conduceţi un automobil sau o maşină? Trebuie să aveţi o vigilenţă perfectă? 


MEDICAMENTE ANTIALERGICE 
Vezi MEDICAMENTE ANTIALERGICE ORALE 


MEDICAMENT ANTIALERGIC PENTRU NAS 
Vezi MEDICAMENTE ANTIALERGICE ALE NASULUI 


BOLI CU TRANSMISIE SEXUALĂ 
După cum indică şi numele, este vorba de boli care se transmit de la un individ la altul cu 


ocazia contactelor sexuale. Unele sunt uşor de evitat folosind prezervativul (vezi Contraceptive 


locale). 


SIFILISUL 

Agentul etiologic este o bacterie, Treponema pallidum. 

La trei săptămâni de la contaminare apare un şancru la nivelul contactului sexual (organe 
genitale, anus). Şancrul este o mică eroziune a pielii, care nu doare deloc, însoţită deseori de o 
tumefacţie a ganglionilor la nivelul regiunii inghinale. În acel moment (căci dacă se mai aşteaptă, 
şancrul dispare) trebuie să se stabilească dignosticul şi se impune o consultaţie. Se va efectua o 
prelevare de la nivelul şancrului, pentru decelarea germenului la microscop. Analiza sângelui 
permite şi ea orientarea dignosticului. Tratamentul este simplu şi se bazează pe administrarea de 
penicilină sub formă retard. (Moldamin). 

Acest tratament foarte eficace împiedică sifilisul să evolueze spre o formă mai gravă. 


Evident, trebuie trataţi partenerul, partenera sau partenerii sexuali. 


GONOREE 

Agentul etiologic este o bacterie, gonococul. 

La bărbat, patru-cinci zile după contact apar arsurile la urinat, însoţite de câteva picături de 
puroi. La femeie, nu se manifestă deseori nici un semn la început, în timp ce boala poate să 
evolueze spre o formă gravă cu infectarea trompelor. 

După diagnosticarea prin examinarea puroiului, tratamentul este foarte simplu şi foarte 
eficace cu o singură injecție sau administrarea orală a unui antibiotic prescris de medic. Şi în acest 


caz trebuie să tratăm partenerul sau partenerii sexuali. 


TRICHOMONAS 

Agentul etiologic este parazitul numit trichomonas vaginalis. 

La femeie, apar scurgeri purulente, urât mirositoare, albicioase sau verzui, cu arsuri şi dureri 
în momentul contactelor sexale. 

La bărbat, deseori nu există nici un semn. Uneori simptomele seamănă cu cele ale gonoreei 
(vezi mai sus). 

Examenul secreţiilor purulente pune în evidenţă parazitul. 

Tratamentul pacientului şi partenerilor cu medicamente anti-trichomoniazice este foarte 


eficace. 


BOLI VIRALE 

* Hepatita B (vezi Icter) era, înainte de apariţia vaccinului, probabil cea mai frecventă 
boală transmisibilă pe cale sexuală. 

* Condiloamele acuminate la nivelul regiunii genitale sau anale se tratatează prin aplicarea 


unei soluții pe bază de podofilină (Condyline sol.) prescrisă de medic, prin cauterizare sau 

chirurgie. 

* Sida (vezi acest termen), boala vedetă a ultimilor ani şi boală redutabilă, care se transmite 
prin contact sexual (genital, anal sau oral-genital) sau sanguin. ESTE FOARTE UŞOR SĂ 
SUPRIMI RISCURILE DE CONTAMINARE PE CALE SEXUALĂ PRIN FOLOSIREA 
PREZERVATIVELOR (vezi Contraceptive locale). 

Contaminarea pe cale sanguină se face de cele mai multe ori la toxicomanii care folosesc 
aceeaşi seringă. EA POATE SĂ FIE EVITATĂ CU UŞURINŢĂ PRIN UTILIZAREA UNOR 
SERINGI DE UNICĂ FOLOSINŢĂ, CARE SE VÂND FĂRĂ REȚETĂ ÎN FARMACII. 


ALTE BOLI TRANSMISIBILE PE CALE SEXUALĂ 

* Clamidiile, care la bărbat, provoacă o afecţiune asemănătoare gonoreei (vezi mai sus) iar 
la femeie, trichomoniazei. Această boală poate să se complice printr-o afectare a regiunii ficatului 
(perihepatită), sterilitate, prin infectarea trompelor, avorturi, chiar afecțiuni cardiovasculare. 
Tratamentul se bazează pe antibiotice cu spectru larg de tip tetraciclină. 

* Micoplasmele, germeni sensibili la antibiotice cu spectru larg (tetracicline de exemplu), 
care provoacă iritări locale. 

* Herpesul genital se manifestă printr-o inflamare a organelor genitale, cu dureri şi 
mâncărimi. Tratamentul este dificil iar recidivele frecvente. 


Celelalte boli transmisibile pe cale sexuală sunt mai rare. 


BRONŞITĂ 
Vezi Gripă 


BUFEURI DE CĂLDURĂ 


MANIFESTĂRI ŞI CAUZE 

Senzaţie de căldură survenită în mod brusc, în valuri, predominant la față. Ele survin în 
general în timpul perioadei care precede menopauza. 

Ele sunt legate în mod esenţial de scăderea hormonilor feminin (estrogeni) din sânge în 


momentul menopauzei şi sunt desori sporite de nervozitate şi de emotivitate. 


CE TREBUIE FĂCUT 
Se impune totuşi un consult medical: numai medicul poate să vă spună dacă sunteţi în 


premenopauză sau în menopauză confirmată. 

Deşi un anumit număr de sedative sau de tranchilizante pot uneori să atenueze bufeurile de 
căldură, adevăratul tratament este hormonal. 


Medicamentele care se vând fără reţetă sunt ineficace. 


BULIMIE 

Subiectul bulimic este stăpânit de două mecanisme pe care le întâlnim în nevroza 
obsesională: obsesia şi compulsia. Căci persoana bulimică este obsedată de ideea de a mânca. 

Obsedată de o foame permanentă, ea are o nevoie presantă să se alimenteze şi nu se poate 
opune acestei nevoi. Ea consumă o mare cantitate de alimente şi se culpabilizează imediat pentru că 
nu a putut să se rețină. Ca să evite o creştere în greutate excesivă, îşi provoacă vomitatul. Bulimia le 
afectează în general pe fetele tinere şi se întâlneşte cel mai frecvent în societatea occidentală. 

Unele forme severe impun consultarea medicului; unele medicamente antidepresive pot să 


fie eficace. 


CALVIȚIE 


Vezi Căderea părului 


CARII 
Vezi Dinţi şi gingii 


CATARACTĂ 
Vezi Ochi 


CĂDEREA PĂRULUI (Alopecie) 

În mod normal, firul de păr are o durată de viaţă de 3-6 ani şi în fiecare zi cad între 50 şi 100 
de fire de păr. 

O căderea mai accentuată a părului poate să survină în mod sezonier (toamna) sau după o 
naştere: această cădere a părului este normală, tranzitorie şi nu este cazul să fie tratată. 


Alopecia se defineşte printr-o cădere a părului mai mare de 100 de fire de păr pe zi. 


EXISTĂ DOUĂ TIPURI DE ALOPECII 

— Alopeciile acute (căderea bruscă a părului într-o perioadă scurtă de timp) pot să fie difuze 
sau pe porţiuni izolate. Ea poate să se datoreze şi unor îngrijiri capilare agresive, unei stări generale 
proaste, unei cure de slăbire neechilibrate, unor medicamente, unui şoc psihic, stesului, etc. Aceste 
alopecii acute trebuie să fie tratate de medic. 

— Alopeciile cronice (de lungă durată) sunt aproape totdeauna difuze. De cele mai multe ori 
se datoresc unei boli precise (de tiroidă, de metabolism) şi trebuie să fie tratate de medic. În 
majoritatea celorlalte cazuri, aceste alopecii cronice sunt de origine necunoscută, de cele mai multe 
ori cu caracter ereditar: este vorba de alopecia androgenă, secundară unui exces local de hormon 


masculin. 


CUM SĂ RECUNOAȘTEM O ALOPECIE ANDROGENĂ 

— La femeie, alopecia androgenă este difuză: se produce o diminuare globală a densităţii 
capilare. Părul se deschide la culoare progresiv începând de la cărare. 

— La bărbat, alopecia androgenă începe cu o diminuare a densităţii capilare a regiunilor 
temporale, apoi în creştetul capului apare o rărire uşoară. Aceste două zone lipsite de păr se vor 
extinde în mod progresiv: alopecia androgenă evoluează treptat spre calviție. 

Numeroase medicamente împotriva acestui tip de cădere a părului se vând fără reţetă, dar 
niciodată nu şi-au dovedit eficacitatea, cu excepția produsului minoxidil (Hairgrow sol.). La 
începutul tratamentului, pe o perioadă scurtă, este posibil să se producă o accentuare a căderii 
părului. Acest păr era destinat să cadă şi o face mai repede. Este un fenomen normal; continuaţi 
tratamentul. 

Un alt medicament, eliberat numai cu reţetă şi luat pe cale orală, şi-a dovedit şi el 
eficacitatea în cazul alopeciei androgene. Este vorba de Propecia, care acţionează din diminuând 
producția locală de hormon masculin. 

Primul păr care va creşte va fi moale, pufos şi puţin vizibil. Treptat însă, continuând acest 
tratament, se va putea schimba şi îndesi, după 6-12 luni. Aceste tratamente vor trebui să fie urmate 
toată viaţa dacă s-a înregistrat o anumită eficacitate. 

Un medicament eliberat fără reţetă, indicat în alopecia difuză, alopecia androgenă, seboreică 
este REVALID. Este indicat un tratament în cure de câte trei luni. 


Şampoanele fără detergent pot şi ele să încetinească căderea părului. 


CEFALEE 


Vezi Dureri de cap 

ALOPECIA IZOLATĂ 


MANIFESTĂRI ŞI CAUZE 

Este provocată de afectarea pielii capului de către anumite ciuperci. Agentul contaminator 
este deseori un animal (pisică). Ea capătă aspectul unor plăci rotunde unde părul este rar şi scurt. 
Unele sunt foarte contagioase. 

Este vorba de o boală care trebuie declarată în mod obligatoriu şi care duce la interzicerea 
frecventării şcolii în cazul elevilor, reluarea activităţii şcolare făcându-se numai după două prelevări 


negative făcute la un interval de opt zile. 


CE TREBUIE FĂCUT 
Tratamentul nu se poate face decât de medic. El se aplică de cele mai multe ori întregii 


familii. 


CIRCULAȚIE PROASTĂ 


Vezi Probleme venoase 


CISTITĂ 


Vezi Arsuri la urinat 


RUPTURĂ MUSCULARĂ 


DEFINIȚIE 
Reprezintă ruperea mușchilor la nivelul fibrelor care se dilacerează ca o frânghie. În general, 


nu tot muşchiul este rupt, ci doar o parte din el. 


MANIFESTĂRI 
Durerea apare brusc, ca o lovitură de pumnal, în cursul efortului fizic. Atunci subiectul nu 


îşi poatea mişca membrul. 


CE TREBUIE FĂCUT 
Să nu se facă nici un fel de masaj la început, deoarece ar putea să favorizeze apariţia unui 


hematom (vezi Vânătăi). 

Să se întrerupă orice efort fizic, chiar moderat. 

Să se răcească regiunea dureroasă cu ajutorul uni spray refrigerant de trei ori pe zi, având 
grijă să nu fie aplicat direct pe răni sau mucoase. 

Să se lege strâns cu un bandaj elastic. 

Să se administreze medicamente împotriva durerilor, eventual de tip paracetamol (vezi 
Durere). 

Consultaţi medicul ca să urmărească evoluția afecțiunii şi să decidă momentul începerii 


recuperării funcţionale. 


COLESTEROL - ATEROSCLEROZĂ 

Colesterolul este o "grăsime" indispensabilă vieţii, deoarece serveşte la fabricarea 
membranelor celulelor corpului nostru, constituienţilor bilei precum şi a numeroşi hormoni zişi 
steroizi (sexuali, cortizon etc.). 

Colesterolul are două origini: provine din anumite alimente, dar este mai ales produs de 


celulele organismului. 


COLESTEROLUL "BUN" ŞI COLESTEROLUL "RĂU" 

Colesterolul este o grăsime (lipid), şi se poate dizolva în sângele constituit în esenţă din apă. 
Ca să fie transportat în sânge, colesterolul trebuie să se lege de proteine, în structuri numite 
lipoproteine. Acestea pot să aibă o densitate mare, şi atunci sunt numite HDL, sau o densitate mică, 
şi sunt numite LDL. 

LDL-urile pleacă de la ficat, locul principal de fabricare a colesterolului, ca să fie utilizate 
de alte celule ale organismului. Toate celulele corpului au la suprafaţa lor mici ferestre care lasă să 
pătrundă LDL-urile cu colesterolul pe care îl conţin. Când există ferestre suficiente, totul e bine, 
colesterolul nu rămâne în exces în sânge şi pătrunde în mod normal în toate celulele. Când însă nu 
există ferestre suficiente, LDL-urile cu colesterol se acumulează în sânge, se deteriorează şi se 
lipesc pe pereţii arterelor. De aceea LDL-colesterolul (colesterolul transportat de LDL-uri) este 
numit colesterol "rău". HDL-urile transportă colesterolul de la periferie (toate celulele) la ficat. 


HDL colesterolul este colesterolul "bun". 


COLESTEROLUL ŞI BOLILE CARDIOVASCULARE 
1. Cu cât procentul de colesterol (colesterolemie) în sânge este mai ridicat (în medie) la o 
populaţie, cu atât mai mare este frecvenţa bolilor cardiovasculare. Japonezii, care au un colesterol 


sanguin scăzut, fac mai rar angină pectorală şi infarct. In schimb, locuitorii ţărilor nordice, cu un 

procent de colesterol mare, au o frecvență mai mare a bolilor cardiovasculare. 

2. Dacă facem să scadă procentul mediu de colesterol al unei populaţii, printr-un regim 
alimentar potrivit şi/sau printr-un medicament adecvat, diminuăm frecvenţa accidentelor cardiace. 

3. Unele studii au arătat chiar că dacă facem să scadă mult colesterolul (sub 2 g/l, se poate 
constata diminuarea leziunilor arteriale, răspunzătoare de accidentele cardiace. Aceste leziuni, care 
astupă progresiv vasele, constituie ceea ce numim aferomul sau ateromatoza, prima cauză de 
mortalitate în ţările industralizate. Prezenţa colesterolului în plăcile de aterom a făcut să fie 
suspectată vina sa în această boală. Azi putem spune, aşa cum au recunoscut cu ocazia multor 
reuniunii ştiinţifice specialiştii în domeniu (americani, europeni), că colesterolul este unul dintre 
principalii factori de risc cardiovascular. 

Ceilalţi factori sunt: tutunul, hipertensiunea arterială, diabetul, antecedentele familiale 
cardiovasculare. Riscul de a face o boală cardiovasculară este mai mare la bărbat decât la femeie, 
care este protejată până la menopauză. 

4. De fapt, din toate aceste studii a reieşit cu claritate că adevăratul factor de risc este 
creşterea LDL-colesterolului (colesterolul "rău") şi că, dimpotrivă, o creştere a HDL-colesterolului 


(colesterolul "bun") oferă o relativă protecţie față de accidentele cardiace. 


CE TREBUIE FĂCUT 

* Să-ţi dozezi colesterolul, de la vârsta de douăzeci de ani, mai ales dacă eşti de sex 
masculin, ba chiar mai devreme dacă faci parte dintr-o familie unde accidentele cardiace sunt 
frecvente. 

* Dacă colesterolul total este ridicat (peste 2 g), dozaţi colesterolul HDL şi trigliceridele 


(alte grăsimi din sânge) şi calculaţi procetul de LDL colesterol după formula următoare: 


LDL colest. = colest. total - HDL colest. — trigliceride/5 

(dacă gliceridele sunt mai scăzute de 5g/l, altfel această formulă nu este valabilă). 

Dacă LDL.-colesterolul este mai mic de 1,60 g/l, nu prezentăm factor de risc (vezi mai sus) 
şi mai mic de 1,30 g/l în caz contrar. 

* Medicul vă va prescrie un regim şi eventual medicamente dacă eficacitatea regimului nu 
este suficientă. 

Regimul trebuie să fie bogat în grăsimi naturale (ulei de porumb, rapiță, floarea-soarelui, 
măsline), în grăsime de peşte, şi sărac în grăsimi animale (produse lactate, mezeluri, carne) 

Tebuie să mai spunem că creşterea grăsimilor în sâge (hiperlipidemie) poate să survină şi în 
urma anumitor boli (diabet, insuficienţă tiroidiană, retenţie biliară, maladii renale), administrării 


unor medicamente (pilulă contraceptivă, cortizon şi derivate) şi poate să însoţească alcoolismul (în 

ceea ce priveşte în special trigliceridele). 


MEDICAMENTELE CARE SCAD COLESTEROLUL 

Ele sunt destinate să aducă procentul de colesterol la valori considerate acceptabile. 
Valoarea căreia i se acordă cea mai mare importanţă este ce a colesterolului "rău" sau colesterolul 
LDL. Acesta va trebui să fie adus la o valoare cu atât mai scăzută cu cât există pe de altă parte alți 
factori de risc cardiovasculari precum diabetul, tabagismul, obezitatea, antecedente familiale etc. Ea 
va trebui să fie şi mai scăzută dacă există antecedente personale de infarct de miocard sau de angină 
pectorală. S-a precizat mai sus cum să se calculeze, pornind de la HDL-colesterol şi trigliceride, 
nivelul sanguin de LDL.-colesterol. Obiectivul terapeutic va fi de a aduce nivelul său sub 1,60 g în 
absenţa oricărui factor de risc asociat, sub 1 g, dacă au existat deja probleme cardiovasculare, şi 
între aceste două valori (sub 1,30 g) în toate celelalte cazuri. Dispunem de trei tipuri de 
medicamente: 

1. Statinele sau inhibitori ai HMGCoA reductazei (ex. Zocor, Lipostat). Sunt 
medicamentele care se folosesc cel mai mult acum. Ele acţionează în esenţă diminuând fabricarea 
colesterolului în interiorul celulelor ficatului. Celula, ducând atunci lipsă de colesterol pentru 
nevoile proprii (fabricare membranei care o înconjoară, de exemplu, sau bila dacă e vorba de ficat), 
va pompa (fabricând un număr mai mare de ferestre despre care am vorbit mai sus) colesterolul care 
circulă în sânge. Este pompat colesterolul "rău", ceea ce este cu atât mai bine. 

2. Colestiramina. Este vorba de o subtanţă care captează bila secretată de ficat, bilă care 
este foarte bogată în colesterol şi pe care intestinul subțire o recuperează, din economie, 
reabsorbind-o ca să o trimită acolo de unde a venit, adică la ficat. Captând bila, acest medicament 
împiedică reabsorbirea ei şi ficatul este atunci obligat să recupereze colesterolul din sângele care 
circulă. 

3. Fibratele (ex. Lipanthyl, Regulip cps.,Bezalip, Lipanor). Acţiunea lor este complexă şi 
nu foarte bine cunoscută. Rezultatul final constă într-o diminuare a fabricării şi o creştere a 
distrugerii colesterolului. 

Oricum, tratamentul trebuie să fie făcut toată viaţa, orice oprire provocând imediat creşterea 
procentului de colesterol sanguin. 

4. Acidul nicotinic şi derivați (Olbetam cps.). Fiind greu tolerat, se recomandă numai când 


celelalte medicamente sunt inactive sau au produs efecte adverse deosebite. 


COLICĂ 


Vezi Diaree şi indigestie. 

COLIR 
Vezi Ochi. 


CONSTIPAȚIA LA ADULT 


DEFINIŢIE 

Este senzaţia subiectivă (simțită de pacient) a unei diminuări a frecvenţei şi/sau abundenței 
scaunului. 

În realitate, nu există normalitate în ceea ce priveşte numărul şi frecvenţa scaunelor. A avea 
scaun o dată pe zi este la fel de normal ca a avea scaun de două ori pe zi. 

Trebuie să se ştie că greutatea medie a scaunului este în medie de 150 g pe zi, dar aceasta 
depinde de regimul alimentar şi de abundența sa în fibre vegetale. Aceste 150 de grame cuprind 
80% apă. Nu mai rămân deci decât 30 g materie uscată, formată în principal din resturi intestinale 
(stratul superficial intern al intestinului se schimbă la fiecare douăzeci şi patru de ore), reziduri 
microbiene, şi deci practic nu din alimente, care 99% (în afara fibrelor) sunt absorbite în urma 
digestiei. 

În consecință, a nu te hrăni când eşti constipat, de teama supraîncărcării intestinului, este o 
aberaţie. Oprirea alimentaţiei accentuează constipaţia, ducând la o intrare în repaus a tubului 


digestiv. 


CAUZE 


Există două tipuri de constipaţii. 


* Constipaţia de apariţie sau de agravare recentă 

Trecătoare, ea este provocată de naştere, de alăptat, de călătorie, o schimbare de viaţă, o 
modificare a alimentaţiei, sau urmează după o tulburare diareică toxi-alimentară (diareea călătorilor, 
de exemplu, vezi Sfaturi pentru călători). 

Ea mai poate să fie provocată de administrarea anumitor medicamente (antialergice, 
tranchilizante, antidepresive, antiepileptice, neuroleptice, antispastice, medicamente împotriva tusei, 
produse conţinând fier, unele pansamente gastrice). 

În aceste diferite cazuri, ea nu necesită nici un tratament şi se vindecă totdeauna în mod 


spontan. 


# ATENŢIE 


Orice persistenţă sau apariţie neobişnuită şi inexplicabilă a unei constipaţii la un subiect 

până atunci bine "reglat" poate să constituie simptomul unei boli a intestinului gros şi necesită, mai 
ales după patruzeci de ani, un consult medical, înainte de a lua orice fel de laxativ, care ar putea să 


mascheze simptomele şi să întârzie diagnosticul. 


* Constipaţia cronică 

Ea există de mulţi ani. 

Nu este o boală. Ea nu provoacă de fapt nici o complicaţie şi nu prezintă nici un 
inconvenient, chiar dacă persistă, poate doar o senzație de disconfort abdominal. Este pur şi simplu 
vorba de o tulburare de comportament digestiv (foarte frecventă la femei), datorată unor factori 
diferiți: 

— proastă igienă alimentară: alimente sărace în fibre (legume şi fructe), aport insuficient de 
apă în timpul meselor; 

— lipsă de exerciţiu fizic; 

— abuzul de anumite laxative, mai ales iritante; 

— rezistenţa faţă de nevoia de a merge la WC (care poate să înceapă din copilărie): ajungerea 
materiilor fecale în rect provoacă în mod normal o senzaţie de nevoie, datorită unor "barometre" 
situate în peretele rectal. Această senzaţie relaxează anusul în mod reflex, relaxare care poate totuşi 
să fie controlată în mod voluntar. În caz de împotrivire repetată la nevoie, "barometrele" îşi pierd în 
mod progresiv sensibilitatea (sosirea materiilor fecale nu mai provoacă nici o senzaţie, nici nu 
reflex), iar materiile fecale stagnate se deshidratează, devenind tari şi greu de expulzat. Aceste 
materii fecale pot să provoace uneori, din cauza stagnării lor, o secreție de apă de către intestin, care 
le diluează, ceea ce duce la o diaree: este vorba de diareea falsă a constipaţilor, care nu trebuie, 


fireşte, tratată cu medicamente antidiareice. 


CE TREBUIE FĂCUT 
Singurul tratament logic al constipaţiei cronice este respectarea unor reguli alimentare şi de 
igiena vieţii (reguli igieno-dietetice). 


Laxativele trebuie folosite cu precauţie. 


* Regulile igieno-dietetice 

Ele trebuie să-l reeduce pe constipat prin: 

— creşterea volumului meselor prin consum de apă, precum şi printr-o alimentaţie bogată în 
fibre (substanţe nedigerabile cara se află în majoritatea legumelor şi fructelor, pâine integrală, 
tărâţe). Această creştere a volumului accelerează tranzitul intestinal prin mecanisme reflexe; 


— recuperarea reflexului de defecaţie prin mergerea zilnică la WC, totdeauna la aceeaşi oră şi 

în acelaşi moment (înainte sau după micul dejun, de exemplu, sau după un pahar mare cu apă 
proaspătă), fără grabă şi cu încăpățânare la început, când rezultatele se lasă aşteptate, precum şi prin 
renunţarea la împotrivirea la nevoie; 

— suprimare oricărui laxativ iritant. Singurele laxative admise sunt tărâțele, mucilagiile, 


uleiul de parafină şi lactuloza, despre care trebuie să se ştie că nu au o acţiune imediată. 


* Laxativele uşoare 

— tărâţele nu sunt un medicament propriu-zis. Ele nu sunt absorbite şi servesc doar pentru 
creşterea volumulu scanului. Ele trebuie să fie asociate cu un aport de apă suficient (cel puţin 1,5 1), 
altfel ar putea provoca "balonări". Pot să fie luate oricând, fără nici un risc; (Diom Fibra cp.). 

— uleiul de parafină nu este nici el absorbit. El serveşte doar la lubrifierea pereților 
intestinului ca să faciliteze progresia materiilor fecale. Poate să ducă uneori la picurări ale anusului, 
poate să modifice acţiunea anticoagulanţior şi să diminueze absorbţia unor vitamine (A, D, E, K). 
Nu se recomandă administrarea lui seara subiecților în vârstă, din cauza riscului de reflux al uleiului 
din stomac în gură apoi în plămâni; 

— laxative osmotice. Trebuie să se prefere lactuloza, nu manitolul ori sorbitolul (care pot să 
fie iritante, şi stimulează secreția bilei). Lactuloza (Duphalac, de exemplu) poate să fie folosită 
singură sau asociată cu uleiul de parafină. Doza eficace este variabilă de la un individ la altul. 
Administrarea o singură dată, seara, este deseori suficientă. Nu trece în sânge. Nu prezintă nici un 
risc şi nu trebuie să ne fie frică să creştem dozele până la regularizarea tranzitului. În ciuda gustului 
dulce, nu aduce calorii şi poate să fie prescrisă diabeticilor; 

— Forlax, care acţionează hidratând materiile fecale, este la fel de inofensiv ca şi lactuloza; 

— mucilagiile nu sunt obsorbite, acționând ca şi tărâţele şi prezintă puţine inconveniente. 
Trebuie să fie absorbite cu o cantitate mare de apă. Sunt extrase de alge, gume, grăunţe; 

— clisme. Clismele repetate pot să fie iritante pentru peretele rectului şi să ducă la o alterare a 


reflexului de defecaţie. 


* Laxativele iritante 

Administrarea lor prelungită este nerecomandată. Ele pot fi folosite la nevoie, ocazional, în 
cazul eşecului regulilor igieno-dietetice şi laxativelor uşoare. Toate provoacă o dispariţie 
momentană şi provizorie a constipației şi deseori o diaree prin iritarea şi inflamarea peretelui 
intestinului. Această inflamare produce creşterea eliminării de apă şi de sânge la folosirea lor din 
nou, creând un cerc vicios. Scăderea procentului de potasiu din sânge (hipokaliemie) pote să 
provoace oboselă intensă, chiar paralizie musculară şi tulburări cardiace (vezi medicamente cu risc 


de tulburare a ritmului cardiac) şi renale şi sporeşte riscul de accidente datorată unor medicamente 

(medicamente pentru inimă, hipertensiune). Folosirea cronică a laxativelor iritante duce la o 
inflamare cronică a intestinului, care provoacă o dispariţie a contracţiilor spontane ale acestuia, şi 
deci o constipaţie cronică. 

Dintre laxativele iritante fac parte uleiul de ricin (acid ricinoleic), dioctilsulfosuccinatul de 
sodiu, fenolftaleina, bisacodylul şi antrachinonele, care sunt fie de origine vegetală, fie de origine 
sintetică (precum dantrona, care trebuie evitată în mod categoric, deoarece este mai toxică decât 
vegetalele). Toatea aceste laxative sunt contraindicate la copilul sub doisprezece ani şi la femeia 


gravidă sau care alăptează. 


* Laxativele ilogice 


Ele conţin atât produse laxative cât şi produse constipante. Trebuie deci evitate. 


Ca să vă sfătuiască cât mai bine, farmacistul dumneavoastră 


are nevoie de răspunsuri la următoarele întrebări 


— De cât timp sunteţi constipat? 

— Prezentaţi disconfort sau dureri abdominale, balonare, pierdere în greutate, greață, vomă? 

— Sunteţi tratat de o altă maladie? Sunteţi gravidă? 

— Alăptaţi? 

— Aţi suferit o intervenţie chirurgicală recentă? 

— Care este frecvenţa obişnuită a scaunelor? 

— Şi-au schimbat recent aspectul materiile fecale? 

— Aţi folosit deja laxative? Care? 

— Mai luaţi şi în acest moment? 

— Aţi încercat să vă trataţi constipaţia mâncând mai multe cereale, pâine integrală, fructe şi 
legume? 

— Faceţi mişcare? 

— Beţi suficientă apă în timpul zilei şi la masă? Ce cantitate? 


— Suportaţi bine laxativele? Vă provoacă diaree? 


LAXATIVE UȘOARE 


DIOM FIBRA cp. 

FORLAX plic 
LACTULOZĂ sirop, pulb. (DUPHALAC) 
ULEI DE PARAFINĂ 


LAXATIVE IRITANTE 


CASLAX cp. 
DULCOLAX dj. 
REGULAX cuburi 
RHAMNOLAX cp. 
RIXATIVE pastă 
ULEI DE RICIN 


LAXATIVE IRITANTE SUB FORMĂ DE SUPOZITOR 


DULCOLAX sup. 
GLICERINĂ sup. 


CONSTIPAȚIA LA SUGAR ŞI LA COPIL 


Trebuie să se ştie că numărul scaunelor poate să fie variabil în funcție de copil şi de tipul de 
alimentaţie. Sugarul hrănit la sân are de obicei scaune moi şi numeroase. Absența scaunului timp de 
două zile nu are nimic alarmant. Se vorbeşte de constipaţie când consistenţa materilor este anormal 


de mare şi expluzarea lor este dureroasă. 


CAUZE 


* La sugar şi la copilul mic 

Orice constipaţie rebelă la mijloacele obişnuite (regim, igienă de viaţă) trebuie să fie 
semnalată medicului, căci există la copil o maladie congenitală a colonului (megacolon), care 
trebuie să fie tratată chirurgical. 

Scaune tari şi uscate rezultă în general în urma unui regim insuficient de bogat în lichide sau 
prost echilibrat. 

Introducerea legumelor, adăugarea apei sau pur şi simplu punerea la punct a unui regim 
corect, sunt suficiente în cele mai multe cazuri. Constipaţia apare deseori în momentul tentativelor 


de a-l educa pe copil să fie curat. Acestea nu trebuie să fie prea severe. 


* La copilul mai mare 

Cauzele constipaţiei sunt aceleaşi ca şi la adult. Poate să apară la vârsta şcolară fie din cauza 
timidităţii, fie din cauza WC-urilor respingătoare, sau poate să fie consecinţa unei discipline severe 
care împiedică satifacerea nevoii atunci când aceasta se manifestă. Este bine să se sugereze o 


evacuare la o oră fixă, dimineaţa sau seara. 


CE TREBUIE FĂCUT 

* De la naştere la şase ani: evitaţi laptele prea concentrat sau un regim prea mult timp format 
doar din lapte şi făină. Oferiţi un regim variat, nici prea sărac, nici prea bogat în fibre (legume şi 
fructe proaspete). Sunt interzise clismele şi laxativele iritante. Feriţi-vă de dulceţuri, bomboane 
"fără zahăr" sau siropuri laxative deseori iritante. 

* Mai târziu vor trebui să se ia aceleaşi măsuri igienico-laxative ca la adult (vezi mai sus). 
Dacă rezultatele se vor dovedi insuficiente, se vor folosi numai laxativele uşoare (lactuloza). 

* Unele alimente, care le plac mult copiilor (ciocolata, bananele, orezul), sunt constipante 
dacă sunt consumate în cantitate mare. În plus, unor copii nu le place să bea! Trebuie să fie obişnuiţi 


din prima lună să bea apă pură în cantitate suficientă. 


CONTRACEPTIV ORAL 
Vezi Pilulă. 


CONTRACEPTIVE LOCALE 


CONTRACEPTIVE LOCALE FEMININE 
Ele constituie, împreună cu steriletul, unul dintre mijloacele la care recurg femeile când 
pilula este contraindicată. Procentajul lor de eşec este mic dacă condiţiile de folosire sunt respectate 


cu scrupulozitate şi dacă sunt asociate două tipuri de contraceptive locale. 

* Tipul unu: diafragmele 

Sunt din cauciuc şi se pun în fundul vaginului, ca să acopere colul uterului înainte de 
contactul sexual. 

Plasate în mod convenabil (după ce s-a cerut avizul medicului genicolog, care vă va indica 
alegerea şi modalităţile de fixare), ele împiedică intrarea spermatozoizilor în uter. Pentru eficacitate 


maximă, se recomandă folosirea acestui contraceptiv în asociere cu spermicidele. 


* Tipul doi: spermicidele 

Plasate în fundul vaginului, înaintea contactului sexual, ele omoară spermatozoizii. Se 
recomandă menţinerea cel puţin opt ore a diafragmelor şi spermicidelor. Doza de spermicide trebuie 
reînnoită după fiecare contact sexual. Spermicidele se prezintă sub forme diferite: cremă, ovule, 


bureţi. Ele au şi un rol antiseptic. 


4 ATENȚIE 
Este interzisă irigarea vaginală cu săpun înainte sau după contactele sexuale, căci săpunul, 
chiar şi în stare de urme, reduce activitatea spermicidului. 


Vezi şi Sterilet. 


PREZERVATIVE MASCULINE 

Înaintea oricărei penetrări, se plasează prezervativul rulat la extremitatea penisului în 
erecţie, cu căciuliţa în exterior, apoi se derulează pâna la baza penisului. 

După ejaculare, pentru a împiedica sperma să pătrundă în vagin, bărbatul trebuie să se 
retragă înainte de sfârşitul erecţiei. Trebuie să se verifice etanşeitatea, apăsând căciulița 
prezervativului cu degetele. 

Se foloseşte numai o singură dată. De fiecare dată trebuie să se pună altul nou. Este foarte 
rezistent deşi e fabricat din cauciuc foarte fin. Totuşi nu-i plac unghiile prea lungi! Bine folosit, 
prezervativul este eficace şi protejază împotriva bolilor venerice. EL CONSTITUIE LA ORA 
ACTUALĂ SINGURA MĂSURĂ DE PREVENIRE EFICACE ÎMPOTRIVA SIDA. 

Trebuie reţinut că există la anumite persoane intoleranţă la latex, care provoacă o alergie 


mai mult sau mai puţin generalizată. 


MEDICAMENTELE 

Ca să vă sfătuiască cât mai bine, farmacistul dumnevoastră 


are nevoie de răspunsuri la următoarele întrebări 


— Ai vorbit deja cu medicul despre metoda contraceptivă care vi se potriveşte cel mai bine? 
— Folosiţi deja o metodă contraceptivă? 
— Există o cât de mică problemă de iritare, de alergie sau de altă natură care ar putea să fie 


legată de metoda pe care o folosiți? 


SPERMICIDE 


FOIŢȚE ANTICONCEPȚIONALE LOCALE 
PHARMATEX ovule, cr. 


CONTRACEPȚIA ŞI ALĂPTATUL 

În perioada alăptării, nu se recomandă pilulele cu doze puternice, căci o parte dintre 
constituenţii lor trec în lapte. 

Numai micropilulele, pe bază de derivate ale progesteronului pot, la nevoie, să fie utilizate, 
dar eficacitatea lor nu este constantă şi poate să producă sângerări. 

Steriletele sunt deosebit de utile în acest caz, ca şi contraceptivele locale (vezi acest termen) 


sau prezervativele masculine. 
CONTRACTURĂ DE MAXILARE (Trismus) 


CAUZE 

* Infecţie dentară, erupția măselei de minte. 

* Inflamarea articulației maxilarului. 

* Abces la amigdale. 

* Unele medicamente (neuroleptice). 

* Tetanos (vezi acest termen): în acest caz contractura apare la un subiect nevaccinat după o 


plagă infectată (trei zile până la trei luni după rană). 

CE TREBUIE FĂCUT 


Consultaţia medicală se impune de urgenţă în toate cazurile. 


CRAMPE LA STOMAC 


Vezi Arsuri la stomac. 


CRAMPE MUSCULARE 


MANIFESTĂRI ŞI CAUZE 

Contracţii acute şi dureroase ale unor muşchi. Cauzele sunt simple: 

* Crampe neprovocate de o maladie. Ele sunt provocate de frig sau de oboseală, de efort 
fizic intens cu sau fără deshidratare, sau de o anomalie a articulaţiilor piciorului sau genunchiului. 

* Crampe provocate de o maladie: 

— ateroscleroză a vaselor (sau arterită) membrelor inferioare: simptomele apar după ce ați 
mers o anumită distanţă, practic totdeauna aceaşi, pentru acelaşi individ; 

— boli ale nervilor (neuropatii periferice), uneori provocate de diabet sau de abuzul de 
alcool; 

— scăderea procentului de potasiu în sânge provocată de vomitat şi diaree importante, 
tratamente cu unele diuretice (medicamente folosite în tratamentul hipertensiunii arteriale şi/sau 
insuficenţei cardiace şi edemelor), derivate ale cortizonului, laxative iritante, abuzul de lemn-dulce 
sau băuturi cu anason fără alcool; 

— spasmofilie (vezi acest termen); 

— maladii musculare. 


* Crampele musculare sunt frecvente în timpul sarcinii. 


CE TREBUIE FĂCUT 

În caz de crampă la coapsă provocată de frig, oboseală sau sport, întindeţi pulpa piciorului 
sprijinind puternic extremitatea piciorului pe ceva tare. 

Crampele frecvente, fără explicaţie sau survenite în timpul unui tratament medicamentos, 


necesită recurgerea la medic. 


MEDICAMENTE DECONTRACTURANTE MUSCULAR 


CLORZOXAZONĂ cp. 
MYDOCALM cp. 

NEURILPLEGE cp., ung. 


CRIZĂ DE FICAT 


Vezi Ficat 


CRIZĂ DE NERVI 


MANIFESTĂRI 


Reacţie disproporționată la o supărare, ea se manifestă prin crize, plâns, agitaţie. 


CE TREBUIE FĂCUT 

* Evitaţi orice reacţie a anturajului, fie ea pozitivă sau negativă (fără pălmuiri, pahar cu apă 
sau cuvinte de calmare) în faţa persoanei cuprinsă de "criza de nervi”. 

* Să fie izolată de orice spectator sau auditor. 


* Să se aştepte trecerea furtunii. 


CURBATURA 


MANIFESTĂRI ŞI CAUZE 

Este vorba de dureri musculare survenite de cele mai multe ori după un exercițiu fizic 
prelungit. Ele sunt provocate după toate probabilitățile de acumularea unor substanţe mai mult sau 
mai puţin toxice, consecutivă efortului muscular. 

În absenţa exerciţiului fizic, poate să fie vorba de începutul unei stări gripale. 

La copil, durerile musculare nu sunt totdeauna "provocate de creştere", şi trebuie consultat 


un medic pediatru dacă această stare persistă. 


CE TREBUIE FĂCUT 
Le putem diminua amploarea evitând să întrerupem brusc efortul fizic, menţinâdu-l alte 
câteva minute la un nivel mai scăzut (continuăm să mergem după o cursă, de exemplu), ca să 


facilităm, prin persistenţa unei circulații sanguine importante, eliminarea substanţelor toxice. 


DEGERĂTURI 

MANIFESTĂRI ŞI CAUZE 

Degerăturile sunt leziuni survenite la frig, mai ales la mâini şi la picioare. Degetele sunt 
umflate, tari, roşii şi dureroase. Degerăturile pot uneori să se complice cu băşici sau fisuri ale pielii. 
Ele se datorează faptului că, la frig, sângele se retrage din piele (ca să nu se răcească prea tare) spre 
interiorul corpului (care e mai cald). Din această cauză cel mai mult suferă, evident, extremităţile 


care, nefiind irigate de sânge, nu sunt oxigenate. 


CE TREBUIE FĂCUT 

Înainte de orice, evident, să acoperim bine extremităţile (purtând mănuși, încălțăminte 
calduroasă etc.) pe timp rece. 

Dacă degerătura s-a produs, se poate ameliora circulaţia sângelui la nivelul ei introducând 


partea afectată în apă la 35 de grade Celsius adăugând apă oxigenată (două linguri la litrul de apă). 


DEPRESIE 


MANIFESTĂRI ŞI CAUZE 

Subiectul este trist, abătut, pesimist, fără chef de nimic, fără poftă de mâncare, având 
tulburări de somn, regrete, remuşcări. Activitatea sa fizică şi intelectuală este încetinită. Această 
stare, obişnuită în urma unei traume emoționale (deces al unei persoane apropiate) sau a unei situaţii 
dificile, nu impune neapărat recurgerea la medicamente. Căci simptomele care însoțesc acest tip de 
depresie se vor estompa cu timpul şi un tratament intempestiv ar putea chiar să-l agraveze. 

Dacă această stare: 

— apare ca disproporţionată faţă de evenimentul care a provocat-o, sau se prelungeşte prea 
mult timp, poate să fie vorba de o depresie reactivă sau de o depresie nevrotică care necesită 
recurgerea la medic. Psihoterapia poate, în unele cazuri, să fie mai eficace decât un tratament cu 
medicamente; 

— merge până la privare totală de alimente, imposibilitatea oricărei activităţi, pierderea în 
greutate, iar subiectul se crede răspunzător de vini imaginare, nedemn de interesul celorlalți, 
incapabil să iubească şi se gândeşte la sinucidere, atunci e vorba de depresie majoră şi recurgerea la 
tratament specializat se impune de urgenţă. Trebuie spus că acest tip de depresie poate să alterneze 
cu episoade de agitaţie şi de euforie. 

Aceste simptome, aparent anodine (dureri de cap, simplă oboseală, tulburări de somn) pot să 
mascheze o depresie şi numai un tratament antidepresiv va putea să le vindece. 


Orice suspiciune de depresie impune consultarea medicului. 

# ATENȚIE 
Depresia poate să fie declanşată de unele medicamente precum unele antihipertensive 
(Dopegyt cp.), unii hormoni (derivați ai cortizonului) precum şi unele tranchilizante (Tranxene, 


Lexotanil cp.) care, departe de a trata depresia, pote în unele cazuri să o agraveze. 


MEDICAMENTELE ANTIDEPRESIVE 

Au scopul de a face să dispară depresia, adică să suprime progresiv toate semnele ei, în 
special lipsa de energie psihică şi fizică, lipsa de proiecţie în viitor, gânduri negre şi intenţii de 
sinucidere. 

Toate au nevoie de un anumit timp până să se poată constata un început de eficacitate, 
durată ce poate să atingă vreo cincisprezece zile, ba chiar mai mult. Trebuie să se facă un tratament 
prelungit, în general pe o perioadă de mai multe luni, pentru evitarea recidivelor. 

Există: 

1. Medicamente antidepresive imipraminice (exemplu: amitriptilina). Aceasta se numără 
printre cele mai puternice prescrise; sunt mai curând excitatoare şi nu ar trebui să fie luate după 
orele patru după-amiaza. 

2. Inhibitorii specifici ai serotoninei (exemplu: Prozac, Zoloft). Sunt antidepresive foarte 
mult folosiţe, mai ales pentru depresii mai puţin severe decât precedentele, cu mai puţine efecte 
nedorite şi mai rare decât imipraminicele. Nu sunt sedative şi pot chiar să fie luate dimineaţa. 

3. Inhibitori ai serotoninei şi noradrenalinei. Este vorba de antidepresive destul de apropiate 
de cele precedente (Ixel). 

4. Inhibitorii de monoaminoxidază (IMAO) formează două grupe: 

— inhibitorii neselectivi, nereversibili sunt prescrişi cu o posologie foarte lent progresivă, 
ţinând cont de numeroase contraindicaţii şi precauţii de folosire; 

— inhibitori specifici şi reversibili au mai puţine contraindicaţii, sunt mai uşor de mânuit şi 
posologia utilă poate să fie atinsă mai rapid (Aurorix cp.). 

5. Diverse antidepresive care nu pot să fie trecute în nici una dinte clasele de mai sus. 


Exemplu: Mianserin cp., Coaxil cp.) 


MEDICAMENTE ANTIDEPRESIVE 


AMITRIPTILINĂ dj. 
ANAFRANIL cp., f. (CLOMIPRAMIN dj.) 
ANTIDEPRIN dj. 

AURORIX cp. 

COAXIL cp. 

DOXEPIN dj., f. 

FEVARIN cp. 

HERPHONAL dj. (SURMONTIL cp., sol., f.) 
IXEL cps. 

MAPROTILIN dj. (LUDIOMIL cp.) 
MIANSERIN cp. (LERIVON cp.) 
PROZAC cps. 

SEROXAT cp. 

ZOLOFT cp. 


DEZINTOXICARE ALCOOLICĂ 
Vezi Alcool 


DEZINTOXICARE TABAGICĂ 


Vezi Tutun. 


DIABET 
Maladie datorată unui exces de zahăr (glucoză) în sânge. Acest procent ridicat de zahăr 
(hiperglicemie) expune la numeroase complicații, în special la nivelul rinichilor, ochilor, inimii şi 


vaselor, reducând speranța de viață în absența tratamentului. 


CE ESTE DIABETUL 

Procentul normal de glucoză în sânge (glicemia) este de aproximativ 1 g/l pe nemâncate. 
Acest procent creşte după mese, care aduc, sub o formă sau alta, glucoză (prezentă într-un mare 
număr de alimente în cantitate mai mult sau mai puțin abundentă). Creşterea nivelului ei sanguin, în 
mod normal niciodată mai mare de 1, 60 g/l, este frânată de o substanță fabricată de pancreas 
(glandă mixtă, exo- şi endocrină, situată în abdomen), numită insulină, şi deversată în sânge. 

Când pancreasul este deficient, este furnizată o cantitate insuficientă, chiar aproape nulă, de 
insulină, iar glicemia după mese creşte fără a fi frânată, atingând 2 g %, ba chiar mai mult. Începând 
de la o glicemie de 1,80 g %, zahărul trece în urină (care nu conține zahăr în mod normal), 
antrenînd cu el apa din organism, provocând astfel o deshidratare. 


Insulina determină scăderea glicemiei, prin favorizarea pătrunderii glucozei în celulele 

organismului, ea constituind principala lor hrană. Dacă insulina este insuficientă sau absentă, 


celulele nu au cu ce să se mai hrănească şi îşi iau din rezervele lipidice energia care le este necesară. 


CAUZE 


Există două forme de diabet ale căror cauze şi tratament sunt diferite. 


COMPLICAŢII 


Un diabet netratat, sau prost controlat, poate să provoace un mare număr de probleme grave. 


* Hiperglicemia 


Hiperglicemia expune la numeroase complicaţii înseosebi: 

— la nivelul ochiului: scăderea vederii până la orbire, în câţiva ani; 

— la nivelul rinichiului: insuficienţă renală progresivă; 

— la nivelul inimi şi vaselor: infarct şi arterită datorate unei ateroscleroze precoce; 
— la nivelul nervilor periferici: polinevrite; 


— la nivelul tuturor organelor: infecţii. 


* Cetoacidoza 

În absenţa acută şi importantă a insulinei, zahărul în exces (glicemie mai mare de 1,80 g/1) 
trece în urină luând apa cu el şi provocând o deshidratare extrem de periculoasă pentru organism. 
Celulele, lipsite de zahăr, îşi iau energia din grăsimi. Deşeurile grăsimilor sunt acizi care, eliberaţi 
în sânge, provoacă o acidoză nefastă pentru organism şi chiar incompatibilă cu viaţa, dacă se 


prelungeşte. In acest caz se semnalează prezenţa acetonei în urină (vezi Acetonemie). 


* Hipoglicemie 

Tratamentul diabetului poate să ducă la o scădere excesivă a zahărului din sânge 
(hipoglicemie). El este anunţat de sudori, palipitații, foame bruscă şi violentă. (Atenţie, aceste 
semne pot să fie mascate de medicamente, numite betablocante, folosite în special la tratarea 
hipertensiunii şi anginei pectorale). Ea este rapid corectată prin ingestia de zahăr (apoi de pâine), pe 
care orice diabetic tratat trebuie să-l aibă asupra lui. Dacă hipoglicemia se prelungeşte, poate să 
ducă la comă, care poate să fie corectată prin injectare de Glucogon (hormon pancreatic cu efect 
opus insulinei), dacă tratamentul era insulina, sau prin injecție intravenoasă cu glucoză, dacă era 
vorba de un medicament antidiabetic luat pe cale orală. 


Un tratament antidiabetic bine condus nu duce la acest tip de accident. 
CE TREBUIE FĂCUT 


* În diabetul de tip I 

Tratamentul este insulina. Acest tratament este prescris numai de medic şi se face sub 
supraveghere medicală strictă. Este un tratament vital, care trebuie făcut toată viaţa. 

Un diabetic bine tratat (adică cu glicemii cât mai aproape de cea normală, de-a lungul a 
douăzeci şi patru de ore), va avea o durată de viaţă asemănătoare cu a celor care nu suferă de 


această boală. 


# ATENŢIE 


Diabetul cel mai frecvent şi cel mai prost depistat este diabetul tip I, căci el apare la un 

subiect aparent sănătos şi fără nici un semn revelator. De aceea orice adult obez ar trebui să-şi facă 
în mod regulat o a analiză a glicemiei pe nemâncate şi după masă (postprandială), ca să se 
depisteze şi să se trateze această maladie latentă dar care, neglijată, scurtează durata vieţii 


presărând-o cu complicaţii foarte neplăcute. 


MEDICAMENTELE ANTIDIABETICE 

Toate urmăresc normalizarea procentului de zahăr (glucoză) din sânge. 

Patru tipuri de medicamente sunt folosite separat sau asociate. 

Biguanidele reprezentate printr-o singură moleculă, metformina (Meguan cp., Metformin 
cp.). Acesta din urmă acționează diminuând fabricarea hepatică a glucozei şi favorizând intrarea ei 
în celulele organismului. Ele sunt categoric contraindicate în caz de insuficienţă renală. 

Ele provoacă uneori diaree, care poate fi evitată printr-o doză eficace la care se ajunge 
progresiv şi luarea la sfârşitul meselor. 

Ele nu pot să provoace hipoglicemie, numai poate în caz de asociere cu alcoolul, 


contraindicat în mod categoric. 


Sulfamidele hipoglicemiante. Ele se diferențiază prin gradul lor de putere şi durata de 
acţiune. Acţionează stimulând secreția de insulină a pancreasului. În caz de supradozare sau de 
diminuare a aportului alimentar în zaharuri, atenţie la hipoglicemie. Alcoolul şi numeroase 


medicamente, printre care aspirina, pot să le potenţeze acţiunea (Maninil, Tolbutamid). 


Inhibitorii alfaglucozidazelor (un singur medicament există pe piaţă: Glucobay cp. Acest 
medicament blochează acțiunea enzimelor digestive care rup moleculele mari de polizaharide 
alimentare ca să le transforme în glucoză absorbabilă. Aceasta are atunci absorbția încetinită, ceea 
ce are ca efect diminuare creşterii procentului de zahăr în sânge după masă. Are totuşi incovenientul 


că provoacă tulburări digestive benigne de tipul balonărilor şi diareei. 


Insulina. Insulina este obținută prin extracţie şi purificare, de la animale, prin semisinteză 
sau metode genetice. Ea este folosită în soluţie de 100 U/ml. În funcţie de rapiditatea şi durata 


acțiunii, există insuline rapide, insuline intermediare şi insuline lente sau extralente. 


Ca să vă sfătuiască cât mai bine în ceea ce priveşte 
supravegherea diabetului, farmacistul dumnevoastră 


(cu avizul medicului de familie) are nevoie de răspunsuri 

la următoarele întrebătri 


— Când v-aţi controlat ultima oară glicemia? Care a fost rezultatul? 

— Când aţi consultat ultima dată medicul? 

— Dacă faceţi tratament cu insulină, care este doza zilnică? Aveţi de gând să schimbaţi 
regiunile de injectare? 

— Ce alte medicamente împotriva diabetului luaţi? 

— Aveţi alergii? 

— Urmaţi un regim alimentar? Dacă da, sub ce formă? 

— Practicaţi în mod regulat o activitatea fizică? 

— Cât alcool consumaţi? 

— Puteţi defini cauza dezechilibrului recent a diabetului dumnevoastră: o eroare de regim, o 


modificare de activitate fizică, o infecție, un stres emoţional, introducerea unui nou medicament? 


ÎNDULCITORI DIETETICI (EDULCORANȚI) 


ASPARTAM cp. 
CICLAMAT DE SODIU cp. 
DULCIBLETE cp. 
EDULCICLAM cp. 
EQUAL cp., pulb. 
SUCRAZIT, cp. 
ZAHARINĂ, cp. 

ZUCKLI cp. 


MEDICAMENTE ANTIDIABETICE 


BUFORMIN cp. (DIABITEN cp., SILUBIN RETARD dj.) 
DIAPREL cp. 

FITODIA cp. 

GLIBENCLAMID cp. (MANINIL cp., MANIROM cp.) 
GLUCOBAY cp. 

GLURENORM cp. 

MEGUAN cp. (METFORMIN cp.) 

MINIDIAM cp. 
TOLBUTAMID cp. 


DIAREE 


DEFINIȚIE 
Diareea este definită ca o evacuare anormală de scaun prea moale sau lichid şi foarte 


abundent şi frecvent. În practică, scaunul diareic are o greutate mai mare de 300 g pe zi. 


MANIFESTĂRI ŞI CAUZE 


Există două tipuri de diaree: 


* Diareea acută 

Ea durează între una şi cel mult cinci zile, este numită toxiinfecție alimentară şi nu prezintă 
nici o gravitate, doar că este foarte abundentă la copil (vezi Diareea la sugar). 

Este provocată de unii germeni (bacterie sau virus). 

Se vindecă spontan sau cu ajutorul unor produse (vezi lista de mai jos) însoțite cu un aport 
important de apă. 

Dacă nu dispare în patruzeci şi opt de ore, sau dacă apare o febră persistentă, mai ales dacă 
survine în cursul unei vizite într-o ţară tropicală sau la întoarcerea de acolo, ea necesită identificarea 
germenilor sau a paraziţilor cauzatori în urma unei analize coprologice. 

Orice diaree acută care conţine mucozităţi (aspect de spută sau albuş de ou) sau sânge 
necesită o consultație medicală rapidă. 

Diareea care survine în timpul unui tratament cu antibiotice cu spectru larg implică un 
consult medical. 

Unele produse "light" (zise "fără zahăr”, dar care conţin manitol, sorbitol) pot să provoace 


diaree. 


* Diaree cronică (cu o durată mai mare de trei săptămâni) 

Ea poate să fie: 

— izolată, neasociată cu o constipaţie, şi nu impune nici un consult medical; 

— asociată cu o constipaţie, realizând o alternanță de diaree şi constipaţie. Dacă acest tip de 
diaree-constipaţie s-a instalat recent la un subiect de peste patruzeci de ani, până atunci bine 


"reglat", trebuie consultat medicul, acest simptom putând să fie primul semn al unei maladii a 

colonului. Dacă însă aceste simptome sunt foarte vechi şi nu se agravează la un subiect de cel puţin 
patruzeci de ani, constipat de mult timp şi/sau dacă diareea este formată din scaun tare sub formă de 
bilute, este vorba de o falsă diaree a constipatului. Această diaree se datorează stagnării materiilor 
fecale care provoacă o secreție sporită de apă de către colon. Tratamentul este atunci tratamentul 


constipaţie, nu al diareei (vezi Constipaţie). 


MEDICAMENTELE 
De fapt, în majoritatea cazurilor, singurul tratament adevărat al diareei constă într-un aport 
de apă, zahăr şi sare într-o cantitate suficientă (vezi diareea sugarului). 


Totuşi, printre antidiareicele care se vând fără reţetă există: 


1. Antisepticele intestinale 

Este vorba de medicamente care atacă bacteriile aflate în tubul digestiv fără să treacă în 
sânge. 

Sunt folosite când e vorba de gastroenterite, care se prezintă doar sub formă de diaree, fără 
febră sau sânge în scaun. 

Sunt folosite două tipuri de produse principale: nitrofuranii şi sulfamidele. 

Nitrofuranii sunt folosiţi şi în mod prelungit, 10-20 de zile pe lună în caz de diverticuloză a 


colonului (pungi mici care se formează de-a lungul peretelui colonului şi care pot să se infecteze). 


2. Pansamentele intestinale 

Este vorba de medicamente care tapetează şi protejează intestinul subțire şi colonul de 
agresiuni, adică unele substanţe toxice secretate de microbi, unele enzime sau chiar sărurile biliare. 
În plus, unele dintre ele absorb gazele şi sunt destinate să diminueze senzaţia de balonare. 

Ele sunt de cele mai multe ori formate din silicați de aluminiu, fie naturali (argilele), fie 
sintetici. Ele sunt deseori asociate cu un mucilagiu, un fel de burete care se umflă reținând apa şi 
facilitează tranzitul intestinal. 

Ele pot uneori să scadă absorbţia a numeroase medicamente, care trebuie să fie luate cu două 


ore înainte sau după. 


3. Medicamente care încetinesc tranzitul 

Ele încetinesc înaintarea conţinutului intestinal fie diminuând contracțiile intestinale, fie 
jucând rolul de burete. 

În primul caz, este vorba fie de loperamidă (Imodium cp.), fie de unele componente ale 


opiului (morfină, codeină). 

In al doilea caz, este vorba de dextrină-maltoză, pulpă de roşcovă sau de o asociere orez- 


morcovi. 


4. Asocieri diverse 


Ca totdeauna, trebuie preferat medicamentele care conțin cât mai puțini componenți. 


Ca să vă poată sfătui cât mai bine, farmacistul dumnevaostră 


are nevoie de răspunsuri la următoarele întrebări 


— Diareea este asociată cu alte simptome precum febră, vomă sau durere? 
— Aţi slăbit? 

— Există o alternanță diaree-constipaţie? 

— Când a început diareea? 

— Au aceste simptome şi alţi membrii ai familiei? 

— Aţi schimbat recent regimul alimentar? 

— Aţi călătorit recent într-o ţară tropicală? 

— Aţi început sau întrerupt recent un tratament medicamentos? 

— Sunteţi diabetic sau aveţi altă maladie cronică? 


— Aţi folosit deja medicamente antidiareice? Cu câtă eficacitate? 


MEDICAMENTE ANTIDIAREICE 


CLORCHINALDOL cp. (SAPROSAN dj.) 
COLIMICIN cp. 

FURAZOLIDON cp. 

INTETRIX cps. 

SMECTA plic 

DIAREEA SUGARULUI 

Diareea sugarului este caracterizată prin înmulţirea bruscă a scaunelor, abundență, caracterul 
lichid şi uneori urât mirositor. 

Diareea acută este de cele mai multe ori de origine infecțioasă (răspunzătoare de 3-4 
milioane de morţi în lume înainte de împlinirea a cinci ani: 

— în mare majoritate virală (retrovirus foarte contagios etc.); 

— sau bacteriană (Salomonela, Escherichia coli etc.), legată de o contaminare a alimentelor, 
de mâini murdare. 

Ea poate să fie secundară unei infecţii extraintestinale (otită, infecție pulmonară, urinară, 
meningită), o eroare dietetică (supraalimentaţie, lapte prea concentrat, adaos de zahăr în biberon, 
aport excesiv de sucuri de fructe prea dulci), o alergie alimentară (cu ocazia diversificării sau a 
înţărcării: alergie la proteinele laptelui de vacă). 

Cele două complicaţii sunt deshidratarea şi riscul de denutriţie. 

Dacă deshidratarea este rapidă şi severă (pierde de greutate mai mare sau egală cu 10% 
într-o zi, pliu cutanat leneş, uneori absent, cearcăne) cu vomă şi/sau febră, spitalizarea se impune 
pentru rehidratare pe cale venoasă şi descoperirea unei cauze, ştiind că există cauze chirurgicale de 
diaree ce trebuie tratate de urgenţă. 

Dacă deshidratare este absentă şi nu se manifestă nici vomă şi nici febră, se poate da 
copilului o soluţie de rehidratare, care poate fi propusă după dorinţă timp de 24-48 ore (200-250 
ml/kg), în cantități mici la fiecare sfert de oră, timp de şase ore (100 mg/kg) apoi la fiecare 2-3 ore 
timp de optsprezce ore. 

Pentru un sugar alăptat la sân, se păstrează alăptarea şi se propune un supliment de soluţie 
de rehidratare. 

Din a doua zi, dacă copilul îşi menţine o stare generală bună şi chiar în absenţa normalizări 
scaunului, se reintroduce un substitut al laptelui, fără lactoză sau pe bază de hidrolizat de proteine 


ce nu trebuie să fie amestecat cu alte alimente. 


FORMULE FĂRĂ LACTOZĂ 


AL 110 pulb. 
MILUPA HN 25 pulb. 


Această realimentare este urmată o săptămână înainte de reintroducerea regimului obişnuit. 


Uneori ea este dată din a şasea oră dacă copilul refuză soluţiile de rehidratre. 

Începând de la patru luni, substitutele laptelui sunt completate cu fierturi pe bază de făină de 
orez, piure de cartofi cu sau fără morcovi, compoturi antidiareice (mere, ouă, banane), iaurturi. Sunt 
reintroduse carnea, jambonul, peştele slab. 

Tradiţionala supă de morcovi nu este potrivită nici pentru rehidratare (puţină sare şi puţin 
zahăr), nici pentru realimentare. 

Absența normalizării scaunelor şi a creşterii în greutate după o săptămână impun un consult 
medical. 

Medicamentele antiseptice intestinale, neabsorbite, care persistă în intestin, nu sunt 
recomandate în cazul diareei acute. Ele acţionează asupra aspectului scaunelor şi a numărului lor, 
nu şi asupra volumului total. Ar putea să facă să treacă pe planul doi rehidratarea pe cale orală, baza 
oricărei terapeutici. 

Medicamentele care încetinesc tranzitul, folosite fără consultarea medicului, sunt 
periculoase la sugar. 

Antibioticele trebuie să fie prescrise numai de medic, după depistarea eventuală a unei cauze 
legate de o infecţie bacteriană. 

Semnalăm cazurile de diaree legate de administrarea unor laxative iritante de către mama 
care alăptează, ştiind totuşi că un sugar hrănit la sân are scaune moi. 

În sfârşit, unele medicamente pe bază de fier pot să provoace tulburări de tranzit (diaree sau 


constipaţie), precum şi unele antibiotice, toate acestea trebuind să fie semnalate medicului. 


DIAREE ABUNDENTĂ CU PIERDERE ÎN GREUTATE 
Ea este aproape totdeauna consecutivă unei diarei moderate neglijată şi trebuie neapărat şi 


foarte rapid să se facă apel la medic ca să se evite o deshidratare gravă. 


DIFICULTĂȚI LA ÎNGHIȚIT (Disfagie) 


Ele se referă în primul rând la alimente solide, apoi la cele lichide. 


CAUZE 

Dificultăţile la înghiţit pot să se datoreze: 

— unei maladii a esofagului; 

— unei maladii a faringelui; 

— sau poate să survină în cursul unei crize de angoasă. 


Ea impune totdeauna consultarea medicului. 


DIFTERIE 


82 


Maladie devenită foarte rară de când a apărut vaccinul antidifteric. 
Agent cauzal: bacilul difteric. 


Perioada de incubație: 3-7 zile. 


MANIFESTĂRI 
Boala începe cu o angină gravă, cu febră de 38-38,5 grade, caracterizată prin prezenţa de 
membrane albicioase în fundul gâtului şi care au tendinţa să-l invadeze. La cea mai mică bănuială, 


medicul va face o prelevare din gât. 


TRATAMENT 
Ca în cazul oricărei angine, se va chema medicul, care va prescrie injecții cu ser antidifteric 


şi antibiotice. 


COMPLICAȚII 

Gravitatea bolii constă în afectarea posibilă a laringelui, manifestată iniţial prin răguşeală, 
apoi voce stinsă. Această afectare poate să provoace dificultăţi respiratorii şi necesită apelul de 
urgenţă al medicului. 

Durata perioadei contagioase: 15 zile. 

Durata interdicției de frecventare a şcolii: 30 de zile sau până când două prelevări din gât se 
dovedesc negative. 

Declararea este obligatorie. 


Riscul unei a doua îmbolnăviri: posibil. 


PREVENIRE 


Vacinarea antidifterică, care este obligatorie. 


DIGESTIE DIFICILĂ 


MANIFESTĂRI ŞI CAUZE 

Digestia dificilă sau dispepsia duce la o serie de tulburări digestive, care se manifestă în 
esenţă printr-o senzație de plin a stomacului foarte precoce după mese, chiar printr-o tensiune a 
stomacului, uneori prelungită, asociată cu o stare de greață. 

IMPORTANT: dacă aceste semne sunt vechi, frecvente şi neînsoţite de slăbire, febră, şi 
dacă fibroscopia gastrică este normală precum şi examenele biologice (numărul globulelor roşii, 


viteza de sedimentare, glicemia, probele hepatice), este vorba de o dispepsie numită idiopatică, 

adică fără cauză decelabilă. 


CE TREBUIE FĂCUT 

Evitaţi pur şi simplu alimentele care declanşează sau sporesc în mod indiscutabil 
simptomele, orice altă formă de regim fiind inutilă. 

Medicamentele eliberate fără reţetă pot uneori să facă să dispară aceste manifestări. 


In caz contrar, consultați medicul, care va hotărî utilitatea unor examene suplimentare. 


MEDICAMENTE CARE UŞUREAZĂ DIGESTIA 


DIGESTAL FORTE cp. 
DIGESTIN cps. 

FESTAL dj. 

KREON cps. 

MEZYM FORTE cp. 
PANCEBIL dj. 

PANCREAL KIRCHNER cp. 
PANZYTRAT cps. 
TRIFERMENT dj. 

ZY MOGEN cp. 


DINȚII ŞI GINGII 

Un dinte este format din trei părţi: 

— o parte externă, protectoare, subţire şi foarte dură (emailul); 

— o parte de mijloc, mai groasă, tare (dentină); 

— în centrul dintele prezintă o cavitate unde se află pulpa în care se găsesc nervii şi vasele. 

Dintele este implantat adânc într-un ţesut de susţinere, format din osul alveolar şi din 
ligamente, acoperite de gingie. 

Afecţiunile pot să atingă dintele sau țesutul de susţinere (os alveolar sau gingie). Microbii 
adunaţi pe un dinte prost spălat formează, cu produsele de degradare ale alimentelor, în special 
zaharurile, un strat care aderă puternic la dinte, în special la frontiera gingie-dinte şi între dinţi. Este 
vorba de placa dentară, care este invizibilă cu ochiul liber. De aici: 


— un atac al emailului, apoi al detinei şi în sfârşit al pulpei, dând naştere unei carii din ce în 

ce mai adânci; 

— o iritare a gingiei, apoi o inflamare (gingivită); 

— persistenţa unei gingivite poate să ducă la o retragere a gingiei şi o distrugere progresivă a 
țesutului osos; 

— nemaifiind susţinut, dintele devine mobil, apoi este expulzat din alveolă. 

Tartrul este format din placa dentară care se mineralizează. O dată format, el nu mai poate să 


fie eliminat prin spălare cu periuţa, căci este prea tare şi prea puternic fixat de dinte. 


OBSERVAȚII IMPORTANTE 

Afecţiunile dinţilor şi gingiilor sunt considerate de Organizaţia Mondială a Sănătății ca fiind 
al treilea flagel mondial după maladiile cardiovasculare şi cancer. 

Trebuie în mod regulat — cel puţin o dată pe an la adult şi la şase luni la copil — să se 
consulte specialistul, ca să facă o examinare a dinţilor şi gingiilor, chiar şi în absenţa oricărei carii 
sau dureri. 

O detartrare anuală sau de două ori pe an este o precauţie sănătoasă, nu un lux. 

Nu trebuie să aşteptaţi să simţiţi dureri, căci acestea constituie semnul unei afectări deja 
importante a dintelui sau a gingiilor. În plus, o carie la un dinte, al cărui nerv a fost scos cu ocazia 


unei afectări anterioare (dinte devitalizat), nu va provoca durere. 


# ATENȚIE 
Orice dinte neglijat, infectat, poate să fie sursă de germeni ce pot să se fixeze pe inimă sau 


rinichi şi să producă afecţiuni grave la aceste nivele. 


IGIENA DENTARĂ 

Îngrijiri igienice dentare repetate şi regulate, împreună cu o bună igienă alimentară, pot să 
prevină apariţia cariilor dentare şi afecțiunile gingiilor. 

* Trebuie să se evite un consum excesiv de zahăr, bomboane (inclusiv gumă de mestecat 
dulce), mâncăruri dulci, mai ales după spălarea de seară a dinților. 

* După fiecare din cele trei mese (minim dimineaţa şi seara), trebuie să se facă o spălare 
îngrijlă de trei minute a dinţilor şi gingiilor, cu ajutorul unei periuţe suple din nylon (nu din păr de 
mistreţ) şi pastă de dinţi. Perierea trebuie să se facă vertical, de la gingii spre dinți. Ea poate să fie 
completată, după avizul specialistului, de utilizarea firului dentar (evitând traumatizarea gingiei) sau 
de un aparat care proiectează apă sub presiune (hidropopulsor), ca să fie curățate spaţiile dintre 
dinţi, unde se pot aduna resturi alimentare. Acţiunea mecanică a periuției pe dinţi elimină placa 


bacteriană. 

* Calitatea acestor îngrijiri poate să fie verificată aplicând un colorant care pune în evidenţă 
prezenţa unei plăci bacteriene dentare (revelator de placă, tip cari-rest). 

* După spălarea dinţilor şi gingiilor, putem să facem băi de gură cu unele produse (vezi mai 
Jos). Utilitatea lor este scăzută. Ele nu trebuie, dacă sunt antiseptice, să fie folosite mult timp sau 
repetat, pentru că ar putea să distrugă flora bacteriană normală a gurii şi să ducă la apriția unor 
ciuperci (candidoză). 

* O periuţă de dinţi este un obiect personal şi trebuie să fie schimbat la fiecare trei luni. 
Starea bună a periuţiei de dinţi este mai importantă decât utilizarea unei anumite paste de dinţi. 
Diferitele paste de dinţi sunt practic echivalente. Fluorul nu este cu adevărat util decât în perioada 
formării dinţilor, adică înainte de vârsta de doisprezece ani. 

Fluorul se găseşte şi sub formă de comprimate, care se dau copiilor zilnic până la vârsta de 
doisprezece ani, sub control medical. Această administrare devine inutilă dacă apa de la robinet 


conţine deja fluor. 


OBSERVAȚII 

* Nu trebuie ca florul să fie un răspuns leneş la problema cariei dentare, după cum a scris un 
mare specialist în stomatologie, profesorul Dechaume. 

* Francezii cumpără o periuţă de dinți pe an, olandezii cumpără şase şi danezii, şapte. 
Periuţa de dinţi corect folosită (spălat trei minute, de două ori pe zi), trebuie să fie schimbată la 
fiecare trei luni. Numai printr-un spălat regulat se poate împiedica formarea plăcii dentare. 

* Prevenirea cariei presupune o bună igienă locală şi vizita de două ori pe an la dentist, 


pentru verificarea stării dinţilor şi detartrare. 


IGIENA LOCALĂ LA SUBIECTUL CARE POARTĂ O PROTEZĂ DENTARĂ FIXĂ 
SAU MOBILĂ 

* Placa bacteriană dentară se formează şi pe proteze, de aici necesitatea de a întreţine cu 
grijă aparatele dentare, începând cu spălatul îngrijit al dinţilor rămași. În cazul aparatului există 
două etape: spălare şi dezinfectare. 

Spălarea trebuie să se facă, dacă este posibil, după fiecare masă, în orice caz de două ori pe 
zi. Se clăteşte aparatul cu apă, apoi se spală cu periuţa pe toate feţele. În acest scop se poate folosi o 
periuţă de dinţi sau o periuţă pentru proteză. Dezinfectarea este asigurată, prin introducerea 
aparatului, din când în când, timp de cincisprezece minute, într-o soluţie antiseptică (Corega cp. 
ef.). 

* Subiecţii în vârstă au nevoie de o bună masticare, ca să evite tulburările digestive. Dacă 


poartă o proteză, este indispensabil ca aceasta să fie bine adaptată. Dacă nu este, până la verificarea 

ei de către dentist, se poate folosi un lipici pentru proteză, care va permite o masticare mai corectă. 
Subiecţii în vârstă (cu sau fără proteză) care se plâng de o gură uscată, din lipsă de salivă, 


pot să capete obiceiul de a bea un pahar cu apă la fiecare oră în timpul zilei. 


DINȚI DUREROŞI — CARIE 

Este o maladie care afectează mai ales şi foarte frecvent copiii şi adolescenţii, deoarece, în 
momentul apariției dinților, țesuturile dentare nu şi-au terminat calcifierea şi, în consecință, dinţii 
sunt mai puţin rezistenți la atacul acizilor produşi de bacteriile plăcii dentare. Ea se localizează pe 
suprafaţa masticatoare a molarilor şi premolarilor. 

O carie provoacă durere abia când se apropie sau atinge pulpa dentară, în care se află nervii. 
Este deci important să fie tratată când apare o pată mică pe email, înaintea oricărui semn dureros. 

Există mai multe feluri de dureri care dovedesc amploarea leziunii dintelui: 

— durerea este provocată de cald şi rece dar dispare rapid. Nu există în general o leziune a 
pulpei. Tratamentul va fi simplu, leziunea fiind limitată la email; 

— durerea provocată de cald sau rece persistă. Poate să apară tot timpul şi să provoace 
insomnie. Există atunci o leziune a pulpei, care poate să fie reversibilă dacă dintele este îngrijit 
rapid. Până când ajungeţi la dentist, durerea poate să fie calmată prin aplicarea de Dentocalm gel la 
nivelul dintelui dureros; 

— o durere prelungită şi provocată de apăsarea pe dinte. Aceasta indică faptul că nervul este 
pe cale să moară. Durerea poate să fie calmată prin frig (se aplică un cub de gheaţă pe zona 
dureroasă). Trebuie să se evite acoperirea zonei cariate, căci microbii care au provocat infecția se 
înmulţesc în absenţa oxigenului din aer. Trebuie să se consulte de urgenţă dentistul, căci abcesul se 
poate forma foarte repede; 

— dacă abcesul s-a format, trebuie să se evite să se aşeze pe faţă, la nivelul tumefacţiei, o 
compresă caldă, care poate să faciliteze difuzarea infecţiei spre tegumentul feţei, cu consecinţe 


grave, mai ales estetice. 


DINȚI DUREROŞI LA SUGAR 


Erupția dinţilor la sugar şi la copil provoacă anumite tulburări locale şi generale. 


MANIFESTĂRI 


1. Tulburări locale 
Se pot manifesta prin: 


— mâncărimi la nivelul gingiei (copilul molfăie degetele şi jucăriile). Are o salivă abundentă. 

La examinare, gingia este roşie în locul în care va ieşi dintele; 
— o roşeaţă şi o inflamare a gingiei destul de importante (în afara unei salivări excesive, 


copilul este agitat şi doarme prost). Se poate observa o lăcrimare şi o scurgere nazală. 


2. Tulburări generale 
Se pot manifesta: 
— cel mai des prin diaree; 


— rar printr-o febră scăzută care trece repede (mai puţin de 38 de grade timp de câteva ore). 


CE TREBUIE FĂCUT 
Cu ajutorul unui beţişor cu vată la capăt, se atinge gingia cu o pomadă antiseptică pentru 


bebeluşi (vezi mai Jos), cu o eficacitatea moderată, până la consultarea medicului. 
TRAUMATISME DENTARE 


* Contuzie 
După un şoc violent, dintele devine mobil, dureros. Chiar dacă aceste manifestări dispar, 
nervul poate să fie afectat şi se poate forma un abces sau un chist, chiar la mult timp după accident. 


Este deci importantă examinarea dentistului. 


* Luxaţie 
Dacă dintele este expulzat din alveolă în urma şocului, trebuie păstrat în ser fiziologic şi 


mers foarte repede la dentist. În unele cazuri, va putea să-l reimplanteze în alveola lui. 


* Fractură 

Dacă fractura afectează doar extremitatea dintelui, aceasta nu atinge pulpa şi nu este deci 
dureroasă. Dacă marginea fracturii este ascuţită, în aşteptarea consultaţiei se pot proteja buzele şi 
limba acoperind dintele cu gumă de mestecat. 

Dacă fractura coroanei provoacă o expunere a pulpei, se poate — în aşteptarea consultaţiei — 
calma durerea prin aplicarea unui balsam dentar împotriva durerii. 

Dacă există o leziune a gingiilor şi a buzelor în urma şocului, se poate, înainte de 
consultarea dentistului, să se badijoneze părțile afectate, pentru evitarea infecțiilor, cu o apă de gură 


antiseptică (hextril). 
AFECŢIUNI ALE GINGIILOR 

Constituie un grup de afecţiuni numit paradontopatii. 

Absența contactului între dinţi, datorată uzurii, pierderii unei plombe sau a apariției unei 
carii, favorizează tasarea resturilor alimentare, de unde distrugerea ţeusuturilor de susţinere şi 
posibilitatea formării unui abces al gingiei, care provoacă o durere spontană sau în urma apăsării. 

Parodontoliza duce la o mobilitate a dintelui, durere la apăsare şi apariţia unor mici abcese 
gingivale. 


Trebuie să se consulte rapid practicianul. 


GINGIVITE 

Prezenţa tartrului, care poate să apară după câteva zile de la oprirea spălatului pe dinţi, poate 
să provoace o inflamare. Primul semn este o sângerare la spălatul pe dinți. Gingia devine roşie, 
umflată şi poate să apară o durere la frig. Durerea duce la o renunțare definitivă la spălatul pe dinți, 
de unde agravarea gingivitei (cerc vicios). În caz de gingivită trebuie să se consulte dentistul, nu să 
se oprească spălatul dinţilor. Se poate face o spălare cu apă sărată sau cu pastă de dinţi salină. 

În afara cauzelor locale (tartru, apariţia măselei de minte, etc.), gingivitele pot să fie 


provocate de un anumit număr de maladii (diabet, boli ale sângelui, etc.). 


MEDICAMENTELE 


Ca să vă sfătuiască cât mai bine, farmacistul dumnevoastră, 


are nevoie de răspunsuri la următoarele întrebări 


— De când aveţi aceste tulburări? 

— Când aţi fost ultima adată la dentist? 

— Durerea este continuă, agravată de cald, de frig, de masticare? 
— Există şi alte semne asociate? 

— Gingiile sângerează când vă spălaţi pe dinţi? 

— Vă miroase gura? 

— Cum vă spălaţi dinții? Folosiţi un fir dentar? 

— Cu ce frecvenţă vă consultați dentistul? 

— Purtaţi un aparat dentar? 

— Aveţi febră, puroi care iese din gingii? 

— Suferiţi de o boală cronică, precum diabet, maladie cardiacă, epilepsie? 


— Ce medicament luaţi sau nu în mod regulat? 

— Aveţi alergie la ceva? 


MEDICAMENTE ÎMPOTRIVA DURERILOR DENTARE 


DENTOCALM gel 
DENTOCALMIN sol. 
XILINĂ 2% f. 


MEDICAMENTE PENTRU PREVENIREA CARIILOR 


FLUOR VIGANTOLETTEN cp. 
ZYMAFULOR cp. 


DOP (în ureche) 


MANIFESTĂRI ŞI CAUZE 

Diminuarea auzului de-o singură parte sau bilateral, uneori însoțită de durere. Simptomele 
sunt provocate de formarea unui dop de cerumen (substanţă secretată de canalul auditiv) care astupă 
urechea. 

Dopul de cerumen se formează deseori şi datorită ştersului incorect în urechi, care duce la 


tasarea cerumenului în fundul urechii. 


CE TREBUIE FĂCUT 

Curăţarea zilnică a părţii externe a canalului auditiv cu o mănuşă sau degetul mic este de 
ajuns în general pentru o igienă corectă. 

Unele produse pot să înmoaie dopul de cerumen. 

Acestea nu trebuie să fie utilizate decât după ce specialistul a pus dignosticul de dop şi a 
eliminat eventualitatea unei perforării a timpanului, căci există riscul distrugerii urechii mijlocii şi 


ar duce la o surditate definitivă. În caz de îndoială, nu recurgeţi la spălături. 


DULĂPIORUL CU MEDICAMENTE 

Ca să fie util, un dulăpior farmaceutic trebui să conţină medicamente, pansamente şi 
instrumentele necesare pentru a face faţă micilor probleme de sănătate şi unor accidente minore. 
Căci acestea pot să survină în orice moment din zi sau din noapte, chiar într-o zi de sărbătoare, iar 
mica dumneavoastră farmacie, bine înzestrată vă va fi de mare ajutor. 

În dulăpior trebuie să se mai afle şi toate medicamentele necesare tratamentelor în curs, 


prescris de medic membrilor familiei. 


UNDE TREBUIE SĂ FIE INSTALAT 

Dulăpiorul farmaceutic trebuie să fie instalat într-un loc care, în nici un caz, să nu fie 
accesibil copiilor. 

Căci intoxicaţiile cu medicamente reprezintă a doua cauză de accidente la copii sub 
cincisprezece ani. Copilul înghite pastilele lăsate la întâmplare sau pe cele pe care le găseşte la 
îndemână, şi cu atât mai mult cu cît sunt şi colorate sau au gust plăcut. În 55% din cazuri, 
medicamentele implicate sunt somniferele, tranchilizantele, aspirina sub toate formele, în special 
cele de supt sau de ronţăit cu gust dulce, şi siropurile. 

Dulăpiorul frmaceutic trebuie plasat într-un loc uscat, departe de orice sursă de căldură (sala 
de baie şi bucătăria sunt deci interzise). Trebuie să fie din lemn sau metal, dar fără geam, ca să nu 
lase să pătrundă lumina, căci medicamentele îşi pot pierde din eficacitate, şi uneori chiar deveni 
periculoase, dacă sunt expuse la căldură, umiditate şi lumină. Trebuie să aibă mai multe etajere şi 
compartimente. 

Cereţi o dată pe an medicului de familie să vă controleze medicamentele (sau duceţi-le 


farmacistului, care va elimina medicamentele depăşite sau devenite inutile). 


CE TREBUIE SĂ CONŢINĂ 


* Materiale: 

— comprese sterile şi pansamente adezive; 
— plasturi; 

— termometru de corp; 

— forfece cu capete rotunde; 

— o bandă extensibilă; 

— prezervative; 

— fir dentar; 


— plasturi speciali pentru tăieturi mici. 

* Medicamente 

— alcool de 70 de grade şi un antiseptic pentru plăgile cutanate pe bază de clorhexidină sau 
hexamidină, de exemplu (vezi Răni); 

— aspirină sub diverse forme, de preferinţă solubilă, efervescentă sau la pliculeţe; 

— paracetamol (Febră şi Durere); 

— ser fiziologic în fiole pentru guturai; 

— medicament antialergic (vezi Alergie); 

— sirop împotriva tusei (vezi Tuse) pe bază de dextromethorfan; 

— laxativ uşor (vezi Constipaţie) pe bază de lactuloză sau macrogol; 

— antiseptic intestinal (vezi Diaree) şi un medicament antispastic (vezi Abdomen dureros); 

— un medicament antidiareic (vezi Diaree); 

— un medicament împotriva micozelor cutanate (vezi Micoze cutanate); 

— un preparat pentru arsuri (vezi Arsuri); 


— vată antihemoragică (vezi Sângerarea nasului). 


CUM TREBUIE ORGANIZAT DULĂPIORUL FARMACEUTIC 

Medicamentele prescrise de medic trebuie bine separate de restul medicamentelor necesare 
tratamentelor tulburărilor dumneavoastră cotidiene de sănătate. 

Separaţi cu grijă medicamentele pentru adulţi şi cele pentru copii (aspirină, sirop, picături 
nazale etc.) 

Toate medicamentele trebuie să fie păstrate în mod obligatoriu în ambalajul lor de origine 
împreună cu notița însoţitoare, căci veţi putea verifica astfel la fiecare întrebuințare dacă 
medicamentul mai este bun, precum şi indicaţiile, condiţiile de folosire, posologia şi 
contraindicaţiile. 

Lista medicamentelor şi materialelor poate să fie trecută pe o foaie de hârtie lipită pe uşa 
dulăpiorului, care va permite mai uşor verificare conţinutului. 

Verificaţi în mod regulat conţinutul dulăpiorului farmeceutic, ca să reînnoiţi produsele care 


lipsesc şi să le eliminaţi pe cele care nu mai sunt necesare sau sunt depăşite. 


CE TREBUIE SĂ DISPARĂ DIN DULĂPIORUL FARMECEUTIC 

La sfârşitul oricărui tratament prescris de medicul de familie, trebuie să eliminaţi din 
dulăpior toate cutiile cu medicamente nefolosite. Asta va evita folosirea intempestivă, chiar 
periculoasă, a acestor medicamente cărora li s-au pierdut ambalajul şi pentru care informţiile 
importante (indicaţii, posologie, contraindicaţii, data expirării) au dispărut. Toate medicamentele a 


căror dată limită de folosire indicată pe ambalaj a fost depăşită trebuiesc îndepărtate. Trebuie să fim 

deosebit de vigilenţi în ceea ce priveşte medicamentele sub formă lichidă, în special medicamentele 
pentru ochi: colire care se alterează foarte rapid (două săptămâni) după deschiderea flaconului, chiar 
dacă data limită de utilizare nu este depăşită. 


Vaccinurile care trebuie să fie păstrate la 4 grade Celsius, în frigider, până la folosire. 


CUM SĂ NE DEBARASĂM DE MEDICAMENTELE INUTILE 

Cea mai bună metodă este să le duceţi la farmacistul dumneavoastră, care se va ocupa de 
distrugerea lor. Căci este periculos să le aruncaţi la gunoi, de unde pot să fie luate şi folosite. 

La fel, trebuie să evitaţi să le vărsaţi în chiuvetă sau WC, căci unele produse sunt toxice şi 
pot să polueze mediul încojurător. 

Evitaţi să le ardeţi singuri, căci arderea lor poate să provoace fie vapori nocivi, fie un 


incendiu. 


NUMERE DE TELEFON INDISPENSABILE 

În dulăpiorul farmaceutic (pe uşă de exemplu) puteţi lipi o listă cu numere de telefon, ca să 
câştigaţi timp în caz de urgenţă: 

— numărul medicului de familie; 

— numărul secției de poliţie; 

— numărul pompierilor; 

— numărul serviciului de urgenţe (ambulanţe); 


— numărul celui mai apropiat spital. 


DURERE 

După oboseală, durerea este al doilea motiv care trebuie să ne trimită la medic. Căci durerea 
este semnalul de alarmă al unui mare număr de maladii. Calmarea ei cu orice preţ, mai ales dacă 
este de apariție recentă, cu o cauză nedeterminată, dacă persistă sau reapare la oprirea administrării 


unor medicamente împotriva durerii, nu face decât să întârzie diagnosticul medicului. 


MECANISMUL DURERII 

Durerea este declanşată de cele mai multe ori de: 

— o leziune a unui ţesut sau a unui organ, cum ar fi un ulcer al stomacului, de exemplu; 

— distensia excesivă unui organ cavitar, ca tubul digestiv, căile urinare sau biliare de 
exemplu. 

In astfel de situaţii sunt eliberate unele substanţe care excită terminațiunile nervoase la 


nivelul organului bolnav. 

Stimularea nervoasă se deplaseză de-a lungul nervului, ajunge la măduva spinării şi urcă 
până la creier, unde sezaţia dureroasă este resimţită de bolnav. 

Aceeaşi leziune sau aceeaşi cauză, susceptibilă să provoace o durere, nu va determina 
aceeaşi durere la toţi indivizii. Intensitatea perceperii durerii depinde de numeroşi factori, printre 


care starea de angoasă, de depresie, de stres a individului. 


MARILE CATEGORII DE DURERE 


* Durerile acute 

Sunt cele care apar rapid în urma unei maladii, ele constituind deseori primul simptom, sau a 
unei agresiuni, plăgi sau arsuri de exemplu, pentru care ele constituie consecinţa. 

Ele dispar în câteva zile, după ce cauza declanşatoare a dispărut, fie spontan, fie cu ajutorul 
unor medicamente care tratează cauza, fie a unor medicamente împotriva durerilor, sau a unei 


intervenţii chirurgicale. 


* Durerile conice 

Ele persistă timp îndelungat, pentru că, după cunoştinţele medicale actuale, nu există 
tratament radical sau definitiv (ca în cazul durerilor artrozei). Ele pot să fie totuşi calmate cu 
ajutorul medicamentelor împotriva durerii, antiinflamatoare sau antidepresive, ba chiar şi alte 
categorii de medicamente. Ele sunt deseori rebele şi insuportabile, ca în nevralgia de trigemen sau 


herpes zoster. 


DURERE ŞI LOCALIZĂRI DUREROASE 

Durerea poate să afecteze toate părțile corpului. Veţi găsi toate informațiile referitoare la 
caracterul şi semnificaţia lor, în funcţie de localizare, şi chiar indicaţii de tratament, în continuarea 
acestei lucrări. Tratamentul durerii este foarte diferit în funcție de localizare: aspirina, de exemplu, 
este un medicament foarte bun împotriva durerii articulaţiilor, dar interzis în cazul durerilor de 
stomac, pentru că el însuşi poate să provoace leziuni, cauză de dureri pentru acest organ. 

Durerea în cistite nu necesită nici un medicament împotriva durerii, ci pur şi simplu tratarea 
cauzei, adică a infecţiei. 

O durere în piept nu va fi ameliorată cu medicamente împotriva durerii care se vând fără 
reţetă, ci prin tratamente specifice, prescrise numai de medic. 

De aceea, în funcţie de localizarea durerii, înaintea folosirii oricărui medicament, 


trebuie nepărat să se citească capitolele următoare: 

Dureri de piept. 

Dureri abdominale (vezi Abdomen dureros) 
Dureri de anus (vezi Anus) 

Dutreri de stomac (vezi Arsuri la stomac) 
Dureri de ureche (vezi Ureche) 

Dureri dentare (vezi Dinţi) 

Dureri de articulații (Articulaţii dureroase, Artroză, Artrită) 
Dureri de menstruaţie (Menstruaţie dureroaă) 
Dureri de spate 

Dureri intestinale (Vezi Dureri de pântece) 
Dureri lombare (vzi Dureri de spate) 

Dureri musculare (vezu Crampe) 

Dureri de ochi (vezi Ochi) 

Dureri de deget (vezi Panarițiu) 

Dureri de gât (vezi şi Angină) 

Dureri de cap (vezi şi Migrenă) 


Dureri de picioare (vezi Probleme venoase) 


MEDICAMENTELE ÎMPOTRIVA DURERILOR 

În ordinea crescătoare a intensității acţiunii lor, se folosesc: 

1. Aspirina şi paracetamolul care, contrar primului, nu provoacă leziuni digestive. 

2. Medicamente antiinflamatoare nesteroidiene, in doze mici (Ibuprofen, Ketoprofen). 

3. Medicamente morfinice slabe împotriva durerii: codeina, dextropropoxifen, de cele mai 
multe ori în asociere cu paracetamolul sau tramadolul. 

În caz de risc digestiv (antecedente de ulcer, tratament anticoagulant, etc.), pot să fie 
asociate cu un medicament antiulceros (ranitidină). 

5. Derivate ale morfinei pentru durerile care nu se calmează cu medicamentele precedente. 

Alte medicamente pot fi folosite ca medicamente împotriva durerilor, mai ales în cazul unor 
dureri cronice: unele antidepresive, unele antiepileptice, derivate ale cortizonului, anestezice locale, 


etc. 


Ca să vă sfătuiască cât mai bine în privinţa unui medicament 
împotriva durerii, farmacistul dumnevoastră are nevoie de 


răspunsuri la umătoarele întrebări: 

— Unde este localizată durerea? Este strict localizată sau iradiază în alte părţi ale corpului? 

— De ce tip este? Arsură? Crampă? 

— Apare în special în anumite momente ale zilei? Există circumstanţe care o agravează sau o 
ameliorează? 

— Este asociată şi cu alte simptome? 

— Aţi suferit un traumatism care ar putea să o explice? 

— Ce medicament împotriva durerii v-a fost util anterior? 

— Aspirina vă face rău la stomac? 

— Sunteţi alergic la aspirină? 

— Aţi avut vreodată astm, alergie sau ulcer? 

— Luaţi medicamente împotriva gutei, artrozei sau diabetului, sau care vă fluidifice sângele? 


— Aveţi tulburări de coagulare? 


MEDICAMENTE ÎMPOTRIVA DURERILOR (ANALGEZICE) 


ALGOCALMIN cp., f., sup. (ANALGIN cp.) 

ASPIRINĂ cp. (EUROPIRIN cp., UPSARIN cp.) 
CALMAFORTE cp. 

CODAMIN cp. 

COPIRIN cp. 

DARVON cp. 

FASCONAL cp. (NOVALGIN cp., f., sup.) 

FORTRAL cp. f. 

HIDROMOREFON cp. 

IBUPROFEN cps. (PADUDEN cps., NUROFEN cp., RUPAN cp.) 
KETAZON cp. 

MIALGIN f. 

MORFINĂ f. (VENDAL cp.) 

N-CALMANT III cp. 

PARACETAMOL pc. (PANADOL cp., EFERALGAN cp.) 
PROPIFENAZONĂ, sup. 

QUARELIN cp. 

SARIDON cp. 
SINTALGON cp. 
TRAMADOL cps., f., sup. (TRAMAL cps., f., sup., MABRON cps., f.) 


DURERI DE CAP (Cefalee) 
Creierul nu este sensibil la durere. Doar învelişul său (meningele) poate să resimtă durerea. 


Există situații în care tratarea unei cauze va face să dispară durerea de cap. 


CAUZE ŞI TRATAMENT 


Sinuzită, otită 

Sinuzita şi otita pot să provoace dureri de cap asociate cu celelalte simptome ale acestor 
afecţiuni (curgerea nasului şi dureri la nivelul sinusurilor în cazul sinuzitei; diminuarea auzului şi 
dureri în ureche în cazul otitei), care trebuie să fie tratate cu antibiotice şi necesită deci un consult 


medical (vezi şi Sinuzită şi Otită). 


Gripă sau altă infecţie virală 


Gripa, ca orice infecţie virală, este însoţită de dureri musculare şi dureri de cap (vezi Gripă). 


Meningită 
Dureri de cap, asociate cu vomă, o rigiditatea a cefei (vezi acest termen), o intoleranţă la 
lumină (fotofobie) şi mai ales febra pot să constituie simptomele unei meningite şi necesită 


totdeauna consultarea de urgenţă a medicului, înainte de a lua vreun medicament. 


Hipertensiune arterială 
Hipertensinea arterială poate să provoace, în absenţa tratamentului, dureri de cap, îndeosebi 
occipitale şi la nivelul cefei, mai ales dimineaţa. Numai tratamentul hipertensiunii, absolut 


indispensabil, le va calma. 


Tulburări de vedere 
Tulburările de vedere sau o proastă corectare a deficienţelor de vedere constituie cauze 


foarte frecvente ale unor dureri de cap şi impun consultarea oftalmologului. 

Mahmureala de după chef (vezi Mahmureală). 


Artroză cervicală 


Uzura vertebrelor gâtului datorată vârstei (vezi Artroză). 


Migrenă 


Vezi acest termen. 


Alte cauze 

Multe alte cauze, inclusiv psihologice, pot fi invocate, dar nu trebuie să uităm că orice 
durere de cap neobişnuită, de apariţie recentă sau bruscă, fără motiv aparent, sau rebelă la 
medicamentele obişnuite împotriva durerilor (aspirina sau paracetamolul), care nu dispar 
rapid, sau persistă noaptea, necesită totdeauna recurgerea urgentă la medic. 

Atenţie: durerile de cap la copii sunt rare. Ele pot să aibă aceleaşi cauze ca la adult, la care 


se pot adăuga maladiile infantile. 


MEDICAMENTELE 


Vezi medicamentele împotriva durerilor de la Durere şi împotriva migrenei de la Migrenă. 


MEDICAMENTE ANTIMIGRENOASE 


COFEDOL dj. 
DIVASCAN cp. 
IMIGRAN cp. f. 
NOCERTONE cp. 


DURERI DE PIEPT 


Orice durere de piept necesită recurgerea la medic. 


MANIFESTĂRI ŞI CAUZE 


* Dureri de origine cardiacă 


— survin de cele mai multe ori la efort, dar uneori şi în stare de repaus, chiar noaptea, în 

timpul somnului; 

— se întind pe o suprafață de mărimea unei mâini în regiunea sternului (dar nu totdeauna) şi 
pot să difuzeze în regiunea maxilară, a gâtului, în braţe, în închieturile mâinilor; 

— rareori durează mai mult de cincisprezece minute (exceptând infarctul miocardic); 

— durerea poate fi extrem de intensă, ca o menghină, sau mai puţin intensă, de tip apăsare, ba 
chiar absentă, înlocuită de o simplă jenă epigastrică; 

— se calmează în mai puţin de cinci minute cu Nitroglicerină, zdrobită intre dinți şi apoi 
suptă, sub limbă, sau se calmează prin oprirea efortului fizic ce a determinat apariția ei; 

— sunt deseori urmate de sughiţuri sau eructaţii (râgâieli); 

— dacă o durere prezintă mai multe dintre caracterele precedente, poate să fie vorba de o 
angină pectorală, adică o afectare (de cele mai multe ori din cauza unei ateroscleroze) a vaselor 
coronare, care irigă inima; 

— angina pectorală apare cu predilecție la subiecții de peste patruzeci de ani, mai ales dacă 
sunt hipertensivi, hipercolesterolemici, diabetici, obezi, tabagici; 

- ORICE APARIȚIE A UNOR DURERI DE ACEST FEL (CARE PARCĂ STRÂNG 
PIEPTUL), CARE PERSISTĂ MAI MULT DE CINCISPREZECE MINUTE, MAI ALES LA UN 
OM DE PESTE PATRUZECI DE ANI, JUSTIFICĂ O ELECTROCARDIOGRAMĂ DE 
URGENŢĂ (EKG); 

— diagnosticul este pus de medic cu ajutorul electrocardiogramei (dar aceasta poate să fie 


normală, ceea ce necesită alte examene în cazul suspiciunii de maladie cardiacă). 


* Dureri de origine pericardică 

Pericardul este membrana care înveleşte inima. 

Inflamarea ei, numit pericardită, de cele mai multe ori datorată unei infecţii virale, provoacă 
o durere care seamăna cu cea a anginei pectorale, dar care se deosebeşte din mai multe puncte: 

— este permanentă şi nu are legătură cu efortul; 

— este agravată de inspiraţia profundă; 

— nu e calmată de Nitroglicerină; 

— poate să fie însoțită sau precedată de o mică bronşită cu febră. 

Diagnosticul este pus de medic cu ajutorul ascultării cardiace, electrocardiogramei, 


radiografiei toracelui şi ecografiei. 


* Dureri de origine pulmonară 
Plămânii nu dor. Ci doar pleura (echivalentul pulmonar al pericardului inimii) sub influenţa 


unei inflamații, a unei infecţii, sau a acumulării de lichid sau aer între plămâni şi peretele toracic 

(pleurezie, respectiv pneumotorax). 

1. Sunt dureri de tip junghi. 

2. Durerea este sporită de respiraţie, care este de altfel mai grea, şi de poziţia culcat pe 
partea respectivă. 

3. Este însoţită de o tuse deseori seacă, agravată de schimbarea poziţiei. 


Diagnosticul este pus de medic cu ajutorul ascultării şi radiografiei toracelui. 


* Dureri de origine osoasă 
Ele se datorează de cele mai multe ori unei uzuri a articulației (artroză) între coaste şi stern, 


fie a unei facturi de coaste. Durerile sunt accentuate de apăsarea coastelor. 


Dureri de origine nervoasă 
Sunt cele mai frecvente şi apar la subiecții angoasaţi, nervoşi. Aceste dureri se manifestă 
oricând şi se situează de cele mai multe ori sub mamelonul stâng, pe suprafaţă foarte îngustă (de un 


deget), blocând respiraţia profundă. Ele durează de la trezeci de minute până la câteva ore. 


CE TREBUIE FĂCUT 
Toate aceste semne impun consultare medicului. Între timp, pot să fie folosite aspirina sau 


paracetamolul (vezi Durere). 


DURERI DE SPATE 


Spatele poate să fie divizat în două părți: 
— parte de sus a spatelui (deasupra centurii), în această regiune situându-se durerile toracice 
(dorsale); 


— parea de jos a spatelui (sub centură), în această regiune situându-se durerile lombare. 


MANIFESTĂRI 


Durerile pot să fie clasificate în trei categorii: 


* Dureri mecanice 

Ele apar în timpul zilei, cu ocazia unor mişcări, unor eforturi (mai ales ridicări) sau uneori 
accese de tuse, atenuându-se în timpul odihnei de noapte. Durerile dispar, de cele mai multe ori 
spontan, datorită unui repaus la pat de câteva zile, asociat sau nu cu medicamente împotriva 


durerilor sau a unui "balsam antireumatic" împotriva durerii locale (vezi Articulații dureroase). 

Orice persistenţă necesită un examen medical. 


* Dureri inflamatoare 

Ele au intensitatea maximă la trezire, atenuându-se în timpul zilei, reapărând sau persistând 
noaptea (vezi Artrită. 

Ele necesită totdeauna recurgerea la medic, fără să se mai aştepte, căci sunt deseori semnul 
unei maladii reumatismale generale, care trebuie să fie diagnosticată şi tratată în mod cât mai 


potrivit. 


Alte dureri şi în special dureri viscerale 
Ele nu intră în niciuna dintre cele două categorii menţionate mai sus. Pot să provină de la 


organele (viscere) situate în trunchi, ale căror dureri se proiectează în spate (rinichii, de exemplu). 


CAUZE 

1. Dureri mecanice 

* La nivelul spatelui. 

De cele mai multe ori, ele au drept cauză: 

— artroza (vezi acest termen); 

— mici deplasări ale discurilor între vertebre; 

— întinderi ale ligamentelor intervertebrale; 

— contracturi musculare. 

* La nivelul regiunii lombare. 

Ele au drept cauză: 

— lumbago, datorat unei afectări a unui disc intervertebral; 

— sciatica (mecanică). Ea se datorează apăsării, de către disc, a rădăcinii nervului sciatic. 
Discul s-a deplasat în urma unui efort, a unei "mişcări greşite", de ridicare sau transportare a unui 
obiect greu. Durerea începe în regiunea lombară, într-o singură parte, şi coboară, în mod obişnuit, în 
spatele coapsei şi a pulpei piciorului, până la talpă. Numai repausul strict, prelungit, la pat (cel puţin 
o săptămână) într-o poziţie în care durerea dispare, permite discului să-şi reia locul. 

Medicamentele împotriva durerii (vezi Durere) servesc doar la calmarea durerilor acute de 


la început. 


2. Dureri inflamatoare 


Cauzele lor sunt diverse. Poate să fie vorba de un reumatism inflamator (vezi Arrrită). 

3. Dureri de origine viscerală 

Ele necesită totdeauna recurgerea la medic. 

* O durere acută în spate, între omoplaţi, apare în urma unui mers îndelungat, la un om de la 
patruzeci de ani în sus (cu atât mai mult cu cât este mai în vârstă), şi se calmează la oprirea 
efortului. E poate să indice o angină pectorală cu manifestare dorsală. 

* O durere lombară unilaterală, fără nici o legătură cu mişcările, asociată sau nu unei febre 
sau unor arsuri al urinat, trimite la o afecţiune a rinichiului. 

* Dacă durerea este acută şi coboară în față până la organele genitale, poate să fie vorba de o 
colică nefretică deseori datorată unui calcul urinar. 

* Dacă durerea urcă spre omoplat şi dacă sediul se află în partea dreaptă, poate să fie vorba 
de o colică biliară, deseori datorată unui calcul al veziculei. 

* O durere abdominală care difuzează în spate, calmată de poziţia culcat ghemuit, asociată 
sau nu cu scaun unsuros, poate să evoce o maladie a pancreasului. 


* Pot să mai fie multe alte cauze (ulcer digestiv, anevrism al aortei etc.). 


CE TREBUIE FĂCUT 

1. Durerile inflamatoare şi viscerale necesită todeauna recurgerea la medic. 

2. Durerile mecanice pot să fie uneori calmate prin mijloace simple. 

Căldura poate să uşureze sub diferite forme: 

— aer cald (un simplu uscător de păr); 

— buiotă sau prosoape udate cu apă caldă; 

— băi calde (38-39 grade Celsius) sau duşuri calde (39-40 grade Celsius), urmate de o mică 
fricţionare cu mănuşa de prosop pe regiunea dureroasă; 

— unguentele sau pomezile revulsive accelerează circulația locală, sporind astfel căldura 
locală. Pot să fie eficace în cazul durerilor localizate şi fără gravitate datorate spasmelor sau 
contracturilor; 

— plasturele: plasture zis "american", elastic şi poros, care se aplică pe regiunea dureroasă; 

— cataplasme cu argilă. La început trebuie să fie subțiri (grosime de 1/2 cm), iar timpul 
maxim de aplicare nu trebuie să depăşească două ore. Treptat, grosimea va putea să fie crescută la 2 
cm şi durata de aplicare să se prelungească. Se pot avea în vedere două-trei aplicări pe zi, reci în 


perioada de criză, calde în stările cronice. 


MEDICAMETE ÎMPOTRIVA DURERILOR 


Vezi Durere. 

MEDICAMENTE ANTIREUMATISMALE ŞI ANTIINFLAMATOARE 


Vezi Articulaţii dureroasre. 


ECZEMĂ 


MANIFESTARI 
Se dă numele de eczemă reacţiilor cutanate care se manifestă sub forma unui eritem 
exudativ asociat cu prurit (mâncărimi). După această fază exudativă, epiderma formează cruste care 


se desprind. Dacă eczema devine cronică, pielea se îngroşă şi atunci e vorba de lichenificare. 


CAUZE 

Există două mari feluri de eczeme: 

— eczema cu cauză externă, zisă alergică (vezi Alergie), rezultând dintr-o intoleranţă la 
diferite substanţe, numite alergeni; 

— eczema pe care medicii o numesc dermatită atopică (vezi mai jos) şi care este legată de un 
teren deosebit, mai mult sau mai puţin ereditar. Apare de cele mai multe ori la sugar şi poate să 


evolueze toată viaţa. În 4% din cazuri nu se descoperă cauza. 


ECZEMA ALERGICĂ 

Nu se pot cita aici toate produsele care pot să provoace o eczemă alergică. Oricine poate să 
devină alergic la orice, uneori din primul moment, dar mai ales după contacte repetate. Totuşi unele 
produse sunt mult mai alergizante decât altele, îndeosebi: 

1. Cromul. El produce dermite ale membrelor, mănuşile şi pantofii fiind tăbăciți cu crom; 
există şi dermitele legate de manipularea cimenturilor care conţin săruri de crom. El este prezent şi 
în unele vopseluri împotriva ruginei, uleiuri minerale şi anticorozive, lubrifianţi. 

2. Nichelul, prezent în numeroase obiecte din viaţa curentă: accesorii vestimentare (nasturi, 
catarame, fermoare metalice), bijuterii fanteziste, foarefeci, ace, ustensile de bucătărie, etc. 

3. Adezivii cu răşină. 

4. Formolul. 


5. Terebentina. 

6. Cauciucul, mai ales cel vulcanizat. 

Unele medicamente: 

1. Creme, pomezi, sulfamide antibacteriene, antihistaminice, antibiotice (penicilinele, mai 
ales), anestezice locale (procaină, tetracaină, benzocaină) şi toate medicamentele care conţiun acid 
para-aminobenzoic în formulele lor, esențe (metanol, camfor, timol, etc.), diferite enzime precum 
chimotripsina. 

2. Dezinfectanţi care conţin derivați ai mercurului. 

3. Plasturii, chiar şi cei numiţi hipoalergici, pot să provoace eczeme. 

Cosmeticele, produsele de toaletă şi de igienă: vopelele de păr, rujul de buze, after shave-ul, 
deodorantele, oja şi dizolvanţii, săpunurile parfumate, substaţele depilatoare etc. Trebuie spus totuşi 
că alergiile la cremele cosmetice sunt foarte rare. 

Unele profesii implică în mod deosebit expunerea la substanţe alergizante. Să-i amintim pe 
cei care lucrează în construcții (ciment, vopsele, solvenţi), cei din industria metalurgică, construcții 
de automobile (uleiuri, solvenţi, produse petroliere, metale cromate şi nichelate,etc.) coaforii 
(vopsele, şampoane, mănuşi de cauciuc), brutarii-patiseri (făina), agricultorii, grădinarii, florăresele 
(insecticide, îngrăşăminte, unele plante). Vindecarea definitivă nu poate să fie obţinută decât prin 


schimbarea profesiei şi, astfel, prin întreruperea expunerii la substanţele alergizante. 


CE TREBUIE FĂCUT 


* Prevenire 

1. Să se evite contactul cu alergenii cunoscuţi, citați mai sus. Pentru aceasta, trebuie 
protejate mâinile cu mănuşi de cauciuc căptuşite cu suedină (țesătură din bumbac care imită pielea 
întoarsă), cu bumbac sau piele în funcție de munca efectuată; iar faţa şi alte părți ale corpului 
expuse, cu o cremă inertă (vaselină, cremă cu silicon). 

2. Să se evite contactul cu substanţele iritante, agresorii naturali şi chimici. 

3. După o activitate care murdăreşte, nu folosiţi detergenţii care distrug protecţia naturală a 
pielii. Respectaţi diluţiile recomadate în cazul manipulării produselor de întreţinere. 

4. Preferaţi fibrele textile naturale (bumbac, in, mătase) fibrelor sintetice. 


5. Limitaţi numărul produselor cosmetice şi de igienă. 


* Tratament 
1. In faza acută supurată: pulverizaţi apă cu un vaporizator sau spray evian. 
2. In faza uscată: Coald creme naturală roche-Posay, cremă Dalibour sau untură de porc 


dermatologică. 

3. Consultaţi un dermatolog, numai el putând să prescrie alte medicamente mai eficace, 


eliberate numai pe reţetă. 


ECZEMA ATOPICĂ A ADULTULUI 

Atopia este o tendință de a prezenta reacţii alergice la produse care în mod normal nu 
provoacă nici o manifestare. 

Eczema atopică poate fie să succeadă celei a sugarului (vezi Pielea la copil), fie să debuteze 
de la început la copil sau la adult. Este caracterizată prin topografia sa: dispunere foarte simetrică pe 
feţele de flexiune ale membrelor cu predominanţă netă la îndoituri, coate şi în spatele genunchilor. 
Dar pot să fie afectate şi alte părți ale corpului, în special faţă. Se prezintă sub formă de plăci mai 
mult sau mai puţin groase. Mâncărimea este totdeauna intensă, mai ales în perioadele de frig. 
Această eczemă evoluează în pusee, deseori întrerupte de acalmii de câteva luni, ba chiar ani. 
Personele afectate de eczema atopică sunt deseori predispuse la diferite manifestări alergice (astm, 
rinită alergică, vezi aceşti termeni). 


Acest tip de eczemă necesită totdeauna recurgerea la medic. 


ENTORSĂ 


Vezi Articulaţii dureroase. 


FARMACIST 


ÎNTREBĂRILE PE CARE TREBUIE SĂ VI LE PUNă FARMACISTUL 
DUMNEAVOASTRĂ ATUNCI CÂND CUMPĂRAŢI UN MEDICAMENT ELIBERAT FĂRĂ 
REȚETĂ 

— Medicamentul este destinat unui copil, unui adult, unei persoane în vârstă, unei femei 
gravide sau care alăptează? 

— Subiectul mai suferă şi de altă maladie? 

— Ia deja şi alte medicamente? 

— A mai avut deja incidente cu medicamentele? 


— A prezentat deja reacţii alergice? 


ŞAPTE ÎNTREBĂRI CA SĂ DIALOGAŢI CU FARMACISTUL DUMNEAVOASTRĂ 
ATUNCI CÂND VĂ TRATAŢI SINGUR 


— Cum a apărut tulburarea? 

— De cât timp durează? 

— Este permanentă sau intermitentă? 

— Este o problemă nouă, sau o reapariţie, sau prelungirea unei vechi probleme? 
— Există factori care favorizează sau sporesc tulburarea? 

— Există ceva care diminuează această tulburare? 


— Ce aţi încercat până în prezent? 


REFUZUL DE A VINDE UN MEDICAMENT 
Farmacistul dumneavoastră poate să refuze să vă elibereze un medicament, aceasta în 


propriul dumneavoastră interes. Apreciaţi-i conştiinţa profesională. 


FARMACOVIGILENŢĂ 

Farmacovigilenţa este o etapă importantă în cunoaşterea proprietăţilor oricărui medicament 
după comercializarea sa. 

Ea are drept obiectiv: 

— detectarea efectelor nedorite ale medicamentelor, care pot să apară la unii subiecţi; 

— punerea în evidenţă a unor noi proprietăți farmacologice, care se pot dovedi utile pentru 
tratarea altor afecțiuni; 

— detectare de noi interacțiuni între medicamente; 

— culegerea şi gruparea acestor informţii pentru a permite difuzarea lor în rândul corpului 


medical precum şi în rândul marelui public. 


EXISTĂ MEDICAMENTE FĂRĂ EFECTE NEDORITE? 

Răspunsul este “Nu”. 

* Orice medicament prezintă mai multe proprietăţi farmacologice şi nu se cunoaşte 
medicament activ care să nu fie susceptibil să ducă la incidente, ba chiar la accidente neaşteptate. 
Cităm drept exemplu drama trăită în Germania de femeile gravide care au luat, ca să-şi calmeze 
anxietatea, un tranchilizant numit talidomidă, care a provocat malformații foarte grave la fetus. 

* În plus, mai trebuie să ştim că şi medicamentele fără proprietăţi farmacologice, care poartă 
numele de placebo (vezi Placebo), pot să ducă la efecte nedorite. 

* Totuşi, medicamentele nu provoacă manifestări nedorite, neaşteptate, decât la un foarte 
mic număr de subiecți. De aici rezultă faptul că studiile care preced comercializarea unui 
medicament nu pot să detecteze efectele nedorite cele mai rare (şi uneori cele mai grave). Căci 
pentru a fi sigur că observi un efect nociv care se manifestă la o persoană din cinci mii, 


medicamentul ar trebui să fie administrat la cincizeci de mii de pacienţi. 

EFECTELE NEAŞTEPTATE ALE MEDICAMENTELOR SUNT OARE TOTDEAUNA 
DEFAVORABILE? 

Răspunsul este nu. 

* Unele din defectele nedorite pot să se dovedească utile pentru tratamentul altor maladii. 
Astfel, cu ocazia folosirii clonidinei picături, pentru diminuarea scurgerii nazale (tratament 
simptomatic al guturaiului), unii pacienţi prezentau o scădere a tensiunii arteriale. Manifestarea a 
permis folosirea acestui medicament ca antihipertensiv. Datorită observării efectelor sedative ale 
unor medicamente antihistaminice, utilizate în anesteziologie, s-a născut o nouă clasă de 
medicamente, neurolepticele, care a revoluţionat psihiatria. 

* Prin acelaşi tip de abordare a fost descoperit primul antidepresiv. În urma descoperirii 
proprietăților antibiotice ale sulfamidelor, s-a constatat că unele derivate puteau să provoace 
hipoglicemii grave. Aceste derivate au fost atunci folosite pentru tratarea diabetului. S-ar putea cita 


multe alte exemple. 


CE TREBUIE FĂCUT 

Folosirea unor noi medicamente trebuie totdeauna să fie făcută cu cea mai mare 
prudenţă, îndeosebi la copii, femei gravide, persoane în vârstă, precum şi la persoanele care 
prezintă tulburări grave ale ficatului sau rinichilor sau a stării generale. 

1. Trebuie neapărat să comunicaţi medicului de familie manifestările care vi se pare 
anormale la administrarea unui medicament. 

2. Trebuie neapărat să-i semnalaţi celelalte medicamente pe care le luaţi singur sau la 
recomandarea altui medic, chiar dacă aceste tratamente au fost oprite de câtva timp. 

Aceste observaţii sunt indispensabile medicului dumnevoastră, care va putea deduce astfel 
dacă unele tulburări pe care le prezentaţi nu sunt cumva legate de efectele nedorite ale unui 
medicament sau de o interacţiune medicamentoasă. El va putea astfel să suprime sau să înlocuiască 


medicamentul implicat şi să vă corecteze mai bine problema de sănătate. 


FEBRA LA ADULT 


CE ESTE FEBRA 

Temperatura unui individ este menţintă cam la 37 grade Celsius, datorită unui termostat 
situat în creier. Sub inflenţa unor substanţe, care sunt eliberate în cursul unei maladii infecțioase sau 
inflamatoare, termostatul se reglează la un nivel superior, de exemplu la 38 de grade Celsius. 


Creşterea temperaturii corporale cu un grad Celsius echivalează cu scăderea cu un grad 

Celsius a temperaturii ambiante. De aceea, cu ocazia creşterii termice, bolnavul are o senzaţie de 
frig (ce provoacă frisoanele), care se calmează când temperatura se stabiliează la noul ei nivel. 

Când cauzele febrei au dispărut, sau după administrarea unor medicamente împotriva febrei, 
termostatul revine la poziţia sa normală de 37 de grade Celsius, ceea ce echivalează cu creşterea cu 
un grad Celsius a temperaturii ambiante, de unde senzaţia de cădură şi apariţia transpirației. Deci, a 


face un bolnav să transpire acoperindu-l, nu poate să ducă la scăderea febrei. 


CE TREBUIE FĂCUT 

* Când temperatura nu este prea ridicată (mai mică de 39 grade Celsius), este inutil să o 
facem să scadă, mai puţin atunci când e vorba de un copil (vezi Febra la copil). 

Febra moderată este inofensivă pentru organism, este şi un factor de apărare împotriva 
viruşilor, care se dezvoltă mai greu şi mai încet la o temperatură mai mare de 37 de grade Celsius. 

Nu se recomandă punerea termometrului în anus, din cauza riscului de lezare a rectului. Se 
poate plasa mai curând temperatura în gură, folosind un termomtru bucal incasabil, sau la subsuoară 
(caz în care se adaugă 1/2 grade Celsius). Nu trebuie să acoperim abundent un bolnav febril. 
Trebuie să-l dezvelim şi să-l punem într-o ambianţă răcoroasă. Când temperatura este mai mare de 


39 de grade Celsius, se pot folosi medicamente care combat febra, denumite antipiretice. 


MEDICAMENTELE 

La adult. Trei substanţe sunt folosite în numeroasele specialităţi care se vând fără reţetă; 
aceste medicamente sunt în acelaşi timp împotriva durerii şi împotriva febrei. 

* Paracetamolul este doar un medicament împotriva febrei şi împotriva durerii. Nu are 
contraindicaţiile aspirinei şi nu poate să provoace nici gastrită şi nici ulcer. Poate totuşi, în doze 
foarte mari, să ducă la leziuni ale ficatului, chiar la o scădere a trombocitelor din sânge. 

* Aspirina (acid acetilsalicilic) este un medicament împotriva febrei şi a durerii şi devine 
un antiinflamator în doză mult mai mare (4-6 g). 

Este produsul cel mai eficace şi cel mai inofensiv, dacă nu sunteţi alergici şi nu aveţi 
probleme de ulcer sau gastrită. Aspirina în doze mari este un toxic pentru tubul digestiv şi poate să 
provoace sau să accentueze aceste maladii. Pe de altă parte, ea poate să aibă şi o acţiune 
anticoagulantă. Este deci contraindicată în caz de tratament asociat cu medicamente anticoagulante. 
Aspirina sub formă efervescentă sau pulbere solubilă este mai puţin iritantă pentru stomac şi 
acţionează mai repede decât comprimatele. 

Asocierea aspirinei sau paracetamolului cu vitamina C sau cafeina, nu aduce nici o 
ameliorare în ceea ce priveşte eficacitatea împotriva febrei. 


Trebuie să se ştie că asocierea aspirinei cu paracetamolul nu face decât să adauge riscurile 

de accidente ale unuia la riscurile celuilalt. Trebuie deci evitată. Unele medicamente conţin aspirină 
sau paracetamol, asociate cu codeină, care le potenţează numai efectul împotriva durerii. Ele nu 
trebuie deci folosite în tratarea unei febre. 

* Ibuprofenul este un medicament apropiat de aspirină, care prezită global aceleaşi avantaje 
şi inconveniente dar care, din cauza unei mai slabe acțiuni asupra coagulării, poate să fie folosit în 


durerile menstruale. Acest produs este rezervat adultului. 


Ca să vă sfătuiască cât mai bine cum să folosiţi 
un medicament împotriva durerii, farmacistul dumneavoastră 


are nevoie de răspunsuri la următoarele întrebări 


— V-aţi luat temperatura? 

— Când a apărut febra? 

— Există şi alte simptome asociate? 

— Ce aţi folosit pentru scăderea ei? 

— Ce alte medicamente mai luaţi? 

— Aveţi probleme cu stomacul, ulcer sau altceva? Sau probleme de coagulare, gută, astm, 


polipi nazali, alergie, probleme hepatice sau renale? 


MEDICAMENTELE ÎMPOTRIVA FEBREI LA ADULT 
Medicamentele de mai jos sunt pentru adult. În caz de febră la copil, vezi Febra la copil, 


capitolul următor, cu lista de medicamente rezervate exclusiv copilului. 


MEDICAMENTE ÎMPOTRIVA FEBREI LA ADULT 


ALGOCALMIN cp., f., sup. (ANALGIN cp., NOVALGIN cp., f., sup., HETAMIZOL cp.) 
ASPIRINĂ cp. (EUROPIRIN cp., UPSARIN cp.) 

IBUPROFEN cps. (NUROFEN cp.) 

PARACETAMOL cp. (PANADOL cp., EFFERALGAN cp.) 


FEBRA LA COPIL 

Trebuie să se ştie mai întâi că există febre care nu corespund unei maladii. În mod normal, 
temperatura este relativ stabilă, datorită unui echilibru între pierderea şi producerea de căldură. 

Creşterea producerii de căldură apare când copilul este prea învelit (cuverturi, haine) sau 
când stă într-o cameră supraîncălzită (mai mult de 20 de grade Celsius), sau în anumite circumstanţe 
climatice (maşină în soare, plajă), care pot să provoace un accident de căldură. 

Diminuarea pierderilor de căldură se observă dacă copilul nu bea lichide suficiente (risc de 
deshidratare) sau este prea acoperit. 

Această creştere a temperaturii poate să fie gravă, putând uneori chiar să pună în pericol 


viaţa copilului, dar poate să fie tratată prin simpla oprire a cauzei. 


MĂSURAREA TEMPERATURII LA COPIL (cel mai bine după 1/4 de oră de odihnă) 

Trebuie să masurăm temperatura copilului când acesta are ochii strălucitori, pare cald şi 
roşu, sau are frisoane, când acuză dureri de cap, plânge, se agită sau doarme prea mult, refuză să 
mănânce sau în cazul unor simptome asociate sau circumstanţe deosebite. 

Modul cel mai simplu pentru a masura temperatura la un copil este folosirea unei bande- 
termometru care se aplică pe frunte (deşi mai puţin precisă decât termometrele electronice, precizia 
ei este suficientă). Dacă nu, se poate folosi un termometru la subsuoară (caz în care adăugaţi la 
temperatura constatată 1/2 grade), sau rectal (dezinfectaţi partea terminală cu o vată îmbibată în 
alcool apoi ungeţi cu vaselină). 

Orice febră mai mare de 38,5 grade Celsius, indiferent de cauză, trebuie să fie tratată, mai 
ales la copilul mai mic de patru ani, deoarece poate să provoace convulsii. 

În anumite cazuri poate să conducă la deshidratare severă şi să pună viaţa copilului in 


pericol. 


FEBRA ȘI VACCINĂRILE 
Unele vaccinări pot să ducă la febră. Vaccinul împotriva difteriei, tusei convulsive, 
tetanosului şi poliomielitei pot să provoace febră. Dacă aceasta persistă, chemaţi medicul. 


Vaccinarea BCG (împotriva tuberculozei) sau antihepatită B nu provoacă în principiu febră. 


FEBRA ŞI ERUPȚIA DENTARĂ 
Febra poate să fie legată de un erupția dentară, dacă nu este mai mare de 38 de grade 
Celsius, dacă copilul salivează abundent, muşcă jucăriile sau degetele şi îi curge nasul. Dacă febra 


persistă mai mult de douăzeci şi patru de ore, nu este vorba de dinţi, şi trebuie să chemaţi medicul. 


FEBRA ŞI ERUPȚIILE CUTANATE 


110 


Toate maladiile infantile în care apare o erupție la nivelul pielii (boli eruptive) sunt însoțite 
de febră. Poate să fie vorba şi de o intoleranţă la un medicament sau față de un anumit aliment. În 


toate aceste cazuri, avizul medicului este indispensabil. 


FEBRĂ ÎNSOŢITĂ DE ALTE SEMNE 

— rinofaringiene (curgerea nasului, dureri de gât); 

— respiratorii (tuse); 

— digestive (dureri de burtă, vomă, diaree); 

— urinare (copilul se plânge de arsuri sau plânge când urinează); 
— nervoase (durere de cap, prostraţie, delir). 


In toate aceste cazuri este indispensabilă consultarea rapidă a medicului. 


CE TREBUIE FĂCUT 

Înainte de sosirea medicului trebuie: 

— să dezveliţi copilul; 

— să scădeţi temperatura din încăpere la 20 de grade Celsius şi să aerisiți dacă este nevoie; 

— daţi copilului să bea din abundență, în mici cantități, în mod repetat: apă pură sau 
îndulcită, sau sărată (supă de legume) sau lapte (dacă nu are diaree); 

— îl înconjurați cu lenjurie călduţă, îl înfăşuraţi într-un prosop udat cu apă caldă; prosopul se 
schimbă din oră în oră. 

Dacă, cu tot aceste măsuri, temperatura nu coboară sau trece de 39 de grade Celsius: 

— dezbrăcaţi copilul, complet, fără să vă fie teamă că răceşte; 

— pregătiți o baie (la început temperatura apei va fi mai mică cu două grade Celsius decât 
temperatura corporală a copilului); puneţi copilul progresiv în apă, apoi îl menţineţi acolo cel puţin 
un sfert de oră. 

Dacă temperatura a scăzut la 38 grade Celsius, culcaţi din nou copilul şi îmbrăcaţi-l uşor. 


Dacă febra nu scade, chemaţi medicul. 


# ATENȚIE 

* O baie prea rece poate să fie periculoasă. Pungile cu gheaţă trebuie să fie înfăşurate într-o 
cârpă şi trebuie evitate la copilul prea mic (sub opt luni), căci acoperă o surafaţă prea mare a 
corpului. 

* Administrarea unor medicamente împotriva febrei: aspirină sau paracetamol, se poate avea 
în vedere înainte de venirea medicului, cu condiţia să se respecte cu stricteţe regulile de prescriere şi 


folosind sortimentele pentru sugari sau copii în funcție de vârstă. 

MEDICAMENTELE 

Trebuie să fie folosite numai sortimentele pentru sugari sau copii. 

Există două substanţe care pot să fie folosite împotriva durerii şi a febrei. 

* Paracetamolul nu are contraindicaţiile aspirinei şi nu provoacă nici gastrită şi nici ulcer. 
Se poate totuşi, în doze mari, să ducă la leziuni ale ficatului. Să nu se depăşească 60 mg/kg/24 ore. 
Adică 15 mg/kg la şase ore sau 10 mg/kg la patru ore. 

* Aspirina (acid acetilsalicilic), din cauza riscului de alergie şi de apariţie excepțională a 
sindromului Reye (afectarea ficatului şi a creierului cu ocazia unor maladii virale), tinde să fie 
abandonată în profitul paracetamolului şi ibuprofenului. 

Un comprimat de aspirină pentru adulți (500 mg) poate să provoace o intoxicație gravă la 
copilul de patru kilograme. Nu trebuie niciodată să se depăşească doza de 50 mg/kg/24 ore. 


* Actualmente nimic nu justifică asocierea aspirinei cu paracetamolul. 


MEDICAMENTE ÎMPOTRIVA FEBREI LA COPIL 


ALGOCALMIN sup. 

IBUPROFEN (NUROFEN sirop) 

PARACETAMOL sirop (PANADOL sirop, EFFERALGAN sirop, sup.; ADOL sirop, sup.; 
PIRAMIDOL cp.; TYLENOL sirop) 

PROPIFENAZONĂ sup. 


FEBRA ȘI ERUPŢIILE CUTANATE LA COPIL 
Vezi Febra la copil 


FEBRA ȘI PUSEUL DENTAR 
Vezi Febra la copil 


FEBRA ŞI VACCINĂRILE 
Vezi Febra la copil 


FESE ROŞII 


Vezi Pielea la copil 

FICAT (Criza de) 

"Criza de ficat" este necuoscută în Anglia şi în Statele Unite. Trebuie ştiut că în realitate "ea 
nu există. 

Atunci ce este aşa-numita criza de ficat? 

Avem obiceiul să numim "criză de ficat" un ansamblu de simptome care asociază greaţa, 
voma, limba "încărcată", lipsa de poftă de mâncare, jenă sau chiar o greutate în regiunea ficatului. 

Dar, ficatul, în majoritatea cazurilor, nu este responsabil de aceste tulburări. 

Sunt "hepatici", sau mai exact au "insuficienţă hepatică", bolnavii care suferă de o ciroză a 
ficatului, adică o distrugere progresivă a ficatului datorată, în majoritatea cazurilor, abuzului 


prelungit de alcool. 


CAUZE 


Există două situaţii: 


* Semnele sunt de apariţie recentă 

Poate să fie: 

— o hepatită virală la începutul ei, înainte de apariţia icterului. 

— un calcul al vezii biliare (o ecografie sau o radiografie va permite diagnosticarea); 

— un ulcer al stomacului sau al duodenului (o fibroscopie va confirma diagnosticul); 

— dacă sunt asociate dureri de cap, o rigiditatea a cefei, vomă şi febră, poate să fie vorba de o 
migrenă. Se impune de urgenţă consultarea medicului; 

— sau o "intoxicație alimentară" (vezi Indigestie). 


Vezi şi Abdomen dureros. 


* Semnele sunt vechi 

1. Dacă aceste "crize de ficat" sunt însoţite totdeauna de dureri de cap pulsatile (adică 
ritmate de batăile inimii) într-o singură parte sau ambele părţi, este vorba de adevărata cauză a celor 
mai multe "crize de ficat": migrena (vezi acest termen) care este însoţită deseori de simptome 
digestive. 

2. Mai poate să fie vorba de o colopatie (sau "colon iritabil" sau colită spastică) în asociere 
cu dureri abdominale, diaree şi/sau constipaţie; radiografia intestinului sau coloscopia sunt normale 
(vezi Abdomen dureros). 


3. Vezi şi Digestie dificilă. 


CE TREBUIE FĂCUT 

Tratamentul "crizei de ficat" este deci tratamentul tuturor cauzelor citate mai înainte. 


MEDICAMENTELE 
Dacă nu există criză de ficat, nu există nici medicament susceptibil să o trateze, deşi multe 


produse sunt din păcate încă vândute la farmacie având drept indicație "insuficienţa hepatică”. 


FITOTERAPIE (Generalităţi) 


INTRODUCERE 

Fitoterapia este tratamentul bolilor cu ajutorul plantelor; asta însemnând că fitoterapia se 
referă la toate formele de administrare ale plantelor medicinale. Medicamentul fitoterapeutic sau 
fitomedicamentul trebuie să aibă, ca orice medicament, "calitate farmeceutică”; aceasta este 
garantată de numeroase teste făcute de fabricant, anume controlul materiei prime, a produsului finit 
şi încercări de stabilitate, precum şi garantarea absenței contaminării cu reziduuri fitosanitare 


pesticide, microbi, metale grele, nitrați, ca să cităm doar câteva. 


PRINCIPII REFERITOARE LA FITOMEDICAMENTE 


1. Definiţii 

a) Medicamentele pe bază de plante sunt medicamente ale căror principii active sunt 
exclusiv substanţe vegetale şi/sau preparate pe bază de "droguri" vegetale. 

b) Drogurile <<Drog este termenul folosit pentru a desemna materia primă de origine 
vegetală, animală sau minerală, care foloseşte la obţinerea preparatelor farmaceutice. În afara 
acestei definiţii, termenul de drog nu trebuie să fie folosit în sensul de medicament, ci doar ca să 
denumească produsele care pot să provoace o toxicomanie(n.a.).>> vegetale sunt substanţe vegetale 
provenite din plante proaspete sau uscate, utilizate în scopuri terapeutice. 

c) Preparatele de droguri vegetale sunt constituite din vegetale sub formă de fragmente sau 
pulberi, extracte sau tincturi. Componenți izolați chimic sau amestecul lor nu sunt consideraţi 
preparate pe bază de droguri vegetale. 

Preparatele pe bază de droguri vegetale cuprind: 

* Tizanele, al căror mod de prepararea trebuie să fie codificat. Cantitatea de drog folosită 
este în general de 5-20 g/l. Realizarea apelează la mai multe procedee: 

— decoctul constă în punerea plantei în apa adusă în clocot, acoperirea şi menţinerea fierberii 
în general timp de cinci minute, după care se strecoară; 


— infuzia constă în clocotirea apei, apoi vărsarea ei peste plantă, acoperirea, după care se 

aşteaptă în general timp de 5-15 minute şi se strecoară; 

— macerarea constă în punerea plantei în apă rece şi, agitând din când în când, menţinerea ei 
timp de treizeci de minute până la o oră, după care se strecoară. 

Tizanele trebuie să fie preparate imediat înainte de consumarea lor. Ele sunt extracte apoase 
slab concentrate. 

* Pulberile reprezintă totalitatea plantei. Ele prezintă avantajul de a fi sensibil constante în 
ceea ce priveşte compoziţia chimică calitativă şi cantitativă, dar evoluţia lor în organism rămâne 
puţin cunoscută pentru majoritatea dintre ele. 

* Extractele sunt rezultatul unei extracţii din drogul vegetal cu ajutorul unui solvent; 
eliminarea completă a acestuia din urmă duce la extracte uscate. Extractele pot să fie diferite în 
funcție de natura solventului folosit: apă, alcool, etc. Acestea din urmă extrag în general mult mai 


bine principiile active. 


2. Asocierile 
Sunt posibile amestecuri. Ele ar trebuie să se limiteze la două-trei droguri cu scop terapeutic, 


însoţite de două-trei droguri corectoare ale gustului şi aspectului. 


3. Indicaţiile terapeutice 

Ele trebuie să fie relativ limitate şi să nu ţintească decât tulburări benigne, precum: 

— constipaţia, ştiind că unele plante conţin laxative iritante, care nu ar trebui să fie folosite 
decât în mod excepţional (vezi Constipaţie); 

— tulburări circulatorii venoase; 

— tulburări ale somnului sau nervozitate; 

— tulburări digestive de tip digestie dificilă; 

— tuse trecătoare. 

Alte indicaţii, deşi recunoscute oficial, ni se par lipsite de fundament şi fără interes pentru 
consumator. Trebuie să reamintim că orivce patologie gravă trebuie să fie exclusă din câmpul 
fitoterapiei, precum diabetul, bolile infecțioase, hipertensiunea, insuficienţa cardiacă, stările 


depresive etc. 


CONCLUZIE 

Un fitomedicament trebuie să respecte azi mai multe criterii, în special: 

1. Să aibă o singură indicație terapeutică, în mod excepţional două. 

2. Fitomedicamentul trebuie să fie perfect definit, în special în ceea ce priveşte modul de 


preparare, compoziția sa trebuie să fie descrisă perfect şi să diferenţieze principiile active de 


LIS 


corectorii gustului sau aspectului. 

3. Dacă este vorba de un amestrec de droguri vegetale în asociere, asocierea realizată va 
trebui să fie coerentă atât pe planul plantelor cât şi pe planul indicaţiilor revendicate. 

4. Fitomedicamentul nu va putea revendica în nici un caz o indicație într-o patologie majoră. 

5. Notiţa care îl însoţeşte va trebui să semnaleze periocolul unui tratament anarhic şi 
prelungit, mai ales în cazul drogurilor vegetale laxative iritante (risc important de interacțiune cu 
alte medicamente). 

6. În caz de tulburări persistente, trbuie neapărat să se consulte medicul, precum şi de fiecare 


dată când se bănuieşte o afecţiune gravă. 


FURUNCUL 
Este o infecţie a pielii, având ca punct de plecare baza de implantare a unui fir de păr şi este 


provocată de microbi: stafilococi. 


CAUZE FAVORIZANTE 
Iritarea repetată a pielii. 
Maladie generală, în special diabet, care trebuie diagnosticată în caz de furuncule extinse 


sau recidivante. 


CE TREBUIE FĂCUT 

Se pot folosi unele antiseptice utilizate local (vezi Plăgi). 

Nu sunt recomandate antibioticele locale, pentru că uneori pot să provoace fenomene 
alergice şi să favorizeze apariţia unor germeni rezistenți. 

În unele cazuri, un tratament cu antibiotice va fi indispensabil. Se impune deci consultarea 


medicului. 


MEDICAMENTE ȘI ANTISEPTICE LOCALE 


BENOCIN pulb., ung. 

FITIDENT sol. 

HEXORAL spray 

OSSIDENTA sol 

SAPROSAN pulb. 

SOLUȚIE ALBASTRU DE METIL 1% 


116 


SOLUŢIE APĂ OXIGENATĂ 10% 
SOLUȚIE RIVAROL 1/1000 

SOLUȚIE VIOLET DE GENŢIANĂ 1% 
TANTUM VERDE sol., cp. 

TINCTURĂ DE IOD 2% 


GÂT (Generalităţi) 


GURĂ ȘI FARINGE 

Mucoasa gurii şi cea a gâtului conţin, în stare normală, o floră microbiană inofensivă care 
trebuie să fie respectată. Căci această floră "ocupă terenul" şi evită dezvoltarea unor germeni “răi”, 
patogeni. Băile de gură şi gargarele cu ţintă antiseptică sunt dăunătoare atunci când sunt folosite în 
mod prelungit. Ele dechilibrează flora, rupând armonia fragilă dintre germenii normali şi 
"inofensivi" care se dezvoltă în aceste locuri. În schimb pot să fie utile, ocazional — după o angină şi 
tratament dentar —, câteva zile de gargară şi băi de gură cu o substanţă uşor antiseptică şi conţinând 
săruri alcaline (bicarbonat de sodiu), pentru a lupta împotriva acidității mediului bucal, care ar risca 
să favorizeze dezvoltarea unei ciuperci (micoză). Este o măsură bună şi în zilele care urmează unui 
tratament prelungit cu unele antibiotice cu spectru larg. Cereţi sfatul medicului. În sfârşit, mai 
trebuie să ştiţi că tratamentul imensei majorităţi a afecţiunilor gâtului nu poate să fie local. 
Antibioticele şi medicamentele antiinflamtoare acţionează infinit mai bine "în profunzimea" 
amigdalelor pe cale sanguină decât atunci când acestea sunt pulverizate la suprafaţa lor, 
suprafaţă care este protejată de mucus. Ele stau deci în contact cu această suprafaţă un timp foarte 


scurt ca să fie cu adevărat eficace. 


LARINGE 

Laringele est un organ situat la extremitatea superioară a traheei. El conţine coardele vocale 
şi participă la respiraţie şi la vorbit. Este protejat de contactul cu alimentele de mecanisme nervoase 
şi musculare extrem de precise — cu ocazia deglutiţiei — se închide ermetic, se ridică, şi este acoperit 
de un cartilaj suplu (epiglota). 

Când, în mod accidental, o particulă alimentară sau câteva picături de lichid reuşesc să intre 
în contact cu el, se declanşează imediat o tuse violentă. 

Prin urmare, în caz de răguşeală, pastilele, gargara sau băile de gură nu au nici o acţiune 


reală. 

Singurul mijloc de a depune substanţe medicamentoase pe laringe şi coardele vocale este de 
a le folosi în picături foarte fine (aerosoli), acea ceaţă umedă amestecată cu aerul inspirat ajungând 
în laringe şi putând să se depună pe mucoase fără să declanşeze tusea. Aceşti aerosoli pot să fie 
adminstraţi pur şi simplu din flacoane presurizate sau, ceea ce deseori este preferabil, cu ajutorul 


unui aparat special care furnizează aceşti vapori un timp suficient de lung (5-10 minute). 


GÂT (Dureri de) 

O durere de gât izolată, fără febră sau ganglioni tumefiaţi, poate să fie provocată de iritanți 
precum tutunul, o atmosferă poluată sau uscată sau de o folosire excesivă a vocii (discurs prelungit, 
țipete etc.). Iritarea poate să fie calmată cu un preparat salin (o linguriţă de sare într-o ceaşcă de apă 
caldă). 

Dacă durerea de gât se prelungeşte sau este asociată cu febră sau alte simptome, poate să fie 


vorba de o angină (vezi acest termen). 


MEDICAMENTELE 

Să amintim că orice angină trebuie să fie tratată de medic, numai el poate să vă prescrie 
medicamentele eficace ca să vă calmeze rapid şi să vă scutească de complicațiile care ar putea să fie 
grave. Acest lucru este deosebit de important la copil. 

Diferite pastile şi preparate dulci se eliberează fără reţetă. Utilitatea lor este practic nulă. Ele 
acționează în esenţă prin zahărul pe care îl conţin la fel ca un ceai cu zahăr sau ca mierea. 

Compoziţia lor porneşte de la o simplă bomboană şi ajunge la antibiotice locale, a căror 
eficacitate pe această cale este foarte limitată. 

Un medicament precum Hexoral spray pentru laringe, pe bază de antiseptic şi anestezic 


local, va putea să calmeze durerea. 


MEDICAMENTE ÎMPOTRIVA DURERILOR DE GÂT 


CITROLIN sol. 
EUROSEPT cp. 
FARINGOSEPT cp. 
FENOSEPT cp 
HEXORAL spray 
HEXORALETTEN cp. 

OROFAR cp. 

OROPIVALONE BACITR ACINĂ cp. 
PROPOSEPT cp. 

STREPSILS cp. 

TANTUM VERDE cp., sol. 
TICIVEROL sol. 

VOSEPTOL cp. 


GASTRITĂ 


DEFINIȚIE 

Este vorba de o afecţiune inflamatorie a mucoasei stomacului. Diagnosticul exact nu se 
poate pune cu certitudine decât în urma unei prelevări şi examinări microscopice (biopsie), făcută 
cu ocazia unei fibroscopii (examen făcut cu ajutorul unui aparat format dintr-un tub lung şi flexibil 
la capătul căruia se află o cameră de luat vederi minusculă, care trimite unui ecran imaginea regiunii 
unde se află). Şi pe baza radiografiei gastrice cu substanță de contrast (bariu) se poate pune 


diagnosticul de gastrită. 


MANIFESTĂRI 
Este vorba în esenţă de dureri ale regiunii stomacului, uneori accentuate de consumul unor 
alimente dulci (de exemplu dulceaţă). Deseori este imposibil să fie deosebită de durerea de ulcer. 


Oricum, orice durere persistentă în regiunea stomacului impune consultarea medicului. 


CAUZE 

— dantură proastă care împiedică o masticare eficace; 

— tabagism cu înghiţire de fum; 

— alcoolism; 

— unele medicamente: antiinflamatoare (inclusiv aspirina, precum şi derivatele cortizonului), 
laxative iritante, unele antibiotice; 

— existenţa unui focar infecțios în gură (în special dentar) sau în gât; 

— reflux de bilă din duoden în stomac; 

— alergie la unele alimente, deseori lapte sau ou; 


— un rol important poate să-l joace şi microbul Helicobacter Pylori. 

CE TREBUIE FĂCUT 

* Consultaţi totdeauna un medic când este vorba de o durere de stomac care persistă. El va 
recomada o fibroscopie dacă este necesar. 

* Suprimaţi cauzele enumerate mai sus. Luaţi un pansament gastric (vezi Arsuri la stomac) 


până la consultul medicului. 


GEMOTERAPIA 

Gemoterapia este o metodă terapeutică, imaginată de un medic belgian în urmă cu vreo 
patruzeci de ani, care se inspiră din principile homeopatice (vezi Homeopatie). Ea foloseşte 
extractele de muguri vegetali şi alte ţesuturi embrionare vegetale pe cale de creştere. 

Ele sunt obţinute prin macerarea mugurilor, mlădiţelor, radicelelor, seminţelor şi scoarţelor 
proaspete. Greutatea maceratului glicerinat trebuie să fie egală cu de douăzeci de ori greutatea 
drogului prelucrat, adus la greutatea de drog deshidratat. 

Condiţiile de pregătire şi de conservare a maceratelor glicerinate sunt identice cu cele ale 


tincturilor-mamă (vezi Homeopatie). 


GINGIVITĂ 
Vezi Dinţii şi gingii. 


GRIPĂ 

MANIFESTĂRI ŞI CAUZE 

Infecţiile căilor respiratorii, deseori sezoniere precum rinita (începutul toamnei, mijlocul 
iernii, primăvara), sunt provocate de numeroşi viruşi sau bacterii. 

Frigul poate să acţioneze ca factor de stres diminuând capacitatea de apărare a organismului. 
Acesta poate atunci să fie atacat de diferiți viruşi care vor putea, din această cauză, să se 
înmulțească mai uşor. De aici "răceala". Acest fenomen explică în parte marea frecvenţă a 
infecțiilor căilor respiratorii (guturai, gripă) în timpul iernii. 

Gripa debutează cu dureri difuze, apoi apare febra de 39 grade Celsius cu simptome 
respiratorii rapide (tuse, guturai, durere de gât). 

Aceste simptome pot persista una-două săptămâni, fără să prezinte gravitate, cu excepţia 
unor subiecţi fragili, precum sugarii, persoanele în vârstă, cu insuficiențe respiratorii sau 
cardiace, sau cei care au diminuate mijloacele de apărare ale organismului. Medicamentele 


fitoterapice şi homeopatice nu sunt recomandabile acestor subiecți. 


CE TREBUIE FĂCUT 

Pentru subiecţi fragili amintiţi mai sus, totdeauna se impune consultarea medicului. 

În celelalte cazuri, la subiecţii anterior sănătoşi, poate să fie suficient un tratament 
simptomatic (vezi Febră şi Tuse). 

Orice gripă sau bronşită care se prelungeşte, se repetă sau este însoțită de expectoraţie, 
eventual sanguinolentă, necesită totdeauna consultarea medicului. 

La subiecţii în vârstă sau la cei cu insuficienţă respiratorie, vaccinarea antigripală trebuie să 


fie recomandată după avizul medicului. 


MEDICAMENTELE 

Vaccinul protejează împotriva gripei în 70-80% din cazuri; la adult, el diminuează gravitatea 
simptomelor. Vaccinarea trebuie să fie făcută anual, la începtul toamnei. 

Reacţii la vaccin apar în mai puţin de 5% din cazuri. 

Unele medicamente pot să fie folosite pentru atenuarea unor manifestări gripale: febră sau 
dureri (vezi medicamentele împotriva febrei şi împotriva durerii de la Febră şi Durere), obstrucția 
nazală (vezi Rinită). 

Toate aceste medicamente nu modifică durata de evoluţie a gripei. 

Toate celelalte medicamente comercializate, deşi foarte folosite, nu au dat niciodată dovadă 
de eficacitate, atât preventiv cât şi curativ. 

Celelalte medicamente numite generic "antiseptice şi decongestive respiratorii" sunt lipsite 


de interes. 


HEMOROIZI 


MANIFESTĂRI ŞI CAUZE 

Dureri, arsuri, senzaţie de căldură la nivelul anusului, care cresc în intensitate după scaun. 

Este vorba de "varice" ale venelor de la joncţiunea anusului cu rectul. Afecţiunea este 
extrem de frecventă, fiind favorizată de: 

— constipaţia cronică, folosirea de laxative iritante; 

— sedentarism; 

— condimente, alcool, cafea; 

— sarcină; 


— practicarea anumitor sporturi (echitaţia, ciclismul...). 


CE TREBUIE FĂCUT 

În caz de sângerare (vezi Scaun roşu) sau dureri foarte intense, se impune o consultaţie 
medicală. 

Dacă scaunul nu este însoţit de sângerare, nici de durere acută puternică, care ar putea să 
însemne apariția unei tromboflebite, cel mai bun tratament este cel al constipației (vezi acest 
termen), asociat cu medicamente antihemoroidale. 

Medicamentele antihemoridale locale procură o ameliorare a simptomatologiei. Interesul 
tonicelor venoase administrate pe cale orală este puţin evident. 

Trebuie de asemenea să luptăm împotriva constipaţiei, sedentarismului, excesului de alcool, 


de condimente, de cafea. 


# ATENȚIE 

Orice simptom (durere, arsură, căldură, supurare, jenă) care persistă, impune consult 
medical, pentru că s-ar putea să fie vorba de hemoroizi. 

Durerea anusul mai poate să fie provocată şi de alte maladii: 

* Anitele, adică inflamații ale anusului, deseori datorate unei micoze (infecţie a pielii 
provocată de o ciupercă) sau o eczemă (vezi aceşti termeni), care pot de alfel să fie asociate 
hemoroizilor. 

* Fisurile anale: durerile survin la un anumit timp după defecaţie. 

* Fistulele anale: este vorba de un abces al anusului. 

* Ulceraţiile anusului care, dureroase sau nu, implică totdeauna recurgerea rapidă la medic. 

* Tumefacţiile anusului, dureroase sau nu, pot să fie legate de: 

— o tromboză hemoridală: cheag care astupă un hemoroid şi provoacă o durere acută, foarte 
intensă şi permanentă; acesta poate să fie evacuat foarte repede de specialist; 

— hemoroizi ieşiţi în exterior (hemoroizi externi); 

— un prolaps al rectului, adică ieşire parțială în afară a rectului, prin orificiul anal; 

— sechele ale unei tromboze hemoroidale; 

— condiloame, veruci mici sau mari ale anusului, provocate probabil de un virus. 

* Pruritul anal (mâncărimile) pot să fie provocate de o micoză, dar trebuie să se investigheze 
şi existenţa unui diabet sau o oxiuraze (vezi Paraziţi intestinali). În absenţa oricărei cauze, se poate 
avea în vedere o origine psihică. 


In orice caz, amintim încă o dată că orice sângerare impune un consult medical. 


MEDICAMENTELE 
Foarte multe medicamente antihemoroidale sunt folosite, deşi dovezile eficacităţii lor certe 


sunt extrem de sărace. 

Există două tipuri de produse: 

* Medicamentele antihemoridale luate pe cale orală. Cele mai multe sunt extracte din plante 
medicinale. Activitatea lor terapeutică nu a fost niciodată dovedită în mod ştiinţific. Iar eficacitatea 
lor rămâne foarte slabă. 

* Medicamentele antihemoroidale locale. Se consideră că acţionează asupra durerii în cursul 
puseului hemoroidal. Trebuie să fie administrate după defecaţie. Cele mai eficace conţin derivate 
ale cortizonului, dar sunt eliberate numai pe reţetă. 

Medicametele care se vând fără reţetă şi conţin anestezice locale, ar putea totuşi să vă 


amelioreze durerile. 


Ca să vă sfătuiască cât mai bine, farmacistul dumnevoastră 


are nevoie de răspunsuri la următoarele întrebări 


— Care este natura simptomelor? Durere? Mâncărime? 

— Aţi remarcat sânge în scaun? 

— Sunteţi constipat sau aveţi diaree? 

— Aţi consultat deja un medic în această problemă? 

— Ce medicament aveţi obiceiul să folosiţi pentru această problemă? Este eficace? 


— Sunteţi gravidă? 


MEDICAMENTE ANTIHEMOROIDALE 


CARPICON ung., sup. 


DETRALEX cp. 
DOXIPROC ung., sup. 
ELMIPROC ung. 
GĂLBENELE ung., ceai 
HEMORSAL sup. 


HEMORZON ung., sup. 
HEMORZON 0 sup. 
PROCTO-GLY VENOL cr., ung. 
PROCTOLOG cr., ung. 

PROPODERM ung. 
PROPOSEPT sup. 
ULTRAPROCT ung., sup. 


HERNIE HIATALĂ 


Vezi Abdomen dureros. 


HERNIE INGHINALĂ 


Vezi Abdomen dureros. 


HERPES 


MANIFESTĂRI 

Aglomerări de mici vezicule pe o zonă roşie, în special în jurul buzelor. Erupția este 
precedată de mâncărimi. Aceste leziuni sunt repede acoperite de o crustă gălbuie care dispare în 
câteva zile. Herpesul este o boală contagioasă care poate să afecteze şi organele genitale (herpes 
genital, al cărei diagnostic nu poate fi pus decât de medic). Herpesul este adesea poartă pentru bolile 


cu transmisie sexuală (vezi acest termen). 


CAUZE 
Herpesul este provocat de un virus. El se vindecă de la sine, fără tratament, în circa zece 


zile, dar are tendinţa să recidiveze. 


CE TREBUIE FĂCUT 

Nu vă scărpinați. 

Se poate folosi un antiseptic local (vezi Plăgi), ca să se evite suprainfectarea leziunilor. 
Unele medicamente antivirale prescrise de medicul de familie vor putea să accelereze vindecarea. 


Unele medicamente împotriva herpesului se vând fără reţetă. 


HIPERMETROPIE 
Vezi Ochi 


HIPERTENSIUNE ARTERIALĂ 

DEFINIŢIE 

Se vorbeşte de tensiune anormal de ridicată atunci când presiunea arterială măsurată la braţ, 
în repaus, depăşeşte în mod repetat valoarea 16 (sau 160 mm Hg) pentru cifra maximă sau 9,5 (sau 
95 mm Hg) pentru cifra minimă (tensiunea arterială este totdeauna definită prin două cifre: maxima 
corespunde presiunii sângelui în artere atunci când inima se contractă; minima corespunde diastolei 
cardiace, faza de repaus între două contractii). În realitate, cu cât tensiune este mai ridicată, cu atât 
riscul de accidente este mai mare şi, invers, cu cât este mai apropiată de normal, cu atât mai mic 
este acest risc. 

Hipertensinea arterială reprezintă mai curând un risc pe termen lung de accidente cardiace 
(angină pectorală, infarct), oculare, renale, cerebrale (paralizie, pierderea vorbirii, chiar deces). 
Hipertensiunea favorizeză şi arterita, insuficienţa renală şi dezlpirea de retină. Complicaţiile sunt 
cu atât mai de temut cu cât prezintă şi alţi factori de risc: tabagism, diabet, hiperlipemie (vezi 


Colesterol, Obezitate). 


CAUZE 

Nu sunt încă bine cunoscute în marea majoritate a cazurilor: dar sarea joacă un rol major, 
reținând apa în organism, în special în artere. De aceea deseori este preconizat un regim cu puţină 
sare, care poate să fie asociat cu medicamente care ajută la eliminarea sării prin urină: medicamente 
diuretice. Sunt folosite şi alte clase de medicamente precum betablocantele, anihipertensive 
centrale, inhibitoare ale enzimei de conversie, blocante ale canalelor de calciu, antagoniști ai 


angiotensinei II. 


4 ATENŢIE 

Puseurile hipertensive pot să provoace dureri de cap, amețeli, zgomote în urechi, tulburări 
vizuale (“muşte zburatoare”) sau sângerări nazale (epistaxis). Aceste simptome trebuie să vă ducă la 
medic. Dar de cele mai multe ori, nu există nici un fel de manifestare, de aceea tensiunea arterială 
trebuie să fie controlată în mod regulat şi sistematic. 

Tensiunea arterială variază considerabil de la un moment la altul, creşte le efort, cu ocazia 
emoţiilor sau anxietăţii (în cabinetul medicului de exmplu). Se ia în considerare numai tensiunea 
măsurată la un subiect calm şi în repaus. Dacă aveţi un aparat automat de măsurat tensiunea, veți 
putea găsi din când în când cifre ridicate: lucrul acesta nu este anormal. 

Unele produse, consumate în mod abuziv şi regulat, pot să crească tensiunea: lemn-dulce 
sau produse care conţin anason sau alcool, băuturi alcoolice, decongestive ale nasului şi ochilor. 

“Pilula” contraceptivă poate să agraveze o hipertensiune, deci ea nu trebuie luată decât după 


consultarea medicului (asocierea tutun-pilulă creşte şi mai mult riscul de hipertensiune). 

La femeia gravidă, o tensiune mai mare de 14 pentru maximă sau 9 pentru minimă trebuie să 


conducă la un consult medical, căci există în acest caz riscuri pentru mamă şi copil. 


CE TREBUIE FĂCUT 

Cu cât tensiunea e mai ridicată la descoperirea hipertensiunii, cu atât mai important este 
beneficiul tratamentului, diminuând considerabil riscurile de infarct sau de "atac" cerebral. Acest 
beneficiu este real, chiar dacă tensiunea nu este perfect normalizată. Beneficiul nu se menţine decât 
atâta timp cât este urmat tratamentul. În nici un caz, cu excepţia avizului dat de medic, tratamentul 
nu va trebui să fie modificat sau întrerupt brusc (riscul creşterii brutale a tensiunii în cazul 
întreruperii administrării unor medicamente). 

Aceste medicamente trebuie să fie prescrise de medic şi veți fi supus unei supravegheri 
regulate (tensiune, analiza sângelui). 

Cele mai frecvente efecte nedorite ale acestor medicamente sunt ameţelile, care apar la 
ridicarea în picioare, prin scăderea excesivă a tensiunii (semnalaţi asta medicului, ar putea să fie 
vorba de o doză prea mare). 

În sfârşit, unele reguli simple permit o diminuare a tensiunii arteriale şi restrâng numărul 
celorlalţi factori de risc (colesterol, obezitate): 

— în măsura posibilului, încercaţi să aveţi o viață mai calmă, luptând în acelaşi timp 
împotriva sedentarismului (antrenament fizic adaptat, moderat şi regulat); 

— eventual, dacă medicul prescrie, restrângerea moderată a consumului de sare: fără sare la 
masă; 

— mâncaţi mai multe legume şi fructe, căci acestea conţin potasiu, necesar menţinerii unei 
tensiuni normale; 

— diminuarea consumului de alcool (nu mai mult de un pahar de vin la o masă); 

— dacă nu scădeţi în greutate, aveţi măcar grijă să nu vă îngrăşaţi (mai puţine dulciuri, mai 
puţine vegetale bogate în amidon); 

— la mese, în locul grăsimilor "rele" (brânzeturi, carne grasă, gălbenuş de ou, unt) preferaţi 
pe cele care nu deteriorează arterele (peşte, ulei de floarea-soarelui, porumb, sâmburi de struguri, 


soia, măsline, margarină vegetală). 


MEDICAMENTELE ANIHIPERTENSIVE 

Sunt medicamente destinate normalizării tensiunii arteriale, reducând sau chiar suprimând 
uneori complicațiile ei, în special angina pectorală, infarctul de miocard şi accidentul vascular 
cerebral. Sunt disponibile câteva clase de medicamente. Se prescrie mai întâi unul dintre 


medicamentele dintr-o clasă apoi, dacă tratamentul se dovedeşte insuficient, se adaugă un al doilea 

(mai târziu chiar un al treilea) medicament, care este ales dintr-o clasă diferită de primul. Clasele de 
medicamente antihipertensive sunt următoarele: 

1. Betablocantele: sunt medicamente care încetinesc ritmul cardiac, dar cărora nu li se 
cunoaşte cu precizie modul de acţiune. Este sigur însă că sunt eficace şi se numără printre 
medicamentele cele mai folosite în tratarea acestei maladii. Un astfel de tratament nu trebuie 
niciodată să fie întrerupt în mod brusc fără avizul medicului. 

2. Blocantele de calciu: sunt medicamente care, împiedicând calciul să pătrundă în celulele 
pereţilor vaselor, provocă o dilatare a acestora din urmă, de unde o scădere a presiunii sanguine în 
interiorul lor. 

3. Inhibitori ai enzimei de conversie: ei împiedică o enzimă care circulă în sânge să 
transforme angiotensina I in angiotensină II, un puternic constrictor al vaselor, ceea ce permite 
evitarea creşterii presiunii sanguine în interiorul acestora. 

4. Vasodilatatoarele: ele dilată pereţii vaselor relaxându-le fibrele musculare. 

5. Alfablocantele: ele acţionează provocând o dilatare a vaselor prin împiedicarea acţiunii 
unor substanţe constrictoare. 

6. Antihipertensivele centrale: ele acţionează la nivelul creierului asupra centrilor nervoşi 
care sunt răspunzători de modularea presiunii arteriale. 

7. Diureticele: ele fac să fie eliminate prin urină apa şi sarea în exces. 

8. Antagonistele angiotensinei: ele împiedică o substanţă care circulă în sânge să-şi exercite 
acţiunea constrictivă puternică asupra pereţilor vaselor. 

Unele medicamente asociază două sau trei produse din două sau chiar trei clase diferite 


dintre cele opt citate mai sus. 


4 ATENȚIE: tratamentul hipertensiunii este un tratament ce trebuie urmat întreaga 


viaţă şi nu trebuie niciodată oprit fără avizul medicului. 


MEDICAMENTE ANTIHIPERTENSIVE 


APROVEL cp. 

ATENOLOL cp. (VASCOTENC cp.) 

CAPTOPRIL cp. (CAPOTEN cp., TENSIOMIN cp., HYPOTENSOR cp.) 
DAROB cp. (SOTALEX cp.) 

DILTIAZEM cp. (DIACORDIN cp., DILZEM cp., DILTISAN cp) 
ENALAPRIL cp. (EDNYT cp., ENAP cp., f., ENARENAL cp., RENITEC cp.) 
GOPTEN cps. 

ISOPTIN cp. (VERAPAMIL dj. f.) 

METOPROLOL cp. (BETALOC ZOK cp., BLOXAN cp., EGILOC cp.) 
MONOPRIL cp. 

NIFEDIPIN dj., cps. (ADALAT cp., CORINFAR dj) 

NORVASC cp. (STAMLO cp.) 

OXPRENOLOL dj. 

PLENDIL cp. 

PRESTARIUM cp. 

PROPRANOLOL dj. 


HOMEOPATIE 

Homepatia, terapeutică elaborată de Hahnemann (1755-1843), se bazează pe trei principii 
fundamentale. 

1. Legea similitudinilor: orice substanță care, în doze mari, provoacă un anumit simptom la 
un individ sănătos, este capabilă să vindece aceleaşi simptome la un individ bolnav. 

2. Substanţa presupusă activă trebuie să fie administrată la diluții considerabile. 

3. Dinamizarea: la fiecare diluare a substanței este efectuată o agitare controlată în 
intensitate şi durată. Ea ar avea puterea de a modifica acțiunea produsului, deşi nu mai rămân 
molecule identificabile. 

Pe baza acestor trei principii, preparatele homeopatice sunt obținute pornindu-se de la 
substanțe sau compoziții, numite suşe homeopatice, prin metoda deconcentrațiilor succesive. Ele 
sunt în mod obişnuit desemnate cu numele latin al suşei urmat de indicația diluţiei. În Franța există 
2500 de substanţe homeopatice provenind din trei regnuri naturale (vegetal, mineral şi animal). 

Tincturile de bază (de la care vor fi făcute diluţiile succesive) sunt obținute prin macerarea — 
în alcool corespunzător — a unor plante sau părți de plante proaspete, stabilizate sau, mai rar, uscate. 

Există actualmente două tipuri de tehnici de diluție: 

1. Diluţiile hahnemanniene. 

Diluţiile sau deconcentrațiile sunt efectuate în modul următor: prima diluţie este constituită 
din 1 picătură de substanţă în 99 picături de apă. La a treia diluţie, totul se petrece ca şi cum prima 
picătură ar fi fost diluată într-un milion de picături, cam 50 litri (1 ml = 20 picături); la a opta 
diluție, picătura este diluată în 500 de miliarde de litri, iar la a zecea diluție, în 5 milioane de 
miliarde de litri. La a treizecea diluţie, totul se petrece ca şi cum mica picătură de substanţă ar fi fost 
diluată într-o sferă lichidă a cărei rază ar fi mai mare decât distanţa de la Soare la Pământ. 


2 Diluţiile korsakoviene 

Această tehnic foloseşte un singur flacon, complet gol după fiecare dinamizare. Adică nu se 
păstrează din diluția precedentă decât ceea ce a rămas "lipit" pe peretele flaconului. Apoi acest 
flacon este umplut din nou cu apă pură, se agită puternic (100 de secunde), apoi totul se aruncă. Se 
umple din nou cu apă pură etc. Astfel este nevoie de două tone de apă ca să se ajungă până la a sută 
mie diluţie korsakoviană. 

Sunt folosite următoarele abrevieri: 

— pentru ticturile-mamă: TM; 

— pentru zecimale (1 pictură diluată în 9 picături la fiecara diluție): DH; 

— pentru korsakoviene se vorbeşte de 100 K, 1000 K etc; 

— pentru centezimale (1 picătură diluată în 99 de picături la fiecare diluţie): CH. 

Abrevierile sunt precedate de cifre care indică gradul de diluţie (exmplu: 6CH = 1 picătură 


diluată în 99 de picături, operaţiune repetată de 6 ori). 


ICTER 


MANIFESTĂRI 
Colorare galbenă a pielii şi mucoaselor, vizibilă în special la albul ochiului (conjunctivă), 
necesitând totdeauna recurgerea la medic. 


El nu este niciodată provocat de o "criză de ficat" (vezi Ficat). 


CAUZE 


* Acumularea unor elemente ale bilei în sânge 

Urina este de cele mai multe ori închisă la culoare şi scaunul este deschis la culoare. 

El poate să fie provocat de: 

1. Un calcul pe căile biliare: dureri sub coaste în dreapta, febră, frisoane. 

2. O hepatită virală A, B sau C: existenţa, în zilele precedente icterului, a unei senzaţii de 
oboseală, dureri în articulaţii, dureri de cap, urticarie, diaree, un sindrom gripal. Este o maladie 
virală al cărei diagnostic se stabileşte cu ajutorul analizei transaminazelor din sânge, ce trebuie să 
fie făcut cât mai precoce posibil. Contaminarea se face prin alimente în cazul hepatitei A, prin 
injecții cu seringi nesterilizate în cazul hepatitei B sau C sau prin transfuzie sanguină sau contact 


intim (în special sexual în cazul hepatitei B) cu persoane infectate. În cazul hepatitei B, în sânge se 

găseşte un marker al virusului numit antigen HbS. Ea se poate vindeca în 1-3 luni fără nici un 
tratament, nici regim, însă trebuie suprimat total alcoolul şi orice medicament toxic pentru ficat. 
Bolnavul poate să mănânce, dacă doreşte, cartofi prăjiți, pateu de ficat, şi unt fără nici un risc. 

Vindecarea în cazul hepatitei de tip B poate fi confirmată numai prin dispariţia antigenului 
HbS. 

În cazul hepatitei C, găsim în sânge anticorpi antivirus C. Ea se vindecă deseori, dar riscul 
de hepatită cronică este mare. 

Se recomandă vaccinarea împotriva hepatitei B. 

3. O hepatită medicamentoasă: unele medicamente sunt toxice pentru ficat. Precizați 
medicului lista completă a medicamentelor ingerate, chiar şi acelea care par cele mai inofensive. 

4. O hepatită de altă origine (alcool, alți viruşi). 

5. O maladie a pancreasului. 


6. Maladia lui Gilbert (anomalie enzimatică congenitală) care nu prezintă nici o gravitate. 


* Distrugerea anormală a globulelor roşii 

Urina are o nuanţă portocalie, iar scaunul are o culoare normală, chiar închisă. 

Poate să fie vorba: 

— de o alergie la un medicament; 

— de o anomalie congenitală a hemoglobinei (deficit de G6PD), enzimă a globulei roşii 
insuficientă la unele familii); 


— o maladie inflamatoare. 


# ATENȚIE 
Să reamintim că, oricum, indiferent de tipul şi caracterele icterului, totdeauna se impune un 


consult medical rapid. 


IGIENA PIELII ŞI A PIELII CAPULUI 
Murdăria este o cauză importantă a dezvoltării afecţiunilor parazitare sau microbiene. În 


general, orice afecţiune cutanată poate, din lispă de igienă, să se complice cu infecții. 


IGIENA PIELII 

Pielea, indiferent de starea ei, trebuie să fie spalată zilnic, protejată deseori, tratată 
câteodată: 

1. Spălatul pielii normale se face cu apă şi săpun. Recurgerea la apă în mod exagerat, ştersul 


deseori repetat cu frecare accentuată pot să facă pielea să-şi piardă elementele protectoare. Spălatul 

poate deci să fie nociv dacă este exagerat. 

2. Dacă vă machiaţi, fardurile vor intra în porii pielii, atunci un spălat mai temeinic fiind 
indispensabil, căci apa caldă şi săpunul sunt insuficiente. Se folosesc demachiante care prin 
substanţele grase conţinute antrenează mecanic coloranţii fardurilor. 

3. Pielea, şi în special pielea feţei, are nevoie să fie protejată împotriva atacului vântului, a 
frigului, a căldurii, a soarelui, a uscăciunii etc. A proteja pielea, înseamnă să o păstrezi în starea ei 
de sănătate. Cremele şi pudrele asumă acest rol datorită proprietăţilor lor protectoare. 

4. Pe de altă parte, fiecare ştie că sănătatea pielii depinde de o viaţă sănătoasă, iar consumul 
ori abuzul de toxice (stupefiante, alcool, tutun) şi insomnia alterează calitatea țesutului elastic al 
învelișului cutanat. În ultima vreme s-a insistat asupra rolului inductor al tutunului pentru riduri. 

5. Expunerea excesivă la soare deteriorează pielea pe termen lung. El favorizează apariţia şi 


accentuarea ridurilor, apariţia unor pete pigmentate şi a cancerului (vezi Soarele şi pielea). 


Sfaturi igienice în funcţie de diferitele tipuri de piele. 

— Pielea deshidratată. Trebuie să se ştie că stratul cornos conţine mai puţin de 10% apă. O 
piele deshidratată este rugoasă, fragilă, fără supleţe, şi poate să fie atât uscată cât şi grasă. 

Ce trebuie făcut: cu ocazia toaletei de dimineaţă şi de seara, se foloseşte un produs adecvat 
(lapte cosmetic), se clăteşte cu apă, se şterge apoi se aplică o emulsie de apă în ulei, ceea ce permite 
diminuarea pierderii de apă. La toaleta de seară, terminaţi prin aplicarea unui produs care formează 
peliculă. 

— Pielea uscată. O piele uscată este fragilă, deseori iritată şi repede ridată. 

Ce trebuie făcut: după toaleta de dimineaţă, spălaţi cu un tonic fără alcool apoi ştergeţi 
pielea. Treceţi apoi la o operaţiune hidratantă cu agenţi umectanţi (uree, alantoină). Seara, terminaţi 
toaleta cu aplicarea unui produs hrănitor şi împotriva ridurilor. 

— Pielea grasă: este mai grasă, mai solidă şi rezistă mai bine la îmbătrânire, dar aspectul ei 
lucios este inestetic. 

Ce trebuie făcut: pentru toaletă, se foloseşte un săpun sau lapte pentru pielea grasă. Se 
clăteşte cu apă de izvor sau cu o loţiune după care se aplică o cremă de ulei în apă pentru pielea 
grasă. De două ori pe spătămână se foloseşte o mască purificatoare sau o cremă care curăţă pielea. 

— Pielea mixtă: este o piele grasă pe frunte, nas, bărbie şi uscată la tâmple, pomeţi şi 
maxilare. 

Ce trebuie făcut: cel mai simplu este să se folosească, în acest caz, o linie cosmetică "piele 


normală". 


IGIENA PIELII CAPULUI 

Igiena pielii capului nu diferă în principiile sale generale de igiena pielii. Ca şi pielea feţei, 
pielea capului şi părul au nevoie să fie curățate. Pieptănatul şi periatul zilinic sunt elemente 
indispensabile: ele nu trebuie să fie traumatizante. 

Spălatul părului cu săpun trebuie nepărat evitat, trebuie să se recurgă la un şampon. Subiecţii 
care au pielea capului grasă trebuie să-şi spele des părul. În caz contrar, părul lor devine repede 
gras, lucios şi reține praful. Li se recomandă spălarea frecventă cu şampon, de două-trei ori pe 


săptămână. In celelalte cazuri, pielea capului va fi spălată o dată sau de două ori pe săptămână. 


INCONTINENȚĂ URINARĂ A FEMEII LA EFORT 

Ea se manifestă prin scăpări de urină, mai întâi minime (câteva picături) cu ocazia unui 
efort, unei tuse sau unui strănut. Ea se agravează progresiv, asociindu-se deseori unor nevoi urinare 
presante, ca să ajungă la scăpări aproape permanente când subiectul stă în picioare. Necesită o 
consultaţie urologică pentru a se decide o reeducare perineală şi uneori o intervenţie chirurgicală 


corectoare. 


INDIGESTIE 


MANIFESTĂRI ŞI CAUZE 

Indigestia sau intoxicație alimentară sau toxiinfecţia alimentară reprezintă un ansamblu de 
manifestări constituit din greață, vomă, dureri abdominale şi diaree, totul durând între 24 şi 48 de 
ore. Este vorba deseori de ceea ce medicul numeşte o gastro-enterită. 

De vină este de cele mai multe ori un microb (virus sau bacterie) ajuns pe un aliment 


ingerat. Se mai întâmplă ca această indigestie să preceadă o hepatită virală (vezi Icter). 


CE TREBUIE FĂCUT 

În general, această indigestie se vindecă singură fără tratament în câteva ore. 

Băuturi abundente (Coca-Cola sau Pepsi-Cola), o alimentaţie uşoară fără fructe sau legume, 
un antiseptic intestinal de tip Colistin şi eventual medicamente împotriva vomitatului prescrise de 
medic, medicamente antispastice de tip Scobutil şi un încetinitor al tranzitului (Imodium) vor fi de 
ajuns să vă calmeze. 


Dacă apare febra sau o diaree cu sânge, trebuie neapărat să consultaţi medicul (vezi Diaree). 


INSOLAȚIE 


MANIFESTĂRI ŞI CAUZE 

Insolaţia echivalează cu o arsură a pielii mai mult sau mai puţin intensă, mai mult sau mai 
puţin profundă. De cele mai multe ori, are aspectul unei arsuri de gradul 1, o simplă înroşire a pielii 
şi umflarea ei (vezi Arsuri). Este mai frecventă în cazul pielii deschise la culoare şi cu ocazia primei 
expuneri la soare, dacă aceasta este prelungită, cu atât mai mult cu cât intensitatea soarelui este 
maximă, adică între orele unsprezece şi şaisprezece, şi acesta se reflectă în apă, nisip sau zăpadă. 
Acelaşi fenomen poate să survină şi în cazul lămpilor cu ultraviolete (vezi Pielea şi soarele). 

Insolaţia este însoţită de semnele accidentului de căldură (vezi acest termen). Unele 
medicamente pe bază de psoralene (Meladinină., Oxoralen), folosite pentru a trata psoriasisul şi 


vitiligo, pot să antreneze arsuri grave în cazul unei expuneri la soare, chiar şi de scurtă durată. 


CE TREBUIE FĂCUT 

— să vă feriţi de locurile însorite, unde bate mult vântul; 

— evitaţi soarele între orele unsprezece şi şaisprezece; 

— expuneţi-vă în mod treptat în primele zile, mai ales dacă aveţi pielea deschisă la culoare; 

— în caz de insolație, nu folosiţi ulei, nici unt, nici alcool, nici antiseptic local, nici 
antialergic local; 

— întrerupeţi expunerea la soare sau folosiți produsele numite "ecran total" până la 
vindecare; 

— aplicaţi pe leziuni o loţiune calamantă sau un preparat pe bază de oxid de zinc; 

— în caz de băşici, nu le spargeţi, aplicaţi un unguent împotriva arsurii; 

— dacă aveţi dureri, folosiţi medicamente împotriva durerii (vezi Durere), paracetamol sau 
aspirină; 

— în caz de simptome generale (greață, febră, sete intensă), poate să fie vorba de un accident 
de căldură (vezi acest termen); 

— evitaţi folosirea deodorantelor, cosmeticelor care conţin bergamotă, lămâie, lavandă şi 


unele medicamente (vezi Medicamentele şi soarele). 


INSOMNIE 
Vezi Somn (Tulburări de). 


INTERACȚIUNI MEDICAMENTOASE 


Vezi Medicamente asociate. 

INTOXICAȚII 

De prea multe ori medicamentele sunt lăsate la îndemâna copiilor. La fel ca şi produsele 
menajere (detergenţi, lichide, prafuri diverse, insecticide, deodorante), produsele de meşterit şi de 
grădinărit, care constituie pericole permanente atunci când sunt lăsate la îndemâna copiilor, mai ales 
pe chiuveta de la bucătărie. În faţa acestor riscuri, cea mai bună apărare este punerea sub cheie. 

* Depozitaţi-vă în locuri inaccesibile copiilor produsele de întreţinere, detergenţii, alcoolul, 
cosmeticele şi produsele chimice diverse. Explicaţi-le cât se poate de devreme caracterul periculos 
al acestor produse. 

* Nu păstraţi niciodată un produs de întreţinere într-o sticlă pentru uz alimentar. 

* Țineţi-vă medicamentele într-un singur loc, dulăpiorul cu medicamente, plasat la înălțime 
şi bine închis. 

* Triaţi în mod regulat conţinutul dulăpiorului şi nu păstraţi medicamentele depăşite (vezi 
Dulăpiorul cu medicamente). 

* Nu faceţi pe medicul dând copilului un medicament fără aviz medical. 

* Nu lăsaţi la îndemâna copiilor plantele de interior toxice şi învăţaţi-vă copilul să nu 


culeagă orice fruct sălbatic. 


INTOXICAŢII ALIMENTARE 


Vezi Indigestie. 


INTOXICAŢII CU MEDICAMENTE ŞI CIUPERCI 


ÎMPREJURĂRI 

Intoxicaţiile cu medicamente sau cu ciuperci pot să apară în diferite împrejurări: 

* O indigestie deliberată provocată de o doză masivă dintr-un medicament în scopul 
sinuciderii. 

* O ingestie accidentală de către un copil. 55% din intoxicaţiile copilului sub 14 ani sunt 
provocate de ingestia accidentală a unor medicamente (în principal: somnifere, aspirină, 
tranchilizante, antidepresive, siropuri împotriva tusei, tonicardiace şi antiaritmice). 

Unele accidente serioase de intoxicație se produc atunci când copilul vine în vizită la 
persoane în vârstă, care în mod obişnuit nu au copii în jurul lor. Aceste persoane pot să lase 
medicamentele la îndemâna copiilor. 

În plus, trebuie să se ştie că înghiţirea anumitor substanţe, chiar şi în cantitate mică la copil, 
poate să fie foarte periculoasă (derivatele digitalinei, medicamente împotriva durerii, preparate 


conţinând fier, antidepresive). 

* O ingestie prea mare de medicamente legată de o proastă interpretare a prescripţiei 
medicale, sau de citirea notiţei în cazul unei automedicaţii, sau o supradozare intenţionată, 
crezându-se că astfel se va accelera sau spori eficacitatea unui medicament. 


* Ingestia accidentală a unor ciuperci otrăvitoare. 


# ATENŢIE 
Dacă un medicament este eliberat fără reţetă, asta nu înseamnă că nu este periculos. Orice 
medicament poate să fie periculos, dacă este greşit folosit sau în caz de asociere cu alte 


medicamente. 


CE TREBUIE FĂCUT 

* Mai ales să nu intraţi în panică, să notaţi ora ingestiei, nu daţi să se ingere nici un aliment, 
nici măcar lapte. 

* Încercaţi, în măsura posibilului, să identificaţi produsul în cauză (căutaţi cutiile, flacoanele 
ca să le daţi medicului). Încercaţi să estimaţi cantitatea de medicament ingerată. Tratamentul care va 
urma, va depinde în mare parte de toate aceste informaţii. 

* Dacă subiectul este conştient, se poate avea în vedere provocarea vomitatului înainte de 
ajungerea la medic. Începeţi prin a-i da să bea unu-două pahare cu apă călduţă şi sărată. 

* Dacă este vorba de un copil, țineți-l bine sub braţul stâng, aplecat în faţă deasupra 
chiuvetei de la bucătărie sau de la baie. Introduceţi două degete cât de adânc posibil pe gâtul lui şi 
mişcaţi-le până când se declanşează vomitatul. 

Adultul poate să-şi provoace vomitatul singur folosind acelaşi procedeu. După vomitat, luaţi 


imediat legătura cu medicul. 


4 ATENŢIE 

Nu trebuie niciodată să provocăm vomitatul unei peroane inconştiente sau aproape 
inconştiente, sau care are convulsii sau alte simptome de otrăvire (risc de sufocare). 

Dacă subiectul este inconştient, culcaţi-l pe o parte, cu capul pe braţ drept pernă. Unul dintre 
picioare poate să fie îndoit, celălalt trebuind să rămână întins deasupra. 

Trebuie să fie înfăşurat într-o cuvertură ca să se evite o răcire, care poate să fie rapidă, iar la 
spate trebuie să aibă altă cuvertură făcută sul. Această poziţie îl va împiedica să se sufoce cu limba 
căzându-i în fundul gâtului sau cu o eventuală vomă. 

În toate cazurile, conştient sau inconştient, dacă a vomitat sau nu, orice subiect intoxicat cu 
un medicament trebuie să fie transportat de urgenţă la spitalul cel mai apropiat, cu cutiile sau 


medicamentele cu pricina. 

INTOXICAȚII CU PRODUSE DE ÎNTREȚINERE SAU MENAJERE 
Ingerarea accidentală sau voluntară a oricărui produs de intreţinere implică îm mod 


imperativ recurgerea la medic. 


CE TREBUIE FĂCUT 

* Nu trebuie să intraţi în panică. Notaţi ora ingerării. Recuperaţi cutiile goale, flacoanele, 
dacă este cazul. 

* Nu-i daţi nimic să înghită, mai ales lapte, şi nici alt aliment (ceea ce ar accelera absorbţia 
toxicului). 

* Nu-l faceţi să vomite, căci unele produse pot să lezeze grav esofagul. 

* Telefonaţi la un spital de urgenţă, de acolo ar trebui să vă spună ce trebuie să faceţi cât mai 
repede, în funcție de produsul ingerat. 

— Transportaţi intoxicatul, culcat pe o parte dacă este somnolent, cât mai repede posibil la 


serviciul de urgenţe al celui mai apropiat spital. 


ÎNŢEPĂTURI DE INSECTE 
Înţepăturile de insecte sunt în general benigne dar, în unele cazuri, înţepăturile de viespe sau 


albine pot să provoace reacţii alergice grave. 


ÎNŢEPĂTURI DE ŢÂNȚŢARI ŞI DE TĂUNI 
Ele sunt în general inofensive deşi neplăcute. Nu trebuie totuşi să fie neglijat riscul de 
infecţie. 


În regiunile unde bântuie malaria, ţânţarii pot să transmită paludismul (vedeţi acest termen). 


CE TREBUIE FĂCUT 

În afară de folosirea unei plase împotriva ţânţarilor, unele produse aplicate pe piele, pe bază 
de ftalat de metil, pot, prin mirosul pe care îl degajă, să îndepărteze insectele. Unele produse pot să 
fie vaporizate noaptea direct pe plasele împotriva ţânţarilor. Durata lor de acţiune variază de la una 
la câteva ore. Ele trebuie deci să fie reaplicate des. Transpiraţia, căldura, ploaia, scăldatul 


diminuează durata de eficacitate indicată de fabricant. 


# ATENŢIE 
Aceste produse nu trebuie folosite excesiv sau mult timp, mai ales la copil (să se respecte 


întocmai intervalele de timp de aplicare indicate de fabricant). 

Să nu se înghită. 
Să nu fie puse în contact cu mucoasele, ochii sau pielea cu leziuni. 


Pot să deterioreze unele materiale plastice sau textile. 


ÎNŢEPĂTURI DE ALBINE ȘI DE VIESPE 

Rereori se întâmplă ca o înţepătură de albină sau de viespe să fie la originea unor accidente 
dramatice, de natură alergică. Localizarea înțepăturii este esențială: dacă aceasta este situată pe 
limbă sau în gât, există un risc de asfixiere. În caz de înţepături multiple, reacţia poate să fie gravă. 

Trebuie să ne temem de reacțiile de tip alergic la subiecţii sensibilizaţi (vezi Alergie). 

Oricare dintre semnele următoare impune o consultare medicală foarte urgentă: 

— urticarie întinsă; 

— greață, dureri abdominale; 

— febră; 

— respiraţie şuierătoare care se aseamănă cu o criză de astm; 

- umflarea feţei şi/sau a limbii (edemul Quinke). 

Subiecţii care au fost deja victime ale unor accidente de natură alergică trebuie să aibă la ei, 
în cazul în care există riscul unei înţepături, o trusă cu adrenalină şi un derivat injectabil de cortizon, 


prescrise de medic. 


* Ce trebuie făcut după înţepătură 

1. Se aplică rapid un cub de gheaţă pe locul respectiv sau se apropie imediat vârful unei 
țigări aprinse la unu-doi milimetri de înţepătură, şi se ţine un minut, evitându-se arsura, ca să se 
distrugă veninul prin căldură. 

2. Încercaţi să scoateţi acul prin ciupire sau cu ajutorul unei pensete. 

3. După extragerea acului, dezinfectaţi cu un antiseptic local (vezi Plăgi). 

4. Dacă mâncărimile sunt intense, pot să fie calmate prin luarea de medicamente 
antialergice luate pe cale orală sau prin aplicarea locală de Diclofenac sau unguent cu hidrocortizon 


1%. 


# ATENȚIE 
Nu există un medicament real împotriva albinelor sau viespilor. Evitaţi deci 


comportamentele şi situaţiile de risc. 


Ca să vă sfătuiască cât mai bine, farmacistul dumnevoastră 

are nevoie de răspunsuri la următoarele întrebări 


— De la prima înţepătură a survenit o umflare importantă? O dificultate în a respira, vomitat? 


— Aveţi antecedente alergice? 


MEDICAMENTE ANTIALERGICE ORALE 


CALARITINEC cp., sirop 
CLORFENOXAMINĂ dj. 

CLORFENIR AMINĂ cp. 

HISMANAL cp., sol. 

HISTADIN, cp., susp. 

HISTALONG JUNIOR cp. 

KESTINE cp. 

PERITOL cp., sirop (CIPROHEPTADINĂ cp.) 
TAVEGYL cp., f. (CLEMASTIN cp.) 


MEDICAMENTE ANTIALERGICE LOCALE 


FENISTIL gel 
HIDROCORTIZON ung. (LOCOI D ung. cr.) 
MIXTURĂ ANTIALERGICĂ 


MEDICAMENTE ANTIINFLAMATOARE LOCALE NEDERIVATE DIN CORTIZON 
(NESTEROIDIENE) PENTRU PIELE 


BEN-GAY ung. 
BEN-GAY SPORT ung. 
DICLOFENAC cr., ung., gel 

FASTUM gel 
FENILBUTAZONĂ cr. ung. 
INDOMETACIN ung. 
MOBILAT gel 

NIFLUGEL gel 
PIROXICAM ung. 
PROFENID gel. 


MEDICAMENTE ANTIINFLAMATOARE LOCALE DERIVATE DIN CORTIZON 
(CORTICOSTEROIZI) PENTRU PIELE 


ADVANTAN cr. 

BETASONE. cr., ung. 

CLOBETAZOL ung. (DERMOVATE cr., ung., loţ.) 
CUTIVATE cr., ung. 

ELOCOM cr., ung., sol. 
FLUOCINOLON cr., ung. 
LOCACORTEN VIOFORM cr. 
NIDOFLOR ung. 

PIVALAT DE FLUMETAZON ung., cr. 
ULTRALAN cr., ung. 
TRIAMCINOLON ACETONID ung. 
TRIAMCINOLON S ung. 


ÎNTÂRZIEREA MENSTRUAȚIEI 

O întârziere a menstruației (3 zile) la o femeie în mod obişnuit bine reglată se poate datora 
oricărui stres sau maladii, infecțioasă în special, şi unor medicamente; dar prima cauză avută în 
vedere este evident sarcina. Unele teste permit confirmarea sarcinii din prima zi de întârziere. 

Dacă testul este negativ şi menstruaţia nu apare, se impune consultarea medicului. Un test 
negativ nu înseamnă neapărat absenţa sarcinii. 


Rareori, cauza poate să fie o maladie a hipofizei. 

Unele medicamente sunt susceptibile să întârzie sau să împiedice menstruaţia: este vorba de 
unele medicamente ale sistemului nervos (antidepresive, neuroleptice, antiepileptice), unele 


medicamente antihipertensive şi unele medicamente împotriva greţei. 


LENTILE DE CONTACT 


O lentilă de contact este echivalentul unei lentile de ochelari care se pune direct pe ochi. 

Purtatul lentilelor este în mod diferit tolerat în funcție de persoană (mai mult sau mai puţin 
bine, sau uneori chiar trebuie să fie interzis). Deci numai medicul oftalmolog va putea să vă 
prescrie, după un examen ocular, lentila care, va fi cea mai potrivită pentru dumneavoastră (tare sau 
suplă) Tot el vă va arăta cum trebuie să le mânuiţi (fixarea, scoaterea şi spălarea lentilelor). 

Avantajul faţă de ochelari este, pe lângă caracterul estetic, şi asigurarea unei mai bune 
corectări a unor defecte de vedere. 

În schimb, inconvenientul major, după ce vă veţi adapta lentilelor, este că există un anumit 
număr de reguli ce trebuie respectate în mod obligatoriu, pentru evitarea unor consecințe 
supărătoare pentru vederea dumneavoastră precum şi pentru a menţine cât mai mult timp durata de 
viaţă a lentilelor (nu putem, ca o pereche de ochelari, să le aruncăm într-un colţ şi să le ştergem din 


când în când cu o batistă sau să suflăm peste ei). 


CELE ZECE REGULI CARE VOR FACE DIN DUMNEVOASTRĂ UN PURTĂTOR DE 
LENTILE AVIZAT 

1. O lentilă (doar dacă nu cumva e vorba de o lentilă ce trebuie purtată permanent) nu 
trebuie să fie ţinută pe ochi douăzeci şi patru de ore din douzeci şi patru. Purtatul maxim se situează 
în jur de 14-15 ore. Este categoric interzis să dormiţi cu lentilele (există riscul ca acestea să se 
lipească de cornee). 

2. Mânuirea (fixarea, scoaterea şi spălarea lentilelor) trebuie să se facă deasupra unei mese 
sau a unei tăvi de exemplu. Astfel, dacă le scăpaţi din mână, le veţi putea găsi mai uşor. Verificaţi 
dacă nu cumva eventual au rămas lipite pe mână sau pe haine. În cursul acestor mânuiri, aveţi mare 
grijă să nu schimbaţi între ele lentilele. Într-un anumit număr de cazuri, defectul de vedere nu este 
identic pentru fiecare ochi: atunci lentila dreaptă nu este identică cu lentila stângă. 

3. Nu puneţi în ochi orice colir fără avizul medicului, căci acesta poate, în unele cazuri, să 
deterioreze lentilele, mai ales dacă sunt suple. 

În caz de vedere tulbure sau ochi roşu, scoteţi-vă lentilele şi consultaţi oftalmologul. 

4. Trebuie să aveți în permanenţă la dumneavoastră, cu ocazia deplasărilor, tocul pentru 


lentile precum şi ochelarii, ceea ce vă va permite, în cazul unei jene trecătoare, să vă scoateţi 

lentilele de contact şi să le înlocuiţi cu ochelarii. E bine să aveţi şi un document care să ateste că 
sunteţi purtător de lentile de cotact. În caz de pierdere a cunoștinței sau de accident, aceasta va 
permite persoanelor care vă acordă ajutor să fie informate despre acest lucru şi să vi le scoată 
imediat. 

5. Trebuie să ştiţi că sarcina, administrarea unor medicamente (antispastice, tranchilizante, 
antialergice, neuroleptice, antidepresive, antihipertensive, antiseptice, antibiotice, antivirale, 
antiinflamatoare derivate din cortizon, unele pilule contraceptive vitaminizate) pot să modifice 
calitatea vederii cu lentilele de contact şi să diminueze umiditatea ochiului. Trebuie să informaţii 
despre toate astea medicul de familie şi/sau oftalmologul (vezi Medicamentele şi lentilele de 
contact). 

6. Dezinfectantul din piscine deteriorează lentilele, la fel ca şi atmosfera plină de praf şi de 
fum (dacă contactul este prelungit şi repetat). 

7. Nu vă machiaţi ochii decât după ce v-aţi fixat lentilele de contact. Închideţi ochii când vă 
parfumaţi, ca să evitaţi deteriorarea lentilelor. 

8. Lentilele de contact necesită o întreţinere atentă zilnică şi, mai minuțioasă, o dată pe 
săptămână; tocul pentru lentile trebuie şi el curățat zilnic. 

9. Trebuie să vă spălaţi corect mâinile înainte de a începe diferitele mânuiri şi să vi le clătiți 
între fiecare operaţiune, ca să nu amestecați produsele. Nu vă ştergeţi niciodată lentilele de conctact 
cu o cârpă pluşată. Nu amestecați produsele pentru lentilele suple cu cele pentru lentilele tari. 

10. Diferitele produse pe care le folosiţi pentru întreţinerea lentilelor nu trebuie să fie puse în 
contact cu ochiul, cu excepţia unor dintre ele (medicul oftalmolog vă va preciza numele lor). Nu 
lăsaţi o lentilă în acelaşi produs mai mult de douăsprezece ore. Schimbaţi-o, aruncând soluţia deja 


folosită. 


ÎNTREŢINEREA LENTILELOR DE CONTACT 

Există acum produse multifuncţionale care permit spălarea, conservarea şi fixarea lentilelor 
de contact şi nu mai este neapărat nevoie să spălaţi lentilele înainte de fixare. În schimb, produsul 
ales va trebui, fireşte, să fie schimbat zilnic. El permite: 

— ştergerea lentilelor între degete; 

— clătirea; 

— conservarea; 

— fixarea (uneori după clătire cu ser fiziologic pentru lentilele suple). 

Soluţii pentru întreţinerea lentilele de contact: 

OPTI-FREE MULTI-ACTION SOLUTION 

OPTI-FREE ENZYMATIC CLEANER cp 

LEŞIN (Pierderea cunoștinței) 


MANIFESTĂRI ŞI CAUZE 

Pierderea momentană a cunoștinței sau leşinul necesită în toate cazurile recurgerea la medic. 

Cauzele sunt diverse: 

— emoție puternică; 

— tulburarea ritmului cardic; 

— scăderea circulaţiei sanguine cerebrale, datorată unei afecțiuni a vaselor cerebrale, unei 
afecţiuni a originii aortei sau în urma statului prelungit în picioare. O maladie a creierului poate să 
fie de vină în caz excepțional; 

— criza de epilepsie (caz în care subiectul îşi muşcă limba şi urinează necontrolat); 

— scăderea procentului de zahăr în sânge (hipoglicemie), fie datorită unor medicamente 
(antidiabetice), fie oboselii bruşte de la orele unsprezece dimineaţa; 

— pierderea cunoștinței după un traumatism important (cranian sau fractura unui membru); 

— la copil: în special epilepsie şi spasmul suspinului (oprire respiratorie, uneori urmată de o 


pierdere a cunoștinței, cu ocazia unei înfurieri sau a unei supărări). 


CE TREBUIE FĂCUT 

* Să nu intrăm în panică. Pierderea cunoștinței este de cele mai multe ori fără gravitate şi 
dispare spontan. 

* Se aşează subiectul pe o parte, cu capul jos, şi se cheamă medicul. 

* În cazul scăderii glicemiei: daţi-i să bea apă cu zahăr când îşi revine. Dacă trezirea nu 
survine repede, chemaţi de urgenţă medicul. 

* Dacă este vorba de hipoglicemie la un diabetic (vezi Diabet) care se tratează cu insulină, i 
se injectează o fiolă de glucagon intramuscular şi i se dă să bea apă cu zahăr când îşi revine precm 
şi o bucată de pâine. 

* În cazul unei şederii prelungite în picioare sau emoție puternică: subiectul este întins pe 


pat cu picioarele puţin mai sus decât capul. 


MAHMUREALĂ 

MANIFESTĂRI ŞI CAUZE 

Consumul prea mare de băuturi alcoolizate poate să provoace, a doua zi la trezire, o stare 
numit în mod curent "mahmureală", care se manifestă printr-o gură vâscoasă, dureri de cap şi 
greață. 

Această stare se datorează în mod esențial produselor provenite din degradarea alcolului de 


către organism (vezi Alcool). 


CE TREBUIE FĂCUT 


* Să bem "mai bine" 

Adică să bem cantități mai mici sau mai curând în cantități rezonabile: echivalentul pe zi a 
maxim 3/4 de litru de vin la bărbat sau 1/2 de litru la femeie, şi băuturi de bună calitate (produsele 
adăugate vinurilor proaste, mai ales albe, pentru conservarea lor, sunt în parte de vină pentru 


simptome). 


* După ce am băut prea mult 

Tratamentul mahmurelii este dificil. Produsele "pentru ficat” nu au nici o eficacitate. 
Băuturile alcaline ameliorează confortul. 

Pot fi folosite numai tratamente împotriva greţurilor (prescrise de medic) şi împotriva durerii 


de cap (vezi Medicamente împotriva durerii de la Febră). 


# ATENȚIE 

Aspirina asociată alcoolului poate să producă gastrite şi ulcere ale stomacului, uneori 
răspunzătoare de hemoragii. Ea nu trebuie să fie luată decât la cel puţin şase ore după consumarea 
alcoolului. Aceste două produse sunt iritante ale stomacului. 

Numărul de grade ale unei băuturi alcoolizate indică numărul de mililitri de alcool pur 
conţinut în 100 de ml din această băutură. Exemplu: 

— 1 litru de vin la 10 grade = 100 de ml de alcool pur. Densitatea alcolului find de 0,8, 
aceasta reprezintă 80 g de alcool pur; 

— 1 litru de whisky la 40 de grade = 400 ml (cam 320 g) de alcool pur; 

— berea are un grad de alcool varind între 5 şi 8 grade, ceea ce reprezintă 50-80 ml de alcool 
pur la litru. 

Totdeauna trebuie să fie luată în considerare cantitatea totală de alcool pur ingerată. A 


adăuga apă în vin sau oricare altă băutură alcoolizată nu modifică cantitatea de alcool conținută în 

pahar. 


MALARIA 


Vezi Paludism. 


MÂNCĂRIMI (Prurit) 


CAUZE (vezi şi rubricile scrise cu litere cursive) 


* Cu leziuni vizibile ale pielii 

— urticarie; 

— alergie la unele medicamente (în special aspirină, sulfamide etc.) sau la numeroase 
produse cosmetice; 

— micoze cutanate sau paraziți, îndeosebi râie, purici şi păduchi; 

— eczemă; 

— prurigo (urticarie cu o crusta datorată scărpinatului); 

— varicelă; 


— înțepături de insecte. 


* Fără leziuni vizibile ale pielii 


— boli ale ficatului: cele care antrenează trecerea unor constituienţi ai bilei în sânge (vezi 


Icter); 

— boli sanguine sau ale ganglionilor limfatici, 

— diabet; 

— insuficienţă renală; 

— angoasă, depresie; 

— persoane în vârstă (prurit frecvent, mâncărimea este intensă şi este însoțită de o piele 
uscată); 


— femeie gravidă; 
— pruritul la frig începe la sfârşitul lunii octombrie şi durează până la primele zile frumoase. 
Survine în cazul unui abuz de băi calde sau produse de igienă, mai ales seara înainte de culcare, şi 


predomină pe trunchi. 


* La nivelul anusului sau organelor genitale 

— infestare cu paraziți (la nivelul anului în special oxiuri); 
— hemoroizi; 

— diabet, 

— eczemă, psoriasis, intertrigo; 

— incontinenţă urinară, infecție genitală; 


— probleme psihologice. 


CE TREBUIE FĂCUT 
Tratamentul depinde de cauză şi necesită deci recurgerea la medic. 


Vezi şi rubricile corespunzând cuvintelor scrise cu litere italice. 


MÂINI TRANSPIRATE (Hiperhidroză palmară) 

Mâinile care transpiră sau hiperhidroza palmară constituie un simptom foarte neplăcut care 
afectează aproape 12% din populaţia de peste cincisprezece ani. Ea poate să ducă la un handicap 
sigur, căci transpirația poate să ajungă până la şiroire, care va jena munca, scrisul, contactele 


sociale. 


CAUZELE 
Sunt insuficient cunoscute. 
Cauza ar putea să o constituie un dezechilibru între sistemul nervos simpatic şi parasimpatic. 


In orice caz, nervozitatea şi căldura pot să accentueze acest simptom. 


CE TREBUIE FĂCUT 

Aproape toate produsele propuse local (clorură de amoniu etc.) au doar o acţiune foarte 
restrânsă şi inconstantă. 

Acum există un tratament eficace aproape 100%: intoforeza. 

Fiecare mână este pusă într-un recipient cu apă, pe un burete conţinând un electrod legat la 
un generator de curent continuu. Acesta este adus progresiv la o intensitate de 20 miliamperi. 
Curentul circulă în prima fază de la mâna dreapta la mâna stângă (de exemplu), prin corpul 
individului şi asta timp de douăzeci de minte. Apoi se inversează sensul curentului rapid alte 
douăzeci de minute. După patru-cinci şedinţe de 20 + 20 minute, mâinile sunt uscate pentru o 
perioadă de trei săptămâni până la trei luni, după caz. La sfârşitul fiecărei perioade, repetarea unei 
şedinţe de 20 + 20 minute menţine vindecarea. Această metodă se poate aplica şi picioarelor 


(hiperhidroză plantară). 

MEDIC 

Aceast carte nu înlocuieşte în nici un fel medicul, singurul în stare să stabilească un 
dignostic precis datorită competenţei sale şi a contactului privilegiat pe care îl are cu dumnevoastră. 

Această carte are doar scopul să vă amelioreze înţelegerea şi judecata asupra manifestărilor 
pe care le prezentaţi, ca să ştiţi dacă este cazul să vă trataţi singuri cu medicamentele care se vând 
fără reţetă, sau dacă este indispensabil, ca să pierdeţi cât mai puţin timp, să consultați medicul, 
singurul apt să vă trateze. Cu cât o maladie este diagnosticată mai repede, cu atât şansele şi 
rapiditatea de vindecare cresc. 

Această carte vă va permite şi să comunicaţi mai bine cu medicul dumnevoastră. 

Nu uitaţi: competenţa medicului şi interesul pe care îl are faţă de sănătatea 
dumnevoastră nu se măsoară în lungimea reţetei pe care v-o prescrie. În cele mai multe cazuri, 
unu-două medicamente bine alese sunt de ajuns să vă rezolve cât mai bine aproape totalitatea 
problemelor dumnevoastră de sănătate. Căci înainte de a vă prescrie un medicament, medicul 
trebuie să-şi pună următoarele întrebări: 

1. Indicaţie 

Medicamentul este indispensabil, are un efect preventiv, curativ sau simptomatic? 

2. Alegerea medicamentului 

Care este clasa cea mai bine adaptată şi medicamentul care trebuie să fie reținut din această 
clasă? 

3. Stări fiziologice şi maladii asociate 

Aceste stări perturbă efectele medicamentului? Dacă da, care sunt consecinţele asupra 
prescrierii? 

4. Căi de administrare, posologie 

— Pe ce cale, în ce doză şi în ce ritm trebuie să administreze medicamentul? 

— Care este posologia maximă în douăzeci şi patru de ore care se poate avea în vedere dacă 
răspunsul la tratament este insuficient? 

5. Criterii de succes 

În ce moment vor începe să se manifeste efectele tratamentului? 

6. Durata tratamentului 

Care este durata tratamentului şi pe ce criterii va fi luată decizia opririi sale? 

7. Incidente şi accidente 

— Care sunt efectele nedorite care pot să apară? 


— Pote să fie ele prevenite sau atenuate? 

8. Interacţiuni 

— Există medicamente, alimente sau activităţi de la care bolnavul trebuie să se abțină în 
timpul tratamentului? 

— Medicamentul administrat poate să modifice unele constante biologice sau să interfereze 
direct cu unele tehnici de dozare. 

9. Alte alegeri 

— Care sunt celelalte medicamente susceptibile să fie utile în caz de eşec sau de intoleranţă? 
(Aspect medical — aspect economic.) 

10. Informaţie şi respectarea tratamentului 

A primit pacientul informaţiile indispensabile referitoare la tratamentul său şi va putea să-l 


urmeze cu uşurinţă? 


MEDICAMENT (Generalităţi) 


CE ESTE UN MEDICAMENT 

Codul Sănătăţii Publice din Franţa defineşte medicamentul ca fiind: "Orice substanță sau 
compoziţie prezentată ca având proprietăţi curative sau preventive față de maladiile umane sau 
animale, precum şi orice produs care poate să fie administrat omului sau animalului în vederea 
stabilirii unui diagnostic medical sau pentru restabilirea, corectarea sau modificarea funcţiilor sale 
organice”. 


Trebuie observat că această definiție nu apreciază dinainte eficacitatea medicamentului. 


DIFERITE TIPURI DE MEDICAMENTE 
Medicamentele nu acţioneză toate în acelaşi fel. Ele pot să fie clasificate în patru categorii 


după efectul terapeutic urmărit. 


Medicamente curative 
Ele atacă cauza maladiei: un antibiotic va distruge microbul vinovat de angină, de bronşită; 
un medicament antiparazitar va omori viermii, oxiurile, tenia, prezente în intestin şi care vă 


provoacă unele tulburări. 


Medicamente substitutive 
Ele vor compensa o insuficienţă a corpului care provoacă maladia: astfel injecţia cu insulină 
va compensa secretarea insuficientă a acestui hormon de către pancreas, la pacienţii care suferă de 


diabet slab. 

Medicamente preventive 
Ele previn apariția maladiei: vaccinurile antitetanice, antipoliomielitice permit persoanelor 


vaccinate să nu facă tetanos sau poliomielită. 


Medicamente simptomatice 

Sunt cele mai numeroase. Ele vor reduce sau vor face să dispară o anumită manifestare (sau 
simptom) a maladiei, nu şi cauza: aspirina sau paracetamolul fac să dispară febra în cazul unei 
gripe, dar nu atacă virusul. Aceleaşi medicamente diminează durerea provocată de artroză, dar nu 


pot să repare cartilajul uzat al articulației dureroase. 


CUM SUNT ELIBERATE MEDICAMENTELE 
Există două mari categorii de medicamente după cum trebuie sau nu să fie în mod 


obligatoriu prescrise de medic. 


Medicamentele eliberatate fără reţetă sau medicamente cu prescriere facultativă 

* Ele pot să fie eliberate de către farmacist la simpla dumnevoastră solicitare. Sunt unele 
dintre acele medicamente pe care le puteţi folosi pentru automedicație (vezi acest termen). Dacă un 
medicament se vinde fără reţetă, asta nu înseamnă că el este inofensiv. 

* Farmacistul are întreaga autoritate să vă refuze vânzarea unui medicament neprescris de 
medic, dacă consideră că această vânzare prezintă un pericol pentru sănătatea dumnevoastră (femeie 


gravidă de exemplu). 


Medicamente eliberate numai pe bază de reţetă 

Aceste medicamente nu vă vor fi eliberate de farmacist decât dacă prezentaţi o reţetă. Ele 
sunt clasificate în trei grupe în funcţie de natura şi intensitatea efectelor nocive pe care le pot 
provoca. 

* Lista I grupează substanţele care fie au un grad mare de toxicitate (digoxin de exemplu), 
fie pot să provoace efecte negative importante față de efectul terapeutic (derivatele cortizonului), fie 
a căror administrare necesită o supraveghere medicală permanentă (sulfamide antidiabetice), fie ale 
căror efecte terapeutice pot să fie modificate în mod important prin administrarea altor 
medicamente (anticoagulante). 

* Lista II cuprinde substanțe numite periculoase, căci prezinta una din caracteristicile 
precedentelor, dar într-un grad mai mic. 


* Medicamentele şi substanţele numite stupefiante, care pot să provoace o toxicomanie 

(dependenţă fizică şi/sau psihică) precum şi unele psihotrope. 
Eliberarea acestor trei grupe de medicamente este consemnată de farmacist într-un registru. 
Unele medicamente, deşi cuprind substanţe toxice, în mod normal înscrise pe lista I sau lista 
II, dar în doză slabă, se vând fără reţetă. Este cazul unor medicamente care conţin barbiturice, 


antiinflamatoare nesteroidiene, încetinitori ai tranzitului intestinal etc. 


# ATENŢIE 
Orice medicament, dacă este activ, poate să provoace efecte nocive, mai ales dacă este prost 
folosit, şi asta fie că este sau nu eliberat pe reţetă. Trebuie deci în toate cazurile de automedicaţie 


sau de prescriere medicală, să respectaţi cu scrupulozitate condiţiile de folosire şi contraindicațiile. 


DIFERITELE FORME FARMACEUTICE 


1. Formele solide luate pe gură 


Comprimate 


Preparate de consistență solidă obținute prin aglomerarea sub presiunea a unuia sau mai 
multor produse active, în general asociate unor excipiente (substanţe inactive precum zahărul, 
gelatina, coloranţii, conservanţii — vezi Medicamentele şi excipienţii lor). Forma cea mai curentă 
este cilindrică şi aplatizată. 

Există mai multe variante de prezentare: 

— simple sau efervescente; 

— drajeuri, ca să mascheze gustul sau să evite dispersia comprimatului în stomac şi să nu fie 
atacat de aciditatea gastrită; 

— cu straturi multiple, ce permit eliberarea progresivă a unuia sau mai multor principii 


active. 


Preparate constituite din doua mici cupe de amidon îmbinate, care conţin în interior un praf 


simplu sau compus, destinat să fie înghițit în întregime. 


Capsule 

Preparate sferice sau ovoide constituite dintr-un înveliş din gelatină având în interior un 


principiu activ uleios. 


Pilule 


Preparate care au forma a mici mase sferice, a căror greutate variază între 0,10 g şi 0,50 g. 


Gelule 


Preparate constituite din două jumătăţi de capsule de gelatină care se îmbină una în cealaltă. 
Ele au aspectul unor mici cilindri cu extremităţi rotunjite, de aceeşi culoare sau bicolore. Există 
unele rezistente la acidul gastric şi care sunt absorbite doar în intestin. 

Atenţie: toate aceste forme diferite trebuie totdeauna să fie luate în poziţie şezândă sau în 


picioare, cu un pahar mare de apă. 


TABLETE 


Preparate cu zahăr având o formă în general dreptunghiulară, care conţin o proporţie mare 


de zahăr şi o cantitate mică de substanţe medicamentoase, folosite în tratamentul durerilor de gât. 


Diferite preparate puternic îndulcite care conţin gumă arabică. Sunt folosite drept calmant al 


gâtului. 


2. Forme lichide luate pe cale bucală 

* Cantități corespunzătoare: unei linguri (15 ml), unei linguriţe de desert (10 ml), unei 
lingurite (5 ml); 

* Picături: 

— 20 picături/ml, dacă e vorba de o soluţie apoasă (pe bază de apă); 

— 50-50 picături/ml, dacă este vorba de o soluţie alcoolică. 


* Distribuite cu ajutorul unei seringi-dozatoare. 


Siropuri 

Preparate care conţin o proporţie mare de zahăr (180 g de zahăr pentru 100 ml de apă), care 
împiedică înmulţirea microbilor şi ameliorează gustul. 
Atenţie: unele pot să conţină o cantitate deloc neglijabilă de alcool. 


Unele siropuri pentru diabetici nu conţin zahăr. 


Poţiuni 


Preparate slab îndulcite (40 g de sirop la 150 ml de poţiune) şi care nu se pot conserva mult 


timp (mai puţin de cinci zile). 


Soluţii de băut 


Preparate lichide obţinute prin dizolvarea unuia sau mai multor produse de cele mai multe 
ori în apă sau alcool. Soluţiile sunt prezentate în flacoane (administrare în picături), sau fiole. 
Conţinutul unei fiole (5 sau 10 ml) reprezintă o doză unitară ce trebuie luată diluată într-o jumătate 
de pahar de apă. În nici un caz nu trebuie să se injecteze o fiolă de soluţie de băut. Foarte multe 
soluţii de băut conţin un grad mai mult sau mai puţin important de alcool ajungând până la 40 de 


grade. 


Elixire 


Preparate îndulcite care conţin totdeauna o cantitate importantă de alcool (cel puţin 20 de 


grade). 


Forme injectabile 

Ele sunt constituite din soluţii, suspensii sau emulsii sterile prezentate în recipiente închise şi 
transparente (fiole, flacoane, seringi, pungi destinate în special produselor sanguine). Unele dintre 
ele pot să fie pregătite în momentul folosirii prin dizolvare sau punerea în suspensie a unui praf într- 
un lichid sau prin amestec a două soluţii injectabile. 

Sunt posibile trei căi de injectare: 

— Calea subcutanată (SC): este vorba de o injecție sub piele; 

— Calea intramusculară (IM): injecţia se face în muşchi, de cele mai multe ori în fesă; 


— Calea intravenasă (IV): injecţia se face într-o venă. 


4. Forme destinate aplicării cutanate 

Pomezi 


Preparate cu o consistență moale, destinate să fie aplicate pe piele sau pe mucoase. 


Creme dermice 


Pomezi care conţin o mare proporţie de apă. 


Alifii cu ceară 


Pomezi cu o consistenţă tare care au la bază un amestec de ceară şi ulei. 


Loţiuni 


Preparate pe bază de apă uneori uşor alcoolizate care conţin în soluţie sau în suspensie 


diferite substanţe destinate să fie aplicate pe piele sau pe mucoase. 


Plasture (Patch) 


"Timbre" îmbibate de medicament şi lipite. Medicamentul trece atunci în sânge prin piele, 


uşor şi prelungit. 


5. Alte forme 


Preparate lichide destinate să fie aplicate pe conjunctivă. Ele trebuie să fie sterile, neiritante. 
Folosirea lor nu trebuie să depăşească cincisprezece zile de la data deschiderii flaconului (vezi şi 


Ochi). 


Pomezi oftalmice 


Preparate cu consistență moale, care permit un contact mai prelungit cu ochiul sau pleoapa. 

Antiseptic faringian 


Preparat cu consistență semi-lichidă, destinat aplicării pe gingii sau pe pereţii interni ai 
gâtului. Se aplică fie prin badijonare, fie prin pulverizare şi se prezintă în recipiente sub presiune 


(spray). 


Aerosoli sau spray-uri 


Obţinute prin dispersia în aer a unor picături foarte fine, lichide sub efectul unui gaz inert 
comprimat, care permit folosirea unor medicamente destinate unei acţiuni locale la nivelul gurii şi 


căilor respiratorii. 


Preparate de formă ovoidă, cu o consistență moale sau solidă, destinate să fie introduse în 


vagin. 


Comprimate ginecologice 


Preparate de formă ovoidă, cu o consistenţă tare, destinate a fi introduse în vagin, pentru a 


exercita o acţiune locală. 


Supozitoare 


Preparate cu o consistenţă solidă, în formă de con sau ovoide, destinate să fie introduse în 


rect. 

Clisme 

Preparate lichide destinate să fie introduse pe cale rectală, pentru o acţiune locală sau 
generală. 


INFORMAȚIA ASUPRA MEDICAMENTULUI 
Un anumit număr de informaţii despre medicament figurează pe cutie şi pe notiță, când 


aceasta există. 

* Pe cutie 

Sunt indicate: 

1. Numele medicamentului: în general este înscris numărul mărcii, adică un nume oarecare 
dat de fabricant. Astfel aspirina se vinde şi sub numele de mărci: Europirin, Upsarin etc. Când 
medicamentul conţine doar un singur component, acesta poartă Denumirea Comună Internaţională 
(DCI-ul înscris sub numele de marcă sau eventualul înlocuitor al acestuia), care este un nume 
ştiinţific, stabilit după un cod şi care ţine cont de formula chimică a produsului şi de activitatea sa 
terapeutică. De exemplu, numele antisepticelor locale au o terminaţie în "caină": lidocaină, 


procaină. 


2. Numele şi adresa fabricantului. 

3. Numărul lotului de fabricație. Acesta permite să se retragă imediat din farmacii întregul 
lot care ar fi suspectat că nu corespunde. 

4. Compoziţia sau formula medicamentului, adică enumerarea compuşilor pe care îi conţine 
cu cantităţile respective. 

5. Forma medicamentului: comprimate, capsule, sirop, supozitoare etc. 

6. Calea de administrare: cale bucală, preparat injectabil etc. 

7. Numărul autorizaţiei de comercializare. 

Medicamentul parcurge un drum lung de la stabilirea formulei sale de către chimişti până la 
punerea lui în vânzare. Acesta este stabilit de Ministerul Sănătăţii, după o expertiză care duce la 
concluzia existenţie unei eficacităţi terapeutice în indicaţii determinate, adică pentru unele maladii 
şi numai acestea, şi la absenţa unor efecte toxice în condiţiile normale de utilizare pentru aceste 
boli. Această autorizaţie se reînnoieşte şi poate să fie retrasă. Trebuie totuşi să spunem că un mare 
număr de medicamente lipsite de orice eficacitate demostrată continuă să primească o autorizaţie de 
comercializare. 

8. Data limită de folosire. 

9. Preţul medicamentului. 

10. Condiţiile de administrare: doza unei administrări, frecvenţa administrărilor. 

11. Indicaţiile. 

12. Contraindicaţiile şi precauţiile de folosire. 


13.Condiţiile de păstrare dacă acestea sunt deosebite. 


* Pe prospectul medicamentului 


Aceasta reia informaţiile referitoare la denumirile medicamentului, compoziţie şi modului 

de administrare. 

Ea poate să furnizeze, lucru care nu este obligatoriu să fie menţionat pe ambalaj, informaţii 
despre: condiţiile de administrare, indicaţii, contraindicaţii, precauţii de folosire, efectele nedorite 
pe care le pot eventual provoca administrarea medicamentului. 

Este regretabil că aceste indicaţii, foarte preţioase, mai ales în cazul unei automedicaţii, sunt 
de cele mai multe ori redactate într-un limbaj prea medical, greu de înţeles pentru cineva care nu 
este medic. Se vorbeşte de cefalee, nu de dureri de cap, de gastralgii, nu de dureri de stomac, de 
astenie în loc de oboseală, de mialgii în loc de dureri musculare, de amenoree pentru oprirea 
menstruației etc. Aceste notițe par destinate mai mult medicului sau faramacistului decât 
utilizatorului. Trebuie de altfel spus că această informaţie conținută în notiță este în general 
necunoscută de medic, ceea ce este regretabil în cadrul unei bune informări. Mai sunt deci multe de 


făcut în domeniul informării asupra medicamentului. 


MEDICAMENT: EVOLUȚIA SA ÎN CORPUL NOSTRU 
Cele mai multe medicamente luate pe gură pot să treacă în sânge. Sunt atunci ca 
medicamentele injectate intramuscular sau intravenos, distribuite în organism şi exercitându-şi 


acțiunea, apoi putând să fie distruse şi eliminate. 


ABSORBȚIE 

Medicamentul luat pe gură ajunge în stomac şi este dizolvat. Îşi urmează apoi drumul în 
continuarea tubului digestiv şi trece în sânge. Trecerea în sânge este mai rapidă când stomacul este 
gol (medicamente luate pe stomacul gol). 

Dacă medicamentul este luat în momentul mesei, trecerea sa în sânge va fi mai lentă, în 
timp. Unele alimente pot să împiedice eficacitatea unui medicament din cauza unei reacţii între 
medicament şi aliment. Este cazul lactatelor cu unele antibiotice precum tetraciclina (vezi 
Medicamentele şi alimentaţia). 

Există totuşi câteva excepţii de la regulă, unele produse fiind mai bine absorbite în cursul 
meselor. 

Este deci important ca medicul să vă precizeze momentul în care trebuie luate 


medicamentele pe care vi le prescrie. 


DISTRIBUȚIE 
După traversarea tubului digestiv, medicamentul ajunge în sânge. Atunci se fixează de unele 
proteine din sânge (albumină), cel puţin în parte. Această parte fixată este inactivă, numai cantitatea 


de medicament nefixată putând să ajungă în mod liber la diferite organe ca să-şi exercite acţiunea 

dorită. Partea fixată va fi eliberată progresiv şi va deveni activă. 

Unele medicamente se distribuie în toate țesuturile. Altele însă merg preferenţial în unele 
organe şi chiar pot să se acumuleze în unul singur. Este cazul iodului, care se fixează la nivelul 
glandei tiroide. Unele organe au o barieră care împiedică trecerea anumitor medicamente. Aceasta 
le protejează de efectele nefaste ale medicamentelor, dar poate să împiedice medicamentele să 
trateze organul bolnav. La nivelul creierului, această barieră se numeşte bariera hemato-encefalică, 
iar la nivelul placentei, bariera feto-placentară. În acest ultim caz, bariera împiedică unele 
medicamente luate de mamă să ajungă la copil: este cazul insulinei şi heparinei, care astfel nu pot să 
ajungă la fetus. Trebuie totuşi să se ştie că aproape totalitatea medicamentelor trec prin placentă. 


Trebuie deci evitată orice automedicaţie în caz de sarcină (vezi Medicamentele şi sarcina). 


ACTIVITATEA MEDICAMENTELUI 

Pentru ca un medicament să fie eficace, trebuie să ajungă la locul bolnav sub formă liberă, 
activă şi să poate pătrunde în interiorul organului ca să-l poată trata. 

Unele medicamente pătrund în toate celulele organismului, exercitând acolo o multitudine 
de efecte; alte medicamente acţionează în mod mai precis asupra unui singur organ. Astfel insulina 
influenţează toate celulele corpului, în timp ce digitalina acţionează preferenţial asupra celulelor 
inimii. 

Eficacitatea medicamentului este legat de cantitatea administrată, dar asta numai până la un 
anumit punct. Sub o anumită cantitate, medicamentul nu va mai exercita nici o acțiune decelabilă. 
Cu cât doza de medicament este mai mare, cu atât efectul va fi mai important, asta până la o 
anumită valoare. Dacă se depăşesc dozele prescrise, eficacitatea medicamentului nu devine mai 


mare, ci va creşte riscul de accidente. 


# ATENȚIE 

Dozele recomandate în prospectele din cutii sunt calculate pentru un echilibru între acțiunea 
dorită şi riscul de incidente, care există în cazul oricărui medicament activ. Un medicament pentru 
care nu a fost descris niciodată vreun incident este un medicament ineficace. Din păcate nu există 
excepţii de la regulă. Copiii (vezi Medicamentele şi copiii) şi persoanele în vârstă (vezi 
Medicamentele şi persoanele în vârstă) sunt foarte sensibile la medicamente. De aceea posologiile 


vor trebui să fie reduse, ca să nu crească riscul unor accidente. 


TRANSFORMAREA 
Acţiunea unui medicament durează în general doar câteva ore, de cele mai multe ori mai 


puţin de o zi. Medicamentul, transportat de sânge, trece de mai multe ori prin ficat. Ficatul are rolul 

de a transforma o parte a medicamentului activ într-o substanţă inactivă (invers în câteva cazuri 
rare). Dacă ficatul este bolnav, cu insuficienţă ca în cazul cirozei, medicamentul va rămâne sub 
forma sa activă foarte mult timp în organism şi riscul de accidente va fi mai mare. De aceea, în caz 


de insuficienţă hepatică, dozele a numeroase medicamente distruse de ficat trebuie să fie diminuate. 


ELIMINAREA 

Medicamentele sunt eliminate din organism mai ales prin rinichi, fie printr-o formă 
transformată de ficat, deci inactivă, fie sub forma inţială activă. 

Dacă rinichiul nu funcţionează corect (insuficiență renală), staționarea medicamentului în 
corp va fi prelungită. De aceea, în acest caz, dozele a numeroase medicamente vor trebui să fie 
diminuate. Restul de medicamente ne-eliminat de rinichi poate să fie evacuat mai ales de bilă şi 
aerul expirat, dar şi prin sudoare, salivă, lacrimi, laptele matern (vezi Medicamentele şi alăptatul), 


păr şi unghii. 


# ATENȚIE 

Faptul că un produs este folosit local (pomezi, creme, loţiuni pe piele, colir pentru ochi, 
antiseptic faringian, pastile, picături pentru urechi sau nas), nu înseamnă că poate să fie considerat 
inofensiv, cu atât mai mult cu cât poate să treacă în sânge şi să exercite o acţiune generală. 

Un număr limitat de produse administrate pe cale orală pot să nu treacă în sânge. Este cazul 
unui mic număr de medicamente utilizate pentru tratarea maladiilor tubului digestiv: pansamente 
gastrice, unele antibiotice folosite la tratarea diareei, unele medicamente împotriva viermilor 


intestinali (tenie, ascarizi, oxiuri). 


MEDICAMENTE CU EFECT ATROPINIC 

Atropina este o substanţă extrasă dintr-o plantă, beladona, dotată cu unele proprietăţi, printre 
care o acţiune antispastică, folosită în terapeutică până în anii din urmă. 

Pe lângă proprietăţile sale terapeutice, atropina are diferite efecte secundare, anume: 
uscăciunea gurii, constipaţie, accelerarea pulsului, creşterea tensiunii în interiorul ochiului, tulburări 
de vedere prin lipsa acomodării, contractarea sfincterului vezicii urinare, decontractarea sfincterului 
inferior al esofagului etc. Aceste diferite efecte sunt datorate blocajului unei substanţe prezente în 
organism la nivelul sistemului nervos: acetilcolina. 

Foarte multe medicamente au aceleaşi efecte secundare ca atropina. Se mai numesc şi 


medicamente anticolinergice. 

* Medicamentele cu efect atropinic 

1. Medicamentele antidepresive triciclice: tip imipramine (AMITRIPTILINA dj.). 

2. Medicamente împotriva răului de maşină: tip scopolamină (SCOBUTIL cp.). 

3. Unele medicamente antiparkinsoniene: tip trihexifenidil (ROMPARKIN cp.). 

4. Unele medicamente antispastice: tip atropina. 

5. Neurolepticele fenotiazinice: tip eclorpromazină (CLORDEZALIN dj.). 

6. Medicamentele antialergice cu efect sedativ sau antihistaminice H1: clorfeniramină. 


7. Un medicament antiaritmic: disopiramida. 


Medicamentele cu efect atropinic cu recunosc cu uşurinţă: ele sunt toate contraindicate 


în caz de glaucom cu unghi închis sau în cazul unor probleme de prostată. 


MEDICAMENTE CU EFECT SEDATIV SAU DEPRESIVE ALE SISTEMULUI 
NERVOS CENTRAL 

Numeroase medicamente pot să altereze vigilenţa, fie pentru că asta este acţiunea lor 
principală şi acesta este şi motivul pentru care au fost prescrise (de exemplu, tranchilizantele şi 
somniferele), fie pentru că este vorba de unul dintre efectele lor nedorite (cazul unor medicamente 
antialergice). 

Această alterare a vigilenței poate să meargă de la o simplă încetinire a reflexelor, 
imperceptibilă de către pacient, până la o stare de somnolenţă care să stingherească viaţa zilnică. 
Uneori poate să provoace şi o depresie respiratorie. 

* Toate somniferele sau hipnoticele. 

* Toate tranchilizantele sau anxioliticele. 

* Toate neurolepticele. 

* Unele medicamente antidepresive: amitriptilina, trimipramina, doxepina, mianserina. 

* Anuepilepticele. 

* Medicamentele împotriva greţei şi unele împotriva ameţelilor. 

*Medicamentele împotriva durerii care conţin morfină sau derivatele morfinei: 
dextropropoxitenă, tramadol. 

* Medicamentele împotriva tusei: codeină, dextrometorfan (HUMEX cp., TUSIN cp.). 

* Majoritatea antialergicelor: antihsitaminice H1. 

* Unele medicamente antihipertensive: metildopa (aldomet), clonidină. 

* Medicamentele care conţin alcool. 

* Miorelaxantele: baclofen (lioresal). 


* Talhdomida folosită în tratamentul unor afecţiuni reumatismale. 


158 


* Medicamentele dezintoxicării de morfinice: metadonă, sintalgon. 


Vezi şi Medicamentele şi conducerea auto. 


Medicamentele cu efect sedativ sau antidepresive ale sistemului nervos central. 


MEDICAMENTE CU RISC DE TULBURĂRI ALE RITMULUI CARDIAC 
Unele medicamente, de cele mai multe ori numai în unele împrejurări, sau când sunt 


asociate, sunt susceptibile să provoace o tulburare severă a ritmului cardiac. 


* Medicamentele cu risc de tulburare a ritmului cardiac 


AMFOTERICIN intravenos 
AMIODARONĂ (CARDARONE) 
CHINIDINĂ 

COORDINAX 

DAROB (SOTALOL, SOTALEX) 
ERITROMICINĂ intravenos 
VINCAMINĂ 

ZAGAM 


Riscul este agravat în caz de asociere cu medicamente care provoacă o scădere a 
procentului de potasiu din sânge (hipokaliemie), cu ocazia unor tratamente prelungite cu laxative 
iritante, derivate ale cortizonului, Tetracosactidă (Cortrosyn Depot, Synacthen Depot) sau 


diuretice hipokalemiante. 


MEDICAMENTE ASOCIATE (atenţie la legături periculoase) 

Medicul poate să ne prescrie, în cazul unor maladii, mai multe medicamente, ca să crească 
eficacitatea terapeutică sau să reducă riscurile de accidente. 

Totuşi, trebuie să se ştie că administrarea a mai multe medicamente, fără avizul medicului, 
poate să provoace incidente, ba chiar accidente, un produs putând să modifice activitatea sau 


evoluţia în organism a unui alt produs. Acestea se numesc interacțiuni medicamentoase. 


DIFERITELE TIPURI DE INTERACȚIUNI MEDICAMENTOASE 


1. Un medicament poate să diminueze efectul altui medicament 

* Astfel, unele pansamente stomacale pot să diminueze eficacitatea a numeroase antibiotice 
(tetracicline în special). 

* Unele sedative vândute fără reţetă, care conţin un barbituric, pot să diminueze eficacitatea 
"pilulei" şi să provoace o sarcină nedorită. 

* Medicamentele zise antianemice pe bază de fier pot să diminueze activitatea unor 
antibiotice. 

* Vitamina B6 poate, dacă suferiți de maladia lui Parkinson şi luaţi levodopa, să diminueze 
acțiunea tratamentului. 

* Unele produse folosite pentru desfundarea nasului (vasoconstrictor nazal) pot să 


diminueze eficacitatea tratamentului hipertensiunii. 


2. Un medicament poate să crească eficacitatea unui alt medicament: 

— diminuându-i distrugerea la nivelul ficatului (vezi Medicament: evoluția sa în organism); 
este cazul antibioticelor macrolide, cu excepţia spiramicinei-ROVAMICINĂ care, asociate cu 
unele medicamente împotriva migrenei, pot să provoace tulburări circulatorii grave ale membrelor; 

— luîndu-i locul la nivelul proteinelor din sânge şi lăsându-l astfel sub forma sa activă în 
cantitate mare şi, prin asta, făcându-l mai susceptibil să provoace incidente (vezi Medicament: 
evoluţia sa în organism); este cazul aspirinei care poate să crească activitatea unor medicamente 
antidiabetice luate pe cale bucală, a metotrexatului sau a anticoagulantelor; asta se poate întâmpla 
şi cu alte produse apropiate aspirinei (medicamente antiinflamatoare nesteroidiene); 

— diminuându-i eliminarea prin rinichi şi în consecinţă prelungindu-i prezenţa în corp şi, prin 
aceasta, sporind riscul, de accidente. Este cazul probenecidului (vezi Medicamentele şi sportul); 

— pentru că aceste două produse au o acţiune sau incidente asemănătoare; este cazul aspirinei 
şi medicamentelor anticoagulante (risc de sângerare), tranchilizantelor sau antialergicelor (risc de 


somnolenţă, periculos mai ales la conducătorii auto). 


CE TREBUIE FĂCUT 

Să nu vă aplicaţi niciodată o automedicaţie dacă sunteţi deja tratat de o altă boală, fără să fi 
vorbit cu medicul. 

Dacă vă trataţi singur, nu luaţi niciodată mai multe medicamente în acelaşi timp. 

În cazul automedicaţie preferaţi totdeauna medicamentele care sunt compuse doar dintr-un 
singur produs. Ca regulă generală, evitaţi cât puteţi medicamentele care conţin mai mult de două 


produse active. E vorba în general de produse vechi, depăşite, prost concepute şi deseori ineficace. 


MEDICAMENTELE ȘI ALCOOLUL: o asociere explozivă 

Alcoolul are un anumit număr de proprietăți (vezi alcool) care pot uneori să aibă efecte 
periculoase, pe termen mai lung sau mai scurt, asupra organismului nostru. Probleme de coabitare 
deseori furtunoase pot să apară când medicamentele sunt luate imediat înainte sau după consumul 
de alcool. 

Deşi mecanismele implicate în interacţiunea medicamente-alcool sunt numeroase şi 
complexe, consecinţele lor pot să conducă la următoarele situaţii: 

— creşterea activităţii unor medicamente sau, dimpotrivă, diminuarea activităţii în alte 
cazuri; 

— creşterea accidentelor datorate medicamentelor; 


— modificari ale metabolizării alcoolului, ce duc la manifestări neplăcute. 


CREȘTEREA ACTIVITĂŢII UNOR MEDICAMENTE 

Toate familiile de medicamente care provoacă o diminuare a activităţii creierului 
(inhibitoare ale sistemului nervos central) vor avea un efect sporit în urma consumului de băuturi 
alcoolizate. 

Aceasta se va manifesta printr-o tulburare a atenţiei, a concentrării, a vigilenţei (atenţia în 
cazul conducerii automobilului), o creştere a riscului de tulburări respiratorii, efecte comparabile cu 
cele observate cu ocazia administrării unei doze prea mari de medicamente. Este în special cazul: 

— medicamentelor împotriva tulburărilor de somn: hipnotice; 

— medicamentelor împotriva anxietăţii: tranchilizante (tulburări ale memoriei şi de 
comportament); 

— medicamentelor împotriva agitaţiei şi depresiei: neuroleptice, antidepresive; 

— medicamentelor împotriva alergiilor: antihistaminice; 

— morfinei şi derivatelor sale, în special medicamentele antitusive: codeină; 

— unele medicamente folosite în tratamentul maladiei Parkinson; 

— medicamentelor împotriva diabetului: insulină şi hipoglicemiantele orale, asociate cu un 
consum important de alcool, pot să ducă la o comă hipoglicemică; 

— unele medicamente împotriva hipertensiunii, precum şi medicamente care dilată vasele 
inimii (vasodilatatoare coronariene tip nitroglicerină) care pot să provoace, asociate cu alcoolul, o 


scădere importantă a presiunii arteriale. 


DIMINUAREA ACTIVITĂŢII UNOR MEDICAMENTE 
Consumul repetat de alcool (băutor cronic) duce la o accelerare a metabolizării unor 
medicamente şi în consecinţă la diminuarea eficacităţii lor. Aceasta este deosebit de important 


pentru următoarele medicamente: 

— medicamentele împotriva epilepsiei: fenobarbital fenitoină; 
— medicamente anticoagulante orale: antivitamina K; 


— unele tranchilizante precum meprobamatul. 


CREȘTEREA ABSORBȚIEI DIGESTIVE A UNOR MEDICAMENTE DE CĂTRE 
ALCOOL 

Alcoolul poate să favorizeze absorbţia unor medicamente care în mod normal nu acţionează 
decât local, în interiorul tubului digestiv. Această absorbţie anormală poate în unele cazuri să 


prezinte oarecare pericol. Este de exemplu cazul unui medicament împotriva teniei: niclosamid. 


CREŞTEREA NUMĂRULUI DE ACCIDENTE DATORATE MEDICAMENTELOR 
Medicamentele antiinflamatorii nederivate din cortizon — aspirina, indometacin, diclofenac 
(voltaren), piroxicam (feldene), ketoprofen (profenid), ibuprofen (nurofen) etc. — pot toate să 


provoace sângerări ale tubului digestiv. Riscul sângerărilor creşte sub efectul alcoolului. 


4 ATENȚIE 

Un comprimat de aspirină, luat cu un grog fierbinte, constituie un procedeu care poate să 
facă stomacul să sângereze. La fel, nu trebuie în nici un caz să luaţi, pentru prevenirea mahmurelii, 
medicamente pe bază de aspirină. Medicamentele care conţin paracetamol nu trebuie să fie luate cu 
băuturi alcoolizate. Ele pot să provoace o maladie a ficatului. 

De asemenea trebuie multă prudenţă cu persoanele care sunt băutori cronici, căci alcoolul 
creşte activitatea unor enzime ale ficatului, care transformă atunci medicamentul în derivate foarte 
periculoase pentru ficat. 

O afectare a ficatului este semnalată şi dacă alcoolul este asociat cu unele medicamente 


împotriva tuberculozei: izoniazida. 


MODIFICAREA DEGRADĂRII ALCOOLULUI CARE PROVOACĂ MANIFESTĂRI 
NEPLĂCUTE 

Unele medicamente pot să oprească transformarea completă a alcoolului în organism şi deci 
să crească apariţia unui produs toxic, acetaldehida, care provoacă senzaţie de rău cu înroşirea feţei, 
transpiraţii, dureri de cap, greață, chiar vomitat, palipitaţii, vedere dublă, confuzie şi scăderea 
tensiunii arteriale. 

Administrarea medicamentelor enumerate mai jos pot să provoace un astfel de efect: 

* Disulfiram: ANTALCOL, folosit în tratamentul dezintoxicării alcoolice. 


* Anumite antibiotice: 


— cloramfenicolul: CLORAMFENICOL; 

— cefamandol: CEFAMANDOL; 

— cefoperazon: CEFOID. 

* Anumite medicamente contra diabetului: 

— glibenclamid: GILEMAL, GLIBENCLAMID, MANINIL, MANIROM; 
— glipizid: GLUCOTROL, MINIDIAB; 

— tulbutamida: TOLBUTAMID. 

* Medicamente antimicotice: 

— griseofulvina: GRISEOFULVINA. 

* Anumite antiparazitare: 

— metronidazol: METRONIDAZOL, FLAGYL; 
— ornidazol: TIBERAL; 

— ketoconazol: NIZORAL, KETOCONAZOL. 
* Medicamente anticanceroase: 


— procarbazină: NATULAL. 


# ATENŢIE 
Câteva sute de medicamente conţin doze mai mult sau mai puţin importante de alcool, 


îndeosebi numeroase siropuri. 


INTERACȚIUNI LEGATE DE SUBSTANȚELE DIN ALCOOL 

Printre cei două sute cincizeci de constituienţi decelaţi în băuturile alcoolice se află 
substanţe care ar putea să explice câteva tulburări resimiţite după consumul său. În plus, unele 
dintre ele pot să provoace o creştere bruscă a tensiunii atunci când sunteţi tratat cu medicamente 


împotriva depresiei. Aceste substanţe sunt prezente în unele vinuri şi în bere. 


POT SĂ FIE DIMINUATE EFECTELE ALCOOLULUI PRIN UNELE PRODUSE SAU 
PRINTR-UN MEDICAMENT? 
Răspunsul este nu. Cafeaua nu poate să combată efectele alcoolului. Numai fructoza în 


foarte mare cantitate, luată în acelaşi timp cu alcoolul, pare să-i diminueze efectele. 


MEDICAMENTELE ŞI ALIMENTAŢIA 


UNELE MEDICAMENTE TREBUIE SĂ FIE LUATE PE STOMACUL GOL. DE CE? 


Pentru că trecerea lor în sânge ar putea să fie încetinită sau diminuată de prezenţa unor 

alimente. Este cazul unor antibiotice (tetracicline) care nu trebuie să fie luate în acelaşi tip cu 
produsele lactate (lapte, iaurt, brânză), precum şi medicamente împotriva tubereculozei, precum 
rifampicina, sinerdolul. 

N.B.: "Pe stomacul gol" înseamnă cu o oră şi jumătate sau două înaintea ingerării oricărui 


aliment. 


UNELE MEDICAMENTE TREBUIE SĂ FIE LUATE ÎN CURSUL MESELOR. DE CE? 

* Unele produse trec într-o cantitate mai mare în sânge în cursul digestiei. Este cazul unor 
medicamente împotriva ciupercilor pielii (griseofulvin). 

* Unele incidente datorate medicamentelor pot să fie evitate când acest medicament este luat 
în cursul mesei. Este cazul unor greţuri provocate de pilulă sau de leziuni ale stomacului, legate de 
unele medicamente împotriva durerii, precum aspirina şi celelalte medicamente antiinflamatorii. 

* Unele medicamente au rolul de a acționa chiar asupra alimentelor consumate, cum este 


cazul enzimelor digestive. 


COMPRIMATELE, GELULELE, CAŞETELE, CAPSULELE, GRANULELE, PILULELE 
TREBUIE SĂ FIE TOTDEAUNA LUATE CU UN PAHAR MARE CU APĂ. DE CE? 

Pentru că medicamentele pot să se lipească pe esofag şi să provoace o iritare ce poate să 
ducă la un ulcer. În plus, va avea nevoie de mai mult timp ca să ajungă în stomac unde se va dizolva 
mai lent şi va fi atunci resorbit cu întârziere de intestin. Evitaţi alte băuturi decât apa (lapte, suc de 
fructe, Coca); ele pot să modifice acţiunea şi toleranța medicamentelor. În general, gelulele nu 


trebuie deschise căci, deseori, conţinutul nu trebuie să se dizolve decât după ce ajunge în stomac. 


# ATENŢIE 
Pansamentele digestive trebuie să fie luate după mese (cel mai bine după o oră) şi nu înainte 


sau în momentul meselor, care servesc ele însele dre ansament'. 
tul l l le drept " t" 


MEDICAMENTELE ŞI ALĂPTATUL 
Actualmente, alăptatul matern suscită o revenire a interesului cât se poate de justificată. 


Intenţia noastră este să le ajutăm pe cele care au decis să-şi hrănească copilul la sân. 


LAPTELE 
Laptele matern conţine elementele nutritive necesare copilului sub o formă uşor asimilabilă, 
precum şi vitamine, săruri minerale şi substanţe protectoare față de infecţii, care permit sugarului să 


reziste la unele maladii precum rujeola, oreionul, rinita. 

Totuşi, trebuie să fiţi conştientă că unele substanţe pe care ajungeţi să le ingeraţi pot să 
treacă în lapte şi să fie nefaste copilului. Este vorba în mod special de medicamente. Dorim să vă 
atragem atenţia asupra anumitor puncte, pentru ca acest act de dragoste care este alăptatul să rămân 
un act de dragoste şi să nu devină sursă de anxietate pentru mamă şi de pericol pentru copil. 

Alăptatul prelungeşte contactul fizic cu mama, contact plăcut, plin de căldură, de neînlocuit. 


Alăptatul este sursa dezvoltării armonioase a copilului. 


TOTUŞI, DIN CAUZA ACESTEI LEGĂTURI INTIME, TREBUIE SĂ FIŢI ATENTE LA 
URMĂTOARELE NOȚIUNI 

Un mare număr de medicamente luate de mamă trec în lapte: cantităţile regăsite în lapte sunt 
proporționale cu cantităţile de medicamente luate de mamă. 

Efectele observate la copil vor depinde: 

— de cantitatea totală de lapte ingurgitat cu ocazia suptului; 

— de vârsta sugarului. 

Nou-născutul este mult mai sensibil la medicamente decât sugarul mai mare. Căci în primele 
săptămâni de viaţă, tubul digestiv lasă să treacă în sânge cantităţi mai mari de medicamente, ficatul 
nu poate să le metabolizeze în mod eficient şi, în sfârşit, rinichii le elimină mai lent (vezi 
Medicament: evoluţia lui în organism). 

Toate acestea concură la creşterea în corpul nou-născutului sau a sugarului a cantităţii de 
medicamente sub formă activă, ceea ce poate să ducă la concentraţii sanguine periculoase. 

Numai medicamentele care nu sunt distruse în tubul digestiv al nou-născutului sau al 
sugarului şi care sunt resorbite de mucoasele digestive pot să ducă la efecte generale în cursul 


alăptatului. 


CE TREBUIE FĂCUT 

* Să nu vă trataţi singură, dacă vă alăptaţi copilul. 

* În caz de consult medical, nu uitaţi să menţionaţi medicului că vă alăptaţi copilul. 

* Evitaţi să fiți în contact sau să respiraţi: 

— poluanţi (hexaclorobenzen); 

— insecticide; 

— substanţe de curăţat petele (tertracloroetilenă etc.). 

Vaporii acestor produse sunt toxici şi pot ajunge în sângele vostru, ca apoi să treacă în lapte. 

* Evitaţi să consumaţi excitante precum cafeaua, alcoolul, tutunul care trec în cantitate mare 
în lapte şi pot să provoace stări de agitaţie la copil. 


* Evitaţi aplicarea unor produse de uz extern şi local pe sân, în special pe fisuri ale 

mameloanelor (pomezi conţinând vitamina A sau bismut). Căci aceste numeroase preparate pentru 
aplicare locală (loţiune, pastă, cremă) nu pătrund niciodată în totalitate în piele. Pot să fie înghiţite 
de sugar prin actul suptului, întrucât pe sân rămân urme ale acestor produse. 

* Dacă medicul vă prescrie un medicament, luaţi-l după ce copilul a supt. Asta îl va feri pe 
copil să ingereze cu laptele acest medicament în momentul în care este în cantitate mare în sângele 
dumneavoastră. 

Dacă un tratament de scurtă durată este necesar şi poate să prezinte riscuri pentru sugar, 
este posibil să se oprească temporar alăptatul. Imediat ce tratamentul s-a încheiat, reluaţi alăptatul 
după 24 sau 48 de ore de la oprirea definitivă a tratamentului, timpul necesar eliminării complete a 
medicamentului. 

Dacă tratamentul trebuie să fie de lungă durată (şi medicamentul trece în lapte), e preferabil 


să nu mai alăptaţi copilul. 


MEDICAMENTE VÂNDUTE FĂRĂ REȚETĂ, INTERZISE ÎN CAZ DE ALĂPTAT 

Medicamentele următoare trebuie evitate în caz de alăptat, deoarece trec în mod sistematic 
în lapte în cantitate mare: 

— unele tranchilizante (barbiturice, bromuri); 

— medicamentele pe bază de iod; 

— unele siropuri împotriva tusei care conţin codeină; 

— laxative iritante; 

— medicamente împotriva durerii (aspirină, paracetamol), numai în doză mare; 

— vitamina D în doză mare; 

— medicamente împotriva astmului pe bază de teofilină sau derivatele sale; 

— medicamente antialergice; 

— medicamente antitiroidiene; 


— unele vaccinuri. 


MEDICAMENTE ELIBERATE PE BAZĂ DE REȚETĂ, INTERZISE ÎN CAZ DE 
ALĂPTAT 

* Un mare număr de antibiotice dintre care unele peniciline, tereracicline, sulfamidele, 
antisepticele urinare. 

* Hipnoticele, tranchilizantele, morfina şi derivatele sale, medicamente împotriva depresiei, 
neurolopticele, antiepilepticele. 

* Unele medicamente împotriva migrenei (ergoceps, redergin). 


* Unele medicamente pentru inimă (betablocantele, amiodarona etc.). 

* Unele medicamente împotriva hipertensiunii. 

* Medicamentele anticoagulante luate pe cale bucală. 
* Diureticele, hipoglicemiantele luate pe cale bucală. 
* Majoritatea tratamentelor hormonale. 


* Elementele radioactive. 


MEDICAMENTELE ȘI CONDUCĂTORUL AUTO 

A conduce bine, înseamnă mai întâi de toate să ai reflexe bune şi să fii pe deplin vigilent. 

În afară de alcool, căruia îi cunoaştem efectele dramatice asupra numărului de accidente 
auto, un mare număr de medicamente este susceptibil să influenţeze în mod defavorabil conducerea 
automobilului, provocând scăderea vigilenţei şi a reflexelor, somnolenţă, ameţeală. 

A. Principalele clase de medicamente vândute fără reţetă care prezintă un risc pentru 


conducere (e vorba de cele mai multe ori de scăderea vigilenţei şi a reflexelor): 


1. Tranchilizantele 
Mai ales cele care conţin fenobarbital. Bromurile sub numeroase forme, uneori chiar 


prezente în preparate de fitoterapie pe bază de plante. 


2. Medicamente împotriva durerii 


Mai ales cele care conţin codeină în afară de aspirină sau paracetamol. 


3. Antialergice (anihistaminice) 
Toate antialergicele vândute fără reţetă pot să ducă la scăderea vigilenţei, ba chiar şi la 


somnolenţă. 


4. Medicamentele împotriva răului de maşină sau a greţei 


Au aceleaşi inconveniente ca şi antialergicele. 


5. Medicamentele împotriva tusei 
Toate cele care conţin codeină, dextrometorfan, prometazin, alimemazina, bromură. Plus 


siropurile conţin frecvent alcool, evident interzise când conduceţi maşina. 


6. Medicamentele împotriva ameţelii şi răului de maşină 


Meclozin (emetostop). 


B. Principalele clase de medicamente eliberate pe reţetă care prezintă un risc pentru 
conducere. 

Poate să fie vorba de amețeli, de tulburări vizuale (vedere neclară) sau auditive (huruituri, 
scăderea acuităţii auditive), scăderea vigilenţei, modificări de comportament, pierderea cunoștinței. 
Aceste diferite manifestări pot să se întâlnească la administrarea următoarelor clase terapeutice: 

— tranchilizante; 

— neuroleptice; 

— antiinflamatorii; 

— medicamente morfinice împotriva durerii; 

— antidepresive; 

— antiepileptice; 

— antihipertensive; 

— antidiabetice; 

— medicamente împotriva tulburărilor ritmului cardiac; 

— medicamente împotriva ameţelilor. 

De fapt, aceste probleme survin în principal la începutul tratamentului, ca în general să se 


atenueze sau să dispară mai târziu. 


C. Substanțe ilicite, droguri. 
Opiul, canabisul, cocaina, amfetaminele, LSD-ul etc., luate izolat sau în asociere, constituie 


cauza a foarte multe accidente. 


# ATENȚIE 

* Nu opriţi brusc un tratament în curs. 

* Tratamentele lungi, precum cele împotriva hipertensiunii, a tulburărilor de ritm, a 
diabetului sau epilepsiei, de exemplu, NU TREBUIE să fie întrerupte. 

* La cea mai mică îndoială, cereţi sfatul medicului, căci inconvenientele acestor 
medicamente nu sunt todeauna specificate în prospect. 

* Pentru toate incidentele menţionate mai sus, severitatea şi riscul apariţiei cresc în cazul 
consumului de alcool. 

* Evitaţi fumatul, nu faceţi căldură prea mare şi ventilați frecvent habitaculul vehiculului. 

* Opriţi-vă la fiecare două ore, mai ales în caz de oboseală. 

* Dacă purtaţi lentile de cotact, nu uitaţi să aveţi şi ochelarii, pentru cazul în care ar părea o 
problemă cu lentilele. 


* Atenţie la condusul pe timp de noapte, pe timp de ploaie sau ceaţă. 


168 


MEDICAMENTELE ŞI DOPAJUL 


Vezi Medicamentele şi sportul. 
MEDICAMENTELE ȘI COPIII 


CÂTEVA DEFINIŢII 

* Un copil se numeşte nou-născut în prima sa lună de viaţă. 

* Între o lună şi un an, este numit sugar. 

* Înainte de treizeci de luni: tubul digestiv, pielea, ficatul, rinichii, toate organele unde un 
medicament poate să fie distrus şi eliminat (vezi Medicament: evoluția sa în corp), nu au aceaşi 
capacitate ca la adult. 

* După treizeci de luni este copil. 

* După cincisprezece ani, el este din punct de vedere medical considerat adult în ceea ce 
priveşte posologia medicamentelor 

Unele medicamente sunt interzise la copil. Altele trebuie să fie date doar după ce s-a calculat 
doza adecvată fiecărui copil, în funcţie de vârstă sau de greutate sau de suprafaţa corporală, ca să se 
evite numeroase incidente şi chiar accidente grave (1 g de aspirină poate să omoare un sugar de 4 


kg). 


DE CE TREBUIE SĂ FIM PRUDENŢI 

* La copil, absorbţia şi trecerea în sânge a unui medicament sunt în general mai importante 
decât la adult, mai ales dacă produsul este aplicat pe piele, de exemplu sub formă de pomadă. 

* Ficatul nou-născutului nu este încă pe deplin eficient în a distruge, în mod progresiv, 
medicamentul care circulă în sânge. Rinichiul lui nu elimină la fel de eficace medicamentele ca un 
rinichi adult. 

* Diferitele organe sunt mai sensibile la acţiunea medicamentului, care poate să devină 


excesivă şi să depăşească efectul dorit. 


CE TREBUIE FĂCUT 

Toate motivele amintite mai sus justifică cea mai mare prudenţă la administrarea unui 
medicament la copil. Automedicaţia trebuie să fie dor excepţională, numai în situaţii în care 
aşteptarea medicului poate să fie lungă şi, în orice caz, ea este interzisă la nou-născut şi folosită cu 
totul excepțională la sugar. 


Principalele puncte ce trebuie respectate sunt următoarele: 

* Analizaţi bine simptomele prezentate în acest ghid, ca să vedeţi dacă este indispensabilă 
administrarea unui medicament. 

* Nu folosiţi decât formele pentru sugari sau copii ale medicamentelor, când acestea există. 
Dacă nu, verificaţi dacă folosirea la copii este permisă, şi dacă da, în ce doze. 

* Citiţi bine în prospect doza exactă ce trebuie administrată în funcție de vârstă şi de 
greutate. Calculaţi mai bine de trei ori decât o dată. Respectaţi intervalul de timp indicat între doze. 

* Orice simptom nou trebuie să ducă la reconsiderarea utilității tratamentului. 

* Nu prezentaţi niciodată unui copil medicamentele ca pe nişte dulciuri cu gust plăcut. 
Medicamentul trebuie să rămână medicament, pe care îl ia pentru că este bolnav. Cu atât mai mult 
cu cât unele mici probleme pot să fie tratate fără medicamente (vezi Febra la copil sau Constipaţia 
la copil sau Diareea la sugar şi la copil). 

* Nu prelungiţi niciodată automedicaţia dacă o ameliorare nu survine după cel mult trei zile. 


* La ce mai mică îndoială, cereți sfatul medicului. 


MEDICAMENTELE ŞI SARCINA 

Femeia care aşteaptă un copil nu trebuie să ia medicamente decât dacă asta este cu adevărat 
indispensabil. Marea majoritate a medicamentelor luate de mamă ajunge şi la fetus şi poate să fie 
periculoasă pentru el. Să cităm de exemplu talidomida, medicament care a servit la combaterea 
anxietăţii, care, prescris la numeroase femei gravide, a provocat malformații importante copiilor. 
Vom avea deci totdeauna prezent în minte faptul că un medicament care nu provoacă nici o 
tulburare la femeia gravidă poate să provoace la făt. 

Deci, în timpul sarcinii, administrarea oricăror medicamente fără avizul medicului este 


categoric nerecomandată. 


CE TREBUIE FĂCUT 

Aproape toate medicamentele luate de mamă sunt transmise embrionului şi fetusului prin 
intermediul schimburilor sanguine care au loc la nivelul placentei şi care permit embrionului apoi 
fetusului să se hrănească. 

Numai medicamentele care nu trec prin placentă nu vor ajunge la copil: este, de exemplu, 
cazul insulinei şi heparinei. 

Saracina se împarte în trei perioade: (embrionară, fetală, perinatală), în timpul cărora 
efectele nocive ale medicamentelor asupra viitorului, bebeluşul se manifestă în mod diferit. 

1. În timpul perioadei embrionare, care se întinde de la concepere şi până la săptămâna a 
patra, administrare unor medicamente poate să ducă la moartea oului sau a embrionului, la 


malformații grave, tulburări ale unora dintre organe. 


170 


2. În timpul perioadei fetale, care începe cu săptămâna a noua şi ţine până la o lună înainte 
de naştere, unele organe ale fetusului nu au atins încă starea de maturitate maximă şi deci nu-şi 
poate îndeplini perfect funcţiile. Astfel, ficatul nu poate să transforme şi să facă inactive 
medicamentele. Rinichiul, care serveşte la eliminarea lor, nu-ţi poate îndeplini pe deplin acest rol. 
Asta explică faptul că medicamentele absorbite de mamă, şi care trec prin placentă, nu vor putea să 
fie distruse şi eliminate decât foarte lent de către fetus. Ele se vor acumula deci sub formula activă 
în corpul său şi vor ajunge rapid la concentraţii toxice (vezi Medicament: evoluția sa în corpul 
nostru). 

3. În timpul perioadei perinatale. Administrarea de medicamente în timpul ultimelor 
săptămâni de sarcină poate să ducă la diferite tipuri de tulburări la bebeluş. Este în special cazul 
medicamentelor împotriva anxietății, insomniei, împotriva durerii (derivate ale morfinei), a unui 
mare număr de siropuri împotriva tusei, a unor medicamente antiinflamatorii din familia aspirinei. 

În plus, administrarea prelungită sau a unor cantități prea mari de aspirină poate să provoace 


la mamă o prelungire a sarcinii, contracții anormale, făcând naşterea dificilă. 


# ATENȚIE 

* Statisticile arată că femeile gravide iau, în medie, până la 12 medicamente în timpul celor 
nouă luni de sarcină, dintre care 10 sunt luate fără avizul medicului. 

* 3% din malformaţiile nou-născutului sunt atribuite administrării unor medicamente în 
timpul sarcinii. 

Este deci indispensabil să se evite, în măsura posibilului, administrarea de medicamente, 


mai ales în primele trei luni de sarcină. 


CE TREBUIE FĂCUT 

Preferați măsurile igienice administrării unor medicamente, ca să facă să dispară unele 
tulburări minore de sănătate. În cazul unei tulburări de somn, suprimaţi cafeina conținută în ceai, 
cafea, ciocolată, Coca-Cola, Pepsi-Cola etc. În ceea ce priveşte constipaţia (vezi acest termen), nu 
folosiţi în nici un caz laxative iritante. Pentru greață şi vomă, numai medicul va putea să vă prescrie 
un medicament care nu prezintă inconveniente. 

Unele tulburări vor putea însă să fie tratate cu medicamentele eliberate fără reţetă, 
respectându-se cu scrupulozitate dozele indicate şi folosindu-le doar pe perioade foarte scurte. 
Astfel, paracetamolul va putea să fie folosit pentru durerile de cap sau alt tip de dureri. Viitoarea 
mamă trebuie să fie conştientă că orice substanţă nocivă riscă să fie şi mai nocivă pentru copil. 
Cităm doar trei exemple deosebit de importante: 


1. Alcoolul. Poate să provoace la viitorul copil întârziere mintală şi de creştere, malformația 

unor organe. 
2. Tutunul. Poate să provoace întârzierea creşterii. 
3. Vaporii toxici. Se recomandă evitarea utilizării în mod deosebit a produsele de ştergere a 


petelor şi a detergenţilor menajeri. 


MEDICAMENTELE ŞI LENTILELE DE CONTACT 

Actualmente există două mari tipuri de lentile. Lentilele suple hidrofile şi lentilele rigide 
permeabile la oxigen. 

* Lentilele suple hidrofile au un diametru mai mare decât cel ai irisului (12,5 până la 15 
mm). Ele sunt: 

— lentile suple hidrofile de purtat zilnic: lentilele clasice care se pun dimineaţa şi se scot 
seara. Durata lor de viaţă este de 12-18 luni; 

— lentilele suple hidrofile care se schimbă frecvent şi a căror durată de viaţă este de o lună; 

— lentilele care se schimbă zilnic sau săptămânal. Aceste lentile au o adaptare simplă şi 
rapidă, bine tolerată şi oferă o vedere periferică bună. 

* Lenulele rigide permeabile la oxigen: diametrul lor este mai mic decât acel al irisului (9,5- 
10 mm). Ele au avantajul de a putea fi folosite în cazul unei secreții lacrimale diminuate şi riscul 


septic pe care îl prezintă este mai mic. 


Nota bene: uneori este indispensabilă scoaterea lentilelor în timpul oricărui tratament 
oftalmologic, cu excepţia cazului în care este vorba de lentile pansament sau terapeutice, ca şi 
cu ocazia administrării pe cale generală a unor medicamente care ar duce la o diminuare a 


secreției lacrimale. 


A — Numeroase substanţe folosite local pot să altereze lentilele suple sau pot să jeneze 
purtatul lentilelor. 

Este vorba în acest caz: 

— de substaţe colorante (albastru de metil, vitamina B12, hidroxichinoleină, rifampicină), 
diferite derivate ale argintului (proteinat şi vitelinat de argint); 

— substanţe incolore care provoacă o colorare a lentilelor suple: antiinflamatoare derivate ale 
cortizonului (hidrocortizon, dexametasonă), adrenalină; 

— substanţe putând să modifice biomaterialele lentilelor: unele antiseptice, clorură de 


benzalkonium, antivirale (aciclovir, idoxuridină), pilocarpină. 


B — Medicamente administrate pe cale generală 

Unele medicamente ale căror metaboliți pot să fie secretaţi de glandele lacrimale, pot astfel 
să coloreze lentilele suple: amiodarona, derivate ale carotenului, clorpromazină, clorochină, fierul, 
tetraciclinele. 

Alte medicamente pot să provoace o diminuare a secţiei lacrimilor: unele antihistaminice şi 
toate medicamentele care au proprietăţi atropinice. 

În sfârşit, unele medicamente pot să modifice calitatea filmului lacrimal: anxiolitice, 


estrogeni conţinuţi în pilulele contraceptive. 


MEDICAMENTELE ŞI EXCIPIENŢII LOR 

Toate medicamentele sunt formate din două părți, molecula sau moleculele active (se 
vorbeşte atunci de principiu activ) şi alte substanțe fără proprietăţi terapeutice care intră în 
compoziţia medicamentului şi: 

— care permit obținerea unei forme farmaceutice definitive (praf, comprimat, gelulă, 
supozitor, lichide etc.); 

— care ameliorează aspectul şi gustul medicamentului (colorant, edulcorant) sau conservarea 
lui (antiseptice, conservanţi); 

— care facilitează sau întârzie absorbirea medicamentului. 

Totuşi, trebuie să se ştie că 34 dintre aceste substanţe pot să necesite precauţii de folosire 
pentru unele categorii deosebite de pacienţi. Atunci vorbim de excipiente cu efect notoriu. lată lista 


lor: 


„ Acid benzoic şi benzoat 
. Acid benzilic 

. Alcool boricat şi săruri 

„ Acid ascorbic şi săruri 

. Amidon de grâu 

. Aspartam 

. Bronopol 


. Butilhidroxianisol 

. Butilhidroxitoluen 

10. Clorură de benzalkonium 
11. Compuse organomercuriale 
12. Etanol (Alcool etilic) 

13. Formaldehidă (Formol) 


14. Fructoză 

15. Galactoză 

16. Glucoză 

17. Glicerol 

18. Ulei de soia şi derivatele sale 
19. Ulei de susan 

20. Lactoză 

21. Lanolină 

22. Maltitol 

23. Manitol 

24. Paraformaldehidă 

25. Parahidroxibenzoaţi şi sărurile lor 
26. Polieuilenglocol 

27. Fenilalanina 

28. Potasiu 

29. Propilenglicol, săruri şi esteri 
30. Zaharoză 

31. Sodiu 

32. Sorbitol 

33. Zahăr invertit 

34. Sulfiți (metabisulfiţi) 


Exemple: 

— zaharoza (zahăr) pentru diabetici; 

— alcool etilic: cu ocazia administrării asociate unor medicamente care provoacă efecte 
neplăcute (vezi Medicamentele şi alcoolul); 

— sorbitol şi unele maladii ale tubului digestiv; 

— numeroase excipiente pot să fie puse în cauză la apariţia unor manifestări alergice (vezi 
Alergie): lanolină, formol, polietilenglicol, etc. 

Nota bene: Există mai mult de opt sute de medicamente care conţin doze mai mult sau mai 
puţin importante de alcool, care se prezintă sub diferite forme (tincturi, extracte, soluţii 
hidroalcolice, elixir). Ele sunt deseori importanate într-un mare număr de siropuri împotriva tusei şi 
fluidifiante bronşice şi numeroase soluţii buvabile folosite ca medicamente împotriva oboselii, 


tranchilizante, somnifere etc., chiar şi în câteva soluţii injectabile. 


MEDICAMENTELE ŞI MODIFICĂRILE EXAMENELOR DE LABORATOR 

Un număr mare de medicamente poate să modifice analizele de sânge şi de urină cerute de 
medic. 

Este deci necesar să informaţi medicul despre medicamentele pe care le luaţi, ca să se evite 
o eroare de diagnostic şi, în plus, cheltuieli inutile. 

Ca exemplu, indicăm unele medicamente care se vând fără reţetă, de cele mai multe 
responsabile de aceste modificări: 

* Vitamina C poate să modifice: determinarea glucozei în urină, nivelul sanguin al 
colesterolului, creatininei, acidului uric etc. 

* Aspirina poate să modifice nivelul acidului uric în sânge sau urină şi timpul de sângerare. 

* Vitamina B2, albastrul de metil, unele laxative iritante pot să altereze unele analize ale 
urinii, în special determinarea glucozei. 

* Un mare număr de medicamente eliberate pe reţetă, pe care nu le putem enumera aici, pot 
şi ele să provoace modificări ale analizelor de laborator. Este deci important să semnalăm, la 


consultaţie, medicamentele pe care le luăm, fie că sunt sau nu prescrise de un medic. 


MEDICAMENTELE ŞI PERSOANELE ÎN VÂRSTĂ 


PROBLEMELE 

Persoanele în vârstă sunt mari consumatoare de medicamente. Totuşi, riscurile de accident 
din cauza medicamentelor sunt de trei ori mai mari la omul de şaptezeci şi cinci de ani decât la 
omul de cinzeci de ani, şi asta din mai multe motive: 

* 20% din spitalizările subiecților în vârstă se datorează unui accidente medicamentoase. 

* Durata de viaţă a medicamentelor este mai mare, în special datorită unui ficat care nu mai 
este la fel de eficace în distrugerea medicamentelor şi unor rinichi care le elimină mai lent. Aşa se 
explică faptul că posologia poate să fie inferioară celor precizate la adultul tânăr. Posologiile 
prescrise scad în funcţie de creşterea vârstei. 

* Persoanele în vârstă suferă în general de numeroase tulburări. Asta provoacă o creştere a 
numărului de medicamente absorbite, şi astfel creşte riscul de accidente datorate unor 
contraindicaţii medicamentoase. 

* Unele maladii, mai frecvente la subiectul în vârstă, precum un anumit tip de glaucom 
(glaucom în unghi îngust) sau probleme de prostată, prezintă deseori contraindicaţii la folosirea 
simultană a altor medicamente, inclusiv din cele care se vând fără reţetă. 

* Subiecţii în vârstă, trataţi frecvent pentru artroză cu medicamente antiinflamatoare, trebuie 
să evite aspirina, din cauza riscului sporit de sângerare digestivă. 


* Persoanele în vârstă nu reuşesc totdeauna să citească corect notițele sau să înţelegă modul 

de administrare a medicamentului, prescris sau nu de medic. 


CE TREBUIE FĂCUT 

* În caz de medicamente prescrise de medic, să se respecte bine doza, să nu fie mărită, să nu 
fie scăzută. Să nu se mărească durata tratamentului indicat de medic. În schimb, dacă e vorba de un 
medicament prescris pe viaţă (pentru tensiunea arterială sau pentru inimă), oprirea tratamentului, 
chiar şi momentan, în urma unei hotărâri proprii, expune la riscul agravării maladiei respective. 

* Nu luaţi un medicament fără reţetă decât atunci când este cu adevărat indispensabil şi 
totdeauna pe o perioadă foarte scurtă de timp, respectând toate indicaţiile conţinute în notiță. 

* Nu cereți mai multe medicamente medicului, dacă acesta nu consideră că sunt utile. Nu 
uitaţi să-i aduceţi la cunoştinţă ce medicamente luaţi singuri sau prescrise de alți medici. 

* Informaţi-vă medicul chiar şi de incidentele minore survenite cu un medicament. 

* Dacă vă este greu să numărați picăturile, să spargeţi o fiolă, să împărţiţi un comprimat în 
două sau să puneţi supozitoarele, medicul vă poate prescrie adesea aceleaşi medicamente sub altă 
formă terapeutică. 

* Dacă nu înţelegeţi bine reţeta, nu ezitaţi să cereţi explicaţii medicului sau farmacistului. 

* Nu uitaţi că unele ceaiuri, în special laxative, şi unele uleiuri pot să provoace incidente, ba 
chiar accidente. 

* În sfârşit, unele vaccinuri nu trebuie să fie neglijate, în special vaccinările antitetanice şi 


antigripale (vezi Vaccinuri). 


MEDICAMENTELE ŞI CREŞTEREA ÎN GREUTATE 

Unele medicamente, când sunt luate timp îndelungat sau în mod nepotrivit, pot să fie 
răspunzătoare de o creştere în greutate uneori considerabilă. 

Medicamentele antiinflamatoare derivate ale cortizonului. Riscul nu există decât în urma 
unei administrări prelungite, prin intermediul a două mecanisme: 

— o creştere a apetitului care poate să fie compensată de măsuri dietetice (diminuarea 
aportului de grăsimi şi de zaharuri rapide; vezi Obezitate); 

— o retenţie a apei şi a sării care trebuie să fie combătută printr-un regim fără sare. 

Administrarea unor doze mari pe o perioadă scurtă de timp (o săptămână), nu expune la 
acest risc. 

Pilula contraceptivă. Cântăritul regulat face parte din grija pe care trebuie să o aibă femeile 
care iau pilula. 

Unii derivați ai progesteronului. Antihormoni masculini, folosiţi împotriva excesului de 


pilozitate la femeie. 

Tratamentul hormonal substitutiv al menopauzei. Când dozele de estrogen şi de 
progesteron nu sunt perfect echilibrate. Un tratament "pe măsură" va împiedica luarea în greutate. 

Medicamentele antidepresive. Cel puţin unele dintre ele, mai ales cele numite 
imipraminice sau triciclice. De ştiut că unele antidepresive, precum prozacul, pot să aibă un efect 
invers, diminuând apetitul în primele zile de tratament. 

Litiul. Este un regulator al dispoziţiei, folosit în cazul maladiilor maniaco-depresive. 

Medicamentele neuroleptice, care sunt folosite în cazul psihozelor şi mai ales împotriva 
schizofreniei, care acţionează prin creşterea apetitului şi probabil de asemenea făcând să dispară 
agitația şi deci diminuând consumul caloric. Luarea în greutate poate să fie foarte importantă şi să 
ajungă la vreo zece kilograme, ba chiar mai mult. Schimbarea neurolepticului (există mai multe 
varietăţi) poate să fie benefică. 

Unele medicamente antialergice precum peritolul stimulează şi el apetitul. 

Unele medicamente antiinflamatoare nesteroidiene, precum fenilbutazona, poate să 
provoace o reţinere a apei şi a sării. 

Insulina şi sulfamidele antidiabetice, când sunt folosite în supradoză, adică atunci când 
provoacă hipoglicemii (acestea pot să fie mascate de o hiperglicemie compensatoare, care duce la 


creşterea dozelor de insulină) care obligă diabeticul să se supra-alimenteze. 


MEDICAMENTELE ŞI RITMURILE BIOLOGICE 


Vezi Ritmuri biologice şi cronoterapie. 


MEDICAMENTELE ŞI SOARELE 


MANIFESTĂRI 

Unele medicamente şi unele produse pot, cu ocazia unei expuneri la soare, să provoace 
reacții anormale ale pielii care sunt de două feluri: 

1. Fie (acesta fiind şi cazul cel mai frecvent) reacție excesivă a pielii la nivelul regiunii 
expuse. Este ceea ce se numeşte "fototoxicitate", care se poate manifesta printr-o banală insolaţie 
(chiar dacă expunerea a fost de scurtă durată), ba chiar ca o arsură de gradul 2, care se poate 
observa cu ocazia unei expuneri mai prelungite. 

2. Fie o reacţie alergică a pielii: eczeme mai mult sau mai puţin cu vezicule, sau erupție de 
tip prurigo (vezi Pielea la copil), putând să depăşească zonele expuse. Este ceea ce se numeşte 


otoalergie"”. Ea apare doar după a doua expunere la soare, la cinci-şase zile de la prima. 
"fotoal "E doar d d l l le de] 


PRODUSELE MEDICALE CAUZATOARE 

Produsul vinovat a putut să fie aplicat direct pe piele. Acestea sunt: 

* Produse cosmetice, parfumuri, produse de igienă: 

— loţiuni cu esenţă de bergamotă, lămâie sau lavandă (atenţie la parfumuri, ape de toaletă, 
deodorante, produse de bărbierit). Ele pot să fie vinovate de apariţia pe piele a unor pete maronii, 
mai mult sau mai puţin persistente; 

— coloranţi din rujul de buze sau din ojă; 

— cremele tip ecran-solar pot ele însele să se afle la originea unor fotoalergii. 

* Unele vegetale (ţelină, frunze uscate de morcov, pătrunjel, mărar, hazmaţuchii sălbatic, 
lămâie verde, smochine, anghinare, bergamotă) conţin şi substanţe care sensibilizează pielea la 
soare. Trebuie deci să ne spălăm mâinile după ce le-am atins. Aceeaşi problemă şi cu unele flori 
precum floarea-broştească, muşcata, rochiţa-rândunicii şi ciuboţica-cucului. Cele mai multe dintre 
aceste plante conţin psoralene, unele derivate ale lor fiind folosite în puvaterapie (vezi Pielea şi 


soarele). 


MEDICAMENTELE CAUZATOARE 


* Medicamente aplicate local 

— antisepticele colorate precum mercurocrom, eozina sau tratamente locale împotriva 
ciupercilor; 

— sulfamidele antibacteriene precum sulfacetamida; 

— cremele antialergice (antihistaminice precum prometazina) 

— unele medicamente împotriva acneei pe bază de derivate ale vitaminei A (tretinoină) sau 
peroxid de benzoil (akneroxid); 

— săpunuri pe bază de salicilanide halogene sau derivatele lor (hexaclorofen); 


— gudroanele uleiurilor folosite împotriva psoriazisului. 


* Medicamente orale 

— antibiotice precum sulfamidele (trimetroprim, bactrim) sau tetraciclinele (doxicilină 
vibramicină); 

— unele  antidiabetice  (glibenclamid,  tolbutamidă sau  diureticele  sulfamidate 
(hidroclorotiazid, moduretic, aldactazin, furosemid, lasix); 

— unele antialergice (prometazin); 

— unele medicamente antidepresive (precum amitriptilina, nortriptilina, imipramina 
antideprin); 


— unele neuroleptice (clorpromazin, clordelazin şi derivatele); 

— unele medicamente împotriva ciupercilor (griseofulvină); 

— unele antiseptice urinare (acid nalidixic); 

— unele medicamente pentru inimă (amiodaronă, chinidină); 

— unele anticoagulante (acenocumarol, sintrom, trombostop); 

— pilula contraceptivă poate să provoace o reacţie asemănătoare cu masca de sarcină. 

Înainte de a ne expune la soare, trebuie deci să ne asigurăm, în cazul unui tratament în curs, 
că acesta nu poate să provoace fotoalergie sau fototoxicitate. Înainte de a pleca în vacanţă, cereţi 


sfatul medicului. 


MEDICAMENTELE ȘI SPORTUL 


REPERCUSIUNEA SPORTULUI ASUPRA ACȚIUNII MEDICAMENTELOR 

Transpiraţia provocată de un exerciţiu fizic poate, dacă nu este compensată de un aport de 
apă abundent, să crească concentraţia de medicamente eventual absorbite de sportiv şi prin asta să le 
sporească efectele şi toxicitatea. 

Trebuie deci să avem grijă să bem destul de multă apă în timpul efortului, dar mai ales 


înainte, ca să prevenim o mică deshidratare. 


# ATENȚIE 

Un diabetic tratat cu unele medicamente antidiabetice orale (sulfamide, hipogliceminate) sau 
cu insulină riscă o hipoglicemie în cursul unui exercițiu sportiv, dacă nu creşte aportul de glucide 
(zaharuri mai ales lente) înainte de efort sau dacă nu îşi diminuează dozele obişnuite zilnice de 
medicamente cu avizul medicului. În timpul eforturilor, este pe de altă parte recomandat să ia 


zaharuri rapide (zahăr din comerţ, suc de fructe etc.). 


REPERCUSIUNEA MEDICAMENTELOR ASUPRA ACTIVITĂŢII SPORTIVE 

Unele medicamente numite dopante sunt interzise la competiţiile sportive. E vorba în 
principal de medicamente eliberate doar pe reţetă: 

— steroizi anabolizanţi folosiţi pentru creşterea masei musculare. În afara unei atrofieri 
testiculare la bărbat şi o masculinizare la femeie, ele pot să provoace şi tulburări cardiace şi cancer 
hepatic; 

— derivații cortizonului reduc oboseala şi durerea, dar favorizează infecțiile, diabetul, 


osteoporoza şi o insuficienţă a glandelor suprarenale; 

— diureticele reduc momentan greutatea, dar pot provoaca tulburări de ritm, ba chiar şi stop 
cardiac; 

— amfetaminele şi derivatele sporesc vigilenţa şi scad oboseala. Pot să provoace la oprirea 
lor tulburări grave ale ritmului cardiac şi stare depresivă; 

— betablocantele încetinesc ritmul cardiac, uneori cam prea mult! 

— probenecidul serveşte mai ales la camuflarea altor dopante la controlul antidoping; 

— simpatomimeticele betastimulante (ex.: salbutamol, fenoterol); 

— hormonii peptidici (ex.: hormonii de creştere, eritropoietina); 

— morfina şi derivatele sale. 

Unele substanţe dopante se mai găsesc şi într-un anumit număr de medicamente care se 
vând fără reţetă, mai ales în: 

— medicamente înpotriva oboselii (cafeină); 

— medicamente  vasoconstrictoare, împotriva guturaiului (efedrină, pseudoefedrină, 
fenilpropanolamină); 

— Medicamente împotriva tusei (codeină); 


— anestezice locale (lidocaină, procaină, tetracaină) 


MEDICAMENTELE ȘI URINA 
Unele medicamente pot să modifice culoarea urinii, fie pentru că o colorează direct, ceea ce 


nu trebuie să vă îngrijoreze, fie pentru că dezvăluie sau declanşează o maladie. 


SITUAŢII CARE IMPUN CONSULTARE MEDICULUI 

* Dacă e vorba de un icter cu urină de culoare închisă, maronie, poate să fie vorba de o 
distrugere a globulelor roşii (hemoliză). Asta poate să se vadă la unii subiecți predispuşi genetic 
(deficit de G6PD), în cazul tratamentelor împotriva paludismului, al unor medicamente împotriva 
durerii precum aspirina, unele antiseptice urinare sau antibiotice. 

Dar poate să fie vorba şi de un icter de o altă origine (vezi Icter). 

* Dacă urina este roşie, poate să fie vorba de o porfirie, maladie care este însoţită şi de 
dureri la stomac şi pe care o pot declanşa numeroase medicamente (barbiturice, tranchilizante, 


sulfamide, pilula contraceptivă etc.). 


CE NU TREBUIE SĂ VĂ ÎNGRIJOREZE 
* Urina albastră cu ocazia administrării albastrului de metil. 
* Urina maronie la administrarea unor laxative iritante care conţin siminichie, revent, unor 


medicamente antiparazitare (metronidazol, chinină), antiseptice urinare (nitrofurantoină), fier. 

* Urina verde în cazul unor medicamente antidepresive precum amitriptilina, sau a vitaminei 
B2. 

* Urina portocalie, roz sau roşie în cazul unor laxative iritante care conţin fenolftaleină sau 
unele medicamente împotriva tuberculozei (rifampicin,  sinerdol), unele medicamente 
antihipertensive (metiladopa, aldomet), unele medicamente anticoagulante orale (atenție, mai poate 
să fie vorba de sângerări în urma unei supradoze), a unor medicamente antiepileptice (fenitoină), a 
unor neuroleptice, antialergice etc. 

* Urina roşie la administrarea vermigalului contra oxiurilor. 


* Urina galben-portocalie când se ia furazolidon. 


MEDICAMENTE GENERICE 

Când un laborator descoperă o moleculă nouă, care va deveni mai târziu un medicament, 
scoate un brevet care împiedică orice alt laborator să comercializeze acest medicament timp de 
douăzeci şi şapte de ani (în Franţa). 

După trecerea acestei perioade de timp, orice alt laborator poate să ceară autorizația de a 
scoate pe piaţă această moleculă, sub o formă în general identică sau foarte apropiată de 
medicamentul de origine. Deoarece nu a suportat cheltuielile descoperirii şi a punerii la punct a 
medicamentului, acest laborator poate să îl vândă la un preţ mult mai mic faţă de preţul iniţial 
propus de laboratorul care a făcut descoperirea. 

Se spune despre un medicament că este genericul unui alt medicament, când aceste două 
medicamente sunt identice calitativ şi cantitativ, adică: acelaşi produs activ, în aceeaşi doză, sub 
aceeaşi prezentare şi studii dovedind că absorbţia digestivă este identică. 

Dacă regulile de fabricare sunt la fel de riguroase în fiecare dintre cele două laboratoare care 
îl comercializează, se poate spune că cele două medicamente sunt strict echivalente din punct de 


vedere al eficacităţii şi al toleranţei, dacă se exclude efectul numelui mărcii asupra psihicului. 


* Denumirea genericelor 

Genericul este în general desemnat prin denumirea comună internaţională (DCI) a 
moleculei, urmată de numele laboratorului, sau un nume fantezist (ales de laborator), urmat de 
sufixul Ge. 

De exemplu un antiinflamator nesteroidian: 

— DCI: diclofenac; 

— specialitatea de referință: VOLTAREN (scos pe piaţă în 1976); 

— generice: DICLOFENAC MERCK; DICLOFENAC RPG; VOLDAL Ge; XSENID 
Ge. 


181 


Această identificare obligatorie permite medicului, farmacistului şi pacientului să 


recunoască cu uşurinţă dacă este vorba de un medicament generic. 


MELATONINA ŞI DECALAJUL ORAR 

Melatonina este o substanţă fabricată de epifiză, o mică glandă situată în creier. Principala sa 
funcție ar fi să coordoneze ritmurile biologice ale organismului. Este vorba într-un fel de un dirijor 
care permite tuturor celulelor organismului să participe la simfonia vieţii. Fără de care toate aceste 
celule nu ar mai lucra sincronizat. 

Când călătorim după un decalaj orar, ritmul organismului este desincronizat, şi atunci 
suferim de oboseală, somnolenţă ziua şi insomnie noaptea. Acest decalaj orar depinde de numărul 
fuselor orare traversate. Zborurile spre vest sunt în general mai bine tolerate decât cele spre est. 

Melatonina are de mulți ani reputaţia că reduce efectele decalajului orar. Deşi este luată de 
milioane de persoane, cunoştinţele noastre despre această substanţă sunt încă foarte modeste, mai 
ales în ceea ce priveşte securitatea pricipiului activ şi cantitatea de produs vândut fără un adevărat 


control al fabricantului, cum e cazul tuturor medicamentelor. 


MENINGITĂ 


Vezi Rigiditatea cefei. 


MENOPAUZĂ 


MENIFESTĂRI ŞI CAUZE 

Vârsta menopauzei este cuprinsă între 47 şi 52 de ani. Menopauza este confirmată după un 
an de absenţă a menstruației. În timpul perioadei de "premenopauză”, menstruaţia devine 
neregulată. Ciclurile au o durată anormală, cu menstruaţii puţin sau foarte abundente. Pot să apară 
sângerări înainte de menstruaţie. Aceste tulburări sunt asociate cu alte mici dezechilibre: creştere în 
greutate, furnicături ale extremităților, dureri de cap, uneori bufeuri de căldură. 

Menopauza marchează o cotitură în viaţa genitală a femeii: pierderea funcţiei de reproducere 
şi modificarea secreţiilor hormonale. Există cazuri de menopauză zisă "precoce", înainte de 45 de 
ani, care necesită un examen ginecologic făcut de un specialist. 

Menopauza instalată poate să provoace unele tulburări: 

* Bufeuri de căldură. 30-40% dintre femei la menopauză nu au bufeuri de căldură. Este 
vorba de o senzaţie de căldură bruscă, care urcă de la nivelul trunchiului spre cap, asociată cu 
transpiraţii urmate de o senzaţie de frig, totul în mai puţin de trei minute. Alte manifestări pot să fie 


însoţite de unele semne: furnicături, anxietate, dureri de cap. 

* Atrofierea vulvei şi a vaginului, cu raporturi sexuale dureroase. 

* Diminuare volumului şi a tonusului sânilor. 

* Decalcifierea progresivă a oaselor. 

* Tulburări urinare. 

* Ateroscleroză şi maladii cardiovasculare. 

* Modificări ale pielii, care devine mai fină, mai puţin elastică, ridată. 

* În sfârşit, tulburări psihologice (anxietate, modificări de caracter, depresie). 

În toate cazurile, apariţia unor sângerări după menopauză este anormală şi necesită o 
consultare rapidă a ginecologului. 

Menopauza nu ne scuteşte de o supraveghere ginecologică anuală (frotiu, examene clinice). 


Tratamentul "premenopauzei" va compensa de cele mai multe ori deficitul hormonal. 


CE TREBUIE FĂCUT 

Când menopauza s-a instalat, sunt posible trei atitudini: 

1. Nici un tratament. 

2. Tratament substitutiv hormonal. El oferă avantajul: 

— de a face să dispară tulburările legate de lipsa de estrogen; 

— de a evita decalcifierea oaselor; 

— de a face să scadă frecvenţa maladiilor cardiovasculare. 

Acesta prezintă contraindicaţii categorice: antecedent personal de cancer la sân. În toate 
cazurile, estrogenul nu trebuie niciodată să fie luat fără aport concomitent de progestative. 

3. Tratarea menopauzei este treaba specialistului. Consultarea ginecologului va permite 
adaptarea tratamentului la tulburările resimţite, în funcţie de rezultatele examinării pacientei şi de 
antecedentele personale şi familiare. Supravegherea acestui tratament este indispensabilă. 


Nu există medicament eliberat fără reţetă care să fie eficace în această privinţă. 


MENSTRUAȚIE DUREROASĂ (Dismenoree) 

Menstruaţia care devine dureroasă, la puţin timp după pubertate, exprimă de cele mai multe 
ori apariţia primelor ovulaţii. Ea poate să fie tratată cu paracetamol, cu antispastice sau cu 
ibuprofen. Evitaţi aspirina care ar putea spori abundența sângerării. 

În caz de eşec al medicamentelor amintite mai sus, este de dorit consultarea medicului. 
Medicul va putea, eventual, dacă nu a descoperit o cauză deosebită, să vă prescrie medicamente 
antiinflamatoare sau pilula contraceptivă, a cărei acţiune asupra menstruației dureroase este 
remarcabilă. 


Dacă apare după câţiva ani, la o oarecare distanţă în timp de prima menstruaţie, ea poate să 

se datoreze unei maladii a aparatului genital şi necesită o consultaţie medicală rapidă. 


MICOZE CUTANATE 


MANIFESTĂRI ŞI CAUZE 

Pielea este desori infectată de ciuperci, mai ales la nivelul pliurilor (subsoară, regiunea 
inghinală, spaţiul dintre degete), din cauza căldurii, umidității şi frecărilor. 

Aspectul acestor afecţiuni este, într-un mare număr de cazuri, următorul: plăci roşii sau 
brune, acoperite din loc în loc de cruste sau de umflături minuscule, însoţite de o senzaţie de arsură 
sau de mâncărime. Între degetele de la picioare, pielea este moale, albicioasă, fisurată, supurează, 
acest aspect fiind denumit picior de atlet. Diagnosticul trebuie pus de medic, căci micozele pot să 


fie uşor confundate cu alte afecţiuni ale pielii precum psoriasis, eczemă etc. 


CE TREBUIE FĂCUT 

Dacă este vorba de o afecţiune între degetele piciorului, se face dimineaţa şi seara toaleta cu 
un săpun obişnuit. Se şterg cu grijă degetele cu un prosop şi se aplică, de două ori pe zi, o pomadă 
împotriva ciupercilor. 

Măsuri preventive: prevenirea micozelor piciorului poate să se facă: 

— printr-o toaletă regulată urmată de o ştergere corectă; 

— evitând purtarea unor pantofi prea strâmţi, încălțămintea cu talpă de crep sau cauciuc, care 
menţin piciorul într-o atmosferă umedă; 

— schimbând pantofii şi şosetele zilnic. Purtând de preferinţă şosete de bumbac şi pantofi 


aerisiţi, evitând şosetele din fibre sintetice. 


MEDICAMENTELE 

Un foarte mare număr de substanţe, folosite altădată, şi-au pierdut mult din interes din cauza 
apariţiei unor produse noi, mai puternice, mai puţin iritante şi mai puţin susceptibile să declaşeze 
alergii: este vorba de derivați imidazolaţi, al căror nume se termină în "azol" (miconazol, tinidazol, 
isiconazol, econazol). 


Ele sunt active împotriva majorităţii ciupercilor. 


MEDICAMENTE ÎMPOTRIVA MICOZELOR PIELII ŞI UNGHIILOR 


AMICEL cr., spumă 

BIAZOL cr. 

CLOTRIMAZOL cr., sol. (ANTIFUNGOL spray, CANESTEN cr., sol., pulb.) 
EXODERIL cr., col. 

KETOCONAZOL cp. (NIZORAL cp., cr., şampon) 

LAMISIL cp., cr. 

LOMEXIN cr. 

MEBACTER cr. (MICONAZOL cp.,cr., şampon) 

MICONAF cr. 

NISTATIN pulb. (STAMICIN dj. pulb.) 

PIMAFUCIN dj, cr. susp. 


MIGRENĂ 


MANIFESTĂRI 
Migrena se manifestă prin dureri de cap care apar în criză, unilateral (pe-o singură parte a 


capului) şi este ritmată de bătăile inimii (caracter pulsatil). 


* Este bine de ştiu că ea: 

— începe înainte de treizeci de ani, cu unele excepţii; 

— afectează mai ales femeile care au avut cazuri asemănătoare în familie; 

-partea afectată se poate schimba de la o criză la alta; 

— începe uneori cu tulburări vizuale de tip scânteieri; 

— are cauze declanşatoare cunoscute de bolnav precum excese alimentare, alcool, apariţia 
menstruației sau atunci când nu se mai ia pilula timp de o săptămână, şederea îndelungată în faţa 
televizorului, dormitul până dimineaţa târziu; 

— începe uneori dimineaţa la trezire şi se calmează la culcare; 

— este însoţită din când în când de tulburări digestive deseori numite popular "crize de ficat", 
manifestându-se prin vomitat, dureri la nivelul ficatului sau vezicii biliare (care nu au nici o 


implicare în afecțiune!), diaree. 


CE TREBUIE FĂCUT 
* Totdeauna consultați medicul dacă: 
— este vorba de primele crize (fără crize anterioare, fără diagnostic stabilit); 


— criza afectează doar o singură partea a capului, totdeauna aceeaşi. 

E posibil să nu fie vorba de migrenă. 

* Suprimarea factorilor declanşatori dacă există: excese alimentare, alcool etc. 

Încercaţi medicamente împotriva durerii precum paracetamolul sau aspirina (vezi Durere) 
dacă crizele sunt rare. Altfel, medicamente mai specifice, prescrise de medic, vor putea să prevină 


apariţia crizelor. Vezi şi Dureri de cap. 


MEDICAMENTELE ÎMPOTRIVA MIGRENEI 
Există tratamente pentru crize şi tratamente de fond (care vor încerca să împiedice apariția 


crizelor). 


* Tratamentele crizei 

1. Este vorba înainte de orice de medicamente împotriva durerii şi/sau antiinflamatoare: 

— paracetamolul care este doar un medicament împotriva durerii şi aspirina care, la o doză de 
peste 3 g/zi, are şi o activitate antiinflamatoare; aceste două produse sunt prezentate la capitolul 
Febră; 

— medicamente antiinflamatoare nesteroidiene; 

— din cauza frecvenţei greţurilor şi a vomitatului în timpul crizei, se poate asocia unul dintre 
medicamentele citate mai sus metoclopramida. 

2. Derivatele vasoconstrictoare ale cornului-de-secară: fie tartrat de ergotamină pe cale 
orală, fie ergoceps, secatoxină, dh-ergotoxin, cofedol. 

Aceste produse nu trebuie să fie asociate cu unele antibiotice (macrolide) şi sunt 
contraindicate în caz de maladii cardio-vasculare. 

3. 'Triptani (imigran, naramig). Acestea sunt rezervate adultului până la 65 de ani, fără 


maladii cardiovasculare. Nu trebuie să fie asociate cu derivații cornului-de-secară. 


În ce moment trebuie luate? Cât mai repede posibil la începutul crizei, cu excepția 


triptanilor, pentru care trebuie să se aştepte instalarea durerii. 


* Tratamentele de fond 

În acest scop sunt folosite numeroase produse cu o eficacitate variablă. 

Cele mai eficace sunt betablocantele (propanolol şi metoprolol) şi unele medicamente 
antidepresive (amitriptilina şi clomipramina). 

Cel mai folosit medicament este dihidroergotamina. 


Mai amintim şi unele antiserotonine precum Nocertone. 

MIOPIE 
Vezi Ochi. 


MUŞCĂTURI DE ANIMALE, TURBARE 


CAUZE 
de contaminare cu virusul turbării. Vulpea este principalul agent de răspândire a acestei maladii. 
Prin intermediul ei sunt afectate animalele sălbatice (bursuc, dihor, căprior) şi unele animale 
domestice (pisici, câini, bovine). Rabia, sau turbarea, totdeauna mortală dacă nu este tratată, se 
datorează unui virus prezent în principal în saliva animalului bolnav, chiar dacă acesta încă nu 


prezintă caracterele evidente ale bolii. 


CE TREBUIE FĂCUT 

Dacă aţi fost muşcat, trebuie: 

— să spălați imediat muşcătura cu multă apă şi săpun; 

— să vă asiguraţi că sunteţi la zi cu vaccinarea antitetanică; 

— să vă străduiţi să identificaţi animalul respectiv; 

— dacă animalul este vaccinat împotriva turbării, nu riscaţi nimic; 

— dacă există temerea că aţi fost contaminat de un animal bolnav de turbare, trebuie să 
consultaţi rapid un medic, care va decide în privinţa necesităţii unui tratament prin injecții cu ser 
antirabic (şi antitetanic) şi o vaccinare; 

— dacă animalul respectiv poate să fie capturat, nu trebuie omorât, ci trebuie examinat de un 
medic veterinar, care îl va pune sub observaţie; 

— dacă sunteţi deosebit de expus riscului de turbare, din cauza regiunii în care trăiţi sau unde 
mergeţi, a profesiunii sau a activităților (pădurar, hingher, veterinar, vânător), vă puteţi proteja cu 
ajutorul unei vaccinări antirabice preventive. 

ATENȚIE: turbarea este totdeauna mortală dacă nu este tratată înaint de apariția semnelor 


maladiei. 


MUŞCĂTURI DE VIPERĂ 


MANIFESTĂRI 


Urma muşcăturii este în general vizibilă şi formează două puncte mici de culoare roşie, 

aflate la o distanţă de 5-10 mm. La câteva minute după muşcătură apare o durere intensă şi o 
tumefacţie dură, violacee. Apoi survin semne generale: angoasă, durere în abdomen, diaree, greață, 
vomă, scăderea mare a tensiunii arteriale. 

În cele mai multe cazuri, este muşcat un membru inferior. În general, aceste mușcături sunt 
benigne iar cazurile mortale sunt excepţionale (2 decese la 1000 de muşcături). Vindecarea survine 
după două până la şase zile. 


Muşcătura la faţă sau la gât, precum şi cele survenite la copii, sunt cele mai grave. 


CE TREBUIE FĂCUT 

FĂRĂ PANICĂ: agitația bolnavului va creşte răspândirea veninului. Trebuie de asemenea 
să se mai ştie că muşcătura nu este totdeuna însoţită de injectarea veninului. 

* Nu se face incizie, nu se pune garou, nu se cauterizează, nu se aspiră cu gura. 

* Calmaţi bolnavul, înveliţi-l, mobilizați membrul muşcat. 

* Dezinfectaţi rana cu apă şi săpun sau cu un antiseptic al pielii (vezi Plăgi). 

* Însoţiţi bolnavul la secţia de urgenţe a celui mai apropiat spital. Dacă muşcătura a avut loc 
departe de orice medic şi dacă nu există semne generale, veţi avea timp să transportaţi bolnavul la 
spital, chiar dacă acesta se află departe. 

* Dacă semnele locale sunt grave şi semnele generale prezente, şi dispuneţi de ser antivenin, 
puteți, în timpul transportului la spital, să injectaţi subcutanat 1/10 din fiola, diluat în ser 
fioziologic. Dacă după douăzeci de minute nu se produce nici o reacţie alergică, nici şoc, injectaţi 
restul fiolei, încet, în câteva minute. Dacă apare o reacţie alergică sau dacă bolnavul îşi pierde 
cunoştinţa şi devine palid la faţă în timpul injectării, injectaţi subcutanat adrenalină şi, 
intramuscular, Solu-Medrol, pe care le-aţi luat obligatoriu o dată cu serul, datorită reţetei prescrise 
de medic. 

* Nu uitaţi că cel mai bun şi mai sigur tratament este cel preventiv: nu vă plimbaţi cu 
picioarele goale pe oriunde, mai ales pe pietrele încălzite de soare. Purtaţi încălţăminte închisă şi 


panataloni lungi şi închişi. 


NERVOZITATE 


Vezi Anxietate. 


NAS ÎNFUNDAT 


MANIFESTĂRI ŞI CAUZE 


Greutatea de a sufla nasul. Respirație nocturnă pe gură. Scurgere de secreţii faringiene (în 

gât). 
Cauzele sunt diverse: 
— rinită (vezi acest termen); 
— boala fânului (vezi acest termen). 
— vegetaţii nazale; 


— malformații sau deformaţii accidentale sau congenitale ale pereților nazali. 


CE TREBUIE FĂCUT 

Mai întîi să suflaţi pe rând fiecare nară apăsând pe cealaltă, evitând să suflaţi prea tare. 

La adult. Există un anumit număr de medicamente eficace care pot să fie folosite local după 
suflatul nasului. Totuşi, unele dintre ele conţin produse vasoconstrictoare care nu trebuie să fie 
folosite în mod prelungit căci, foarte repede, ele exercită un efect invers (vasodilataţie). De aici 
urmează o creştere a secrețiilor şi a obstrucţiei nazele. În plus, ele provoacă o obişnuinţă (nu ne mai 
putem lipsi de ele) şi pot să provoace hipertensiune arterială. Sunt eliberate numai pe reţetă. 

Cum să scăpăm de obişnuinţă? Folosiţi-le doar într-o singură nară (totdeauna aceeaşi) în 
timp ce nara cealaltă se dezobişnuieşte. Imediat ce s-a reuşit aceasta (în câteva zile), renunțaţi la 
produs. Este uneori recomandat să cereţi medicului un tranchilizant uşor, pentru o perioada de circa 
zece zile, ceea ce va facilita acestă renunțare foarte necesară. 

Alte medicamente orale şi eliberate fără reţetă sunt eficace şi pot să fie folosite, cu condiţia 
să respectaţi contraindicaţiile: hipertensiune arterială, maladii cardiace, hipertiroidism etc. 

Inhalaţiile sunt un remediu vechi foarte util. Ele pot să fie efectuate cu ajutorul unui 
inhalator sau, mai simplu, cu capul deasupra unui castron cu apă fierbinte, inhalând direct vaporii, 
eventual dupa ce aţi adăugat un comprimat sau o lingură de soluţie dintr-un produs pentru inhalare. 

Ele au drept efect umezirea mucoasei şi fluidificarea mucusului şi eventual puroiului care 
blochează fosele nazale şi sinusurile, permițându-le eliminarea, nasul fiind astfel dezobstruat. 
Inhalaţiile pot să fie făcute o dată sau de două ori pe zi. 

La copil. Ca în cazul rinitei (vezi acest termen), se foloseşte ser fiziologic (de vânzare în 
farmacie). 

În nici un caz nu trebuie, la copilul sub şapte ani, să se folosească picături care conţin un 


vasoconstrictor, un antibiotic sau picături uleioase. 
MEDICAMENTE 


Vezi Boala fânului. 


Vezi Rinită. 

OBEZITATE 


DEFINIȚIE 

Obezitatea este definită ca un excedent de greutate de 10-30% faţă de greutatea considerată 
normală, adică greutatea considerată de companiile de asigurare ca expunând la cele mai mici 
riscuri. 

Greutate normală poate să fie calculată în mod aproximativ cu ajutorul formulei Lorentz: 


Greutatea = (talia în cm — 100) - (talia în cm - 150)/ 4 (2 pentru femei) 


Exemplu. Pentru o femeie de 1,60 m: 

Greutate = (160 - 100) - (160 - 150)/2 = 55 kg 

Pentru un bărbat înalt de 1,70 m: 

Greutatea = (170 - 100) - (170 - 150)/ 4 = 65 kg 

Se mai foloseşte şi raportul (greutatea în kg) / (talia x talia în m) 

Acest raport este în mod natural mai mic de 25. Exemplu pentru o greutate de 70 kg şi o 
talie de 1,60 m: 

70 

— =727. 

(1,6 x 1,6) 


Nu se consideră cu adevărat obezitate decât dacă acest raport este mai mare de 30. 


CAUZE 

Obezitatea se datorează unei proaste funcționări a glandelor endocrine? Nu, în imensa 
majoritate a cazurilor, ca să nu spunem în totalitatea lor, deoarece putem afirma că mai puțin de 
15% dintre obezi au o problemă endocrină. În orice caz, nici o obezitate importantă şi veche nu se 
poate datora unei anomalii endocrine. 

Obezitatea este provocată de un dezechilibru între energia absorbită sub formă de alimente 
şi energia consumată, atât pentru a trăi (digestie, respirație etc.) cât şi în mişcările vieții cotidiene. 
La obezi, energia achiziționată este totdeauna mai mare decât cea consumată, cel puțin atunci când 
obezul se îngraşă. Diferenţa între cele două energii se transformă în mod inexorabil în grăsime (e 
nevoie de nouă calorii pentru a fabrica 1 kg de grăsime). Dacă diferența e nulă, adică energia 
achiziționată este egală cu energia consumată, greutatea este stabilă. Dacă energia consumată este 


mai mare decât energia achiziționată, are loc o slăbire. 

CUM DEVII OBEZ 

Ca să vorbim cinstit, nu se prea ştie. Dar: 

* Un copil născut din părinţi obezi are toate "şansele" să devină şi el obez. 

* Alimentaţia din prima copilărie pare că reglează numărul celulelor grase ale adultului, 
vârstă la care aceste celule nu se mai înmulțesc. O alimentaţie prea abundentă sau 
necorespunzătoare în copilărie va crea un adult obez. 


* Probabil că unii factori psihologici şi socio-culturali joacă şi ei un rol. 


E PERICULOASĂ OBEZITATEA? 

* Da, dacă provoacă sau se asociază cu una sau mai multe dintre tulburările următoare: 

— diabet. Diabetul constă în creşterea anormală a procentului de glucoză din sânge, care duce 
la numeroase complicaţii (vezi Diabet). Revenirea la greutatea normală suprimă uneori acest tip de 
diabet şi deci complicațiile sale; 

— hipercolesterolemie. Creşterea colesterolului (vezi acest termen) şi a lipidelor în general, 
în sânge, sporeşte riscurile de ateroscleroză şi de infarct miocardic; 

— insuficienţă cardiacă şi/sau respiratorie; 


— hipertensiune arterială (vezi acest termen). 


* Nu, dacă obezitatea nu este însoțită de nici una dintre tulburările precedente. Ea nu ar 
putea să fie responsabilă în acest caz decât de o artroză mai precoce şi mai intensă. 
O obezitate fără complicaţii la un subiect cu o greutate stabilă nu necesită deci neapărat un 


tratament. 


# ATENȚIE 
Variaţiile mari de greutate, în raport cu vârsta şi cu diversele regimuri alimentare, sunt mai 


nefaste pentru sănătate decât obezitatea însăşi. 


CARE SUNT DIFERITELE METODE DE SLĂBIRE 

Din nefericire nu există decât una singură! Să mănânci mai puţin (adică să diminuezi energia 
absorbită). O diminuare de nouă calorii face să se piardă 1 gram de grăsime. Este mult mai greu să 
creşti energia consumată: ca să pierzi 1 kg de grăsime, ar trebui să mergi vreo cincizeci de 
kilometri. 

Un individ, al cărui regim conţine 3000 de calorii pe zi, care reduce aportul caloric la numai 


1200 calorii pe zi, va slăbi astfel: 


3000 - 1200 = 1800 calorii, ceea ce echivalează cu 200 de grame de grăsime pe zi. Variaţii 
mai mari ale acestei cifre, observate la cântar, sunt datorate numai pierderilor de apă, care vor fi 
repede recuperate. A slăbi înseamnă a aplica zilnic această regulă. 

Din păcate, dacă regimul se prelungeşte, organismul se adaptează acestui nou aport caloric 
ŞI, rapid (câteva săptămâni, deseori luni), din rațiuni de economie, nu va mai consuma zilnic decât 
echivalentul în calorii primit (în exemplu prezentat, 1200 calorii), iar slăbirea se opreşte, greutatea 
redevenind stabilă. La reluarea regimului anterior (3000 calorii), se va parcurge drumul invers. 
Obezul va recâştiga: 

3000 - 1200 = 1800 calorii, adică 200 grame de grăsime pe zi. 

"Drumul invers" este deseori inexorabil şi explică în parte marea frecvenţă a eşecului 
tratamentului împotriva obezității. 

Un vechi obez, dacă vrea să-şi păstreze "noua talie", trebuie fie să "se supravegheze" toată 
viaţa, adică să menţină un raport caloric cât mai scăzut eliminând din alimentație orice aliment 
caloric, fie să repete periodic un "regim" de vreo zece zile imediat ce greutatea a crescut cu două 


kilograme. 


4 ATENŢIE 

Nu există nici un regim miraculos (chiar dacă toate provoacă slăbirea!). Regimul trebuie să 
fie personalizat şi prescris de medic, după o investigaţie alimentară care va determina nivelul 
caloric anterior şi erorile alimentare comise. Eliminarea acestora (alcool, dulciuri) este de ajuns într- 


un mare număr de cazuri să reducă obezitatea. 


TRATAMENTELE 


Anorexigene 

Cele mai multe sunt derivate ale amfetaminelor, produse periculoase prin acţiunea lor asupra 
sistemului nervos (risc de depresie şi de sinucidere) şi cardiac (palpitaţii, hipertensiune, infarct, 
probleme pulmonare). 

La oprirea lor există un efect invers, care se manifestă printr-o recrudescenţă a poftei de 
mâncare, care duce la recâştigarea tuturor kilogramelor pierdute, ba chiar mai mult. De aceea toate 


aceste medicamente au fost retrase din farmacii. 


Diureticele 
Ele te fac să elimini prin urină apă şi sare şi în nici un caz nu elimină grăsimea (această 


remarcă este valabilă şi pentru saună). Această apă este recuperată la cea mai mică ocazie, deoarece 

este indispensabilă organismului. O pierdere de apă şi de sare poate să fie periculoasă şi expune la 
diferite riscuri, despre care nu vom vorbi aici. Diureticele nu trebuie deci în nici un caz să fie 


folosite în tratamentul obezității. 


Extractele tiroidinene 

Nu trebuie să fie luate, căci tiroida obezilor este normală. A lua hormoni tiroidieni te expune 
la un risc cardiac. Pe de altă parte, acest hormon va bloca tiroida, ceea ce va provoca, la oprirea ei, o 
creştere şi mai mare în greutate. 


Extractele tiroidiene nu trebuie deci să fie niciodată folosite în tratamentul obezității. 


Laxativele 
Expun la diferite riscuri (vezi Constipația), şi nu fac în nici un caz subiectul să slăbească, 
contrar a ceea ce indică notițele unor anumite produse zise "pentru slăbit", care deseori ascund 


acțiunea laxativă. 


Chirurgia 


Ea constă în îngustarea stomacului prin fixarea unui inel. 


# ATENŢIE 


3 i 


Incă mai există "medici" care prescriu pseudotratamente homeopatice, asociind produse 


homeopatice, diuretice, anorexigene, extracte tiroidiene şi laxative. 


* Concluzie 

Nu există medicament pentru obezitate, cu excepţia — de puţină vreme — a unor medicamente 
precum orlistat (xenical), care diminuează cu 30% absorbția grăsimilor. Dar ele au incovenientnul 
de a fi prost tolerate în cazul unui regim care nu este sărac în grăsimi. Singurele produse care pot să 
fie admise sunt dieteticele. Acestea sunt: 


! 


— produsele care "umplu" stomacul înainte de masă, creând o senzaţie falsă de saţietate. 
Aceste produse nu prezintă nici un pericol. Uleiul de parafină (neabsorbit) (vezi Constipaţie) poate 
şi el să fie folosit în locul uleiului de masă; 

— unele produse dulci (edulcorante), care nu aduc calorii pot şi ele să fie folosite pentru a 
înlocui zahărul. Singurul inconvenient este menţinerea atracției pentru gustul dulce. Sarea, fiind 


acalorică (0 calorii), nu este interzisă în regimurile de slăbire, cu excepţia cazului în care există o 


hipertensiune arterială sau insuficienţă cardiacă. In astfel de cazuri se poate folosi sarea dietetică. 

ALIMENTELE ECHILIBRATE CU UN CONȚINUT MIC DE CALORII SAU 
SUBSTITUTELE DE PRÂNZ 
Ca să facă parte din categoria produselor destinate regimurilor hipocalorice, ele trebuie să 


aibă următoarele caracteristici: 


Categoria 1: alimente sărăcite în glucide sau în lipide 

Alimentele din prima categorie trebuie să respecte următoarele condiţii: 

— să conţină o cantitate de proteine suficient de mare pentru ca raportul între valoarea 
calorică a acestora şi valoarea calorică totală a produsului să fie mai mare sau egală cu 0,3; 

— să conţină o cantitate totală de glucide asimilabile şi de lipide cel mult egală cu 50% din 
cea pe care o conţin alimentele curente corespunzătoare. 

Laptele concentrat, laptele praf şi laptele fermentat pot să fie considerate ca satisfăcând 
condiţiile enunțate mai sus atunci când nu au nici un adaus de glucide şi prezintă un procent de 


lipide cel mult egal cu o treime din procentul de proteine. 


Categoria 2: alimente echilibrate — substitute de prânz 
Alimentele din categoria a doua sunt alimente care respectă următoarele condiţii: 
— cuprind substanţele enumerate mai jos conform unui conţinut care, raportat la o valoare 


calorică a alimentului egală cu 1000 kcal, sunt fixate după cum urmează: 


TABELUL DE LA PG. 175 


— conţin o fracțiune proteică ale cărei caractere chimice sunt bine determinate; 
— în ceea ce priveşte glucidele, valoarea calorică a monozaharidelor şi dizaharidelor (cele 


mai mici molecule de glucide) nu depăşeşte o zecime din valoarea calorică totală a produsului. 


# ATENȚIE 
Unele produse "Light", zise fărăr zahăr, sunt de fapt lipsite de zaharoză (zahăr comercial), 


dar conţin alte zaharuri (sorbitol, lactoză, xilitol, licazin), având o valoare calorică deloc neglijabilă. 


Ca să vă sfătuiască cât mai bine, farmacistul dumnevoastră 


are nevoie de răspunsuri la următoarele întrebări 


— Care este vârsta, greautatea şi înălțimea dumnevoastră? 

— De cât timp aveţi această problemă de greutate? 

— Ce greutate în plus presupuneţi că aveţi? 

— Aveţi tendinţa de a mânca în exces când sunteţi anxios, nervos sau obosit? 

— Aţi consultat deja un medic în această privinţă? 

— Urmaţi un regim? 

— Ce preparate dietetice aţi folosit deja? Care a fost eficacitata lor? 

— Sunteţi tratat de o maladie cronică, precum hipertensiunea arterială, diabetul, aveţi 
probleme tiroidiene sau o maladie cardiacă? 


— Ce medicamente luaţi în mod regulat? 


MEDICAMENTE "PENTRU SLĂBIT" 


ARKO GELULE ANANAS cps. 
ARKO GELULE FUCUS cps. 

ARKO GELULE ORTHOSIPPHON cp. 
BIOMED 4 

CEAI ANITIADIPOS CHINA plic 
CEAI NATURAVIT DE SLĂBIT plic 
DIOM FIBRA cp. 
NORMOPONDEROL cp. 

SLEMOL cp. 


MEDICAMENTE ÎMPOTRIVA POFTEI DE MÂNCARE 


STOP APETIT pulb. 
SILUET R pulb. 


ZAHĂR DIETETIC (EDULCORANŢI) 

ASPARTAN cp. 
CICLAMAT DE SODIU cp. 
DIAMANT cp. 

EQUAL cp., pulb. 
SUCRAZIT cp. 

ZWISS SACCHARIN cp. 
ZAHARINĂ cp. 


OBOSEALĂ (Astenie) 


MANIFESTĂRI ŞI CAUZE 

Există trei tipuri de oboseală: 

* Oboseala banală datorată surmenajului fizic (stresul vieţii, vezi Stres, alternanţa unui 
program de lucru diurn cu altul nocturn etc.). 

* Oboseala exclusiv matinală, care apare la subiecţii "dărâmaţi”, oboseală ce se atenuează în 
cursul zilei şi nu este însoțită de lipsa de apetit şi de slăbire. Acest tip de astenie poate să regreseze 
sub acțiunea unor medicamente numite "împotriva oboselii”, a căror eficacitate nu a fost însă 
demonstrată. Mai poate să fie vorba şi de o depresie (vezi acest termen). 

* Oboseala care se instalează progresiv în cursul zilei şi care este însoţită de slăbire sau 
tulburări digestive. Medicamentele "împotriva oboselii" citate mai sus nu au nici un efect asupra 
acestui fel de oboseală, care necesită un examen clinic şi o analiză sanguină amanunţită, pentru 
depistarea unei maladii. 

NB: Antibioticele nu obosesc pe nimeni. Urmările maladiuile infecțioase sunt de vină de 
oboseala observată. În schimb, alte medicamente pot să genereze senzaţie de oboseală: unele 
antihipertensive şi un mare număr de medicamente cu un efact sedativ (antialergice, tranchilizante, 


antidepresive, neuroleptice, împotriva tusei). 


MEDICAMENTELE 

Putem diviza medicamentele împotriva oboselii în patru categorii: 

* Cele care conţin alcool. Ele au efectul "stimulator" al alcoolului, efect foarte scurt (câteva 
minute) şi este urmat de reapariţia oboselii, uneori mai mare decât era anterior. Aceste produse nu 


sunt deloc recomandabile. 


* Cele care conţin vitaminele A şi D. 


Ele pot să fie periculoase, întrucât: 

— vitamina A poate, în doze mari şi prelungite, să provoace afectări grave ale ficatului 
(printre altele); 

— vitamina D poate să ducă la o creşterea a nivelului de calciu sanguin, cu riscul tulburării 
ritmului cardiac şi apariţia calculilor renali. Şi se mai poate, prin intermediul ei, să crească 
toxicitatea anumitor medicamente. 

* Cele care conţin diferite vitamine (în afară de A şi D), diferiţi acizi aminaţi, cofeină. 

Ele vă pot face să depăşiţi fără riscuri un moment dificil, deşi activitatea lor reală nu a fost 
demonstrată. 

* Altele: 

Fac parte din folclor, iar dacă vă place folclorul... atunci luaţi extracte de diferite organe, 


minerale etc. Dar evitaţi cele care conţin iod, arsenic etc. 


Ca să vă sfătuiască cât mai bine, farmacistul dumnevoastră 


are nevoie de răspunsuri la următoarele întrebări 


— Când a început oboseala? 

— Sunteţi mai obosit dimineaţa decât seara? 

— Aţi slăbit sau prezentaţi alte semne? 

— Luaţi medicamente în mod regulat pentru o maladie cronică, de exemplu hipertensiune? 
Luaţi medicamente tranchilizante, neuroleptice, antialergice, antidepresive sau împotriva tusei? 


— Aveţi un moral bun? 


MEDICAMENTE ÎMPOTRIVA OBOSELII 


CALCIU SANDOZ + VITAMINA C 1000 cp eff. 

GINSENG cps. 

GINSAVIT cps. 

GLUTAMOLACTAT DE MAGNEZIU CU VITAMINA B6 cps. 
MAGNE B6 f. buv. 

NEVROSTHENINE Glycocolle plic 

ROYAL JELLY f. buv. 


SUPRADYNE eff. 
TONOTIL f. buv. 


OCHI 

Globul ocular, situat într-o cavitate osoasă (orbită), are forma unei cupe în interiorul căreia 
sunt dispuse un anumit număr de elemente. 

Partea vizibilă a globului ocular cuprinde următoarele structuri distincte: 

* Sclerotica sau albul ochiului care constituie "cochilia" însăşi. 

* Conjunctiva, membrană fină străbătută de mici vase care acoperă sclerotica. 

* În partea din față, sclerotica devine bombată, transparentă şi lasă să treacă lumina, aceasta 
este corneea. Conjunctiva se opreşte la marginea corneei. 

* În spatele corneei, irisul defineşte culoarea ochiului. În centrul său se află un orificiu, 
pupila, care joacă rolul unei diafragme de aparat fotografic. Irisul este separat de cornee de un lichid 
transparent: umoarea apoasă. 

Aceasta este secretată în interiorul ochiului de un mic organ situat în spatele irisului, numit 
corp ciliar. 

* În spatele irisului se află o lentilă transparentă, cristalinul. El permite reglarea imaginii 
asupra obiectului privit (ca un aparat fotografic). 

Partea care nu este vizibilă direct cuprinde: 

* În spatele cristalinului, corpul vitros, o masă gelatinoasă şi transparentă. 

* În spatele corpului vitros, retina, care este țesutul nervos al ochiului. Ea primeşte 
informaţiile luminoase ca pelicula unui aparat fotografic şi le transmite creierului pentru 
interpretare. 

Globul ocular este protejat de pleoape. Ele pot să se închidă şi să se deschidă după dorință 
sau prin reflex de apărare. 

Glandele lacrimale sunt situate în grosimea pleoapelor şi în orbită. Ele secretă un lichid care 


lubrifiază şi protejează corneea: lacrimile. 


REGULI DE AUR 

* Ochiul este un organ fragil: toate structurile pe care le-am enumerat pot să fie afectate. 

* În majoritatea cazurilor, suntem categoric împotriva automedicaţiei în ceea ce 
priveşte problemele oculare. Oricare ar fi tulburarea pe care o simţiţi, chiar dacă vi se pare minimă 
(ochi roşu dureros, tulburarea vizuală), nu vă trataţi singur. Orice intervenţie personală riscă să fie 


mai mult nefastă decât benefică. 


* În caz de infecţie, dacă purtaţi lentile de contact, trebuie să le scoateţi înainte de a folosi 
colire sau pomezi oftalmice (cu excepția notificării din partea medicului oftalmolog). 


* Mergeţi să consultaţi cât mai repede posibil medicul, de preferinţă un oftalmolog. 


DEFECTE DE VEDERE ÎN CURSUL VIEȚII 


* Miopia 

Un subiect miop vede mai bine aproape decât departe (are globul ocular mai lung decât cel 
al unui subiect normal). 

Globul ocular al miopului fiind mai mare, țesuturile care îl formează sunt mai întinse, deci 
mai fragile. Un miop trebuie deci să beneficieze de un examen regulat al retinei, ca să se descopere 
o eventuală zonă mai fragilă ce riscă să se rupă şi să fie la originea unei dezlipiri de retină. Această 
zonă va fi tratată în mod preventiv cu ajutorul laserului. Corectarea miopiei se face cu ajutorul 


ochelarilor, lentilelor de contact, laserului sau chirurgical. 


* Hipermetropia 
Un subiect hipermetrop vede mai bine departe decât aproape (are globul ocular mai scurt 
decât cel al unui subiect normal). Corectarea se face cu ajutorul ochelarilor, lentilelor şi laserului. 


Chirurgia este rezervată cazurilor deosebite. 


* Astigmatismul 

Astigmatismul produce o deformare a contururilor, a liniilor, această deformare este 
provocată de o diferență importantă între curburile în plan vertical şi orizontal ale corneei. 
Corectarea se face cu ochelari. Prescrierea lentilelor este dificilă. Laserul şi chirurgia sunt posibile 


în mediu specializat. Miopia şi hipermetropia pot să fie asociate unui astigmatism. 


* Presbitism 

Începând de pe la vârsta de patruzeci de ani, vederea de aproape se modifică. Sunteţi obligat 
să depărtaţi ochii de documente sau carte. Acest fenomen este legat de diminuarea performanţelor 
cristalinului. Corectarea se face prin purtarea de ochelari sau lentile. Fie că suferiţi de miopie, 


hipermetropie sau astigmatism, în jurul vârstei de patruzeci de ani veţi deveni prezbit. 


* Strabismul 
Constă în deviația în plan orizontal a axului unui ochi sau a ambilor ochi. La copil, 


afecțiunea este cu atât mai bine tratată cu cât diagosticul este stabilit mai precoce (în primul an). 

SCĂDEREA VEDERII 
Indiferent de aspectul pe care îl ia această tulburare, dacă afectează un ochi sau pe amândoi, 


orice modificare a vederii necesită consultarea rapidă a unui oftalmolog. 


1. Scăderea progresivă a vederii 


Glaucom cronic 


Este relativ frecvent şi grav. 

Constă în creşterea tensiunii oculare (legată de o deteriorare a mecanismului de evacuare a 
umorii apoase), care provoacă o deteriorare lentă a circulaţiei la nivelul vaselor care hrănesc nervul 
optic şi o suferinţă a acestuia. 

Această afecțiune se instalează lent (ani), în mod insidios, fără nici un fel de durere, fără o 
tulburare perceptibilă, poate doar o alterare progresivă a câmpului vizual, de care devenim 
conştienţi într-un stadiu avansat. Afectarea acuităţii vizuale apare doar târziu. 

Trebuie deci insistat asupra necesităţii unui control sistematic al tensiunii oculare de către un 
oftalmolog, din doi în doi ani, începând de la vârsta de patruzeci de ani. 


Cea mai mică anomalie a câmpului vizual necesită un control oftalmologic complet. 


Cataracta 


Ea înseamnă opacifierea cristalinului. Poate fi de origine congenitală (rubeolă) la copil, 
traumatică, hormonală (diabet), medicamentoasă (cortizon sau derivați) sau în legătură cu 
îmbătrânirea. Produsele împotriva cataractei care se vând fără reţetă sunt deseori recomandate, dar 
nu trebuie să fie folosite fără avizul medicului oftalmolog. În cel mai bun caz, ele nu fac decât să 
întârzie evoluţia inevitabilă spre opacizarea completă a cristalinului. În realitate, adevăratul 


tratament este totdeauna chirurgical. 


2. Scăderea bruscă a vederii 

Ea se poate datora: 

— unui glaucom acut (vezi mai Jos); 

— unei ocluzii a vaselor retinei; 

— unei dezlipiri de retină care dă impresia de văl negru într-o parte a câmpului vizual. Poate 
să fie însoțită de "senzaţia de muşte zburătoare" sau de "funingine", de "filamente negre" sau de 


"scânteieri". 

Dacă prezentaţi unul dintre aceste simptome, nu ezitaţi să consultați rapid medicul 


oftalmolog. 


TRAUMATISME OCULARE 

Traumatismele oculare (lovitură în ochi), atunci când sunt violente (dop de şampanie, minge 
de tenis, golf, polo), oricare ar fi, necesită un consult urgent pentru a determina eventualele leziuni, 
ce ar putea să necesite o intervenţie chirurgicală. Nu amânaţi pe mâine, chiar dacă credeţi că nu este 


NIMIC grav. 


ARSURI ALE OCHIULUI 

Prin stropirea cu un produs agresiv (produse menajere sau industriale). 

Ele necesită de urgenţă o spălare abundentă şi prelungită cu apă (douăzeci de minute cu 
ceasul în mână). Lăsaţi apa să curgă în ochi, ţinând pleoapele depărtate sau ajutându-vă cu un 
recipient curat. 

Consultaţi obligatoriu şi de urgenţă medicul oftalmolog, aducând-i, dacă e posibil, şi 


produsul respectiv. 


4 ATENȚIE 
Dacă produsele acide sunt foarte dureroase, produsele bazice (apă de Javel, produse 
menajere cu amoniac) nu produc nici un fel de durere imediată, dar provoacă o afectare gravă a 


țesuturilor ochiului. 


OCHI ÎNVINEŢIT 
E vorba de o "vânătaie" în jurul ochiului. În prima fază, aplicarea unei comprese îmbibată în 


apă rece este singurul lucru util. În faza a doua, se recomandă consultarea medicului oftalmolog. 


OCHI UMFLAT 
In absenţa unui traumatism, fie că fenomenul afectează un ochi sau pe amândoi, este 
necesară consultarea specialistului. Acesta este semnul unei maladii infecțioase sau inflamatoare 


locale sau generale (hipertiroidie) sau a unei tumori. 


"OCHI CARE CURGE" 


* Cauze 


Ectropionul sau marginea liberă a pleoapei se lasă spre obraz; lacrimile curg atunci fără 

oprire. Tratamentul este chirurgical. 

Entropionul sau pleoapa care se înfăşoară spre interior. Iritaţia produsă de gene provoacă 
lăcrimare. 

Obstrucţia căilor lacrimale de natură infecțioasă sau inflamatoare. 

Alergie (vezi Conjunctivite, mai jos). 

Infecţii (vezi Cheratite, Conjunctivite, mai jos). 


Corp străin trecut neobservat (vezi mai jos). 


OCHI CARE DOARE, JENEAZĂ, OBOSEALĂ OCULARĂ 


Cauze 

Necesitatea de corectare a vederii (ochelari, lentile). 

Corp străin trecut neobservat. 

Secreţia lacrimală deficientă. 

Conjunctivită, cheratită etc. 

Intoleranţă la praf, fum, apă de mare, apă de piscină. Poate să fie însoţită de o lăcrimare, de 
o jenă la lumină, de o iritare a conjunctivei (roşeaţă). Un tratament cu băi oculare (astringente sau 


antiseptice) se poate dovedi util. 


OCHI ROŞU ŞI DUREROS 

Oricare ar fi manifestările asociate, este totdeauna necesară o consultare specializată şi 
urgentă. 

Poate să fie vorba de corp străin neglijat, glaucom acut, cheratite, cherato-conjunctivite, 


episclerite, uveite. 


* Corp străin neglijat 

Poate să fie vorba de praf, de un grăunte de nisip, de o aşchie metalică sau de lemn. 

— corpul străin se elimină singur datorită lăcrimatului (să nu se şteargă ochiul care plânge); 

— corpul străin persistă în pofida lăcrimatului. Se folosesc unele tehnici (folosirea unui colţ 
de batistă, întoarcerea pleoapei), dar nu le recomandăm, căci pot să constituie vectorii unor infecții 
şi să ducă la leziuni mai grave ale corneei. În schimb, se poate face o baie cu o soluţie oculară. 
Totuşi, trebuie totdeauna să consultați rapid medicul şi să nu folosiţi nici un fel de colir care să 
conţină un anestezic local, un derivat al cortizonului sau un vasoconstrictor, căci dacă durerea poate 


să fie atenuată, corpul străin poate să accentueze leziunile iniţiale, în special ale corneei. 

* Glaucom acut 

Se manifestă prin următoarele semne: 

— durere de cap; 

— greață, vomitat; 

— scăderea vederii (vedere neclară în legătură cu un edem al corneei), durere foarte puternică 
în ochi şi de jur împrejurul lui; 

— roşeaţa difuză a albului ochiului. 

Această criză dureroasă este legată de o creştere bruscă a presiunii în interiorul ochiului 
întrucât umoarea apoasă nu mai poate să fie eliminată în acelaşi ritm în care se produce. Neglijarea 
poate să ducă la pierderea vederii. Nu puneţi nimic în ochi, evitaţi întunericul şi mergeţi foarte 


repede să consultați medicul oftalmolog. 


* Cheratite, cherato-conjunctivite 

* Maladii ale corneei care sunt însoţite de o jenă la lumină. Ele sunt în general foarte 
dureroase şi sunt deseori însoţite de o afectare a conjunctivei în care periferia corneei, uneori 
întreaga conjunctivă, devine roşie (cherato-conjunctivită). 

* Cauze: oftalmia zăpezii (schior fără ochelari de soare), arsuri cu lumina arcului electric 
(sudură), traumatisme (de exemplu lovitură cu unghia); infecţii virale (de exemplu herpes); 
insuficienţa sau calitatea necorespunzătoare a lacrimilor, alergii; un entropion poate să provoace şi 
el cheratite şi cherato-conjunctivite. Este necesar un tratament chirurgical. Se impune consultarea 


unui oftalmolog. 


* Episelerite 
Roşeaţă localizată sub forma unei mici proeminențe dureroase care se bombează sub 


conjunctivă. Cauze diverse: infecțioase, inflamatorii sau alergice. Consultaţi medicul oftalmolog. 


* Uveite 
Scădere a vederii, lăcrămări, roşeaţă în jurul corneei. 


Cauze: inflamarea sau infectarea irisului şi/sau a corpului ciliar. 


OCHI ROȘU ŞI NEDUREROS 


* Conjunctivite 


Maladii ale conjunctivei, infecțioase (microbiene, virale), inflamatoare sau alergice. 

Ele se manifestă printr-o senzație de "nisip" în ochi, lăcrimare, pleoape umflate, ochi roşu 
(roşeaţă difuză a conjunctivei). 

Prezenţa unei secreţii murdare şi a unor cruste se pot constata în cazul conjunctivitelor de 
origine microbiană. 

Numai dacă sunteţi un alergic cunoscut, obişnuit cu crize de conjunctivită deja diagnosticate 
ca alergice, puteţi să încercaţi singur un tratament incluzând un decongestiv ocular. Atenţie: unele 
produse sunt contraindicate în caz de glaucom. 

Mai târziu, medicul oftalmolog vă va prescrie un tratament mai bine adaptat. 

În cazul primei crize cu secreţii abundente, lipind genele între ele şi uneori jenând 
deschiderea pleoapelor, spălăturile oculare şi colirele doar antiseptice pot să vă uşureze, înaintea 
unui consult oricum indispensabil. 

Numai medicul oftalmolog va putea să vă prescrie un tratament adaptat cazului 
dumneavoastră. 

Trebuie să ştiţi că la început poate să fie afectat numai unul dintre ochi. Poate că veţi putea 
să evitaţi contaminarea celui de al doilea ochi dacă nu vă frecați la ochi. 

Unele dintre aceste conjunctivite putând să fie contagioase, trebuie să se ia măsuri de 
precauţie de igienă elementară (de exemplu folosirea strict personală a unor obiecte de toaletă, 
prosoape). 

Oricum, nu folosiţi niciodată colire pe bază de cortizon sau de anestezic local fără 
recomandarea medicului, întrucât acest tratament poate să vă agraveze boala, chiar dacă apare o 


ameliorare trecătoare. 


* Hemoragii subconjunctivale 

Roşeaţă localizată, sub forma unei pete de sânge, contrastând cu albul ochiului, apărută 
brusc. 

Este necesară consultarea medicului oftalmolog, mai ales dacă se repetă, căci poate să fie un 


semn al unei boli generale. 


* Pterigion 
Este vorba de un "exces" de conjunctivă, care poate să se extindă, lezând corneea. Apare sub 
forma unei zone roşii triunghiulare, care se întinde de la colţul intern al ochiului spre cornee. 


Tratamentul este chirurgical. 


PLEOAPE UMFLATE 


O pleoapă este umflată, caldă, roşie şi dureroasă. 

Dacă nu există traumatism în zona oculară care să poată explica tumefacţia, trebuie să ne 
gândim la o cauză locală. 

* Orjelet: furuncul mic (infecție stafilococică) la nivelul bazei unei gene, care duce la o 
mică umflătură roşie şi dureroasă, ce poate să afecteze în unele cazuri toată pleoapa. În aşteptarea 
consultării specialistului, puteţi imediat să folosiţi un colir sau o pomadă antibiotică. 

Trebuie să ştiţi că pomada oftalmică aplicată pe ochi provoacă o vedere neclară. Deci este 
mai bine să o folosiţi în timpul zilei doar sub formă de masaj, de două ori pe zi, pe pleoapă, pe 
conjunctiva oculară seara, la culcare, în asociere cu colirele. 

* Salazion: Apare prin obstruarea orificiului unei glande de la marginea pleoapei. La 
palpare, se simte o proeminenţă dură, care netratată continuă să se mărească şi se poate infecta. Se 


impune consultarea medicului. 


* Blefarită. Afecţiune a marginii pleoapelor, însoţită de prurit local, care afectează în 
general amândoi ochii; genele sunt acoperite cu mici cruste şi pot să cadă. Cauza poate să fie o 


infecţie cu microbi, paraziți, sau o alergie. Se impune consultarea medicului. 


* Înţepături de insecte. În funcţie de jena resimţită, consultarea medicului se poate impune 


din capul locului. Între timp se poate aplica pentru calmare o compresă cu apă rece. 


* Infecţie sau inflamație a globului ocular sau a orbitei, fie că sunt benigne, precum o 
conjunctivită, fie mai grave, pot să provoace o umflare a pleoapei cu gene murdare şi lipite. Nu 
aveţi nimic mai bun de făcut decât să consultaţi un specialist, singurul care vă va prescrie 
tratamentul adaptat problemei dumnevoastră. 

* La nivelul pleoapei de jos, lângă nas, umflarea, căldura, roşeaţa şi durerea sunt semne ale 
unei maladii a glandei lacrimale (dacriocistită infecțioasă sau inflamatorie), care necesită totdeauna 
un tratament prescris de specialist. 

* Dacă pleoapele sunt pur şi simplu umflate (nedureroase şi având culoare normală), poate 
să fie vorba de o consecinţă a unei maladii generale (cardiacă, renală). 

* Dacă pleapele sunt umflate, dureroase şi roşii, cu o senzaţie de căldură, lăcrimare, poate să 
fie vorba de o alergie, provocată de diferiți agenţi, cosmetice, polen, păr de pisică, medicamente 
etc. (vezi Alergie). Dacă aţi mai avut deja manifestări identice, diagnosticate de mai multe ori de 
medic, puteţi, în aşteptarea unei viitoare consultaţii, să folosiţi fără nici un risc medicamentele care 
conţin unii astringenţi sau colire antialergice. Numai eliminarea produsului declanşator va duce la 
vindecarea definitivă. 


* Medicamentele oculare care conţin un derivat al cortizonului sau un antiseptic local sunt 

categoric contraindicate fără aviz medical (chiar dacă v-au fost deja prescrise). 


MEDICAMENTE ALE OCHIULUI 

Colirul este un medicament lichid destinat tratamentului local al maladiilor ochilor. Poate să 
aibă diferite proprietăţi: antibiotice, antiinflamatoare, antialergice, decongestionante etc. Orice colir 
este de uz strict personal şi nu poate să fie împrumutat: nu trebuie păstrat, după ce a fost deschis, 


mai mult de cincisprezece zile, doar în cazul specificării fabricantului. 


* Cum să folosim un colir 

1. Se spală cu grijă mâinile înainte de a trece la aplicare. 

2. Evitaţi contactul pipetei cu ochiul sau cu pleoapele. 

3. Se lasă capul uşor pe spate, se lasă să cadă 1-2 picături în colţul intern al ochiului, privind 
în sus şi trăgând uşor în jos de pleoapa inferioară. Clipiţi de câteva ori la rând ca să răspândiţi 
lichidul. Apoi, cu ochiul închis, ştergeţi lichidul în exces. 

4. Închideţi flaconul imediat după folosire şi păstraţi-l în ambalajul său original, ferit de 
lumină şi de căldură, chiar la răcoare. 


— Purtatul lentilelor de contact trebuie să fie evitat. 


* Pomada oftalmică 
Preparat cu o consistență moale, care permite un contact mai prelungit al medicamentului la 
nivelul ochiului sau al pleoapei. Să se evite contactul extremității tubului cu ochiul. Folosirea 


lentilelor de contact trebuie să fie evitată pe durata tratamentului. 


MEDICAMENTE DECONGESTIONANTE (ANTIINFLAMATOARE) PENTRU OCHI 


ETA BIOCORTILEN sol. 
INDOCOLLYRE sol. 
INFECTOFLAM sol. 

NACLOF sol. (VURDON sol.) 
OPHTAMESONE sol. 
PROCULIN sol. (NAFA-GAL sol.) 

MEDICAMENTE ANTISEPTICE ANTIINFLAMATOARE ȘI ANTIINFECŢIOASE 
PENTRU OCHI 


AFACORT sol. 

GARASONE sol., ung. 

MAXITROL sol., ung. 

OPHTASONE sol. 

TOBRADEX sol., ung. 

UNGUENT OFTALIMIC CU KANAMICINĂ ȘI HIDROCORTIZON 


LACRIMI ARTIFICIALE 


BION TEARS sol. 
DIALENS sol. 
LACRISIFI sol. 

LACRY VISC gel oft. 
OCULOTECT FLUID sol. 


MEDICAMENTE ÎMPOTRIVA CATARACTEI 


COLVITIOD sol. 
QUINAX 
RUBJOVITAL sol. 
VITAIODUROL sol. 


ANTIBIOTICE PENTRU OCHI 


BIVACYN ung. 
COLBIOCIN sol. 
GENTAMYCIN sol., ung. 
GENTICOL sol., ung. 

KANAMICINĂ ung. 
LATYCIN ung. 
NETTACIN sol. 
OPHTAGRAM sol., ung. 
SIFICETINĂ sol. 
TOBREX sol. 

TOBRIN sol. 


OLIGOELEMENTE 

Se numesc oligoelemente unele metale şi metaloizi (alte elemente anorganice), care există în 
organism într-o cantitate infimă şi care sunt indispensabile vieţii. Ele nu pot să fie fabricate de 
organism şi sunt de fapt nişte "echivalente de vitamine". Este vorba de fier, iod, zinc, cupru, fluor, 
crom, molibden, seleniu, cobalt. Există şi oligoelemente (cadmiu, plumb, mercur, arsenic, bor, litiu, 
aluminiu) cărora nu li se cunoaşte încă rolul biologic. 

Oricum, numai aportul în oligoelemente ce corespund nevoilor biologice este considerat util 
şi lipsit de risc. Acest aport (şi acesta este cazul ţărilor industrializate) trebuie să fie asigurat mai 


curând prin alimentație decât printr-o medicaţie. 


Fierul 

Nevoile unui om sănătos sunt în jur de 1 mg/zi. Sursele de fier sunt esențialmente alimentele 
de origine animală, cu excepţia lactatelor, care nu conţin practic fier. Carnea conţine în jur de 3 
mg/100 g, peştele şi gălbenuşul de ou, 1 mg/100g. 

Alimentaţia obişnuită din țările industrializate satisface nevoile unui adult normal. În 
schimb, acest aport este insuficient în primii doi ani de viaţă, adolescenţă, mai ales la pubertate, şi 
în cursul sarcinii, precum şi în cazul unei sângerări cronice. 

Carenţa în fier conduce la anemie (dar nu toate anemiile sunt provocate de o carenţă în fier). 
Se cuvine totuşi să nu luaţi niciodată fără prescripţie medicală medicamente conţinând fier, căci ele 
ar putea să mascheze o anemie, întârziind astfel diagnosticarea unei sâgerări cronice, în special de 
origine digestivă. 

Un exces de fier poate să ducă la o hemocromatoză, maladie care asociază o ciroză cu o 
afecţiune cardiacă sau glandulară. 

În caz de ingestie masivă accidentală apar vărsături, diaree, hepatită toxică. Se impune 


neapărat transportarea la secția de urgenţe a celui mai apropiat spital. 


208 


IODUL 

Nevoile zilnice sunt cuprinse între 0,10 şi 0,15 mg. 

Carenţele în iod sunt extrem de rare în zona noastră climaterică, unde proveniența 
geografică a produselor alimentare este extrem de diversă. Carenţa în iod duce la îmbolnăvirea 
tiroidei. Excesul de iod (alimentar sau medicamentos) poate să ducă la reacţii ale pielii, depuneri la 


nivelul corneei, vedere colorată, îmbolnăvirea tiroidei. 


CUPRUL 

Nevoile de cupru sunt estimate la 0,08 mg la copil şi 2 mg la adult. Alimentaţia satisface 
îndeajuns aceste nevoi. Carenţa în cupru este extrem de rară în ţările industrializate. Ea provoacă 
tulburări sanguine şi osoase. 

În cazul unei intoxicații acute, cuprul provacă vomă, diaree, distrugerea globulelor roşii, 


hemoragii digestive, convulsii. 


ZINCUL 

Nevoile zilnice sunt estimate la 15 mg la bărbat, 20 mg la femeia gravidă şi la 25 mg dacă 
alăptează. Carnea conţine 5 mg/100 g. Stridiile conţin cantități şi mai mari. 

Carenţa în zinc încetineşte creşterea la copil. La adult, ea se observă doar în câteva maladii: 
ciroză, maladii renale, diabet, sindrom de malabsorţie. 

Intoxicația acută cu zinc se manifestă prin vomă, lipsă de coordonare musculară, amețeli şi 


dureri abdominale. 


MAGNEZIUL 


Nevoile nu sunt cunoscute, dar carenţa în magneziu nu există în ţările industrializate. 


FLUORUL 

Este un constituent al oaselor şi al emailului dentar. Nu există carenţă în fluor, dar se ştie că 
dacă se administrează 0,5 mg/zi până la trei ani şi 1 mg/zi între trei şi doisprezce ani, scade cu mai 
mult de jumătate riscul ulterior de carie dentară. 


Un exces de fluor provoacă demineralizare osoasă, malformaţia emailului dentar, surditate. 


CELELALTE OLIGOELEMENTE 
Celelalte oligoelemente sunt în cea mai mare parte satisfăcute prin alimentaţie în ţările 


industrializate. 

Numeroase medicamente, care se vând fără reţetă, propun totuşi o terapeutică prin 


oligoelemente pentru diferite afecţiuni în care nu şi-au demonstrat niciodată eficacitatea. 


ORGANOTERAPIE 

Organoterapia consta, în urmă cu şaizeci de ani, în corectarea deficitului unei glande (ca 
tiroida de exemplu la bolnavii hipotiroidieni) prin absorbţia unui extract chiar din această glandă 
prelevat de la animal. Era vorba să se dea bolnavilor hormonul (conţinut în glanda de animal) de 
care duceau lipsă. În zilele noastre se foloseşte hormonul pur. 

Această formă de tratament s-a menţinut inspirându-se din unele principii ale homeopatiei 
(vezi acest termen). 

Organoterapia se defineşte în momentul actual ca “o metodă terapeutică care tratează un 
organ bolnav prin administrarea omologului său sănătos prelevat de la animal, diluat şi dinamizat” . 
Organul sănătos, diluat şi dinamizat, ar acţiona asupra omologului uman ca să-i redreseze 
funcționarea perturbată. Astfel, pentru a stimula un rinichi slăbit, se va prescrie o diluţie 
homeopatică de rinichi. Constipaţia provocată de inerția unui colon colic, va fi tratată cu Colon 
4CH. 

Suşele de organoterapie sunt prelevate de veterinari de la animale sănătoase (porc, oaie, 
berbec, taur, cal etc). Există 229 de suşe de organoterapie. 

Părerea noastră: Este vorba în acest caz de o ipoteză delirantă, care nu are absolut nici un 
fundament ştiinţific, şi pare cel puţin straniu faptul ca asemenea preparate pot primi avize de 
producere şi comercializare în unele ţări, fiind chiar rambursate parţial de sistemele de asigurări de 


sănătate. 


OREION 
Incidenţa oreionului (parotidita epidemică) este estimată la 300 000 de cazuri anual (Franţa). 


Vârsta medie la care apare este vârsta de nouă ani. Numai 20% survin după vârsta pubertăţii. 


Agent cauzal: un virus. 


Perioada de incubație: 20 zile. 


MANIFESTĂRI 
Boala începe cu febră şi dureri în regiunea urechilor. 
După două sau trei zile, apare o creştere a volumului parotidelor, adică a glandelor salivare, 


care se află în spatele maxilarului, sub nivelul urechilor. Boala durează în mod obişnuit o 

săptămână. 


TRATAMENT 


Paracetamol (vezi medicamentele împotriva durerii de la Durere). 


COMPLICAȚII 

Afectarea pancreasului (dureri abdominale) şi a meningelui (dureri de cap, uşoară rigiditate 
a cefii) sunt foarte frecvente şi aproape totdeauna benigne. 

La bărbat, oreionul poate provoca în mod excepţional sterilitate, prin afectare testiculară. 

Nu conduce niciodată la impotenţă. Riscul afectării testiculare este de 1 la 3, şi de cele mai 


multe ori este afectat un singur testicul, ceea ce evită sterilitatea, în marea majoritate a cazurilor. 


Durata perioadei contagioase: toată durata bolii. 
Durata interdicţiei de a frecventa şcoala: până la vindecare. 


Riscul unei recidive: foarte mic. 


OTITĂ 


MANIFESTĂRI 

* Dureri în ureche, pe o singură parte sau amândouă, intensificate în unele cazuri atunci 
când se tracționează urechea (otită externă). 

* Uneori febră şi scăderea auzului. 

* La copil, pe lângă simptomele amintite mai sus (dar care pot să lipsească total), se adaugă 


foarte frecvent dureri abdominale şi diaree. 


CAUZE 

Poate să fie vorba: 

— fie de otită externă (infecția afectează numai canalului auditiv extern); 

— fie de o otită medie (infecția este localizată în cavitatea situată în spatele timpanului, unde 
poate să se colecteze puroiul. 


Vezi şi Urechi (Dureri de). 


CE TREBUIE FĂCUT 
* Nu puneţi nici un produs în ureche. 


* Orice durere în ureche necesită recurgerea la medic, care va evalua starea timpanului şi va 

prescrie antibioticele care sunt eventual indispensabile, asociate sau nu cu paracenteză (incizia 
timpanului care va permite evacuarea puroiului, incizie care se poate repeta ulterior), în caz de otită 


medie purulentă. 


# ATENȚIE 

Orice automedicaţie trebuie să fie interzisă, în afară de medicamente împotriva durerii luate 
pe cale orală (vezi Durere), până la examinarea de către medic. 

Dacă timpanul este perforat, antisepticele şi antibioticele locale ar putea să lezeze în mod 


definitiv urechea. 


OTRĂVIRE 


Vezi Intoxicaţii. 


OXIURI 


Vezi Paraziţi intestinali. 


PALOAREA FEŢEI 


MANIFESTĂRI ŞI CAUZE 
Când este asociată cu o dispnee (gâfâială) neobişnuită la efort, cu oboseală, ea se poate 


datora unei anemii. 


CE TREBUIE FĂCUT 
Anemia impune consultarea medicului înainte de administrarea oricărui medicament, căci 


poate să aibă diverse origini (vezi Anemie). 


PALPITAȚII 

E vorba de impresia că simţi inima bătând cu rapiditate şi puternic, fără să fi făcut efort fizic 
intens anterior. 

Palpitaţiile pot să fie însoţite de unul sau mai multe dintre simptomele următoare: 

— respiraţie dificilă, instalată rapid la efort; 

— paloare neobişnuită; 

— glandă tiroidă mare (glandă situată în partea din faţă a gâtului); 


— slăbire şi tremurul extremităților (degete). 

În acest caz poate să fie vorba de o boală (anemie, hipertiroidie, boală de inimă) şi necesită 
consultarea medicului. 

Uneorii palpitaţiile apar doar în caz de griji sau nervozitate foarte intense. 

Consultarea medicului este oricum indispensabilă, ca să se elimine existenţa unei tulburări a 


ritmului cardiac. 


PALUDISM (Malarie) 
Maladie foarte răspândită, paludismul afectează peste 110 milioane de persoane pe an în 


lume şi provoacă un milion de morţi pe an. 


CAUZA 

Paludismul este provocat de o infestare cu paraziți (Plasmodium ovale, Plasmodium vivax, 
Plasmodium falciparum, Plasmodium malariae). Se transmite de la un individ la altul prin 
intermediul unui ţânţar, anofelul, care trăieşte numai în unele regiuni ale bazinului mediteranean, 
ale Africii, Americii de Sud şi Centrale, ale Asiei. Această boală se manifestă prin accese de febră 


(accese palustre) foarte mari şi uneori mortale. 


CE TREBUIE FĂCUT 

Mai întâi trebuie evitată înţepătura ţânţarului: 

— purtaţi haine suficient de groase, cu mănuşi lungi, şi pantaloni lungi, când vă aflaţi afară 
după apusul soarelui, şi evitaţi culorile închise, care atrag ţânţarii. 

— ungeți părțile corpului expuse cu un preparat împotriva insectelor (vezi Ințepături de 
insecte); 

— dormiţi în încăperi ale căror deschizături sunt bine protejate; 

— pulverizaţi insecticide ca să eliminaţi toţi ţânţarii care ar fi putut să pătrundă în ciuda 
pânzei care protejează deschizăturile încăperilor; 

— plasați pentru noapte plase împotriva ţânţarilor în jurul paturilor, având grijă să le fixaţi 
bine sub saltele şi având grijă să nu aibă găuri şi că nici un ţânţar nu a pătruns înăuntru; pentru o 
protecție mai bună, plasa împotriva ţânţarilor poate să fie impregnată cu insecticid pe bază de 
permetrină sau deltametrină; 

— utilizaţi difuzori de insecticide care se branşează la o priză electrică şi care sunt prevăzuţi 
cu pastile impregnate cu permetrină, sau ardeţi serpentine împotriva ţânţarilor (dar în general 
acestea nu durează întreaga noapte). 

Pe de altă parte, este indispensabilă asigurarea unei preveniri medicamentoase foarte 


eficace. Nerespectarea acestor prevenţii constituie încă, din păcate, cauza a numeroase decese. 


213 


PREVENIREA MEDICAMENTOASĂ 
În lume există trei zone, în funcţie de gradul de rezistenţă a parazitului la medicamente (cel 


mai periculos şi cel mai rezistent fiind Plasmodium falciparum). 


Ţări din grupa 0: risc nul 

* Africa: Tunisia, Insula Réunion, insula Sfânta Elena, insulele Seychelles, Lesoto. 

* America: Antigua şi Barbuda, Antilele olandeze, sudul Argentinei, Bahamas, Barbados, 
Bermude, Canada, Chile, Cuba, Statele Unite, Guadelupa, Granada, insulele Caiman, insulele 
Falkland, insulele Virgine, Jamaica, Martinca, Porto-Rico, Santa Lucia, Tobago şi Trinidad, 
Uruguay. 

* Orientul Mijlociu: Bahreim, Israel, Iordania, Kuweit, Liban, Quatar. 

* Asia: Armenia, Brunei, Coreea, Georgia, Guam, Hong Kong, insulele Christmas, insulele 
Cook, Japonia, Kazahstan, Kirchiztan, Macao, Maldive, Mongolia, Uzbekistan, Singapore, Taiwan, 
Turkmenistan. 

* Europa: toate ţările (inclusiv Azore, Canare, Cipru, ţările din fosta URSS şi Turcia 
europeană). 

* Oceania: Australia, Fidji, insulele Hawaii, insulele Mariane, Marshall, Micronezia, Noua 


Caledonie, Noua Zeelandă, insula Paştelui, Polinezia franceză, Samoa, Tonga, Tuvlu. 


Ţări din grupa I: fără clorochinorezistenţă 

* Africa: insulele Capului Verde, Egipt, Libia (rar), Maroc, Algeria, insulele Mauriţius. 

* America: Argentina (nord), Belize, Bolivia (sud), Brazilia (cu excepţia Amazoniei), Costa 
Rica, Guatemala, Haiti, Honduras, Mexic, Nicaragua, Paraguay (est), Peru (vest), Republica 
Dominicană, Salvador, Panama (nord). 

* Asia: Azerbaidjan (sud), Tadjikistan (sud), China (nord-est). 


* Orientul Mijlociu: Iran (mai puţin sud-estul), Irak, Siria, Turcia. 


Ţări din grupa a II-a: existenţa clorochinorezistenței 

* Africa: Africa de Sud (Transvaal, Natal); Benin, Botswana, Burkina, Coasta de Fildeş, 
Gambia, Ghana, Guineea, Guineea-Bissau, Liberia, Madagascar, Mali, Mauritania, Namibia, Niger, 
Senegal, Siera Leone, Somalia, Ciad, Togo. 

* Asia: Afgansitan, India, Indonezia (mai puţin Irian-Jaya), Malaysia, Nepal, Pakistan, 
Filipine, Sri Lanka. 


* Orientul Mijlociu: Arabia Saudită (vest), Emiratele Arabe Unite, Iran (sud-est), Iman, 

Yemen. 


Ţări din grupa a III-a: clorochinorezistenţă frecventă şi risc de multirezistență 

* Africa: Angola, Burundi, Camerun, Comore, Congo, Djibuti, Eritreea, Etiopia, Gabon, 
Guineea Ecuatorială, Kenya, Malawi, Mozambic, Nigeria Sao Tome şi Pirncipe, Uganda, Republica 
Centrafricană, Ruanda, Sudan, Swaziland, Tanzania, Zair, Zambia, Zimbabwe. 

* America: Bolivia (nord), Brazilia (Amazonia), Columbia, Ecuador, Guyana, Guyana 
Franceză, Panama (sud), Peru (est), Surinam, Venezula. 

* Asia: Bangladesh, Cambodgia, China (Yunnan şi Hainan), Laos, Mayanmar, Thailanda 
(zone frontaliere), Vietnam. 


* Oceania: insulele Solomon, Indonezia (Irian, Jaya), Papua Noua Guinee, Vanuatu. 


Notă importantă: Transmiterea paludismului în mediul urban e inexistentă (America-Asia) 


sau redusă (Africa). 


* Grupa I: clorochină (nivachină), cu posologia: 100 mg/zi la adult, 1,5 mg/kg/zi la copil, 
şase zile din şapte, începând cu ziua plecării, pe toată durata şederii şi două luni după întoarcere. 

* Grupa a Il-a: asocierea elorochină (nivachină), 300 mg pe săptămână (5 mg/kg/ 
săptămână la copil) şi proguanil (paludrină), prescrisă de medic, 200 mg pe zi la adult, 3 mg/kg/zi 
la copil. 

* Grupa a III-a: meflochină (lariam), prescris de medic, dacă este bine tolerat, poate să fie 
administrat săptămânal. În caz de contraindicaţie (femeie gravidă sau susceptibilă de a fi) sau de 


intoleranţă, acelaşi tratament ca pentru zona a II-a. 


# ATENȚIE 

* Asocierea nivachină-paludrină trebuie să înceapă cu o săptămână înainte de plecare şi 
trebuie să fie continuată 4-8 săptămâni după întoarcere. 

* Toleranţa la lariam trebuie să fie testată cu o săptămână sau cu cincisprezece zile înainte 
de plecare. Administrarea trebuie să continue patru săptămâni după întoarcere. 

* La femeie în stare să procreeze, lariamul nu trebuie să fie prescris decât dacă se foloseşte 
o măsură contraceptivă eficace, continuată trei luni de la ultima administrare. 


* Lariamul nu trebuie să fie administrat copiilor sub 15 kg. 


TRATAMENT CURATIV AL CRIZEI DE PALUDISM (accesul palustru) 


Criza de paludism poate să apară la opt-zece zile după sosirea într-o ţară cu risc. 

Pentru zona 1, tratamentul este simplu în absența oricărui contact medical: clorochină 
(nivachină) 6 comprimate de 100 mg timp de două zile, apoi 4 comprimate timp de două zile, apoi 
2 comprimate în următoarele două zile. Acest tratament trebuie să fie, bineînţeles, continuat cu 


tratamentul preventiv clasic. Pentru zonele 2 şi 3, este indispensabilă consultarea medicului. 


REPULSIVE ÎMPOTRIVA ȚÂNŢARILOR 


Vezi Înţepături de insecte. 


PANARIȚIU 
Este o afecţiune acută a unui deget, localizată la o extremitate a sa, care poate să-i afecteze 


toate elementele (piele, pulpa degetelor, tendoane, oase, articulaţii). 


MANIFESTĂRI ŞI CAUZE 

Infecția provine de la o mică plagă a degetului, uneori neînsemnată (înţepătură de ac de 
exemplu), care este posibil să fi dispărut când apar manifestările panarițiului. 

Extremitatea degetului este roşie, caldă, umflată, dureroasă cu junghiuri, uneori chiar 


noaptea, manifestări care pot să fie însoţite de febră. 


CE TREBUIE FĂCUT 

Să dezinfectăm totdeauna instrumentele de manichiură. 

Prezenţa unui panarițiu necesită recurgerea la medic, ba chiar la chirurg. Prost tratat, 
panariţiul poate să ducă la amputarea totală sau parțială a unui deget, sau poate să fie punctul de 
pornire al unei septicemil. 

Tratamentul cu antibiotice se impune totdeauna. El ar putea să fie suficient în cazurile tratate 
precoce. În celelalte cazuri, el va fi asociat unei mici intervenţii chirurgicale ca să se elimine puroiul 
format. 


Până la consultarea medicului, ţineţi degetul de trei ori pe zi într-o soluţie antiseptică. 


PARAZIȚI INTESTINALI 


ASCARIZI 


* Manifestări şi cauze 


Parazit foarte frecvent care afectează un sfert din populaţia globului. 

E un vierme cilindric, lung de 15-25 cm, alb-rozaliu, care trăieşte în intestinul subțire. 
Contaminarea se face prin ouă de ascarizi prezente pe fructele şi legumele murdare sau în apa de 
băut. 

Ascaridioza se manifestă prin dureri de stomac, vomitat, diaree, lipsa poftei de mâncare sau 
tuse. Limbricii apar deseori în scaun. În mod excepţional, pot să apară complicaţii care necesită o 


intervenţie chirurgicală (ocluzie). 


CE TREBUIE FĂCUT 
Să spălăm bine fructele şi legumele. 
Să respectăm cu scrupulozitate igiena individuală. 


Să ne tratăm cu Levamisol (Decaris). 


OXIURI 


* Manifestări şi cauze 

Sunt nişte viermişori rotunzi, lungi de de 3-10 mm, care trăiesc în intestinul gros. Femelele 
depun ouăle în jurul orificiului anal, ceea ce explică recontaminările copilului (care se scarpină, mai 
ales noaptea, în somn) şi a anturajului său. 

Simptomele sunt următoarele: 

— mâcărimi ale anusului (şi vaginale, uneori, la fetiță), mai ales seara; 

— dureri abdominale; 

— constipaţie sau diaree; 


— prezenţa unor viermişori albi în scaun şi în jurul anusului. 


CE TREBUIE FĂCUT 
Igienă: tăierea unghiilor la copii, spălarea bine a mâinilor. 
Tratament cu Pirvinium pamoat (Vermigal) trebuie să fie repetat la un interval de două 


săptămâni şi uneori este prescris întregii familii. 


TENIA 


* Manifestări şi cauze 
* Taenia saginata este un vierme plat care seamănă cu o macaroană foarte lungă (4-10 m), 
segmentat în 1000 până la 2000 de inele, agăţat cu un capăt de intestinul subţire şi la celălalt 


eliminându-se prin bucăţi mici (inele) în scaun. 

Contaminarea se face prin ingestia de carne de vită insuficient preparată termic. 

Simptomele sunt următoarele: 

— dureri abdominale; 

— greață, vomitat; 

— diaree sau constipaţie; 

— eliminare de segmente ale parazitului (proglote) în scaun sau prezenţa acestora pe lenjeria 
intimă ori pe cearceaful patului. 

* Taenia solium sau vierme singuratic este un parazit mai rar. Este un vierme plat, lung de 
2-8 metri. Inelele se desprind în lanţuri scurte, care se elimină prin scaun. Omul se contaminează 


mâncând carne de porc crudă sau insuficient fiartă sau friptă. 


CE TREBUIE FĂCUT 
Să fierbem sau să frigem bine carnea de vită sau de porc. 
Nu există medicamente vândute fără reţetă care să fie eficace. Se impune consultarea 


medicului. 


MEDICAMENTELE 

MEBENDAZOLUL (VERMOX) este un antihelmintic activ în oxiurază şi ascaridoză, care 
se administrează în doză de de 100 g două ori pe zi, timp de trei zile. Se poate repeta după trei 
săptămâni. 

PIRIVINIUM PAMOAT (VERMIGAL), activ numai asupra oxiurilor, este un produs foarte 
eficace luat numai o dată şi repetat după 15-20 de zile. 

Medicamentele împotriva teniei eliberate fără reţetă sunt fie depăşite, fie total ineficace. 


Numai medicul vă va prescrie un tratament potrivit. 


Ca să vă sfătuiască cât mai bine, farmacistul dumnevoastră 


are nevoie de răspunsuri la următoarele întrebări 


— Aţi remarcat viermi în scaun? Ce formă şi mărime aveau? 

— Aveţi greață, diaree sau dureri abdominale, mâncărimi la nivelul anusului? 
— Sunt afectaţi şi alţi membrii ai familiei? 

— Aţi pierdut în greutate sau obosiţi uşor? 

— De cât timp aveţi aceste simptome? 


— Aţi mai avut astfel de probleme în trecut, ce tratament v-a fost prescris şi cu ce eficacitate? 

— Dacă e vorba de un copil care este vârsta şi greutatea lui? 


MEDICAMENTE ÎMPOTRIVA OXIURILOR ŞI ASCARIZILOR 


ALBENDAZOL (ZENTEL cp., susp.) 
HELMINTOX cp. 

NEMATOCTON cp., sol. 

LEVAMISOL (DECARIS cp.) 

MEBENDAZOL cp. (VERMOX cp, PERMAX sol.) 
PIRVINIUM PAMOAT (VERMIGAL susp.) 


PĂDUCHI — LINDENI — PĂDUCHI LAȚI 


MANIFESTĂRI ŞI CAUZE 

Păduchii sunt paraziți lungi de 1-3 mm, cenuşii sau roşiatici, aplatizaţi, care trăiesc pe om 
între haine şi piele, precum şi în păr. Păduchii pubisului se numesc păduchi laţi. Ouăle lor, numite 
lindeni, pot să fie uşor confundate la nivelul părului capului cu mătreaţa, dar au caracteristic faptul 


că se desprind mai greu după pieptănat decât aceasta. 


Păduchii provoacă mâncărimi, deseori nocturne, uneori severe, care pot să ducă la leziuni 
din cauza scărpinatului, leziuni care se suprainfectează frecvent. Ei se transmit fie prin contact 


direct, fie prin hainele pe care copiii şi le schimbă între ei. 


CE TREBUIE FĂCUT 

— trataţi toată familia cu unul dintre produsele de mai jos; 

— se recomandă două tratamente la un interval de opt zile; 

— spălaţi şi fierbeţi toate hainele şi cearceafurile; 

— mai târziu, spălaţi în mod regulat părul şi pieptănaţi-l cu grijă; 

— nu Împrumutați de la nimeni şi nimănui fesuri, fulare sau alte obiecte vestimentare. 


Deparazitaţi periodic pieptenii, periile de păr. 


MEDICAMENTELE 

Produsul cel mai folosit este Lindanul. Dar poate să fie iritanat şi alergizant. Mai poate să fie 
în parte absorbit prin piele şi, din cauza riscului de toxicitate asupra sistemului nervos, trebuie să fie 
folosit cu mare prudenţă la copiii sub zece ani, nefiind recomandat femeilor gravide sau care 
alăptează. Trebuie să se interzică folosirea lui prelungită sau repetată şi să nu se depăşească trei 
aplicări consecutive. 

Ar trebui să se prefere malationul (prioderm) sau permetrina, depaletrina, bioaletrina, mai 


active. 


MEDICAMENTE ÎMPOTRIVA PĂDUCHILOR 


LINDAN (LINDANEST ung.) 
PEDEX ung. 

PIRIDERM şampon 
SPECIFTHIR şampon 


PICIOR 


BĂTĂTURA 

Este vorba de o mică formaţiune tare, foarte dureroasă, situată lângă articulaţiilor falangelor 
piciorului şi uneori în talpă. Este formată prin îngroşarea straturilor superficiale cornoase ale pielii, 
care pătrund în straturile profunde. 

Bătăturile sunt provocate de încălțămintea prea strâmtă, dar mai ales de deformarea 


progresivă a degetelor mari (deget în formă de ciocan). 


CE TREBUIE FĂCUT 

Cele mai multe produse propuse pentru tratarea bătăturilor sunt pe bază de acid salicilic. 

Nu aplicaţi produsul mai departe de zona respectivă. Orice automedicaţie cu aceste produse 
este interzisă la subiecţii bolnavi de diabet sau de arterită sau alergici la aspirină sau la derivați 
salicilici, la care se impune o consultație medicală. Pentru a evita recidivele, trebuie consultat un 


medic specialist, care va prescrie, dacă e nevoie, o talpă ortopedică. 


BĂŞICI 


Băşici provocate de frecarea permanentă a pielii fie cu şoseta sau pantoful, fie prin frecarea 

degetelor între ele. Este echivalentul unei arsuri de gradul 2 superficială. Ea este precedată de o 


simplă roşeaţă locală, ca o arsură de gradul 1: din acest stadiu trebuie acționat! 


CE TREBUIE FĂCUT 
Aplicaţi un antiseptic cu 2% acid picric sau alcool iodat (vezi Plăgi), apoi protejaţi cu un 


pansament. 


MEDICAMENTE ÎMPOTRIVA BĂTĂTURILOR 


CLAVUSIN sol. 
DERMOFARM ung. pt. bătături 
SCHOLL platuri 

URGO COR plsturi 


PIELEA LA COPIL 
Pielea copilului mic, şi în special cea a sugarului, este fragilă. Ea necesită deci îngrijiri 


igienice deosebite: schimbat frecvent şi toaletă regulată. 


Schimbat: la fiecare masă sau, mai bine, imediat ce copilul se murdăreşte. Nu vă mulţumiţi 
doar să-i ştergeţi fundul, ci spălați-l cu apă călduţă. Apoi ştergeţi-l cu grijă. Este inutil să aplicaţi pe 
o piele sănătoasă pudră, cremă sau pomadă. 

Baia trebuie să fie făcută zilnic, dacă e nevoie chiar de mai multe ori pe zi, de la naştere, 
chiar dacă bontul ombilical nu a căzut, îngrijind cu atenţie buricul (alcool de 70 de grade, comprese 
sterile) după fiecare baie. Cada trebuie să fie menţinută curată şi să nu fie folosită decât pentru 
copil. Trebuie să vă spălați pe mâini înainte de a face baie copilului. Apa de baie trebuie să aibă 37 
de grade Celsius, controlată cu termometrul sau cu cotul, niciodată cu mâna. Toate pliurile trebuie 
spălate cu grijă, precum şi părul, ştiindu-se că pielea capului transpiră intens. Clătiţi copilul, apoi 
ştergeți-l fără să frecaţi, insitând asupra pliurilor care totdeauna prezintă risc de macerare 
(intertrigo). Nările şi urechile vor fi şterse cu o vată umedă (nu folosiţi chibriturile sau beţişoare cu 
vată), fără să depăşiţi marginea orificiilor. Organele genitale trebuie şi ele spălate. Orice neglijență 
poate să ducă la infecţii: toaleta vulvei depărtând buzele; decalotarea extremității glandului fără 
insistenţă. Orice dificultate apărută la decalotare (fimoză), necesită consultarea medicului. 


Există numeroase cauze de iritare: macerare din cauza urinii şi scaunului, ocluzie ermetică a 

lenjeriei, transpiraţie abundentă datorată unei atmosfere supraîncălzite sau a îmbrăcării cu prea 
multe haine, sensibilitatea la unele ţesături sintetice, la unii detergenţi sau produse de toaletă, 
înţepături de insecte sau pur şi simplu igienă insuficientă. 

În punctele de iritare apare o roşeaţă (eritem), apoi, în absenţa tratamentului şi a îndepărtării 
cauzei, supurări, fisuri ale pielii, ulterior o extindere a leziunilor. Aceasta se datorează unei 
suprainfecţii rapide cu bacterii sau ciuperci. 

Aceste leziuni ale pielii (dermatoze) pot să ia aspecte diferite, în funcție de localizare şi 
cauze. 


De altfel, copilul poate să fie afectat şi de boli de piele specifice adultului. 


CRUSTELE SEBOREICE 


* Manifestări şi cauze 

Ele sunt frecvente în primele nouă luni de viață. Au aspectul unor coji, mai întâi fine apoi 
groase, galbene şi grase, care se pot extinde rapid la toată pielea capulului, formând un fel de cască. 

Ele nu au nici o legătură cu consumul de lapte. Ele se datorează faptului că la acea vârstă, 
unele glande ale pielii (glandele sebacee) secretă cantităţi importante de grăsime (sebum), care se 
acumulează la nivelul pielii capului. 


În absenţa tratamentului, ele se pot suprainfecta sau extinde la frunte şi apoi la întreaga faţă. 


CE TREBUIE FĂCUT 
Aplicaţi seara, pe toată pielea capului, un strat de vaselină sau ulei de migdale sau o cremă 
grasă. A doua zi, se spală cu un şampon neagresiv şi se aplică o loţiune antiseptică, timp de 3-4 zile. 


Dacă crustele persistă, consultaţi medicul. 


# ATENȚIE 
La sugar şi la copiii foarte mici, se pot folosi doar antiseptice foarte diluate, de preferinţă cu 


apă sau, la nevoie, puţin alcoolizate. 


ECZEMA SEBOREICĂ 

Este forma cea mai benignă a eczemei la copil. 

E vorba de mici leziuni uscate, care se cojesc cu uşurinţă, şi care apar în toate părțile 
corpului dar, de cele mai multe ori, pe obraji. Pot să lase urme de culoare deschisă pe piele, deosebit 


de vizibile după expunerea la soare. 

CE TREBUIE FĂCUT 
Leziunea poate deseori să dispară după un tratment cu antiseptice locale (vezi Plăgi). Ea 


necesită consultarea medicului dacă persistă. 


ECZEMA 


* La sugar 

Eczema propriu-zisă a sugarului debutează în general pe la vârsta de trei luni, la nivelul 
obrajilor, frunţii, prin leziuni roşii cu zone supurate ori acoperite cu mici scuame sau cruste, care se 
pot întinde pe tot corpul şi se pot suprainfectecta. Mâncărimile sunt intense, împiedicându-l pe 
sugar să doarmă. Cauza este necunoscută, dar apare uneori la copiii cu antecedente alergice în 


familie (astm, boala fânului, alergii cutanate). 


* La copil 
Eczema la copil poate să urmeze celei a sugarului sau să apară pe la 2-3 ani. Uneori alergiile 
alimentare sunt indicate drept cauză. 


Unele eczeme pot să fie legate de probleme psihologice. 


CE TREBUIE FĂCUT 

Trebuie să ne ferim de orice aplicare medicamentoasă fără aviz medical şi în special de 
pomezile antialergice, care pot fi ele însele alergizante sau pot conţine derivați ai cortizonului. 
Pulverizările cu apă distilată pot permite diminuarea iritației. Nu aplicaţi coloranţi, antiseptice, care 


pot modifica aspectul leziunilor şi conduce la întârzieri ori confuzii în diagnostic. 


ERITEM FESIER SAU AL PLIURILOR (INTERTRIGO) LA SUGAR 


* Manifestări şi cauze 

* 1. Roşeaţa feselor (eritem fesier) este foarte frecventă la sugar. Ea se datorează, de cele 
mai multe ori menţinerii prelungite a scutecelor umede, care provoacă o macerare a pielii, mai 
accentuată în cazul în care copilul prezintă concomitent şi diaree. Aceast eritem se suprainfectează 
rapid cu microbi şi ciuperci în absenţa unor îngrijiri locale simple. 

2. Intertrigo este o iritare datorată unei spălări insuficiente la nivelul pliurilor, numeroase la 


sugar (pliuri interfesiere, axilare (sub braţ), gât, urechi). 


CE TREBUIE FĂCUT 

* Păstraţi regimul alimentar obişnuit, cu excepţia cazului în care există diaree. 

* Suprimaţi orice factor de iritare atâta timp cât eritemul persistă: scutecele celulozice, 
chiloţii din plastic. 

* Schimbaţi copilul frecvent şi lăsaţi cât mai mult posibil fesele în aer liber. 

* Spălaţi fesele cu apă. 

* Dacă eritemul se întinde, chemaţi medicul şi evitaţi orice terapeutică inadecvată şi 
periculoasă (antibiotice, sulfamide, derivatele cortizonului). 


* Pentru eritemul pliurilor, tratamentul este identic. Evitaţi îmbracămintea din fibre sintetice. 


ERITRODERMIA LEINER-MOUSSOUS 

Este deseori provocată de o extindere a unui eritem fesier sau a unei infecţii neglijate a pielii 
capului, dar uneori nu i se găseşte nici o cauză. 

Leziunile roşii, presărate cu scuame şi cruste uscate şi gălbui, ce se desprind ca nişte solzi 
graşi, se întind pe tot corpul. 

În acest stadiu, trebuie să consultați medicul, căci tratamentul este deosebit, lung şi 


meticulos, şi trebuie urmat cu atenţie. 


IMPETIGO 


* Manifestări şi cauze 

Impetigo este o afecţiune a pielii foarte contagioasă, datorată unor bacterii, de cele mai 
multe ori stafilococi sau streptococi. Această afecţiune este deosebit de frecventă la vârsta şcolară 
(şcoala primară, colonii de vacanţă) şi este favorizată de o proastă igienă. 

Impetigo se localizează mai ales la față, în jurul nasului şi al gurii, şi se manifestă la început 
prin băşici pline cu un lichid deschis la culoare, înconjurate de o margine roşie. Pielea apoi se usucă 
şi se acoperă cu coji gălbui care se dezlipesc cu uşurinţă. Aceste leziuni pot să se întindă cu 


rapiditate, mai ales dacă copilul se scarpină. 


CE TREBUIE FĂCUT 

Se poate aplica un tratament local cu antiseptice. În caz de leziuni importante, trebuie 
neapărat consultat medicul, căci se impune un tratament cu antibiotice, precum şi un tratament 
pentru evitarea măncărimilor. 


Impetigo fiind foarte contagios, este important să fie examinaţi şi ceilalți copii din anturaj. 


INFLAMAŢIA COLȚULUI GURII (PERLEŞ) 

* Manifestări şi cauze 

E vorba de leziuni roşii la colţul buzelor, care se pot fisura, devenind jenante şi dureroase, şi 
se acoperă de cruste. 

Afecţiunea se datorează unei salivări excesive şi poate să se suprainfecteze cu bacterii şi 


ciuperci. 


CE TREBUIE FĂCUT 


Inflamaţia dispare în general după aplicarea unui antiseptic local (vezi Plăgi). 


PRURIGO 


* Manifestări şi cauze 

Este o afecţiune a pielii, cu o mâncărime intensă, caracterizată prin apariţia unor mici papule 
şi vezicule, ulterior acoperite de cruste şi leziuni din cauza scărpinatului (leziuni de grataj). Ea 
afectează mai ales faţa, antebraţele şi gambele. Evoluează în pusee şi poate să devină cronică. 
Rareori apare după şase ani. La prima apariţie poate să semene cu varicela (vezi acest termen). 

Ea este deseori asociată cu alergie la înţepături de insecte (țânțari, păduchi, purici) şi la 


acarienii care trăiesc în praful din casă şi pe animalele domestice. 


CE TREBUIE FĂCUT 

Tratamentul constă mai întâi în calmarea mâncărimilor (un mijloc simplu este aplicarea de 
oţet). Se mai pot folosi diferite creme. Trebuie să se evite suprainfectarea, aplicând soluţii 
antiseptice locale. În sfârşit, trebuie să se încerce eliminarea cauzei alergiei prin folosirea unor 


substanţe care ucid sau alungă insectele (vezi Înțepături de insecte şi Păduchi şi lindeni). 


PIELEA ŞI SOARELE 


Razele solare sunt formate dintr-o serie continuă de radiaţii, lumina constituind doar o mică 
parte din spectrul solar. Radiațiile cu lungimi de undă mai mari decât cea a luminii roşii se numesc 
infraroşii. Cele cu lungimi de undă mai mici decât a luminii violet formează radiaţiile ultraviolete. 
Razele ultraviolete sau UV se împart în trei grupe: 

— UVA, care trec prin sticlă; 

— UVB, care sunt oprite de sticlă; 


— UVC, oprite de stratul de ozon al atmosferei. 

EFECTE ALE SOARELUI ASUPRA PIELII 


Fenomenele imediate sunt în general binefăcătoare 

* Creşterea temperaturii pielii se datorează razelor infraroşii. Dacă această căldură devine 
prea mare, există riscul unui accident de căldură (vezi acest termen). 

* Culoarea imediată şi trecătoare, care apare în câteva minute şi se şterge în câteva ore; este 


legată de UVA şi de spectrul vizibil. 


Fenomenele întârziate sunt provocate mai ales de UVB 


* Expunerea la soare este indispensabilă sintezei vitaminei D care este legată de UVB. 


CULOAREA PIELII ŞI CAPACITATEA DE BRONZARE 


(tabelul de la pagina 200) 


* Eritemul solar variază în funcție de intensitatea şi durata de iradiere, în funcție de 
susceptibilitatea individuală, în special culoarea pielii (vezi tabelul şi Insolație). 

* Pigmentarea întârziată sau "bronzarea" începe la două zile după expunerea la soare, atinge 
punctul maxim cam în a douăzecea zi, apoi dispare progresiv în absenţa unor noi expuneri. 


* Ingroşarea pielii, în special a stratului cornos, este o reacție de adaptare a pielii. 


Efectele pe termen lung sunt nefaste 

* Efectele cronice ale ultravioletelor sunt dependente de doze şi cumulative (adică se adună 
în cursul vieţii). Dispunem de un "capital de soare", pe care îl consumăm pe măsura trecerii vieţii. 
Ne naştem cu un stoc de celule pigmentare protectoare care se epuizează de-a lungul anilor. Ritmul 
acestei pierderi se accelerază dacă ne expunem prea brusc la soare. 

* Îmbătrânirea pielii este legată de UVA şi este vizibilă îndeosebi pe pielea regiunilor 
expuse: faţă, gât, decolteu, ceafă, dosul mâinilor. Apariţia sa este favorizată la subiecții care 
lucrează în aer liber (agricultor, marinar) şi la adepţii încăpăţânaţi ai bronzării naturale sau 
artificiale. 

* Cancerul pielii, legat mai ales de UVB, este consecinţa cea mai gravă a expunerii excesive 
la soare. El apare pe părțile descoperite (faţă, urechi, gât, mâini), în regiunile unde expunerea a fost 


maximă, la muncitorii în aer liber şi în special la cei care au tenul deschis la culoare. 


226 


EFECTELE SOARELUI ASUPRA BOLILOR DE PIELE 


Boli agravate de soare 

* Acneea juvenilă (vezi Acnee). Chiar dacă componenta sa inflamatoare poate să fie 
ameliorată în prima fază, îngroşarea pielii obstruează canalele pilosebacee, ceea ce duce la o 
recidivă a formării de comedoane şi a acneei de toamnă. 

* Herpesul labial (mai ales la buza de sus) revine deseori după o expunere solară prelungită. 

* Soarele joacă un rol agravant pentru lupus eritematos. 


* Multe alte boli pot să fie agravate de soare: cereţi sfatul medicului. 


Boli ameliorate de soare 
* Majoritatea cazurilor de psoriasis (vezi acest termen), de unde puvaterapia: folosirea UBA 
după administrarea unor produse sensibilizante, psoralenele (PUVA: Psoralene UVA). 


* Eczema (vezi acest termen), îndeosebi în faza sa exudativă. 


CE TREBUIE FĂCUT 

Folosirea filtrelor solare reduce considerabil riscul de cancer al pielii. Indicii de filtre solare 
comercializate sunt de la 1 la 30. Nu există ecrane totale. Un indice 30 înseamnă că e nevoie de 30 
de ori mai mult timp ca să facem insolaţie, în laborator. Dar pe plajă, stratul aplicat este de două ori 
mai subţire, deci indicele indicat trebuie împărțit la doi. 

Evitând eritemele şi lăsând să treacă UVA, filtrele cu indice mai mare de 15 produc o 
bronzare "luminoasă" în opt zile (în loc de patru zile, ca la expunerea neprotejată). În practică, 
trebuie recomandate filtre rezistente la apă timp de două ore, având cel puţin un indice 15 de 
protecţie şi de care nu se lipeşte nisipul. Două aplicări, la orele 10 şi 16, cu o retragere la umbră, 
între orele 14 şi 16, vor reduce riscul cancerului de piele. Totuşi aceste filtre nu împiedică 
îmbătrânirea pielii deorece sunt permeabile la UVA. Ba chiar pot să o accelereze, căci vă permit să 


vă prelungiţi durata expunerii la soare. 


# ATENŢIE 
Soluţiile de bronzare nu protejează pielea de efectele nedorite ale radiaţiilor solare, ele sunt 


simple tincturi pe piele. 


CABINELE DE BRONZARE 
Ceea ce s-a spus despre soare este valabil şi pentru cabinele de bronzare. Acestea pot să vă 


facă bruneţi, dar radiaţiile ultraviolete pe care le difuzează, în caz de abuz, pot: 

— să producă leziuni ale ochilor; 
— să crească riscul de cancer al pielii; 


— să ducă la o îmbătrânirea prematură a pielii. 


PIERDEREA CUNOȘTINȚEI 
Vezi Leşin. 


AFECŢIUNI GINECOLOGICE 


SECREȚII VAGINALE 

* Apariţia unei secreţii "neobişnuite", (leucoree) albe sau colorate, este deseori semnul unei 
infecţii a vaginului sau a colului uterin, mai ales dacă sunt urât mirositoare. 

* Dacă aveţi un sterilet, secrețiile pot să indice o infecţie datorată steriletului. 


* Trebuie să consultaţi medicul în toate cazurile, ca să facă eventual o prelevare. 


PIERDERI DE SÂNGE ÎNTRE MENSTRUAȚII 

* Existenţa unor pierderi de sânge înte menstruaţii (metroragii), roşii sau maronii, mai mult 
sau mai puţin închise la culoare, este totdeauna anormală. Va trebui deci în acest caz să consultaţi 
medicul. 

* Pierderea de sânge după menopauză este şi ea anormală şi trebuie să consultați medicul. 

* O mică sângerarea poate să apară la mijlocul ciclului. De cele mai multe ori este fără 
gravitate, dar este nevoie de avizul ginecologului ca să-i confirme caracterul benign. 


* Antisepticele vaginale nu trebuie să fie folosite fără aviz medical. 


ANTISEPTICE VAGINALE 


BETADINE sol., ovule 
CLORAMINĂ B cp. 

NATRIUM BICARBONICUM pulb. 
SEPTOV AG plicuri 

TANTUM ROSA plicuri 


PILULA CONTRACEPTIVĂ 


228 


Pilula este un medicament care se eliberează numai pe reţetă. Ea este folosită de milioane de 


femei, cu toate că informarea despre ea este încă insuficientă. 


CE NU TREBUIE SĂ FACEM: 

* Să luăm pilula fără prescripţie medicală (de exemplu: o persoană amabilă vă împrumută 
una sau mai multe plachete). 

* Să schimbaţi pilula fără avizul medicului. 

* Să folosiți pilula fără supraveghere medicală regulată (îndeosebi examen ginecologic). 


* Să intrerupeţi administrarea, cu excepţia cazului în care este dorită sarcina. 


* Pilula este interzisă: 

* Dacă aţi avut un accident vascular cerebral sau ocular. 

* Dacă aveţi antecedente importante de flebită sau de varice voluminoase. 

* Dacă sunteţi hipertensivă (cu excepţia cazului în care sunteţi tratată şi aveţi o tensiune 
normalizată). 

* Dacă aveţi un procent mare de colesterol (totuşi vă pot fi prescrise anumit categorii de 
pilule). 

* Dacă aţi avut un cancer la sân. 

* Dacă aţi avut icter în timpul unei sarcini. Orice alt icter, după ce s-a vindecat, nu 
contraindică pilula. 

* Dacă sunteţi însărcinată (nu există un pericol real, dar fetusul ar putea să fie masculinizat). 


* Dacă aveţi mai mult de treizeci şi cinci de ani şi dacă fumaţi mai mult de zece țigări pe zi. 


EXAMENE NECESARE ÎNAINTE ŞI PE PERIOADA ADIMINISTRĂRII PILULEI 
La fiecare şase luni: 

* Examen medical complet, îndeosebi tensiunea arterială şi greutatea. 

* Examen ginecologic; examinarea sânilor şi uterului. 

Anual: 

— glicemie; 

— colesterol, trigliceride; 


— frotiu cervico-vaginal. 


PRUDENȚĂ,  DUBLAŢI MĂSURILE DE  PRECAUŢIE (NU  NEGLIJAŢI 
SUPRAVEGHEREA) 


* Dacă sunteți diabetică sau hipertensivă. 

* Dacă aveţi varice. 


IDEI GREȘITE 


"Pilula e periculoasă" 
Această idee este total greşită: pilula nu este periculoasă dacă respectaţi cu scrupulozitate 
indicaţiile celor patru paragrafe precedente. Dovadă este frecvenţa mică a incidentelor comparată cu 


numărul mare (milioane) de utilizatoare. 


"Pilula poate să provoace cancer" 
Pilula nu provoacă cancer, asta e sigur. Am putea să spunem chiar că dimpotrivă, deoarece 
permite, prin supravegherea pe care o implică, o descoperire mai precoce a cancerului la sân sau la 


uter. Actualmente este dovedit că protejează faţă de riscul de cancer la uter sau la ovare. 


"E mai bine să opreşti luarea pilulei din când în când (de exemplu o lună pe an sau la 
doi ani)" 

Fals. Asta nu serveşte la nimic, doar poate conduce la apariţia unei sarcini nedorite. Pilula 
poate să fie luată permanent până la vârsta de 40-45 de ani fără nici un pericol, cu condiția de a 
respecta cu scrupulozitate regulile de supraveghere. 

Există două situaţii în care trebuie să se renunțe la pilulă: 

— înaintea unei intervenţii chirurgicale; 


— atunci când se doreşte o sarcină. 


MEDICAMENTE A CĂROR ADMINSTRARE SIMULTANĂ CU PILULA ESTE 
INTERZISĂ 

Unele medicamente pot să reducă eficacitatea pilulei: 

* Unele medicamente împotriva tuberculozei (Rifampicină, Sinerdol), unele medicamente 
împotriva epilepsiei (Fenitoină, Fenobarbital), unele tranchilizante sau somnifere (barbiturice), 
unele neuroleptice (Carbamazepină, Tegretol). 


* Unii inhibitorii ai absorbiţiei intestinale precum Colestiramina. 


MODALITĂŢI DE ADMINISTRARE A PILULEI 
* Se ia primul comprimat cel mai târziu în seara celei de a cincea zi a menstruației. În cazul 
multor pilule, se recomandă începerea din prima zi de menstruaţie. 


Pilula este eficace imediat. 

* Se ia un comprimat în fiecare zi, la aceaşi oră, timp de 21 sau 22 de zile (în funcție de 
plachete). 

* Nu se ia nici una în timpul celor 7 zile în care pilula continuă să-şi facă efectul. Totuşi 
există pilule care se iau fără acea întrerupere de şapte zile. 

* În timpul acestor şapte zile, apare o "menstruaţie artificială". Uneori poate să nu apară, 
acest fenomen este fără consecinţe, dacă nu aţi uitat să luaţi pilula cu regularitate. 

* Fie că menstruaţia a apărut sau nu, puteţi să luaţi din nou pilula după aceste şapte zile timp 
de alte trei săptămâni etc. 

* În caz că aţi uitat un comprimat, îl luaţi imediat ce v-aţi amintit, cel mai târziu împreună 
cu comprimatul următor. 

* În caz că aţi uitat să luaţi două comprimate, cereţi sfatul medicului. Totuşi, trebuie să ştiţi 
că în cazul unor pilule moderne microdozate, există un risc de sarcină dacă aţi uitat să luaţi pilula 
mai mult de douăsprezece ore. 

* În caz de vomă în următoarele patru ore după luarea comprimatului, luaţi încă unul (şi 
terminaţi placheta cu o zi mai devreme). 


* Dacă pilula vă provoacă greață sau vomitat, trebuie să fie luată înainte de cină. 


CONSULTAȚI MEDICUL: 

— dacă apar mici sângerări în timpul celor trei săptămâni de administrare a pilulei; 
— în absenţa menstruației, luând totuşi placheta următoare; 

— în cazul unei creşteri în greutate mai mari de 3 kg; 

— în caz că aveţi dureri de picioare sau de cap; 

— în caz de icter; 

— dacă apare o "mască de sarcină"; 


— în caz de pierderi sanguine vaginale. 


PILULA DE A DOUA ZI 

Dacă nu aţi luat măsuri de precauţie ca să evitaţi o sarcină nedorită, există ceea ce se 
numeşte "pilula de a doua zi". Într-un răgaz de maxim 72 de ore (trei zile), puteţi folosi ultimele 
"pilule de a doua zi", care se vând pe piaţă sub numele de Postinor (eliberate numai pe reţetă). Ele 
se folosesc astfel: un comprimat care se ia cât mai repede posibil după raport (cel mai târziu după 
72 de ore) şi al doilea comprimat cel mai devreme după 12 ore de la administrarea primului 
comprimat şi cel mai târziu după 24 de ore. Mai târziu, prudenţa recomandă utilizarea unui mijloc 


de contracepţie local până la menstruaţia următoare. 

PLACEBO 


PLACEBO — EFECT PLACEBO 

Se numeşte placebo o substanţă inertă (precum miezul de pâine, amidonul, apa), care este 
prezentată bolnavului drept un medicament (de exemplu sub formă de capsulă colorată). 

Administrarea acestei substanţe inerte, care semănă cu un medicament, poate să ducă la o 
ameliorare a unor manifestări (tulburări digestive, tuse, dureri de cap, tulburări ale somnului, 
anxietate), precum şi a unor boli cronice (artroză, eczemă etc.). Aceste efecte sunt numite efecte 
placebo. 

Cu ocazia studierii oricărui medicament nou, pentru a-i determina eficacitatea proprie, 
acesta este comparat cu un placebo. În mod normal, noile medicamente scoase pe piaţă trebuie să 
aibă eficacitatea mai mare decât placebo. S-a demonstrat că efectul placebo reprezintă în jur de 30% 


din eficacitatea oricărui medicament. 


FACTORII CARE INFLUENȚEAZĂ EFECTUL PLACEBO 
Efectul placebo va depinde foarte mult de placebo însuşi, de medicul care îl prescrie şi de 


pacientul care îl primeşte. 


* Factorii legaţi de substanţă 

* S-a demonstrat că intensitatea efectului placebo poate să depindă de modul de 
administrare a medicamentului. Putem clasifica în ordinea descrescătoare a eficacităţii, injecțiile 
intravenoase, injecţiile intramusculare, picăturile, comprimatele sau capsulele, supozitoarele. 

* Prezentarea medicamentului este şi ea importantă. În ceea ce priveşte culoarea, studiile au 
arătat, de exemplu, că albastrul deschis favorizează eficacitatea tranchilizantelor şi culoare maro, 
cea a laxativelor. O formă sau o mărime neobişnuite, gustul (amar) pot şi ele să amplifice efectul 
placebo. 

* Noutatea, preţul mare, numele medicamentului (compoziţia lui prezentată uneori în 


termeni latini), eliberarea numai pe reţetă sunt şi ei factori favorizanţi. 


* Factorii legaţi de medic 

Personalitatea medicului joacă cu siguranță un rol important în efectul placebo al 
medicamentului pe care îl prescrie. O atitudine primitoare şi plină de căldură, atenţia şi interesul 
arătat nu numai problemelor de sănătate ale pacientului, ci şi întregi sale personalităţi, durata 


timpului  consultaţiei, persuasiunea medicului asupra eficacității terapeuticii, personalizarea 

îngrijirilor medicale, toate acestea pot să crească acținea placebo a oricărei terapeutici. 


* Factori legaţi de bolnav 

* Sensibilitatea la efectul placebo ar fi mai crescută la subiecţii anx10şi, deprimaţi, pasivi. 

* La acelaşi individ, efectul placebo al unui medicament scade atunci când pacientul 
dobândeşte o mai bună cunoaştere a bolii sale şi a efectelor tratamentului. 


* Increderea în capacitatea medicului ameliorează eficacitatea oricărei terapeutici. 


PLACEBO "IMPURE" 

Unele laboratoare propun medicamente ale căror indicaţii nu corespund simptomelor pe care 
acestea pot să le trateze. Aceste medicamente sunt numite atunci placebo impure căci, în acest caz, 
ele nu vor putea să acționeze decât prin efectul placebo. Folosirea acestor substanţe trebui să fie 
interzisă căci, din cauza existenţei proprietăților lor farmacologice, pot totuşi să provoace efecte 


nedorite, la care nu avem dreptul să-l expunem pe pacient. 


EFECTUL NOCEBO 

Se numeşte efect nocebo orice neplăcere care poate să apară în administrarea unei substanţe 
inerte (placebo). Cele mai frecvente manifestări ale efectului nocebo sunt în ordine descrescătoare: 
somnolenţă (25% din cazuri), oboseală, tulburări digestive, dificultăţi în concentrare, dureri de cap, 


bufeuri de căldură, tremurături. 


PLĂGI — RĂNI UŞOARE 


CE TREBUIE FĂCUT 

Mai întâi spălaţi plaga cu multă apă şi săpun, apoi clătiţi: este lucrul esenţial. După 
aceea dezinfectaţi plaga cu: 

* Un antiseptic al pielii pe bază de clorhexidină; evitaţi alcoolul de 70 de grade pe plăgi, 
căci aplicarea lui e dureroasă. 

* Dacă marginile plăgii sunt depărtate una de cealaltă, poate să fie necesar, ca să se asigure 
o bună cicatrizare, să fie apropiate cu mijloace adezive tip steri-strip, sau sutură chirurgicală, după 


caz. Consultaţi medicul. 


* Opriţi sângerarea 
Nu folosiţi garou. 


Comprimaţi cu putere plaga timp de 5-10 minute. 

* Pansaţi plaga 


Cu tifon şi plasture sau cu pansamente gata preparate. 


Dacă obiectul care a provocat plaga era ruginit sau murdar de pământ (chiar dacă 
rana este foarte mică) 

* Dacă a fost făcut în mod sigur un vaccin antitetanic în urmă cu cel puțin zece ani: totul e 
bine, nu este necesară nici un fel de precauţie suplimentară. 

* Dacă în mod sigur nu a fost făcută nici o vaccinare sau aceasta e mai veche de zece ani: 
există risc de tetanos. Consultaţi medicul. O vaccinare antitetanică, sau o repetare a vaccinării, sunt 


indispensabile. 


MEDICAMENTELE ANTISEPTICE 

Definiţie: Un antiseptic este un medicament care permite, la nivelul ţesuturilor vii şi în 
limita toleranţei acestora, eliminarea sau omorârea microorganismelor (bacterii, ciuperci, spori, 
paraziți, chiar viruşi). 

Dintre clasele de antiseptice aflate acum pe piaţă, un mare număr dintre ele nu trebuie 
recomandate în cazul automedicaţiei, căci puterea lor antiseptică este slabă şi poate să provoace la 
nivelul pielii şi al mucoaselor diferite incidente, chiar accidente, dacă sunt aplicate pe suprafeţe 
mari. Numai antisepticele subliniate sunt recomandate pentru automedicaţie: 

Compuşi fenolici (Primasept. Maripan) 


Clorhexidină (Plak Out, Clorhexidine, Clorhexim) 


Carbanilide (Tricolocarban) 

Amoniuri cuaternare (benzalconium, bensetonium, cetilpiridinium) 
Compuşi cloraţi (soluţia Dakin, hidrat de cloral) 

Compuşi iodaţi (polivinilpirolidon iodat, betadine, iodosept, tinctură de iod 2%) 
Apă oxigenată 10 % 

Rivanol soluţie 1/1000 (Aethacridini lactis) 

Alcool de 70 de grade 

Metale grele (mercurice, argint, cupru) 

Coloranţi (eozină alcoolică, albastru de metil, violet de genţiană) 
Aldehide (noxitiolină, taurolidină) 

Acid boric 


Hexetidină (Hexoral) 

Tensioactive anionice (săpunuri, lauril sulfat de sodiu). 


Nota bene: 


* Alcoolul de 70 de grade este bine tolerat de pielea sănătoasă, folosit pentru 
dezinfectare înaintea unei injecții, dar nu trebuie să fie aplicat pe mucoase sau pe plăgi căci 
are un efect iritant. Efectul său este diminuat în prezenţa unei materii organice. Cantități mici de 
alcool sunt deseori asociate altor antiseptice precum amoniurile cuaternare, clorohexidina sau iodul, 
ceea ce permite lărgirea activităţi sale antiseptice. 

* Apa oxigenată la 10 volume are o activitate antiseptică relativ slabă. Ea este deci 
folosită mai mult pentru acțiunea ei de curăţire mecanică şi coagulantă decât pentru activitate 
antiseptică. 

* Coloranţii antiseptici trebuie evitaţi (eozina). Au o putere antiseptică slabă şi fac mai 
dificilă stabilirea de către medic a diagnosticului afecţiunilor cutanate. 

Acidul boric, derivatele mercurului dintre care merbromin (mercurocrom, solucrom etc.), 
resorcinalul, cresolul, timolul, salicilanilidele sunt produse mai puţin eficace, pe care e preferabil 
deci să le evitați. 

Antibioticele şi sulfamidele locale trebuie evitate în mod categoric în cazul automedicaţiei, 


deoarece sunt susceptibile să creeze apariţa unor germeni rezistenți şi să provoace reacţii alergice. 


# ATENȚIE 
Calmantele şi cicatrizantele pielii nu sunt de nici un interes în tratarea plăgilor. Ele pot 


uneori să fie utile în tratarea unor iritaţii ale pielii. 


ANTIBIOTICE PENTRU UZ TOPIC 


BACTROBAN cr. 
BANEOCIN pulb., ung. 
BIVACYN pulb., ung. 
DERMACIN cr. 
GENTAMYCIN ung. cr. 
HIPERICIN cr. 

NEOB ACIN ung. 

NEOB ASEPT pulb. 
NEGABICIN-B ung. 
SANTADERM pulb., ung. 
SAPROSAN pulb. 
TETRACICLINĂ ung. 


PLEOAPE UMFLATE 
Vezi Ochi. 


FISURI ALE PIELII 

Mici fisuri ale pielii, care se observă mai ales la nivelul mâinilor şi buzelor. Ele sunt 
provocate de frigul uscat. 

Aplicarea diferitelor preparate farmaceutice cu conţinut gras poate să le atenueze 
manifestările (GĂLBENELE ung.). 

Cele mai multe medicamente indicate au o eficacitate foarte moderată. În plus, unele conţin 


produşi potenţial alergizanţi, mai ales balsamul de Peru şi lanolina. 


PRESBIT 
Vezi Ochi. 


PROBLEME VENOASE (Picioare grele, circulaţie “proastă”) 


Multe femei se plâng de "probleme venoase" sau de circulaţie "proastă". Despre ce e vorba? 


PROBLEME VENOASE FĂRĂ GRAVITATE 


Senzaţia de picioare grele provine, de cele mai multe ori, de la prezența unor varice 
necomplicate. Varicele rezultă dintr-o pierdere a tonusului peretelui venelor, sângele având astfel 
unele dificultăţi în a urca spre inimă. 

Semnele sunt prezente bilateral, la nivelul ambelor picioare, fără să existe febră sau umflare 


(edem). 


CE TREBUIE FĂCUT 


Unele reguli de igienă a vieţii pot să diminueze această senzaţie de greutate: 

— evitaţi statul prelungit în picioare şi mergeţi des în timpul zilei; 

— evitaţi expunerea la soare a picioarelor (băi de soare, căldură venind de jos); 

— nu folosiţi şosete sau ciorapi prea strânşi; 

— faceţi băi reci la picioare seara; 

— ridicaţi patul, în partea dinspre picioare, cu circa douăzeci de centimetri, pentru a facilita 
întoarcerea venoasă. 

Sunt propuse diferite produse, dar eficacitatea lor nu a fost demonstrată. 


Ciorapii împotriva varicelor, probabil mai utili, pot să vă fie recomandaţi de medic. 


PROBLEME VENOASE CARE TREBUIE SĂ VĂ ÎNGRIJOREZE 

Varicele pot să ducă la complicaţii, din cauza formării unui cheag, care va obtura vena şi va 
duce la flebită. Tromboflebita se manifestă prin febră şi prin durere la nivelul obstrucţiei venoase; 
regiunea respectivă este mai caldă, umflată, dureroasă la apăsare. Se impune de urgenţă consultarea 
medicului, căci există risc de embolie pulmonară (desprinderea cheagului şi migrarea lui, cu 
blocarea unui vas pulmonar) în absenţa unui tratament anticoagulant eficace. Ca să evitaţi această 
complicație a varicelor, medicul vă poate recomanda injecții sclerozante şi/sau un stripping 


chirurgical (intervenţie chirurgicală care excizează venele bolnave). 


PROBLEME DE "CIRCULAŢIE PROASTĂ" 

Arterita, o afecţiune a arterelor, este responsabilă pentru circulația deficitară a sângelui, care 
nu mai ajunge în cantitate suficientă la picioare. Ea se manifestă prin dureri, în pulpa piciorului de 
cele mai multe ori, apărute după ce ați parcurs o anumită distanţă, provocând o şchiopătare, care se 
va calma la oprirea mersului, pentru a reveni la reluarea acestuia (claudicaţia intermitentă), după 
aceeaşi distanţă la acelaşi subiect. 

Ea impune consultarea medicului. 

În afară de arterită şi în absenţa varicelor, practic nu există alte tipuri de probleme ale 
circulaţiei sanguine la nivelul membrelor inferioare. Tulburările care îi sunt imputate (picioare grele 


etc.) sunt provocate de alte afecţiuni, îndeosebi de ordin neurologic. 


MEDICAMENTELE 
Se găsesc la vânzare fără reţetă "tonice venoase”. Eficacitata lor nu a fost niciodată 
demonstrată. În plus, unii dintre aceşti compuşi pot să aibă efecte nedorite mai mult sau mai puţin 


grave. Interesul lor este deci foarte limitat. În schimb se pot folosi ciorapii speciali. 


TONICE VENOASE 

DETRALEĂX cp. 

DIFEBIOM cp. (DIFABIOLA cp., DIFRAREL dj. MIRTILENE cps.) 
DOXIUM cp., cps. (DOXILEK cps.) 

ENDOTELON cp. 

ESSAVEN gel 

GINKOR FORT cp. 

GLYVENOL cp., cps. 

HEPATHROMBIN gel, ung. 

HIRUDOID gel, cr. 

LASONIL ung. 

TAROSIN cp. 

TROXERUTIN cps., gel (TROXEVASIN cps., gel, VENORUTON cps., gel, venoton cps.) 
VARITERP ung. 


PREVENIREA ACCIDENTELOR DOMESTICE 


CĂDERI ŞI ŞOCURI 

Pentru cei foarte mici, ținând cont de morfologia copilului, aproape totdeauna este afectat 
capul. 

După optsprezce luni, doarece casa nu este concepută la scara copilului, treptele scării sunt 
pentru el enorme. Mesele cu colţurile lor redutabile se află la nivelul feţei sale. Mâinile ajung cu 
uşurinţă în uşile întredeschise. 

De la 18 luni la 5 ani, principalul pericolul îl constituie căderea pe fereastră. 

De la 6 ani până la adolescenţă, casa şi cu atât mai mult exteriorul casei prezintă totdeauna 
tentaţii de explorare pentru copil: copaci, ziduri, acoperiş, scări; fără a mai pune la socoteală 
Jocurile (patine cu rotile, bicicletă), care constituie tot atâtea riscuri. De pe la zece ani, prevenirea se 
bazează pe educaţia în privinţa riscurilor, mai curând printr-un dialog familial decât printr-o 


supraveghere iluzorie. 


CE TREBUIE FĂCUT 

Înainte de 18 luni: 

— nu folosiţi decât articole special concepte pentru bebeluşi (masă de înfăşat, scaune înalte, 
căruţ); 


— legaţi totdeauna curelele de siguranţă; 

— puneţi totdeauna coşul în care ţineţi copilul jos, nu pe scaun; 


— în jurul copilului aşezaţi covoare sau perne. 


După 18 luni şi până la 5 ani 


— nu uitaţi barierele de protecţie în capătul de sus şi de Jos al scărilor; 
— echipați ferestrele şi balcoanele cu sisteme de siguranţă; 
— evitaţi să aşezaţi mobile joase sub fereastră; 


— închideţi uşile care duc la pivniţă, parcare, pod, cu zăvoare fixate in partea lor superioară. 


De la 6 ani până la adolescenţă 

— atenţie la escaladarea zidurilor, copacilor, scărilor, sau la jocuri, patine cu rotile, bicicletă. 

ARSURI 

Copiii au în casă numeroase ocazii de contact cu un lichid fierbinte. Mai mult de o treime 
din accidente au loc în bucătărie. 

Pentru cei mai mici, arsura cu biberonul foarte cald e frecventă, mai ales de la folosirea 
cuptorului cu microunde, care poate să facă laptele sau supa fierbinţi, lăsând în schimb biberonul 


sau alte recipiente doar călduţe. 


CE TREBUIE FĂCUT 

Încercaţi totdeauna temperatura biberonului, lăsând să curgă puţin lapte pe dosul mâinii, mai 
ales dacă a fost încălzit într-un cuptor cu microunde. 

Întoarceţi cozile tigăilor spre centrul maşinilor de gătit. 

Nu puneţi pe jos nici un recipient cu lichid fierbinte. 

* Atenţie la lichidele inflamabile şi la riscul de explozie dacă sunt lăsate lângă o sursă de 
căldură. 

* Protejaţi prizele şi nu lăsaţi prelungitoare în priză. 

* Folosiţi paravane de protecţie în faţa căminului. 


* Reglaţi temperatura apei calde care curge la robinet. 


În caz de arsură (vezi şi Arsuri) 

— dezbrăcaţi copilul dacă hainele sunt din bumbac, lână sau in, şi nu le scoateţi dacă sunt 
sintetice; 

— menţineţi arsura sub duş cu apă rece cel puţin douăzeci de minute; 


— nu puneţi nimic pe arsură, nici un fel de materie grasă, fiind de ajuns o bucată de țesătură 

curată; 


— chemaţi medicul. 


ASFIXII 

Asfixia copilului mic este provocată deseori de o alună care poate ajunge in trahee. De 
asemenea, toate jucăriile mici, monedele, constituie adevărate ameninţări la vârsta la care copilul 
duce totul la gură. Alt risc major: sacoşa sau punga de plastic, pe care copilul ar putea să şi le pună 


pe cap şi astfel să se sufoce. 


CE TREBUIE FĂCUT 
* Puneţi bine alunele şi orice alt obiect mic pe care copilul poate să-l ducă la gură. 
* Nu lăsaţi la întâmplare pungi de plastic pe care copilul şi le poate pune pe cap. 


* Verificaţi securitatea instalațiilor de încălzire. 


* În caz de înghiţire greşită 

1. Copilul tuşeşte şi este roşu la faţă: 

— nu suspendaţi copilul de picioare (risc de stop respirator); 

— nu îl faceţi să vomite; 

— tusea poate să ducă la evacuarea obiectului; dacă nu, duceţi copilul la urgenţă, în poziţie 
aşezat; 

2. Copilul nu mai poate să respire şi se învineţeşte la faţă 

— aşezaţi-vă în spatele copilului; 

— plasaţi-vă mâinile suprapuse pe abdomenul copilului, între ombilic şi stern, şi apăsaţi 
brusc şi puternic, astfel încât să fie expulzat cu violenţă aerul aflat în plămâni (manevra Heimlich). 
Sunt toate şansele ca obiectul blocat in căile respiratorii să fie expulzat şi el. 


— chemaţi salvarea. 


INTOXICAȚII (vezi şi acest termen) 

Medicamentele sunt lăsate foarte des la îndemâna copiilor. La fel şi produsele menajere 
(detergenţi lichizi, diferite prafuri, insecticide, deodorante) precum şi obiectele de meşterit şi de 
grădinărit, care constituie un pericol permanent când sunt lăsate la îndemâna copilului, mai ales sub 


chiuveta de la bucătărie. In faţa acestor riscuri, cheie este cea mai bună apărare. 


CE TREBUIE FĂCUT 


* Țineţi departe de copil produsele de întreţinere, detergenţi, alcool, cosmetice; nu turnaţi 

niciodată acest tip de produs într-o sticlă goală folosită anterior pentru lichide de uz alimentar. 

* Dulapul farmaceutic trebuie să fie fixat la înălțime şi încuiat. Nu lăsaţi la întâmplare nici 
un medicament. 

* Atenţie la plantele de interior sau de exterior toxice (lăsnicior, care seamănă cu cireşele 


roşii, bace sălbatice precum fructele beladonei, care seamănă cu cireşele negre). 


ÎNECUL 
Cadă, piscină privată, bazin, baltă, etc. De fiecare dată, cauza acidentelor o constituie lipsa 
de supraveghere, chiar de câteva clipe. Cei 20-30 de centimetri de apă din cadă sunt suficienţi 


pentru a provoca înecul copilului. 


CE TREBUIE FĂCUT 
Înainte de doi ani, nu lăsaţi niciodată un copil singur în cadă, piscina din grădină sau pe 


malul apei. 


PREVENIRE - MEDICINĂ PREVENTIVĂ 

Prevenirea este arta de a păstra sănătatea şi de a trăi mai bine şi cât mai mult timp posibil. 

Există trei stadii de prevenire: 

Prevenirea primară (ea împiedică apariţia maladiei): 

— vaccinurile (vezi acest termen) sunt un exemplu foarte bun; 

— administrarea vitaminei D (după sfatul medicului) la copil pentru prevenirea rahitismului; 

— o bună igienă buco-dentară (vezi Dinţi şi gingii) ar permite dispariţia maladiilor gurii şi 
dinţilor, al treilea flagel sanitar mondial; 

— folosirea prezervativelor pentru prevenirea maladiilor sexuale transmisbile (vezi acest 
termen); 

— campaniile împotriva tutunului şi alcoolului, care încearcă să convingă populația de 
consecinţele lor nefaste (vezi Alcool şi Tutun): maladii cardiovasculare în cazul primului şi cancer 
al căilor respiratorii (plămâni, laringe) şi digestive în cazul ambelor toxice; 

— tratamentele împotriva hipertensiunii, hipercolesterolemiei, un regim echilibrat, renunţarea 


la fumat, mişcarea fizică regulată, toate acestea diminuează net riscul unor maladii cardiovasculare. 


Prevenirea secundară şi terţiară: constau în detectarea maladiilor în stadii precoce la 
indivizi predispuşi, astfel încât să fie tratate rapid şi să se evite cât mai bine complicațiile. Acesta 
este cazul: 


— depistării cancerului de sân la femeia de peste cincizeci de ani, prin mamografie, sau a 

cancerului la colul uterin prin frotiu cervico-genital; 

— depistării polipilor colonului prin coloscopie (examinarea colonului cu endoscopul) la 
subiecţii de peste patruzeci de ani, cu atât mai mult cu cât prezintă antecedente familiale de polipi 
sau cancer la colon; 


— depistării cancerului la prostată prin tuşeu rectal la bărbatul de peste şaizeci de ani. 


PSORIAZIS 


Psoriazisul afectează 3% din populaţie. 


MANIFESTĂRI ŞI CAUZE 

Afecţiune a pielii caracterizată prin apariţia, în anumite zone (cot, genunchi, pielea capului, 
partea de jos a spatelui) şi uneori pe tot corpul, a unor placarde eritematoase, cu margini nete, 
acoperite de scuame albe-sidefii, argintii, care se desprind in urma gratajului (scărpinat), lasând 
dedesubt o suprafaţă roşie, care sângerează cu uşurinţă. Fapt important: leziunile pielii capului nu 
sunt însoţite de pierderea definitivă a părului. 

Această afecţiune evoluează în pusee de câteva luni, uneori ritmate de probleme psihologice 
ori de episoade infecțioase. 

Este deseori asociat cu dureri ale articulaţiilor (reumatism psoriazic). 


Este vorba de o maladie ereditară, căruia încă nu i se cunoaşte mecanismul. 


CE TREBUIE FĂCUT 

Diagnosticul primului puseu nu poate fi pus decât de medic. 

Aplicațiile de vaselină salicilată şi expunerile la soare pot să fie benefice. Pentru leziunile de 
pe pielea capului, se recomandă aplicări de oleum cadini sau gudron, urmate a doua zi de spălare cu 
şampon. 

Alte produse recente, mai eficace, eliberate numai pe reţetă pot să fie prescrise de medic, ca 


şi puvaterapia (vezi Pielea şi soarele). 


MEDICAMENTE ÎMPOTRIVA PSORIAZISULUI 


ASORIAN sol. 

CLOBETASOL ung. (DERMOVATE cr., ung., loţ.) 
PIVALAT DE FLUMETAZON N cr., ung. 
TRIAMCINOLON ACETONID ung. 

UNGUENT DUBREUILLE 

VASELINĂ SALICILATĂ 1% 


RÂIE (SCABIE) 


MANIFESTĂRI ŞI CAUZE 

Râia este provocată de un parazit numit Sarcoptes scabiei. Afectarea pielii este caracterizată 
de mici tunele săpate sub piele de către parazit (şanţurile acariane), vizibile sub forma unor mici 
dungi liniare terminate cu o mici proeminențe, deseori localizate în spaţiile interdigitale. 

Râia provoacă mâncărimi — mai ales noaptea — foarte intense, pe tot corpul, motiv pentru 
care se însoţeşte deobicei de leziuni datorate scărpinatului. 


Râia este contagioasă, dar contactul cu bolnavul trebuie să fie destul de intim şi de prelungit. 


CE TREBUIE FĂCUT 

Mai întâi trebuie să fie spălată toată lenjeria (haine, cearceafuri, etc.) din toată casa, după se 
pulverizează cu un insecticid. 

Se tratează atât bolnavul şi familia sa cu medicamente împotriva râiei, respectându-se cu 


scrupulozitate recomandările medicului. 


MEDICAMENTE 

* Benzoatul de benzil este eficace şi bine tolerat, mai puţin la nivelul organelor genitale 
masculine, unde poate să creeze o senzaţie de arsură. Nu trebuie să se aplice pe gât, cap, ochi şi pe 
mucoasele genitale. Poate să provoace şi eczemă de contact, cu prurit care nu trebuie să facă să se 
creadă într-o recidivă a scabiei. 


* Unguentul cu sulf poate să fie administrat la sugar, copil şi adult. 


MEDICAMENTE ÎMPOTRIVA RÂIEI 


BENZOAT DE BENZIL ung. 

SCABEX ung. 

UNGUENT CU SULF 

UNGUENT CU SULF ŞI CARBONAT DE CALCIU 


RĂCEALĂ 

Frigul poate să acţioneze doar ca factor de stres, diminuând mijloacele de apărare ale 
organismului. Acesta poate atunci să fie atacat de diferiți viruşi care vor putea astfel să se 
înmulțească mai uşor. 

Acest fenomen explică, în parte, frecvența mai mare a infecțiilor căilor respiratorii în timpul 
iernii (guturai, gripă). 

RĂNI 

Vezi Plăgi. 


RĂU DE MARE, RĂU DE MAŞINĂ 


MANIFESTĂRI 
"Răul de mare, de avion şi de maşină" constau în principal în apariția greţei sau a 


vomitatului, după câteva minute sau câteva ore de călătorie. 


CAUZE 
Organul afectat în acest caz este cel al echilibrului, situat în urechea internă. Dacă acest 
organ este supus unor stimulări excesive (modificări rapide ale poziţiei corpului, de exemplu), apar 


la unele persoane mai sensibile senzațiile neplăcute ale "răului de mare”. 


CE TREBUIE FĂCUT 

Există o poziţie care diminuează intensitatea răului de maşină: capul trebuie să fie înclinat 
spre partea din spate, ţinut nemişcat. Sau, şi mai bine, subiectul va sta culcat. Trebuie cu orice preţ 
să se evite aplecarea capului în faţă, închiderea ochilor sau astuparea urechilor. 

Manifestările deschise mai sus pot să fie evitate sau atenuate şi prin administrarea unor 


medicamente. 


MEDICAMENTELE 

Cele mai multe sunt foarte apropiate din punct de vedere chimic de medicamentele 
antialergice. Singurul lor inconvenient este că pot să producă un efect sedativ, chiar somnolenţă, şi 
nu trebuie să fie folosite la conducătorii auto (cu totul şi cu totul excepţional afectaţi de răul de 
maşină, de altfel). Trebuie preferate cele care conţin un sigur produs şi evitate cele care asociază 


barbiturice sau beladonă. 

MEDICAMENTE ÎMPOTRIVA RĂULUI DE MAȘINĂ 


EMETIRAL dj. 
EMETOSTOP 


RAPORTURI SEXUALE DUREROASE 

Raporturile sexuale nu sunt în mod obişnuit dureroase. Existenţa unor raporturi sexuale 
dureroase trebuie să ducă la consultarea medicului înainte de aplicarea locală a oricărui produs 
lubrifiant sau nu. 

Cauzele sunt diverse: 

— infecţii vulvo-vaginale (vezi Probleme ginecologice); 

— malformații vaginale; 

—vagin insuficient lubrifiat; 


—alte cauze, inclusiv psihice. 


REGIM 


Vezi Obezitate. 


RESPIRAȚIE URÂT MIROSITOARE 


CAUZE 

— ingerarea unor alimente (ceapă, usturoi, etc.); 

— proasta igienă a dinţilor sau gingiilor; 

— inflamarea gingiilor şi altor ţesuturi de susţinere a dintelui, afte; 
— infecția gurii, mai ales cu ciuperci; 

— dinţi cariaţi; 

— angină, rinită; 

— sinuzită, bronşită; 

— corp străin în fosele nazale la copii; 

— maladie a aparatului digestiv (faringe, esofag, stomac); 
— consumul excesiv de tutun şi/sau alcool; 

— regim de slăbire sau diabet prost tratat; 


— dacă respiraţia urât mirositoare este asociat cu dificultatea de a înghiţi, consultaţi medicul. 

CE TREBUIE FĂCUT 

Se cuvine să înlăturați cauzele citate mai sus şi, în plus, să faceți băi de gură antiseptice 
(vezi Dinţi). Aceste produse antiseptice nu trebuie să fie utilizate pe o perioadă prelungită excesiv, 
deoarece riscă să favorizeze apariţia unor ciuperci (candidoză). Există unele produse deodorizante 
ale respirației (smeller sau clorofilin), care pot să mascheze momentan mirosul urât al respirației. 


Oricum, dacă mirosul urât al respirației persistă mult, trebuie să se recurgă la medic. 


RIGIDITATEA CEFEI 

O rigiditate (redoare) a cefei, asociată cu febră şi vărsături, sugerează o meningită, al cărui 
tratament este (exceptând cazul în care este de origine virală, dar numai o puncţie lombară va stabili 
acest lucru) o urgență medicală ce impune tratament antibiotic, care salvează în majoritatea 
cazurilor viaţa bolnavului. 

Trebuie cunoscut acest simptom, ca să se depisteze cât mai devreme infecția meningelui: 
bolnavul stă întins pe pat, cu faţa în sus; încercarea de a-i flecta capul spre înainte întâmpină o 
rezistenţă invincibilă şi dureroasă. Atenţie: acest simptom poate să nu existe la sugari. 

Un consult medical se impune de urgenţă (înainte de administrarea oricărui medicament), 
mai ales dacă această rigiditate este asociată cu dureri de cap, intoleranţă la lumină (fotofobie) şi 
vomă. 


În absenţa febrei, ar putea să fie un simplu torticolis (vezi acest termen). 


RINITĂ (Coriza) 


MANIFESTĂRI ŞI CAUZE 

Rinita (răceala) se manifestă prin strănuturi şi secreţii nazale, la început limpezi dar care 
deseori, în faza a doua, capătă aspect de purulent. 

Poate să fie izolată sau să reprezinte debutul unei gripe (vezi acest termen). 


Ea se datorează unei infecţii virale. 


CE TREBUIE FĂCUT 

O rinită netratată durează o săptămână; o rinită tratată durează şapte zile. 

Se vindecă singură, fără tratament (nu există nici un medicament activ împotriva acestui tip 
de virus). 

Când este însoţită de o scurgere nazală purulentă şi dureri de cap, ea poate să fie complicată 


cu o sinuzită (vezi acest termen). În acest caz, şi dacă este prezentă şi tusea, medicul poate să 

prescrie antibiotice. 

Totuşi, unele medicamente vor putea să-i atenueze simptomele în timpul duratei evoluţiei 
sale. 

Dar numai simplu ser fiziologic (clorură de sodiu în concentrație de 9 la mie), în instilaţii 


nazale este suficient, mai ales la sugari şi la subiecţii în vârstă. 


MEDICAMENTELE 

Sunt propuse diferite produse eliberate fără reţetă: 

* Cele mai eficace sunt medicamentele orale împotriva guturaiului care conţin un 
vasoconstrictor (pseudoefedrină, fenilefedrină), asociat uneori unui medicament împotriva febrei; 
ele diminuează obstrucția nazală. Ele sunt contraindicate în caz de hipertensiune, maladii cardiace, 
hipertiroidism, afecţiuni ale prostatei sau glaucom cu unghi îngust. 

* Medicamentele împotriva guturaiului luate pe cale bucală conţinând un vasoconstrictor 
(pseudoefedrină, efedrină, fenilefedrină) duminuează obstrucția nazală. Un vasoconstrictor ce 
trebuie evitat este fenilpropanolamina, care este o substanţă apropiată de amfetamină şi care expune 
la un risc de accident vascular cerebral uneori grav (Actifed zi şi noapte, Coldrex etc.). 

* Serul fiziologic are o eficacitatea sigură îndeosebi la copil şi persoanele în vârstă. 

* În schimb, antisepticele nazale şi mai ales antibioticele locale trebuie evitate căci sunt 
inutile în infecțiile virale. 

* Uleiurile nu ar trebui să fie folosite decât în mod excepțional, în rinitele cu cruste, după 
avizul medicului. 

* Inhalaţiile sunt un remediu vechi, foarte util. Ele pot să fie efectuate cu ajutorul unui 
inhalator sau, mai simplu, cu capul deasupra unui castron cu apă fierbinte, inhalând direct vaporii, 
eventual dupa ce aţi adăugat un comprimat sau o lingură de soluţie dintr-un produs pentru inhalare. 


MEDICAMENTE ÎMPOTRIVA GUTURAIULUI 


ACTIFED cp. 
ANTIGRIPALE cp. 
BIXTONIM 
COLDREX cp., plic 
FERVEX plicuri 
GRIPEC cp. 
HUMEX cp. 
IMUNOSTIM sol. 
INHALANT sol. 

KARVOL cps. 

NUROFEN RĂCEALĂ ȘI GRIPĂ cp. 
PARACETAMOL SINUS cp. 
RINIALERSIN cp. 

RINOALERSIN FORTE cp. 
SUDAFED 


RINITĂ ALERGICĂ 
(Vezi Boala fânului) 


RITMURI BIOLOGICE ŞI CRONOTERAPIE 


CE ESTE UN RITM BIOLOGIC 

Toate caracteristicile fiziologice măsurabile (temperatură, presiune arterială etc.) şi toate 
substanţele care pot să fie dozate (hormoni, compuşi chimici ai sângelui şi ai ţesuturilor etc.) nu au 
valori constante în timp. Astfel, în cursul a douăzeci şi patru de ore, fiecare dintre aceste valori ating 
un punct culminant la o anumită oră şi un punct mai scăzut douăsprezece ore mai târziu şi aşa mai 
departe. Este vorba de variaţii regulate, deci previzibile în timp, având o perioadă de aproximativ 
douăzeci şi patru de ore sau "circadiene" (circa: aproximativ; dies: zi). Punctele de maxim şi cele de 
minim corespondente se distribuie în mod precis pe parcursul celor douăzeci şi patru de ore ale 


zilei. 


PROPRIETĂȚILE RITMURILOR BIOLOGICE 

Ele există la toate fiinţele vii, de la alge vegetale până la animalele superioare, inclusiv la 
om. Ele au o origine genetică şi sunt transmise de la o generaţie la alta. Ele sunt guvernate de 
ceasuri biologice care păstrează pentru organism o periodicitate de douăzeci şi patru de ore. 

Aceaste ceasuri sunt potrivite şi calibrate la douăzeci şi patru de ore de semnalele periodice 
ale mediulu înconjurător: răsăritul şi apusul soarelui (alternanţa noapte/zi) şi imperativele orare ale 
vieţii noastre sociale (activitatea fizică diurnă legată de muncă ca şi de petrecerea timpului liber şi 


odihna nocturnă). Dar aceste semnale nu crează ele însele ritmurile. 


DE CE AVEM RITMURI BIOLOGICE 
Răspunsul la această întrebare pare este legat de evoluţia fiinţelor vii pe perioada a milioane 


de ani şi nu poate să facă obiectul unor experienţe. Explicaţia admisă este că ar fi vorba de o 

adaptare a organismelor la variațiile previzibile ale mediului înconjurător, printre altele rotația 
Pămâtului în jurul axei sale într-o perioadă de aproximativ douzeci şi patru de ore. Previziunea care 
rezultă din toate ritmurile noastre ne permite, de exemplu, să adormim când temperatura noastră 
centrală începe să coboare şi să ne trezim când urcă, după valorea minimă de la orele trei; punctul 
maxim al performanţelor noastre intelectuale şi fizice se situează către mijlocul după-amiezii etc. În 
virtutea acestei previziuni circadiene, putem să realizăm o economie de energie, fără de care 
supraviețuirea noastră ar fi imposbilă. Celulele organismului nostru dispun de un buget limitat de 
energie. Ele nu pot să facă totul în acelaşi timp, ar costa prea mult. Datorită ritmurilor lor biologice, 
ele vor folosi energia disponibilă ca să-şi restabilească propriile substanţe la anumite ore şi să 


asigure anumite funcţii la anumite ore. Cu alte cuvinte, celulele noastre sunt programate în timp. 


CONSECINȚE MEDICALE ALE EXISTENȚEI RITMURILOR BIOLOGICE 

* Alternarea ritmurilor biologice asociată unei maladii: manifestările unor maladii apar 
şi/sau se accentuează în momente relativ precise (durerea şi rigiditatea matinală a unei articulaţii în 
cazul formelor deosebite de reumatism, dificultatea nocturnă de a respira în cazul astmului şi în 
unele cazuri de depresie etc). 

* Alternarea (tranzitorie de câtva zile) a ritmurilor biologice în urma schimbării programului 
de odihnă şi de activitate legate, de exemplu, de munca în schimburi, sau de zborul pe distanţe mari, 
care duc la trecerea a cel puţin cinci fuse orare. Un decalaj orar de o oră, de exemplu cu ocazia 
trecerii de la ora de iarnă la ora de vară, nu are un efect biologic notabil şi deci nici consecinţe 
asupra sănătăţii adultului sau copilului. 

* Efectele dorite, deci utile, ale unui medicament, precum şi efectele sale nedorite (incidente 
sau accidente) depind, în mare măsură, de ora administrării. Celula acționează la un anume 
medicament în funcție de ceea ce face în momentul în care are loc contactul. Astfel, celulele 
stomacului sunt mult mai sensibile (risc de hemoragie) la aspirină dimineaţa până la orele zece 
decât seara pe la orele douzeci şi două. Cronoterapia constă tocmai în a administra medicamentul la 
ora eficacităţii sale maxime şi/sau a celei mai bune toleranțe. Acest lucru este deja realizat prin 
tratarea ulcerelor gastro-duodenale, a astmului nocturn, a unor reumatisme şi a mai multor tipuri de 
cancere după anumite repere temporale. 

* Actualmente nu există medicamente susceptibile să trateze efectele decalajulu orar şi/sau a 
muncii în trei schimburi (vezi Melatonina şi decalajul orar). Cel mai bun mijloc de a menţine sau 
de a regla ceasurile biologice este să te odihneşti noaptea şi să fii activ ziua, recomandându-se 


mişcarea (mers) şi expunerea la lumină (chiar şi artificială). 


RUBEOLĂ 

Maladie benignă, cu excepţia femei gravide cu sarcină mai mică de patru luni. 


Agent cauzal: virusul rubeolei. 

Perioada de incubație: 7-15 zile. 

Durata perioadei contagioase: 6 zile înainte de erupție, până la 7-8 zile după aceasta. 

Durata interdicţiei frecventării şcolii: teoretic, 21 de zile, dar, de cele mai multe ori, cam 
vreo zece zile după începutul erupției. 

Declararea obligatorie: nu. 


Risc de recidivare: nu. 


MANIFESTĂRI 

Boala începe cu o angină asociată unei febre moderate. 

Erupția se dezvoltă una-două zile, sub forma unor mici pete roz pe tot corpul şi al căror 
aspect poate să fie variabil. Această erupție predomină la nivelul feţei, în partea de jos spatelui şi la 
nivelul feselor. Ganglionii limfatici de la nivelul gâtului îşi măresc volumul. 

Vindecarea apare după patru-cinci zile. 


Ca orice boală infecțioasă, rubeola necesită recurgerea la medic. 


TRATAMENT 


Nici un tratament, eventual cel împotriva febrei. 


COMPLICAȚII 

Rare. 

Dureri în special la nivelul articulaţiilor. 

* Singura problemă este cea a femeii gravide în mai puţin de patru luni, din cauza 
malformaţiilor pe care boala le poate provoca embrionului. Femeia gravidă trebuie să facă analize 
sanguine dacă e în contact cu un bolnav de rubeolă, pentru a depista anticorpii antirubeolă, test care 
indică în mod clar ca gravida a făcut în trecut boala şi este imună la ea în prezent. Atunci nu există 


NICI un risc pentru embrion. 


PREVENIRE 
Există un vaccin recomandat la fete înainte de pubertate şi la femeile neimunizate, care nu 


sunt gravide. Cereţi sfatul medicului (Vezi Vaccinări). 


RUJEOLA 

Boală în general benignă. Ea afectează 600 000 de copii pe an (în Franţa), la vârste mai mici 


de şase ani. 


Agent cauzal: virusul rujeolei. 

Perioada de incubație: 10 zile. 

Durata perioadei contagioase: între 1 şi 4 zile înainte de erupție, până la dispariţia febrei. 
Durata interdicţiei de frecventare a şcolii: 15 zile după începutul erupției. 

Declarare obligatorie: da. 


Riscul unei recidive: nu. 


MANIFESTĂRI 

Boala începe cu febră, deseori mare, uneori asociată cu tulburări digestive şi frecvent cu 
ochi congestionaţi. Există un semn caracterictic ce permite diferențierea rujeolei de o banală 
răceală: prezenţa unor pete albicioase în gură, pe faţa interioară a obrajilor (petele Kâplick). 

Erupția se dezvoltă după trei-patru zile, sub forma unor pete roşii, care apar mai întâi după 
urechi, apoi pe faţă, pe trunchi şi în cele din urmă pe membre. Ea durează în jur de cinci zile. Febra 
dispare treptat dacă nu apar complicaţii. 


Ca orice boală infecțioasă a copilului, rujeola necesită recurgerea la medic. 


COMPLICAȚII 
* Otita şi pneumonia survin în 25% din cazuri. Ele necesită o spitalizare dacă copilul este 
foarte mic şi trăieşte în condiţii defavorabile. 


* Foarte rar: laringită, complicaţii nervoase (encefalită). 


TRATAMENT 
Ca pentru orice maladie virală, există doar un tratament al simptomelor, adică cel al febrei şi 


al tusei (vezi aceşti termeni) şi trebuie să fie făcut sub supraveghere medicală. 


PREVENIREA 


* Vaccinarea împotriva rujeolei este obligatorie. 


SARCINĂ (Test de) 
Unele teste vândute în farmacii permit detectarea unei sarcini din primele zile de la 
fecundarea ovulului. 


Femeia gravidă secretă hormoni care se pot detecta în urină. Aceste teste îi detectează cu o 

bună fiabilitate, dacă condiţiile de folosire sunt respectate cu scrupulozitate. 
Dacă testul este pozitiv şi nu doriţi sarcina, atunci nu mai aşteptaţi, mergeţi la medic. 


Avortul nu este o metodă contraceptivă. 
TESTE DE SARCINĂ 


BLUE DREAM-one step HCG 
TEST BARZA 

TEST ONE STEP 

WH-one step Pregnamcy Test 


SARCINA ŞI MEDICAMENTELE 


Vezi Medicamentele şi sarcina. 
SÂNGERĂRI ALE NASULUI (Epistaxis) 


CAUZE 

Peretele nasului, bogat în vase de sânge, sângerează: 

— la copil, la cel mai mic traumatism (ştergerea violentă a nasului, căldură, iritare locală, 
scobit în nas cu degetul, tuse); 

— fie, uneori, la subiectul care prezintă un puseu hipertensiv (atunci trebuie controlată 
tensiunea arterială şi, la nevoie, să se corecteze tratamentul antihipertensiv); 

— fie, în mod excepţional: 

a) în urma unor tulburări de coagulare (dacă luaţi anticoagulante, este un semn de doză prea 
mare; consultaţi medicul); 

b) în cazul unei maladii vasculare (caz în care sângerarea este foarte abundentă şi foarte 
frecventă); 

c) din cauza unei formaţiuni hemoragice, situată în fosele nazale sau imediat în spatele lor 


(cavum). 


CE TREBUIE FĂCUT 

* Nu aplecați capul pe spate. 

* Nu duceți mâna la spate sau în sus. 

* Apăsaţi timp de cinci minute, cu degetul pe peretele nării care sângerează, şi ţineţi capul 


aplecat în faţă. 

* În caz de eşec, faceţi următoarea meșă: 

— luaţi vată hemostatică; 

— introduceţi-o cu ajutorul unei pensete cu vârf rotunjit sau cu degetele în nara care 
sângerează, delicat şi treptat, până la umplerea completă a fosei nazale respective; sângerarea 
trebuie atunci să se oprească; 

— nu scoateţi brusc meşa (nu trebuie lăsată mai mult de patruzeci şi opt de ore), nu scoateţi 
cheagul, lăsaţi-l să se dezlipească singur. 


* In caz de eşec la folosirea meşei şi/sau de sângerarea persistentă, adresaţi-vă medicului. 


SÂNGE ÎN SCAUN 


Vezi Scaun negru şi Scaun roşu. 


SCARLATINĂ 


Agent cauzal: o bacterie (streptococ). 

Perioadă de incubație: 3-5 zile. 

Durata perioadei contagioase: 

— fără tratament (ceea ce nu trebuie să se întâmple), 40 de zile; 


— cu tratament, câteva zile. 


Durata de interdicţie a frecventării şcolii: 15 zile. 


Riscul de recidivă: foarte rar. 


MANIFESTĂRI 

Boala începe tipic cu o angină foarte intensă, asociată cu febră mare, astenie, durere de cap, 
vomă, dureri abdominale. 

Erupția apare două zile mai târziu, sub aspectul unor placarde roşii pe piele. Limba devine 
roşie şi netedă. 

Erupția predomină la nivelul pliurilor şi va dispărea sub forma unei descuamări, adică 
eliminarea părţii superficiale a pielii în şuviţe, în formă de deget de mănuşă. În realitate, formele 


actuale sunt foarte atenuate. 


TRATAMENT 
Prescrierea unor peniciline de către doctor este indispensabilă pentru vindecare şi evitarea 


complicaţiilor. 

Febra poate să fie combătută cu medicamente împotriva febrei (vezi Febră). 


COMPLICAŢII 


Ele pot să fie cardiace, renale sau articulare. 


SCAUN NEGRU (Melenă) 
Apariţia unor scaune moi, negre (precum cărbunele) şi foarte urât mirositoare semnalează 
existența unei sângerări, de cele mai multe ori situate sus în tubul digestiv (deseori un ulcer la 


stomac sau la începutul intestinului) şi necesită un consult medical foarte rapid. 


# ATENŢIE 


Unele medicamente, îndeosebi cele care conţin fier şi cărbune, colorează scaunul în negru. 


SCAUN ROŞU (Sânge în scan) 

Scaun roşu poate să apară din cauza: 

— existenţei unor hemoroizi (acesta fiind cazul cel mai frecvent), dar totdeauna trebuie să ne 
asigurăm de absenţa celorlalte cauze de sângerare (consultaţi totdeauna medicul); 

— unei sângerări situate în porțiunea terminală a tubulul digestiv (se impune o consultație 
medicală rapidă), datorată uneori prezenţei unui polip al colonului (maladie benignă dar care, 


neglijată, poate să degenereze în cancer). 


# ATENŢIE 


Unele medicamente sau alimente (sfecla de zahăr, etc.) pot să coloreze scaunul în roşu. 


SCIATICĂ 


Vezi Dureri de spate. 


SFATURI PENTRU CĂLĂTORI 


ÎNAINTE DE PLECARE 

Este neapărat necesară aducerea la zi a vaccinărilor antitetanice şi antipoliomielitice. 
Trebuie de asemenea să se prevadă vaccinările (împotriva holerei, febrei galbene) care sunt 
recomandate sau obligatorii în ţările în care urmează să mergeţi (informaţii de la ambasadă). 

Dacă urmaţi un tratament de lungă durată: asiguraţi-vă că aţi luat toate medicamentele (fără 


să uitaţi seringi şi ace de unică folosinţă, dacă sunt necesare) care vă sunt prescrise de medic, şi 

acestea în cantitate mai mult decât suficientă pentru toată durata sejurului. 


Nu trebuie să uitaţi pilula sau alte contraceptive, în special prezervativele. 


# ATENȚIE 
Se recomandă să încheiaţi, înainte de plecare, o asigurare personală susceptibilă să acopere 


costul unei eventuale repatrieri sanitare. 


LA SOSIRE 


Şapte riscuri trebuie prevenite, variind după ţările vizitate. 


Diareea călătorului 

* Este provocată de mâncarea contaminată cu unii microbi. 

* Se manifestă prin apariţia bruscă a scaunelor lichide şi în număr foarte mare, cu crampe la 
nivelul abdomenului şi uneori febră şi vomitat. 

* Suprimaţi fibrele (legumele şi fructele), adoptați o alimentaţie uşoră pe bază de orez, beţi 
multe lichide (Coca-Cola sau Pepsi-Cola), luaţi eventual un antiseptic intestinal (Furazolidon), un 
inhibitor al tranzitului digestiv (Imodium) şi, dacă este necesar, un medicament împotriva greţei 
prescris de medicul de familie înainte de plecare. 

* Poate fi prevenită evitând să mâncaţi orice aliment suspect, fructe necurăţate, alimente 
crude sau fierte dar care au stat acoperite câteva ore, şi apă nefiartă, neîmbuteliată şi neîncapsulată. 
Evitaţi cuburile de gheaţă care sunt pregătite deseori din apă netratată. După filtrare, putem steriliza 
apa prin fierbere. 


* Riscurile variază în funcţie de ţările vizitate. 


Paludism 

Maladie foarte răspândită, paludismul afectază peste o sută de milioane de persoane pe an în 
lume şi provoacă un milion de morţi anual. Boala trebuie evitată cu ajutorul medicamentelor 
antipaludice diferite, în funcție de ţările vizitate, şi produse repulsive împotriva ţânţarilor (vezi 


Paludism). 


Amibiaza 

Boală provocată de un parazit al intestinului gros, transmis prin apa poluată, diverse băuturi, 
crudități, mâini şi alimente murdare. Amibiază poate să fie transmisă celor din apropierea 
bolnavului. Orice diaree severă (în acest caz se vorbeşte de dizenterie), care survine la întoarcerea 


dintr-o ţară cu risc (chiar şi la mult timp după aceea), necesită consultarea medicului în vederea 

unui examen coprologic. 
Regiunile cu risc: bazinul mediteraneean, Africa, Asia, America Latină şi sudul Statelor 


Unite. 


Holera 
Deşi vacinarea nu este recomandată de Organizaţia Mondială a Sănătăţii (OMS), Lesoto, 
Pakistan, Somalia şi Sudanul cer încă oficial un certificat de vaccinare împotriva holerei de la 


călătorul provenind din zonele infestate. 


Maladiile venerice 

Incidenţa acestora poate fi scăzută prin folosirea de contraceptive locale (cel mai bine 
folosind prezervativul masculin). 

REAMINTIM CĂ PREZERVATIVUL MASCULIN REPREZINTĂ ÎN ACEST MOMENT 
SINGURUL MIJLOC DE A EVITA TRANSMITEREA SIDEI. 

Oricum, la constatarea oricărui semn la nivelul penisului sau a vaginului (scurgere sau 
şancru) după un contact sexual suspect, nu luaţi nici un antibiotic, care ar risca să mascheze unele 
maladii, îndeosebi sifilisul sau gonoreea. 

Consultaţi medicul, deorece trebuie neapărat să efectueze o prelevarea locală şi să facă o 


analiză sanguină necesare diagnosticării sifilisului. 


Febra galbenă 
Această maladie virală este transmisă prin înţepătura ţânţarului. Nu dispunem de nici un 
tratament activ împotriva acestei maladii grave, deseori mortală. Ea este evitată prin vaccinarea 


recomandată oricărui călător care merge în Africa sau în America tropicală. 


Bilharzioza 
Maladie parazitară care este contractată cu ocazia scăldatului în ape dulci, mai ales dacă sunt 
stătătoare (braţele de râuri, lacuri, mlaştini). În zonele infestate (Africa, Orientul Mijlociu, Antile, 


Venezuela, Brazilia, Caraibe, Madagascar), se recomandă scăldatul numai în ape sărate sau piscine. 


# ATENȚIE 

Pentru a suporta mai uşor căldura, purtaţi haine largi din fibre naturale şi o pălărie la nevoie. 
Evitaţi eforturile mari în orele foarte calde ale zilei. Menţineţi o bună igienă corporală. Nu uitaţi 
ochelarii de soare şi o cremă solară protectoare. 


Pentru sejururile la altitudine mare, lăsaţi organismului timp să se adapteze progresiv 

prevăzând un repaus de patruzeci şi opt de ore după sosire şi înainte de a face eforturi fizice. 


TRUSA FARMACEUTICĂ 


In funcţie de locul în care mergeţi, ar trebui să conţină: 


Medicamente 

— împotriva paludismului (pentru ţările unde există această boală): nivaquină (preventiv şi 
curativ) şi în regiunile infestate un medicament antipaludic prescris de medicul de familie; 

— împotriva durerii: aspirină sau paracetamol (vezi Febră şi Durere); 

— antispastice: scobutil (pentru calmarea unei eventuale crize dureroase intestinale); 

— antialergice: peritol în cazul înţepăturilor de insecte sau a unor mici accidente alergice. 
Atenţie: evitaţi antialergicele locale, ele însele alergizante; 

— în caz de diaree, un antiseptic intestinal (furazolidon), un încetinitor al tranzitului 
(imodium); 

— în cazul în care vomitaţi, un medicament împotriva greţurilor, precum emetiral sau 
motilium, poate să fie prescris de medicul de familie; 

— antiseptic urinar: norfloxacin de exemplu, prescris de medicul de familie; 

— colir antiseptic şi decongestionant precum proculin; 


— antiinflamator local precum diclofenac sau un unguent cu hidrocortizon 1%. 


Materiale şi pansamente 

— comprese sterile, soluţie antiseptică (vezi Răni), pansamente adezive antiseptice, 
hemostatice locale; 

— termomentru de corp; 


— foarfecă cu capete rotunde, pensetă de epilat. 


Cosmetice şi produse de igienă 

— cremă filtrantă antisolară, ochelari de soare; 

— repulsive împotriva ţânţarilor (vezi Înţepături de insecte) şi insecticide; 

— plase împotriva ţânţarilor impregnate cu repulsive dacă veți sta într-o zonă unde bântuie 
paludismul; 


— comprimate antiseptice pentru dezinfectarea apei. 


Ce nu trebuie să luăm 


Supozitoare, ambalaje din sticlă, alcool, eter, antiseptice colorate, comprimate vrac fără 

prospect. 


SFORĂIT 


MANIFESTĂRI ŞI CAUZE 

Zgomotul, uneori foarte jenant, făcut de unele persoane când dorm, este provocat de 
vibraţiile vălului palatin în timpul inspiraţiei. Cei care sforăie au şi dificultăţi în a respira corect în 
timpul somnului, care devine atunci mai puţin odihnitor. El poate să fie însoţit de pauze respiratorii. 

Factori favorizanți: masă abundentă însoţită de băutură din belşug, administrarea de 


somnifere, fizic supraponderal. 


CE TREBUIE FĂCUT 

Două soluţii sunt posibile pentre a face să înceteze sforăiturile: 

* Persoana trebuie să doarmă întinsă pe abdomen sau pe-o parte. Această poziţe nefiind 
totdeauna uşor de păstrat, în partea din spate a pijamalei poate să fie cusută o minge de tenis sau de 
golf. Sforăitul poate să regreseze atunci când se tratează obezitatea sau se diminuează consumul de 
alcool sau de somnifere. 

* Cu ajutorul chirurgiei, prin ablaţia părții din spate a vălului palatului, se suprimă vibrația 
care provoacă sforăitul în 70% din cazuri. Un zgomot uşor persistă, mai ales după o masă unde s-a 


băut bine, în 20% din cazuri. In 10% din cazuri, se înregistrează un eşec relativ. 
Li 3 


SIDA (Cum să evităm) 

Sida sau sindromul imuno-deficienţei dobândite este forma cea mai gravă de infecție cu 
virusul HIV (virusul imuno-deficienţei umane), maladie descoperită în 1981 în Statele Unite. 

Ea se manifestă în mod deosebit prin infecții multiple datorate unor germeni mai mult sau 
mai puţin agresivi care vor afecta diferite organe. Aceste infecţii se datorează slăbirii sistemului de 
apărare a organismului (sistemul imunitar) în urma acţiunii virusului HIV. 

După contaminare cu virusul HIV, trec între 3 şi 12 săptămâni mai înainte ca o analiză 
sanguină să poată detecta infecția. Când acest examen este pozitiv, individul este "seropozitiv", dar 
asta nu înseamnă că este neapărat bolnav (sida confirmată). În schimb el poate în mod sigur să 


transmită virusul altora prin intermendiul sângelui sau al secreţiilor genitale. 


# ATENȚIE 
* A fi seropozitiv nu înseamnă că nu mai poţi fi din nou contaminat. 


* Orice test pozitiv trebuie să fie confirmat (mergi la medic). 

* Poţi să fii seronegativ şi totuşi contaminat. Trebuie să aştepţi 2-3 luni după ultimul contact 
cu risc înainte de a face testul. 

* Să nu se recurgă la centrele de tranfuzii sanguine pentru efecturea testului. (Dar nimeni nu 
este contaminat atunci când donează sânge.) 

Sida este perfect evitabilă. Este destul să cunoşti bine modul în care se transmite 


virusul de la un individ la altul. 


MODURI DE TRANSMITERE 


Sângele 
Este cel mai contaminant. Toxicomanii se contaminează folosind aceaşi seringă. In schimb, 


riscul de contaminare prin transfuzie sanguină a devenit aproape inexistent. 


Secreţile genitale 


Sperma şi secrețiile vaginale sunt contaminante indiferent de tipul raportului. 


Saliva 
Deşi necontaminantă în viaţa cotidiană, ea poate să fie cu ocazia raporturilor oral-genitale 


(felație, cunnilingus). 


# ATENȚIE 
Indiferent de elementul contaminant, un singur contact poate să fie de ajuns. Evident, riscul 


creşte o dată cu numărul de raporturi. 


CUM SĂ EVITĂM SIDA 


* Sex fără risc 

Numai având raporturi protejate în mod sistematic, indiferent de numărul partenerilor, te 
poţi feri de virus. 

Prezervativele folosite în mod corect nu lasă să treacă virusul: trebuie deci neapărat ca în 
cazul oricărei penetrări, fie ea vaginală, anală sau orală, să se pună un prezervativ masculin. Cum se 
foloseşte corect un prezervativ? 

1. Folosiţi un prezervativ de fiecare dată când aveţi raporturi sexuale. 

2. Puneţi prezervativul de la începutul erecţiei. 


3. Derulaţi complet prezervativul pe penis înainte de penetrare. Dacă prezervativul nu are 


259 


"rezervor" la extremitatea sa, lăsaţi un mic spaţiu liber pentru spermă. 

4. Lubrifiaţi abundent prezervativul (chiar dacă este prelubrifiat), ca să se evite o eventuală 
rupere a latexului. Folosiţi numai gelul pe bază de apă şi nu utilizaţi saliva, care poate să conţină alți 
germeni. Se poate recomanda folosirea ovulelor sau a unor creme spermicide. 

5. După raportul sexual, să vă retrageţi rapid (ca să nu pierdeţi prezervativul), strângând 
vârful prezervativului (ca să nu lăsaţi să curgă spermă). 

6. Folosiţi prezervativul doar o singură dată. Aruncaţi-l în aşa fel încât să fiți sigur că nici o 
altă persoană — de exemplu un copil — nu-l mai poate manipula). 

7. Păstraţi prezervativele într-un loc uscat şi răcoros, căci căldura le poate deteriora (evitaţi 
să le ţineţi prea mult tip în buzuar sau în portofel). 


Vezi şi Contraceptive locale. 


În general: 


Evitaţi contactele neprotejate cu orice orificiu al corpului (gură, vagin, anus). 


DROGUL FĂRĂ RISC DE SIDA 
Împrumutarea seringii este mijlocul de transmitere cel mai de temut: 
— folosiţi seringi de unică folosinţă care se vând la toate farmaciile; 


— nu Împrumutați cuiva sau de la cineva şi nu faceţi să circule o seringă; 


# ATENȚIE 
Sida este transmisibilă dar nu contagioasă. Nu se transmite prin gesturile vieţii cotidiene. 


Contactele familiale şi sociale (strângerea mâinii, îmbrăţişarea) nu prezintă nici un risc. 


SINCOPĂ 
Vezi Leşin. 


SINUZITĂ 


MANIFESTĂRI 

Durere de cap, predominant în regiunea sinusurilor. Acestea sunt mici cavităţi osoase situate 
la nivelul frunţii (sinusuri frontale), la rădăcina nasului, de-o parte si alta a acestuia (sinusuri 
etmoidale) şi în maxilarul superior, de fiecare parte a nasului (sinusuri maxilare). O secreție nazală 
colorată, galbenă sau verde, indică uneori o infecția a sinusurilor, care impune un tratament cu 


antibiotice sau chirurgical, în anumite cazuri. Uneori apare febra. 

CAUZE 
* Infecţie: scurgerea este purulentă şi deseori asociată cu febră. 


* Alergie: scurgerea este limpede şi nu există febră. 


CE TREBUIE FĂCUT 
Sinuzitele infecțioase necesită totdeauna recurgerea la medic, căci sunt necesare antibiotice 
şi medicamente antiinflamatoare. Sinuzitele alegice pot să fie tratate cu medicamente antialergice 


obişnuite (vezi Alergie), dar necesită totuşi consultarea unui specialist. 


SLĂBIRE 


MANIFESTĂRI ŞI CAUZE 
Trebuie să fie considerată anormală orice slăbire mai mare de 3 kg într-o lună, fără un regim 


alimentar restrictiv. Cauzele sunt diverse: 


* Slăbire cu pierderea poftei de mâncare 
Boli ale tubului digestiv, boli pulmonare, cardiace sau renale grave, tuberculoză, hepatită 
virală, alcoolism, boli sanguine sau ale sistemului limfatic, depresie nervoasă, anorexie mentală, 


abuz foarte mare de tutun şi cafea, toxicomanie, intoxicație cu unele medicamente. 


* Slăbire fără pierderea poftei de mâncare 
Unele boli ale glandelor endocrine printre care hipertiroidismul, diabet (vezi Diabet), unele 


diareei cronice sau parazitoze intestinale precum tenia (vezi Paraziţi intestinali). 


CE TREBUIE FĂCUT 


Indiferent de cauză, recurgerea la medic este indispensabilă. 


SOARELE ŞI MEDICAMENTELE 


Vezi Medicamentele şi soarele. 


SOMN (Tulburări de somn) 
Creierul reacționează la oboseala organismului, provocând o stare de somnolenţă, prin 
semnele bine cunoscute ale "poftei de somn": căscat, căderea capului. Somnul se derulează în mai 


multe faze care se succed. 

Somnul "lent" 
Perioadă în care cel care doarme încă mai percepe zgomotele exterioare; apoi starea de 


toropeală devine din ce în ce mai profundă, întrerupându-i legătura cu lumea. 


Somnul "rapid" sau "paradoxal" 
In faza cea mai profundă a somnului, ochii au mişcări bruşte şi rapide. Frecvent organele 


genitale sunt în erecţie (indiferent de sexul sau vârsta celui care doarme). Este faza viselor. 


Somnul "intermediar" 
Foarte aproape de starea de somnolenţă, el se intercalează între două faze de somn rapid. In 
această fază ne putem trezi un timp foarte scurt (mai puţin de trei minute), dar nu rămânem în 


general cu nici o amintire. 


Somnul lent profund 


Probabil cel mai odihnitor, cel puţin din punct de vedere fizic. 


UTILITATEA SOMNULUI 
Recuperarea fizică are loc în faza de somn lent, în timp ce recuperarea psihică se face în faza 


de somn rapid. In timpul somnului se fac asimilarea noilor cunoştinţe şi "defularea" prin vise. 


NEVOILE DE SOMN 
Ele sunt foarte variabile de la un individ la altul (de la patru la zece ore). Nu există 
normalitate în acest domeniu: există unii care dorm mult şi alţii care dorm puţin, unii care se culcă 


devreme şi alţii care se culcă târziu. Nevoia de somn variază şi în funcție de vârstă. 


TULBURĂRI ALE SOMNULUI 
La copil 


* La nou-născut, nu există în general probleme cu somnul. Eventualele treziri nocturne pot 
să fie provocate de foame, de zgomot sau de anxietatea maternă, etc. Singurul remediu este prezenţa 
maternă. 

* Pe la 2-3 ani, dacă copilul este mai agitat, un climat de tandreţe, o poveste sau jocuri 
liniştite îl vor putea ajuta să adoarmă. 


* Pe al 3-4 ani, apar deseori "spaime nocturne": la o oră după ce copilul a adormit, se ridică 

brusc în capul oaselor strigând şi agitându-se. Aceste faze durează câteva minute, după care copilul 
readoarme fără să-şi mai amintească de ceva. Cu ocazia acestor crize, nu treziţi copilul şi nu 


aprindeţi lumina când îl culcaţi din nou. 


La adult 

Există mai multe tipuri de insomnii: 

* Insomniile false 

Sunt provocate de visele din faza intermediară, a căror durată poate să depăşească uneori trei 
minute; atunci subiectul îşi aminteşte de ele. 

Mai pot să apară şi din impresia subiectivă că nu ai dormit destul, probabil din insuficienţa 
fazelor recuperatoare ala somnului (paradoxal, lent, profund). 

* Insomniile adevărate pot să constea într-o dificultate de a adormi. 

Erorile igienei vieţii (exces de alcool, de cafea, de tutun) sau anxietatea sunt în general de 
vină pentru aceste două forme de insomnii. 

Trezitul în zori sau "noaptea albă" se întâlneşte îndeosebi la personele depresive. Unele 
medicamente pot şi ele să provoace insomnie. Crizele de apnee nocturnă, răspunzătoare de treziri 
angoasante, repetate, neidentificate de către subiect (în general un individ care sforăie) contraindică 


medicaţia hipnotică, care le agravează şi pot să aibă consecinţe nefaste. 


SFATURI PENTRU UN SOM BUN 

Mai întâi trebuie să învăţăm să ne pregătim pentru somn: 

* Creând un climat de relaxare, o ambianţă calmă, citind câteva pagini dintr-o carte sau 
dintr-un ziar, ca să te detaşezi de activităţile cotidiene. 

* Ascultând muzică sau făcând o baie călduţă. 

* Străduindu-te să te culci totdeauna la aceeaşi oră şi să nu lupţi împotriva somnului când 
acesta se face simţit, altfel va trebui să aştepţi ciclul următor, care va surveni abia după o oră şi 
jumătate. 

* Prin intermediul medicamentelor. Dar nu trebuie să fie folosite decât după ce s-au încercat 
toate metodele descrise mai sus şi numai pe o perioadă scurtă (mai puţin de cincisprezece zile). Căci 


ele devin din ce în ce mai puţiu eficace, creând obişnuinţă. 


# ATENȚIE 
* Evitaţi asocierile somnifere-alcool, din cauza riscului de diminuare a reflexelor şi a unei 
depresii sporite la nivelul sistemului nervos. 


* O insomnie poate să fie semnul care anunţă o depresie. Nu trebuie să confundați 

tranchilizantele cu antidepresivele indispensabile în acest caz şi care se eliberează cu reţetă (vezi 
Depresie şi Anxietate). 
Toate somniferele sau hipnoticele modifică structura somnului şi nu se ştie dacă, folosite pe 


perioade lungi de timp, nu au vreo consecinţă asupra sănătăţii psihice sau fizice a unui individ. 


MEDICAMENTELE 


Somnifere sau hipnotice 

În farmacii se vând cinci categorii de medicamente, dintre care primele patru sunt eliberate 
fără reţetă: 

1. Cele care conţin barbiturice (fenobarbital) trebuie în mod categoric evitate, căci creează o 
obişnuinţă rapidă, adică trebuie crescută doza cu timpul, pentru a ramâne eficace. Nu există nici un 
motiv ca să fie folosite astăzi (în afara tratametului împotriva epilepsie, în cazul fenobarbitalului), 
cu atât mai mult cu cât pot să scadă acţiunea a numeroase medicamente, mai ales a pilulei (cu riscul 
unei sarcini nedorite). 

2. Unele medicamente antialergice (de exemplu alimemazin, prometazin), care se folosesc 
pentru efectele lor secundare sedative ca efect terapeutic. Le putem utiliza fără probleme, 
respectând contraindicțiile, mai ales în caz de glaucom cu unghi îngust şi probleme de prostată. 

3. Plantele sedative, sub formă de tizane de exemplu, pot să fie de ajuns ca să vă asigure 
somnul (Ceai sedativ, Valeriană ceai, Talpa-gâştii ceai). 

4. Produsele homeopatice pot şi ele să fie de ajutor. 

5. Benzodiazepinele şi cele înrudite cu ele. Aceste medicamente se eliberează numai pe 
rețetă pentru o durată care nu depăşeşte patru săptămâni. Ele pot să provoace tulburări de memorie 
ŞI o revenire a insomniei la oprirea lor, care trebuie să se facă progresiv. Sunt contraindicate în caz 
de insuficienţă respiratorie şi trebuie să fie folosite cu prudenţă la subiectul în vârstă sau în caz de 


miastenie. 


Ca să vă sfătuiască cât mai bine, farmacistul dumnevoastră 


are nevoie de răspunsuri la următoarele întrebări 


— De cât timp aveţi probleme de somn? Sunt ocazionale sau regulate? 

— E vorba de treziri nocturne? Sau adormiţi greu? 

— Credeţi că aceste probleme au legătură cu grijile personale, o anxietate, o durere? 
— Luaţi deja tranchilizante? Cu ce efecte? 


— Beţi ceai, cafea, Coca-Cola, alcool? În ce cantitate? În ce momente ale zilei? 

TRANCHILIZANTE ȘI SOMNIFERE 


AMOBARBITAL cp. (AMITAL cp.) 
BROMOVAL cp. 

CALMEPAN cp. (LEXOTANIL cp.) 
CICLOBARBITAL cp. 

DIAZEPAM cp., f., sup. (VALIUM cp. f.) 
DORMICUM cp., sol. inj. 
EXTRAVERAL cp. 
FENOBARBITAL cp. 

GERODORM cp. 

GLUTERIMID cp. 

HIDROXIZIN dj. (ATARAX cp., sirop, sol. inj.) 
IMOVANE cp. 

LAURONIL cp. 

LENICALM cp. 

MEPROBAMAT cp. 

NAPOTON dj. 

NITRAZEPAM cp. 

OAZEPAM cp. 

ROHYPNOL cp. 

SEDOCALM cp. 

STILNOX cp. 

STRESSIGAL cp. (TENSISPES cp.) 


SPASMOFILIE (Tetanie) 
Spasmofilia afectează cam de cinci ori mai mult femeile decât bărbații, iar primele semne se 


manifestă între 15 şi 25 de ani. 


MANIFESTĂRI 


Spasmofilia se manifestă prin crize de furnicături şi amorțeli la nivelul mâinilor şi 

picioarelor, rapid urmate de contracturi, timp de câteva minute până la o oră. Ele apar la subiecţii 
nervoşi, anxioşi. Fapt esenţial, nu survine nici pierderea cunoștinței, nici pierderea de urină, nici 
muşcarea limbii. Deseori, între crize apar diferite semne, precum oboseala matinală, palpitaţii, 


dureri de cap, tulburări digestive minore. 


CAUZE 
Originea spamofiliei este necunosocută. Nivelul de calciu din sânge este frecvent normal. 
Dacă acesta este scăzut, poate sa nu fie spasmofilie, ci de o posibilă maladie a paratiroidei 


(hipoparatiroidie). Nivelul de magneziu este şi el normal în majoritatea cazurilor. 


CE TREBUIE FĂCUT 

* Trataţi anxietatea cu tranchilizante prescrise de medic. 

* Când subiectul simte apropierea crizei, este recomadabil să evite să respire rapid, ci, 
dimpotrivă, să respire lent timp de câteva secunde într-o pungă de plastic: asta va evita apariția 


crizei. 


MEDICAMENTELE 
Se propun unele produse pe bază de calciu (prudență dacă sunteți tratat cu vitamina D, 
digoxin) sau magneziu, dar eficacitatea lor e slabă (atenție în caz de insuficiență renală). În caz de 


eşec al acestor tratamente, medicul va putea eventual să vă prescrie medicamente mai eficace. 


SPORT ŞI PREVENIRE 
Activitatea sportivă este un element fundamental pentru menținerea unui bun echilibru fizic 


şi psihic. Ea nu trebuie însă să fie practicată fără o pregătire şi în mod anarhic. 


PREGĂTIREA ŞI SUPRAVEGHEREA "MAŞINII" UMANE 

* Înaintea reluării exerciţiilor fizice, apoi după perioade regulate (o dată pe an), trebuie ca 
medicul să vă verifice starea organismului. Acest lucru este cu atât mai indispensabil dacă aţi 
depăşit vârsta de cincizeci de ani. O maladie preexistentă, precum tensiunea arterială, diabetul, 
angina pectorală, poate să ducă la o dramă în cazul unei practicări sportive intempestive. 

* Reluarea trebuie să se facă cu un "rodaj". El trebuie să fie progresiv, gradat în intensitate 


şi durată. Ar fi de dorit să fie îndrumat într-un cadru sportiv şi medical (medicina sportului). 


ÎNTREŢINEREA "MAŞINII" UMANE CU OCAZIA EXERCIȚIULUI SPORTIV 


Exerciţiul sportiv consumă energia care este adusă de arderea acizilor graşi şi glucidelor, 

fiind însoţit de o producere căldură şi de o pierdere de apă. 

Trebuie deci, mai ales dacă exerciţiul este de lungă durată (Jogging de peste treizeci de 
minute, ciclism de peste patruzeci şi cinci de minute): 

* Să consumaţi elemente nutritive înainte de exercițiu. Absența lor în timpul exerciţiului 
poate să ducă nu numai la o contraperformanţă, deci să fie şi la originea unei hipoglicemii, uneori 
foarte grave. Preferaţi glucidele complexe (feculente), asimilate lent, "zaharurile rapide" (zahăr, 
miere, dulceaţă, ciocolată). 

* Aprovizionaţi cu apă organismul în timpul exerciţiului. Transpiraţia în timpul exerciţiului 
duce la o pierdere de apă importantă, dar ea este indispensabilă pentru eliminarea căldurii produse 
prin metabolizarea unor elemente nutritive. Această pierdere de apă trebuie să fie compensată, căci 
altfel ar duce la o deshidratare cu consecinţe uneori letale. Va trebui deci să beţi în mod regulat în 
timpul activităţii sportive, în cantități mici (1-1,5 1), evitând băuturile reci şi gazoase. Vă veţi 
pregăti băuturi care să conţină săruri de sodiu, de potasiu şi să fie îndulcite (pentru un aport de 
zaharuri rapid asimilabile). La fel de indispensabil este şi băutul abundent în timpul celor două ore 
de după exerciţiu. 

* Eliminaţi căldura. Acest lucru este indispensabil, altfel există risc de hipertermie. Trebuie 
respectată transpirația (nu o ştergeţi), nu vă îmbrăcaţi prea gros şi dezbrăcați-vă pe măsură ce 
temperatura corporală creşte. 

* Respectaţi-vă limitele. Antrenamentul sportiv trebuie să fie personalizat. Orice competiţie 
trebuie să se facă la acelaşi nivel de vârstă şi de competenţă, fără dorinţa de depăşire, expunându-vă 
altfel unui grav accident muscular, articular sau cardiac. 

* Respectaţi regulile esenţiale de igienă. Transpiraţia nu poate să fie disociată de exerciţiul 
fizic. Ea este acidă şi bogată în săruri. Pielea trebuie să fie deci spălată cu grijă după sport, mai ales 
între picioare, la subsoară şi picioarele, ca să se evite leziunile cutanate şi infecțiile cu ciuperci (vezi 


Micoze cutanate). 


UZURA ŞI FRAGILITATEA "MAŞINII" UMANE 

Orice maşină se uzează. Pentru organism, uzura se manifestă mai ales prin, tendinite, rupturi 
musculare, dureri articulare (vezi aceşti termeni). Cea mai bună prevenire este: 

— respectarea întreţinerii şi pregătirii; 

— supravegherea; 

— alegerea unui echipament (încălțăminte, rachete de tenis) adaptat persoanei; 

— învăţarea mişcărilor cu un profesionist calificat. 

Cele mai bune tratamente sunt: 


* Oprirea exerciţiului şi odihnă în caz de dureri articulare sau musculare. 

* În cazul unei dureri survenite la sfârşitul exerciţiului, se poate face o aplicare cu o pungă 
cu gheaţă, timp de vreo zece minute (nu trebuie să aplicăm gheaţa direct pe piele, ci să punem între 
ele un prosop) sau să folosiți produse refrigerante. Trebuie să evităm masarea energică a unui 
muşchi dureros, asta poate să agraveze o leziune subiacentă. 


(Vezi Ruptură musculară şi Tendinite). 


INCIDENTE ŞI ACCIDENTE ALE "MAŞINII" UMANE 
În ciuda pregătirii personalizate şi respectarea regulilor igieno-dietetice, oricând poate să 
aibă loc un accident. Poate să fie vorba de o fendinită, de un hematom (Vânătăi), de un accident de 


căldură (vezi aceşti termeni). 


STERILET 

Este vorba de o metodă de contracepție locală voluntară propusă femeilor care au deja unul 
sau mai mulți copii şi nu vor să ia pilula, sau pentru care pilula este contraindicată. 

Steriletul este un dispozitiv de formă variabilă, fixat de medic în interiorul uterului. El 
împiedică fixarea oului. Deşi nu poate să fie plasat decât de medic, abordăm acest subiect deoarece 


avantajele steriletului sunt încă deseori necunoscute. 


FIXAREA 
Fixarea aparatului va fi aproape lipsită de durere dacă aţi avut deja copii. Ea se face în 


câteva clipe la cabinetul medicului. 


EXAMENE CE TREBUIE FĂCUTE ÎNAINTE ȘI ÎN TIMPUL PURTĂRII 
STERILETULUI 

* Examenul ginecologic, care va permite descoperirea în prealabil a unei eventuale 
contraindicaţii, şi apoi verificarea pentru a vedea că aparatul este în continare la locul lui. 


* Frotiuri cervico-vaginale la fiecare 12-18 luni. 


PRUDENȚĂ 

Consultaţia medicul dacă: 

— nu simțiți firul-martor al aparatului în vagin, e posibilă expulzarea steriletului; 

— dacă constataţi apariţia unor sângerări vaginale, în afara menstruației, sau a unei secreții 
albe abundente; 

— simţiţi dureri abdominale; 


— aveţi o întârziere a menstruației; faceţi atunci singure un fest de sarcină (vezi acest 

termen); există un risc de sarcină de 1-2% în ciuda prezenţei steriletului;. 


CE TREBUIE FĂCUT 

* Steriletul nu poate să elimine un fetus deja implantat. El împiedică doar nidaţia oului. 

* Steriletul nu este periculos dacă este corect supravegheat. Totuşi, posibilitatea unor rare 
infecţii ale trompelor îl fac nerecomandabil, cu unele excepţii, femeilor foarte tinere. 

* Steriletul nu necesită anestezie generală ca să fie fixat; fixarea sa se face în câteva clipe. 

* Steriletul nu provoacă cancer: mucoasa uterină în contact cu el se reînnoieşte lunar, în 
momentul menstruației, şi deci nu are timp să se irite. De aceea steriletul este tolerat în mod 


remarcabil. 


MEDICAMENTE A CĂROR ADMINISTRARE SIMULTANĂ CU STERILETUL ESTE 
NERECOMANDABILĂ 
Medicamentele antiinflamatoare, inclusiv aspirina, precum şi unele antibiotice (tetracicline) 


ar putea să diminueze eficacitatea steriletului. 


STERILITATE 

Lipsa de fertilitate a cuplului este la ora actuală din ce în ce mai bine explorată. Ea afectează 
bărbatul sau femeia, sau pe amândoi. La bărbat, în afara unor cazuri foarte specifice, tratamentele 
medicale rămân foarte dezamăgitoare. La femeie, tratamentele inductoare de ovulaţie sunt foarte 
eficace şi permit restabilirea unei ovulaţii deficiente sau integrarea în tratamente mai complicate 
precum fecundarea in vitro. 

În toate cazurile, aceste medicamente sunt prescrise de medic după analize obligatorii şi 


necesită o supraveghere suţinută în cadrul a ceea ce se numeşte procreare asistată medical. 


STRABISM 
Vezi Ochi. 


STRĂNUT 


CAUZE 

De origine virală: este vorba de Rinită (vezi acest termen). 

De origine alergică: este vorba de Boala fânului (vezi acest termen). 
STRES 


La fiecare agresiune, fie că este fizică, (accident de maşină, o boală) sau psihic, precum 

decesul soţului (soţiei), un divorţ, un conflict profesional, se produce o activare a hipotalamusului, o 
mică glandă situată la baza creierului, care secretă şi controlează alte glande endocrine, conducând 
la eliberarea unor substanţe specifice (hormoni), substanţe care vor impulsiona întregul organism. 
Rolul său este acela de a “trezi”, a mobiliza toate capacităţile vitale ale organismului, ca să facă față 
acestor agresiuni. Această reacţie a corpului se numeşte reacţie de stres. 

Când acesta este acut, de scurtă durată, este benefic: stresul permite unui şoarece să scape de 
pisică. În schimb, când stresul se prelungește, sau se repetă la intervale de timp mici, secrețiile 
hormonale prelungite (în special adrenalină şi cortizon) provoacă o serie de tulburări, consecinţe ale 
mobilizării continue a maximului de resurse ale organismului. Atunci apare oboseala, angoasa, 
chiar depresia. Creşte net riscul apariției unor maladii, mai ales cardiovasculare (hipertensine 
arterială sau infarct miocardic). Şi este şi cazul riscului de maladii infecțioase, stresul intens şi 


prelungit diminuând sistemul imunitar. 


CUM SĂ MĂSURĂM STRESUL 

Există o scară care atribuie fiecărei situaţii susceptibile de a genera stres o notă de la 0 la 
100 (vezi lista). Dacă există concomitent mai multe evenimente stresante, notele lor trebuie adunate. 

Trebuie să mai spunem că unele evenimente pozitive pot să se afle la originea stresului 


(căsătorie, succes personal). 


Scara de evaluare a evenimentelor de viaţă (după Holmes şi Rahe) 
Decesul soţului (soţiei): 100 

Divorţ: 73 

Separare: 65 

Recluziune (închisoare): 63 

Decesul unei rude apropiate: 63 

Boală sau rănire personală: 53 

Căsătorie: 50 

Pierderea servicului: 47 

Împăcarea cu soţul (soţia): 45 

Pensionare: 45 

Modificarea stării de sănătate a unui membru al familiei: 44 
Sarcină: 40 

Dificultăţi sexuale: 39 

Sporirea familiei cu încă un membru: 39 


Schimbarea vieţii profesionale: 39 

Modificarea situaţiei profesionale: 38 

Moartea unui prieten apropiat: 37 

Schimbarea carierei: 36 

Modificarea numărului de discuţii cu soţul (soţia): 35 
Ipotecă mai mare decât salariul pe un an: 31 
Executarea ipotecii sau a împrumutului: 30 
Modificarea responsabilităţilor profesionale: 39 
Plecarea unuia dintre copii: 29 

Probleme cu socrii: 29 

Sucese personale strălucite: 28 

Începutul sau sfârşitul slujbei soţului (soţiei): 26 
Primul sau ultimul an de studiu: 26 

Modificarea condiţiilor de viaţă: 25 

Revizuirea obiceiurilor persoanle: 24 

Necazuri cu patronul: 23 

Modificarea orelor şi condițiilor de muncă: 20 
Schimbarea domiciliului: 20 

Schimbarea şcolii: 20 

Schimbare felului de petrecere a timpului: 19 
Modificarea activităţilor religioase: 18 

Ipotecă sau împrumut cât salariul pe un an: 17 
Modificarea obiceiurilor de som: 16 
Modificarea numărului de reuniuni familiale: 15 
Modificarea obiceiurilor alimentare: 15 
Vacanţă: 13 

Crăciun: 12 


Infracțiuni minore: 11. 

Cu cât nota stresului este mai mare, cu atât creşte riscul apariţiei efectelor nefaste. 
CE TREBUIE FĂCUT 

Înainte de orice: 


— evitaţi cafeaua, alcoolul, tutunul; 


— culcaţi-vă zilnic la ore fixe; 

— adminstraţi-vă mai bine timpul şi impuneţi-vă timp liber ca să "respiraţi" şi să faceţi sport, 
să vă plimbaţi, să citiţi, să ascultați muzică etc. 

— evitaţi conflictele profesionale; 

— acceptaţi ca definitiv ceea ce nu puteţi schimba. 

În caz de eşec al acestor sfaturi elementare, trebuie să aveţi în vedere tehnicile de relaxare 


aplicate în mod prelungit, asociate cu terapiile comportamentale. Cereţi sfatul medicului. 


Un truc pentru stres mai mic 

Faceţi o listă scrisă cu toate evenimentele de care vă temeţi că vor surveni în următoarele 
şase luni. După trecerea acestor şase luni, bifaţi-le pe cele care chiar s-au întâmplat. Vă veţi da 
seama foarte repede că imensa majoritate a temerilor noastre, surse de griji şi de stres, nu este 


fondată şi este rezultatul "construcţiilor" minţii noastre. 


# ATENȚIE 

Somniferele, hipnoticele, tranchilizantele sau psihostimulatoarele, chiar antidepresivele, nu 
constituie un răspuns la stres. În cazuri excepționale medicul va putea să vă prescrie un 
tranchilizant. Acest tip de medicament trebuie folosit doar o perioadă scurtă de timp, căci activitatea 
sa scade cu timpul şi există riscul apariţiei unei obişnuinţe cu consecinţa recidivei simptomelor la 


oprirea lui. 


SUGHIŢ 


CAUZE 

Sughiţul este provocat de o contracție involuntară a diafragmei (muşchi esențial pentru 
respiraţie, care formează un perete muscular despărțitor între torace şi abdomen), care survine de 
cele mai multe ori în cursul mesei ( alimente insuficient mestecate, înghiţite prea repede), în cursul 
unui râs în hohote, în cazul unui consum exagerat de alcool sau tutun etc. Dar trebuie să se ştie că 
sughiţul, atunci când se repetă şi/sau se prelungeşte în mod neobişnuit, poate să fie semnul unor 
maladii care necesită un diagnostic precis. De exemplu ar putea să fie vorba: 

— de o boală a esofagului (există atunci deseori o greutate la înghițit); 

— de o hernie hiatală (vezi Arsuri la stomac); 

— de maladii bronhopulmonare; 


— de diabet, de insuficienţă renală. 


CE TREBUIE FĂCUT 

"Sughiţul banal" poate să fie calmat prin diferite manevre: 

— înghițiți, după ce aţi mestecat rapid, o bucăţică de pâine; 

— beţi un lichid fără să respiraţi; 

— apăsaţi cu degetele globii oculari (în absenţa unor probleme cardiace sau a glaucomului). 

Oricum, trece singur, de la sine. 

Orice sughiţ care recidivează neobişnuit de frecvent, sau se prelungeşte anormal, necesită 
consultarea medicului. Nu există medicament eliberat fără reţetă susceptibil să trateze acest tip de 


problemă. 


TEMPERATURĂ 
Vezi Febră. 


TENDINITE 
Se datorează inflamaţiei tendoanelor musculare, frecvent ca urmare a repetării prelungite a 


unor mişcări stereotipe. De aceea sunt frecvente la sportivi. 


MANIFESTĂRI 

Durerea în tendinită survine cu ocazia unui gest şi apare la fiecare repetare a acestui gest. 
Ea se calmează prin repaus, creşte prin contracția muşchiului care corespunde tendonului afectat şi 
prin apăsarea tendonului însuşi. 

Articulațiile cele mai des afectate sunt: umărul, cotul (tennis elbow la jucătorul de tenis), 


încheietura mâinii, şoldul, genunchiul şi mai ales glezna (tendinita tendonului lui Ahile). 


CE TREBUIE FĂCUT 

Înainte de consultarea medicului: 

— punerea în repaus a articulației este elementul esenţial al tratamentului; 

— se aplică gheaţă înfăşurată într-o cârpă, sau un refrigerent împotriva durerii, local, de trei- 
patru ori pe zi, timp de 20-30 de minute; 

— unele medicamente antiinflamatoarea locale, nesteroidiene, au un interes limitat: Niflugel, 
Profenid gel etc.; 

— medicamentele antiinflamatoare nesteroidiene, administrate pe gură şi celelalte tratamente 


(infiltraţii, ultrasunete, ionizări, curenţi electrici) sunt de competenţa medicului. 

Prevenire: 

— schimbaţi un echipament prost adaptat: de exemplu o rachetă de tenis; 

— corectaţi un gest greşit, deşi asta e mai dificil; 

— medicii sportivi insistă asupra necesităţii ca sportivii să consume destule lichide înainte, în 


timpul efortului şi după acesta. 


MEDICAMENTE ANTIINFLAMATOARE LOCALE NEDERIVATE DIN CORTIZON 
TOPICE: 

BEN-GAY ung. 

BEN-GAY SPORT ung. 

DICLOFENAC cr., ung., gel 

FENILBUTAZONĂA cr., ung. 

FASTUM gel 

INDOMETACIN ung. 

MOBILAT gel. 

NIFLUGEL gel. 

PROFENID gel. 

PIROXICAM ung. 


TENIE 


Vezi Paraziţi intestinali 


TESTICUL (Durere bruscă de testicul) 

Orice durere testiculară intensă cu un debut brusc la băiat sau la bărbatul tânăr, trebuie să ne 
ducă cu gândul la o torsiune a testiculului. Se impune o consultare urgentă pentru confirmarea 
diagnosticului şi permiterea unei intervenţii chirurgicale rapide (după şase ore, funcţia testiculului 


este compromisă ireversibil). 


TEST DE SARCINĂ 
Vezi Sarcină (Test de). 


TETANIE 
Vezi Spasmofilie 

TETANOS 


osii: ete 


ales la subiectul în vârstă). 


Agent cauzal 
Bacilul tetanic, ce secretă o substanță toxică pentru sistemul nervos. Această bacterie 
pătrunde în organism chiar printr-o rană foarte mică, provocată de o sârmă, un spin, o aşchie, ba 


chiar o simplă arsură sau în urma unei injecții făcute cu un ac contaminat. 


Perioada de incubație 


În medie 7-10 zile. 


Declararea obligatorie: da. 


Riscul unei recidive: da, la subiectul care nu este revaccinat în mod regulat. 


MANIFESTĂRI 

Primul semn al bolii este o contractură musculară dureroasă, permanentă, invincibilă a 
maxilarelor (trismus). 

În cazul unei răni la faţă, o deviere a feţei şi/sau o paralizie a ochilor pot să constituie 


primele manifestări ale bolii. 


TRATAMENT 


Spitalizarea se impune de urgenţă. 


PREVENIRE (Vezi şi Plăgi). 
Dacă este respectată legea (vaccinare obligatorie care oferă o protecţie totală timp de zece 
ani), nu ar mai exista nici un caz mortal (100 pe an în Franţa). Sursele de infecție sunt multiple, în 


special grădinăritul, accidente de maşină sau de muncă. 


TORTICOLIS ACUT 


MANIFESTĂRI ŞI CAUZE 
Contracţie dureroasă a muşchilor gâtului, care limitează mişcarea capului. Cauzele sunt 
diferite. 


— mişcări greşite, eforturi bruşte; 


2S 


— dormitul într-o poziţie proastă; 

— curenţi de aer rece; 

— schimbarea pernei; 

— poziţie prelungită cu capul pe spate (vopsirea unui tavan, spectacol aerian, şederea în 
primele rânduri la cinematograf); 

— otită; 

— infecţie la dinţi; 

— angină; 

— administrarea unor neuroleptice; 


— tulburări de vedere (vedere dublă) la copil. 


CE TEBUIE FĂCUT 

— menţinerea unui bun tonus al musculaturii cervicale şi dorsale (gimnastică); 

— adaptarea poziţiilor de lucru astfel încât să se evite gesturile exagerate, mişcările bruşte şi 
neadaptate ale gâtului; 

— să se asigure calitatea aşternutului şi pernei; 

— să se trateze infecțiile dentare şi tulburările de vedere; 

— torticolis secundare la mişcări bruşte sau poziţii incomode: comprese calde, 
decontracturante (vezi Crampe musculare), aspirină sau paracetamol (Vezi Durere), sau 
antiinflamatoare prescrise de medic, asociate cu repaus; 

— alte cauze: medicamentele precedente asociate cu un tratament antiinfecţios prescris de 
medic. 

Orice torticolis care durează poate să fie provocat de o boală a coloanei vertebrale şi 


necesită consultarea medicului. 


TRUSĂ DE PRIM-AJUTOR PENTRU MAŞINĂ 

Cutia trebuie să fie din lemn sau alt material izoterm şi să fie plasată în portbagaj, ca să fie 
protejată de căldură. Trusa trebuie să fie verificată o dată pe an. 

Ca să-şi îndeplinească rolul, trusa de maşină trebuie să fie echipată în funcţie de vârsta şi 
numărul persoanelor transportate, de traseu şi destinaţie. În unele împrejurări (ambarcaţiune, 


autocar, avion) ea se supune normelor legale. 


ECHIPARE 
— comprese sterile, pansamente hemostatice, pansamente adezive; 


— foarfecă cu vârfuri rotunde, pensetă; 

— ac de siguranţă, o mică atelă cu ataşare elastică. 


MEDICAMENTELE 

* Soluţie antiseptică (vezi Plăgi), evitând antisepticele colorante. 

* Antispastice: scobutil (pentru o eventuală calmare a durerilor intestinale). 

* Medicament împotriva durerii: paracetamolul, care poate să fie luat fără apă. 
* Antialergice (evitaţi antialergicele locale alergizante). 

* Medicamente împotriva mâncărimilor: peritol, clorfeniramin. 

* Medicamente împotriva răului de maşină (Vezi Rău de mare, rău de maşină). 


* Colir decongestionant (vezi Ochi). 


PRODUSE DE IGIENĂ ŞI COSMETICE 

— creme filtrante antisolare, ochelari de soare; 

— repulsive împotriva ţânţarilor (vezi Înţepături de insecte); 
— tampoane; 


— prezervative (vezi Contraceptive locale). 


TURBARE 


Vezi Muşcături de animale 


TUSE 


MANIFESTĂRI ŞI CAUZE 

Există mai multe forme de tuse. 

Tusea cu expectoraţie care produce sputa (flegma). Este cazul tusei provocate de gripă, de 
bronşita acută şi a tuturor tuselor însoţite de febră. Ea permite debarasarea plamânului de secrețiile 
bronşice infectate. Ea poate uneori să dureze mult timp, în cazul maladiilor cronice ale bronhiilor 
cum e bronşita cronică. 

Acest tip de tuse nu trebuie în nici un caz să fie combătută medical; în caz contrar, secrețiile 
purulente stagnează si prelungesc evoluţia bolii. 

Tusea seacă şi dureroasă care poate să persiste în perioda de declin a unei faze gripale şi 
care se autoîntreţine prin autoiritarea pe care o provoacă. În acest caz precis, se pot folosi 
medicamente împotriva tusei. Ele trebuie să calmeze rapid această tuse. La fel stau lucrurile şi cu 
tusea iritantă, care apare în urma unei crize alergice. 


Persistenţa prelungită a acestei tuse poate să constituie semnul unei alte maladii şi necesită 


277 


consultarea medicului. 

Tusea seacă fără gripă sau bronşită anterioară, fără secreţii, care survine fără o cauză 
evidentă şi persistă mai mult de cincisprezece zile poate să fie primul semn al unei maladii bronho- 
pulmonare. De aceea acest tip de tuse necesită totdeauna consultarea medicului şi nu administrarea 
de medicamente împotriva tusei, care nu ar face decât să întârzie diagnosticul. 

Tusea fumătorilor nu poate să fie tratată decât prin renunţarea la fumat sau prin diminuarea 
numărului de ţigări, nu cu medicamente împotriva tusei. Ea este simptomul unei bronşite cronice şi 
precede apariţia insuficienţei respiratorii, care se va manifesta ulterior prin dificultăți la respirație 
(gâfâială). 

Tuse care apare la efort (urcatul scărilor, mers îndelungat etc.), mai ales dacă este asociată 
cu o dispnee (gâfâială) neobişnuită, la un subiect de peste cincizeci de ani, cu atât mai mult cu cât 
există o hipertensiune, poate să fie semnul unei insuficiențe cardiace. Trebuie să consultaţi medicul 
înainte de administrarea oricărui medicament. 

Orice tuse care provoacă o spută cu sânge impune recurgerea de urgenţă la medic. 

Unele medicamente anthipertensive inhibitoare ale enzimei de conversie (renitec, enap 
etc.) pot uneori să provoace tusea. 

Tusea la copil trebuie respectată, cu excepţia cazului în care provoacă vomă sau perturbări 
ale somnului. În cazul copilului trebuie totdeauna să ne gândim: 

* La inhalarea (trecerea în căile respiratorii: trahee, bronhii) a unui corp străin, când e vorba 
de o tuse cu o apariţie bruscă, cu accese explozive, uneori cu sufocare, necesitând transportare de 
urgenţă la spital. Corpurile străine cel mai des întâlnite sunt jucării mici din plastic sau corpuri 
vegetale (feriţi-vă de alune care sunt foarte periculoase). 

* La o laringită acută: inflamare a laringelui care poate să ducă la o asfixie mecanică; are 
origine infecțioasă (bacterie sau virus). Ea provoacă o tuse răguşită, cu dificultăți respiratorii şi 
febră. 

În afara de aceste două cazuri, care sunt urgenţe medicale, orice automedicaţie fiind 
interzisă, tusea (foarte rară la nou-născut) ţine la copil de alte cauze precum: 

— rino-faringită, cu un nas înfundat care jenează suptul biberonului şi mucozităţi abundente 
care favorizează vomitatul. Ea necesită simple spălături ale nasului cu ser fiziologic, de trei-patru 
ori pe zi (vezi Nas înfundat). Dacă tusea persistă mai mult de câteva zile, se impune consultarea 
medicului; 

— sinuzită, care provoacă o tuse cronică; trebuie să ştiţi că la copil, sinuzita poate să nu 
provoace dureri la nivelul pomeţilor sau al frunţii; 

— traheită alergică (vezi Alergie); 


— astm: tuse asociată cu o dificultate respiratorie evidentă, mai ales a expiraţiei (vezi Astm); 

— perioada de stare a unei rujeole, asociată cu o lăcrimare (vezi Rujeolă); 

— bronşită, la care tusea este asociată cu febră; 

— tuse convulsivă la copilul nevaccinat (vezi Tuse convulsivă); 

— o tuse cu expectoraţie, survenită matinal sau nocturn, se poate datora unui reflux gastro- 
esofagian, care se poate întâlni şi la adult (ridicaţi mai sus capătul patului folosind cale de lemn sau 
cărți şi consultați medicul). 

În general, se poate trata orice început de guturai generator de tuse, dar nu trebuie: 

— să nu cunoaştem când e vorba de sinuzită, de tuse convulsivă frustă; 

— să vorbim în mod abuziv de alergie, fără consult medical, şi să abuzăm de siropuri 


împotriva tusei deseori lipsite de eficacitate, neadaptate, sau chiar periculoase pentru copilul mic. 


CE TREBUIE FĂCUT 

Unele iniţiative pot să fie foarte utile pentru calmarea tusei: 

— daţi bolnavului să bea din abundență (1,5-2 litri de lichide pe zi); 

— aveţi grijă ca atmosfera să aibă o umiditate de 60-80% în camera bolnavului; 


— aveţi grijă ca temperatura camerei să nu depăşească 20 de grade Celsius. 


# ATENȚIE 

* Nu încercaţi să calmaţi tusea de dimineaţă, care foloseşte la curăţare bronhiilor încărcate 
de poziția culcat. 

* Nu lăsaţi siropurile la îndemâna copiilor, ei pot să fie tentaţi de gustul plăcut. În unele 


cazuri, ele conţin cantităţi importante de alcool şi de alte produse potenţial periculoase. 


MEDICAMENTELE 

* Antitusivele 

Diferite medicamente pot să scadă pragul de apariţie a tusei provocate de iritarea laringelui, 
traheei sau bronhilor. Cele mai multe sunt produse derivate din morfină, cum e codeina. Ele nu 
trebuie să fie folosite decât în cazul tuselor seci, iritative, care nu produc secreţii. Ele au un efect 
depresiv asupra respirației şi trebuie deci să fie interzise în caz de insuficienţă respiratorie. Ele sunt 
în plus sedative şi nerecomandate în cazul automedicaţiei. 

Un alt derivat al morfinei, dextrometorfan este mai puţin depresiv respirator şi mai puţin 
sedativ. Este deci singurul medicament din acest grup pe care vi-l recomandăm să-l folosiți. 

Unele medicamente antialergice, precum alimemazina (Theralene) au inconvenientul de a fi 
sedative şi fac secrețiile bronhice mai consistente. Ele sunt, în plus, contraindicate în caz de 


glaucom cu unghi îngust sau închis sau în caz de tulburări de prostată. Se pot folosi doar în cazul 

tusei alergice. 


Fluidifiante ale secreţiilor bronşice şi expectorante 

Ele nu calmează cu adevărat tusea, ci se presupune că facilitează expectoraţia sau fluidifică 
secrețiile bronşice când sunt prea consistente. Eficacitatea lor este foarte scăzută şi pot să fie 
înlocuite în mod avantajos printr-un aport suficient de apă şi o atmosferă umedă. 

Două principii active pot să fie reţinute la această indicație: carbocisteina şi acetilcisteina, 


amândouă contraindicate în caz de ulcer digestiv. Celelalte componente sunt depăşite. 


4 ATENŢIE 

Puţine dintre medicamentele împotriva tusei vândute în farmacii sunt bine concepute. 

Un foarte mare număr de specialităţi care fac parte dintre medicamentele împotriva tusei 
asociază mai multe antitusive, ceea ce este inutil. Un singur produs este suficient, cu condiţia să fie 
în cantitate suficientă. Alte specialităţi conțin unul sau două antitusive asociate cu fluidifiante 
bronşice sau expectorante: aceste produse nu sunt recomandate. 

În sfârşit, numeroase preparate conţin cantităţi deloc neglijabile de alcool sau alte substanţe 


inutile, ba chiar periculoase. Ele trebuie evitate. 


Ca să vă sfătuiască cât mai bine, farmacistul dumnevoastră 


are nevoie de răspunsuri la următoarele întrebări 


— Când a început tusea? 

— Apare: dimineaţa, după efort, după masă, noaptea? 

— Fumaţi? 

— Există poluanţi în mediul înconjurător? 

— E expectorantă: produce flegmă? 

— E uscată, iritantă? 

— Aveţi febră? 

— Aţi scuipat sânge? 

— Sunteţi asmatic, aveţi o insuficienţă respiratorie sau probleme cardiace? 
— Sunteţi hipertensiv? 

— Aveţi probleme de prostată sau glaucom cu unghi îngust? 


— Aveţi febră: o jenă respiratorie, o durere în piept? Aţi slăbit? 

MEDICAMENTE ÎMPOTRIVA TUSEI 


BROCHICUM ELIXIR sol. 

CODEINĂ cp. 

COLDREX NITE sirop 

DEXTROMETROFAN (HUMEX sirop, TUSSIN cp., TUSSIN FORTE cp., TUSSIN sirop 
DROSETUX sirop 


FLUIDIFIANTE BRONŞICE 


ACETILCISTEINĂ cps. (ACC-200 cps., cp., FLUIMUCIL cp., pulb., SIRAN cp., pulb.) 
AMBROXOL sol., sirop (MUCOSOLVAN cp., sirop, TUSSEFAR sol.) 

BROMHEXIN cp., sol (BROFIMEN cp., sol., BISOLVAN cp., sol.) 
CARBOCISTEINĂ (ESTIVAL sirop, RHIANTHIOL cps., sirop) 


TUSE CONVULSIVĂ 
Maladie care poate să fie gravă la sugar. 
Agent cauzal: bacterie. 


Perioada de incubație: 1-2 săptămâni. 


MANIFESTĂRI 

* "Bronşită" dar cu accese de tuse caracteristice devenind din ce în ce mai frecvente. Copilul 
se învineţeşte şi îşi reia respiraţia cu un zgomot care semănă cu cântatul cocoșului. 

* Tusea convulsivă este una dintre rarele maladii în care copilul scuipă. Sputa seamănă cu 
albuşul de ou. 

* Ca toate maladiile infecțioase ale copilului, ea necesită recurgerea la medic. 

Orice sugar care are tuse convulsivă trebuie să fie spitalizat, căci accesele de tuse pot să fie 


sufocante. 


TRATAMENT 

Se aplică tratamentul tusei, asociat la începutul maladiei cu antibiotice prescrise de medic. 
Durata perioadei contagioase: două săptămâni înainte de apariția acceselor, până la trei săptămâni 
după începutul lor. 

Durata interdicţiei de a frecventa şcoala: treizeci de zile după începutul acceselor de tuse. 

Declararea ei este obligatorie. 


Riscul unei a doua îmbolnăviri: rar. 


PREVENIRE 


Vaccinarea copiilor este obligatorie. 


TUTUNUL ŞI DEZINTOXICAREA TABAGICĂ 

Tabagismul provoacă direct sau indirect peste 70 000 de decese în Franţa. Un pachet de 
douăzeci de ţigări se transformă în patruzeci de litri de fum. Fiecare litru conţine 5 000 de miliarde 
de particule toxice, între care nicotină (injectată unui câine, ea îl ucide în câteva secunde) şi 
gudroane (depuse pe pielea unui şoarece, ele provoacă în câteva săptămâni apariţia unei forme de 
cancer). Tutunul duce la o creştere considerabilă a riscului de a dezvolta: 

— maladii cardiovasculare (angine pectorale, infarct cardiac, ateroscleroză, arterită etc.), 
care sunt actualmente principalele cauze de mortalitate în țarile industrializate; 

— bronşite cronice, de care sunt afectaţi majoritatea fumătorilor şi care se complică, în 
majoritatea cazurilor, cu o insuficienţă respiratorie. Două milioane de bolnavi, 50 000 de decese pe 
an; 

— cancere la nivelul tuturor organelor aflate în contact cu tutunul sau cu fumul: îndeosebi 
bronhiile, plămânii dar şi buzele, gura, limba. Aceste cancere se numără printre cele mai grave; 
tutunul este vinovat de 30% din totalitatea cazurilor de cancer. 

Tutunul este pe de altă parte deosebit de nefast pentru femeia gravidă şi fetus: avorturi mai 
frecvente, naşteri premature, feţi născuţi morţi, copii cu greutate la naştere foarte mică. 

În sfârşit, tutunul diminuează cicatrizarea ulcerelor digestive chiar bine tratate, sporind 
riscul de recidivă, şi accelerează îmbătrânirea pielii la femeie. 

A fuma înseamnă deci a-ţi asuma în mod voluntar toate aceste riscuri. 


Hotărârea de a renunţa la fumat, înseamnă a diminua numărul acestor riscuri. 


CE TREBUIE FACUT 
* A renunţa la fumat înseamnă a renunţa la un comportament, a suprima o obişnuinţă care 
integrează tutunul în viaţa cotidiană: bem, dormim, mâncăm, fumăm, bem, dormim, mâncăm, 


fumăm... 

* A renunţa la fumat înseamnă a lupta împotriva a două dependențe: 

— o dependenţă biologică legată de nicotină; 

— o dependenţă psihologică legată de viaţa socială şi de mediul înconjurător tabagic. 

Lupta împotriva tabagismului nu este uşoră şi cel mai bun mijloc de a scăpa de tutun este de 
a nu începe niciodată să fumezi. 

Renunţarea la fumat este înainte de orice un act de voinţă, dar unele "trucuri" pot să vă vină 
în ajutor: 

— fixaţi o dată precisă pentru încetarea fumatului şi consideraţi această dată ca fiind sfântă; 

— anunţaţi această hotătâre prietenilor şi familei; 

— aşteptând această dată, scădeţi numărul țigărilor şi rupeţi-le în două; 


— la data respectivă, renunţaţi brusc la fumat. 


MEDICAMENTELE 


Unele produse pot să vă ajute la început să vă dezobişnuiţi de tutun. 


* Substituente nicotinice 

Substituentele nicotinice furnizează corpului echivalentul de nicotină conținută în ţigări. Ele 
satisfac nevoia de nicotină şi evită inhalarea tuturor acelor substanţe toxice conţinute în tutun. Cu 
doză adaptată propriului tabagism, fumătorul nu mai suferă de lipsa ţigării şi dependenţa fizică 
dispare progresiv. Există două tipuri de substituenţi ai nicotiniei: 

— cei care se iau la cerere, când fostul fumător simte nevoia: gumă de mestecat cu nicotină, 
comprimate sublinguale; 

— cele care eliberează nicotină treptat: patch-uri (“timbre”) impregnate cu nicotină, care se 
plasează zilnic pe piele. 

Folosirea substituenţilor nicotinici dubleză şansele de succes, dar dorinţa poate să se 
menţină mult timp: e greu să renunțăm la obiceiuri! Substituentele nu suprimă dependenţa 
psihologică şi comportamentală, trebuie deci să vă dezbăraţi de fumat şi să găsiţi un nou echilibru. 
Pe de altă parte, acestea nu sunt singurele elemente ale tratamentului: trebuie să vă reechilibraţi 


alimentaţia, somnul, să vă menţineţi activitatea fizică. 


* Supraveghere medicală 

Ea este necesară înainte de a folosi aceste medicamente, mai ales dacă suferiţi de: 
— maladie cardiovasculară; 

— insuficienţă hepatică şi/sau renală severă; 


— maladie a tiroidei; 

— diabet; 
— feocromocitom (maladie a glandelor suprarenale care duce la o hipertensiune arterială 


severă). 


* Unele semne care indică o subdozare. 

Cu tot tratamentul, e posibil să simţiţi o senzaţie de "lipsă" precum: 

— nevoia imperioasă de a fuma; 

— iritabilitate, tulburări de somn; 

— agitaţie sau nerăbdare; 

— dificultăţi de concentrare. 

În acest caz consultaţi medicul sau farmacistul, căci s-ar putea să fie necesară modificarea 


posologiei medicamentului. 


* Unele semne pot să indice o supradozare. 

Simptomele supradozării: 

— greață, dureri abdominale, diaree; 

— hipersalivaţie; 

— transpiraţie, ameţeală, scăderea auzului; 

— slăbiciune generală. 

Trebuie neapărat să adaptaţi tratamentul ajutându-vă de avizul medicului sau al 


farmacistului. 


MEDICAMENTE ANTI-TABAC 


NICORETE MINT gumă masticabilă 


TUTUNUL ŞI MEDICAMENTELE 

Nicotina şi gudroanele conţinute în tutun pot să modifice diferite funcţii ale organismului. 

* Fie accentuează fenomenele care provoacă o maladie. De exemplu, nicotina poate să 
crească tensiunea arterială şi "travaliul" inimii, diminuându-se eficacitatea medicamentelor 
împotriva hipertensiunii şi a celor împotriva anginei pectorale. Tutunul diminuează fluiditatea 
sângelului şi calibrul vaselor, poate să faciliteze apariția unei ateroscleroze sau să scadă acțiunea 


anticoagulantelor prescrise pentru această maladie. Trebuie să se ştie că asocierea pilulă 

contraceptivă - tutun creşte considerabil riscul de obstrucție a vaselor de către cheaguri 
(tromboembolism). Tutunul, ca iritant bronşic, este pe de altă parte un factor care creşte frecvenţa şi 
gravitatea crizelor de astm şi gradul de insuficienţă respiratorie. În sfârşit, ulcerul digestiv este mai 
frecvent la fumători, iar eficacitatea medicamentelor împotriva ulcerului este mai mică decât la cei 


care nu fumează. 


* Fie acelerează metabolizarea unor medicamente. Durata de acţiune şi eficacitatea 
acestor medicamente sunt astfel diminuate. Este cazul unor antiasmatice precum teofilina şi 
derivații ei, unele tranchilizante, unele antidepresive, unele medicamente împotriva durerii, unele 


medicamente pentru inimă precum betablocantele. 


ULCER LA STOMAC 


Vezi Abdomen dureros. 


UNGHIE INCARNATĂ 
Inflamare, cu sau fără infecție, a marginilor unui deget (deseori degetul mare de la picior), 


datorită creşterii într-o poziţie anormală a unghiei, care are tendinţa de a intra în carne. 


CAUZE 
Cauza cea mai frecventă este tăierea incorectă a unghiilor. Acestea nu trebuie să fie tăiate 
rotunjit, ci perpendicular pe deget luând marginile în unghi drept. Vina poate să fie şi a pantofilor 


prea stânşi pe picior. Prezenţa diabetului sau a arteritei trebuie să sporească măsurile de precauţie. 


CE TREBUIE FĂCUT 

De la primele semne pot să fie folosite unele produse pe bază de acid tanic sau sulfit de 
sodiu. Primul produs întăreşte pielea în jurul unghiei şi al doilea înmoaie unghia. 

În toate cazurile trebuie să se dezinfecteze bine piciorul cu un antiseptic local (vezi Plăgi). 

Uneori este necesară intervenţia chirurgicală. 

Se recomandă un rapel al vaccinului antitetanic, daca ultimul a fost făcut cu mai mult de 


cinci ani în urmă. 


URECHE (Generalităţi) 
Ceara (cerumenul) este o secreție naturală a tegumentului canalului auditiv extern. Ea 
joacă un rol protector şi poate să şi amelioreze puţin caracteristicile acustice ale urechii externe. 


Pentru toaleta urechii, este suficient să ne ştergem cu o mănuşă de prosop udă la intrarea urechii ca 

să eliminăm excesul de cerumen, mai abundent la unele persoane care, cât se poate de natural, se 
scurge spre exterior. Manevrele în interiorul canalului auditiv, precum şi utilizare intempestivă a 
unor “instrumente” improvizate, sunt periculoase deoarece expun, în cazul unui gest stângaci, la o 
plagă a timpanului (un mare număr de timpane sunt astfel anual perforate) şi, în mod foarte 
frecvent, la mici plăgi ale pielii canalului auditiv, plăgi care se infectează fie spontan, fie în contact 
cu apă contaminată (piscină, duş) şi duc la apariţia unei otite externe extrem de dureroase, deşi de 
cele mai multe ori fără gravitate. 

Nu trebuie să băgaţi niciodată nimic în ureche dacă nu sunteți absolut sigur de starea 
timpanului. 

Un timpan perforat favorizează apariția infecțiilor urechii interne. 

În cazul unei dureri acute a urechii, trebuie deci să ne abţinem de la orice instilaţie, 
îndeosebi dacă durerea survine în urma unei palme date peste ureche (pălmuirea este cauza cea mai 
frecventă a perforării accidentale a timpanului) sau în cursul unei călătorii cu avionul sau a unui 
accident de scufundare submarină, sau alte sporturi nautice. 

În toate aceste împrejurări, nu trebuie să puneţi nimic în ureche atâta timp cât nu a fost 
verificată starea timpanului. În schimb se poate recurge la medicamente luate pe cale orală, 
susceptibile să calmeze durerea (vezi Durere). 

* Durerile de urechi apărute în cursul decolării şi aterizării unui avion pot să fie evitate 


sugând bomboane, mestecând chewing-gum sau căscând. 


Instilaţiile urechii. Picăturile pentru urechi trebuie să fie administrate unui bolnav aflat într- 
o poziţie confortabilă, capul fiind în poziţie orizontală; astfel soluţiile respective vor intra în contact 
cu întreaga suprafaţă a canalului auditiv extern. Este important ca bolnavul să stea în această poziţie 
cam zece minute, pentru ca durata contactului cu picăturile să fie suficientă. Imediat ce ridică capul, 


soluția medicamentoasă se scurge în exterior. 


O durere de ureche poate să fie simptomul unei afecţiuni situate la distanţă, îndeosebi 
în gât sau la nivelul dinţilor. Un anumit număr de afecţiuni ale măselelor de minte şi ale amigdalelor 
se manifestă sau uneori chiar sunt descoperite de o durere de ureche. Este evident că, într-o astfel de 


împrejurare, picăturile auriculare nu vor avea nici un efect şi că numai tratarea cauzei va fi eficace. 


URECHE (Dureri în) 
Vezi şi Ureche (generalităţi). 


CAUZE 

— otite (vezi acest termen); 

— furuncul al canalului auditiv; 

— eczemă suprainfectată sau micoză a canalului auditiv; 

— dop de cerumen (vezi acest termen) sau corp străin; 

— erupție sau afecţiune a măselelor de minte, infecție dentară, afecţiune a articulației 
maxilarului; 

— boală a gâtului; 

— angină, amigdalită; 


— boli nervoase, zona zoster. 


+ ATENŢIE 

* Nu puneţi nici un medicament în ureche. Dacă aveţi timpanul perforat, antisepticele, 
antibioticele sau oricare alt produs ar putea să lezeze în mod definitiv urechea internă. Orice 
durere a urechii impune o consultare medicală. 


Din acest motiv nu am propus nici o listă de medicamente. 


URINAT (Dificultatea la) 

Fie că jetul este dublu, răsucit, prea fin, că se produce cu dificultate, că trebuie să aşteptaţi 
sau să vă aşezaţi ca să vă goliţi vezica (având impresia că nu reuşiţi să faceţi acest lucru complet), 
orice dificultate de a urina necesită consultarea medicului în vederea găsirii obstacolului, cum ar fi 
un adenom de prostată, foarte frecvent după şaizeci de ani la bărbaţi. 


Există medicamente care se vând fără reţetă. In marea lor majoritate au o eficacitate nulă. 


URINĂ (Pierderi, incontinenţă la efort la femeie) 


Vezi Incontinenţă urinară. 


URINĂ ROŞIE 

Urina roşie poate să însemne: 

— existenţa unei sângerări a aparatului urinar (rinichi sau căi urinare, vezică, prostată), cu 
atât mai mult dacă există litiază urinară (pietre); 

— o afecțiune renală secundară unei angine (asociată deseori cu o umflare a membrelor 
inferioare seara şi a pleoapelor dimineaţa). 


In ambele cazuri se impune consultarea de urgență medicului. 

# ATENȚIE 
Unele alimente (sfecla de exemplu), medicamente (laxative iritante şi unele medicamente 


împotriva artrozei) pot să coloreze urina în roşu. 


URTICARIE 
Mici placarde pe piele, roşii sau roz, semănând cu urmele lăsate de urzici, însoţite de o 
senzaţie de arsură şi de mâncărime intensă. Această erupție foarte frecventă evoluează rapid şi poate 


să se modifice de la o zi la alta. 


CAUZE 

* Alergie la un anumit aliment, medicament (aspirină, penicilină, sulfamidă etc.), un produs 
cosmetic etc. (vezi Alergie). 

* Înţepături de urzici sau de insecte (vezi Înțepături de insecte). 

* Expunere la frig sau la soare (vezi Pielea şi soarele). 


* Boli parazitare (viermi intestinali) (vezi Paraziţi intestinali). 


CE TREBUIE FĂCUT 

* Evitaţi să aplicaţi local produse care ar putea să fie alergizante. 

* Vedeţi la diferitele rubrici citate mai sus cu litere cursive tratamentul preconizat. 

* Dacă există o cauză evidentă (alergie): suprimare urgentă şi definitivă a produsului în 
cauză (mai ales medicamente). 

* În absenţa unei cauze evidente, sau dacă apare o dificultate respiratorie sau umflarea feţei, 
consultaţi de urgență medicul. 


Vezi şi Alergie. 


VACCINĂRI 


CE ESTE O VACCINARE 

Vaccinarea împotriva unei maladii infecțioase constă în administrarea pe cale subcutanată, 
intradermică sau orală a unui microorganism răspunzător de o maladie sau a unui anume component 
al acestuia; acest germen este în prealabil omorât sau modificat, astfel încât să nu mai poată să fie 
capabil să provoace respectiva boală. Contactul organismului cu vaccinul provoacă în schimb 
formarea unor compuşi proteinici numiţi anticorpi care, cu ocazia unui contact ulterior cu germenul 


“adevărat”, virulent, va proteja de boală individul vaccinat. 

Pentru unele vaccinuri această protecție este mai eficace dacă alte două administrări ale 
vaccinului sunt efectuate ulterior, la un interval de câteva săptămâni. Această eficacitate poate 


dispărea în câţiva ani (5-10), după care trebuie să se facă repetarea vaccinării. 


BOLILE PENTRU CARE VACINĂRILE SUNT OBLIGATORII (ROMÂNIA) 
—  Tuberculoză 

—  Difterie 

— Tetanos 

— Tuse convulsivă 

— Ruyjeolă 

— Poliomielită 


— Hepatită tip B 


VACCINĂRILE NEOBLIGATORII RECOMANDATE 

Unele vaccinări nu sunt obligatorii, dar pot fi recomandate. Este îndeosebi cazul vaccinărilor 
împotriva: 

—oreionului, boală care pot să fie destul de chinuitoare pentru copil, chiar şi sub o formă 
benignă, şi care pot uneori să ducă la complicații grele; 

— rubeolei, din cauza pericolului pe care îl prezintă atunci când afectează femeia gravidă 
(risc de malformații grave la fetus). Fetele vor fi vaccinate pentru protejarea viitorilor lor copii, iar 
băieţii ca să evite contaminarea anturajului lor feminin; 

— gripei la persoanele în vârstă sau care suferă de insuficienţă respiratorie, sau la copiii 


fragili, întrucât această maladie poate să aibă consecinţe grave la aceşti subiecţi; 


VACCINĂRI INTERNAȚIONALE 
Pntru fiecare ţară, e bine să se ia informaţii de la ambasada respectivă. 


Vezi Sfaturi pentru călători. 

SUGESTIE PENTRU UN CALENDAR VACCINAL 

4 ATENŢIE 

* Deşi vaccinurile se eliberează fără reţetă, unele prezintă contraindicaţii. Indicaţia de 


vaccinare trebuie deci să fie stabilită de medic. 


* Aceste vaccinuri trebuie totdeauna să fie păstrate la frigider, la 4 grade Celsius. 

Calendarul oficial recomandat este următorul 


De la 1 lună — Tuberculoză — Vaccinarea BCG precoce este rezervată copiilor care trăisc 
într-un mediu cu riscuri. Vaccinarea BCG este obligatorie pntru intrarea în colectivitate, 
incluzând şi copiii îngrijiţi de o asistentă de copii. Încercarea tuberculinică trebuie să fie făcută la 3- 


12 luni mai târziu. 


Incepând de la 2 luni — Difterie, tetanos, tuse convulsivă, poliomielită — Vaccinul 
poliomielitic injectabil este recomandat pentru primele vaccinări şi rapeluri; vaccinul poliomielitic 
oral este rezervat doar situațiilor epidemice. Este recomandat vaccinul împotriva tusei 


convulsive cu germeni întregi. 


Începând de la 2 luni — Haemophilus influenzae b — 3 injecții la un interval de o lună. 


Începând de la 2 luni — Hepatita B — 2 injecții la un interval de o lună, a treia injecție, la 6 
luni după prima. Vaccinarea împotriva hepatitei B poate să fie începută de la 2 luni (mai puţin în 


cazul unui copil născut de o mamă antigenă Hb pozitiv, la care trebuie făcut încă de la naştere). 


Începînd de la 12 luni — Rujeolă, oreion, rubeolă — Vaccinare asociată rujeolă, oreion, 
rubeolă este recomandată atât pentru băieţi cât şi pentru fete. Vacinarea împotriva rujeolei se 
poate face mai devreme, începând de la 9 luni pentru copiii care trăiesc în colectivitate, urmată de o 
revaccinare 6 luni mai târziu, în asociere cu vaccinurile împotriva oreionului şi rubeolei. În cazul 
unui pericol de epidemie într-o colectivitate de copii, pot să fie vaccinaţi toţi subiecţii bănuiți 
receptivi, începând de la 9 luni. Vaccinarea imediată poate să fie eficace dacă este făcută la mai 


puţin de 3 zile după contactul cu un caz. 


Începând de la 12 luni — Hepatita B — A treia injecție poate să fie făcută între 5 şi 12 luni 
după data celei de a doua injecții. 


16-18 luni — Difterie, tetanos, tuse convulsivă, poliomielită — Cu ocazia primului rapel, se 


poate, dacă este necesar, să se facă într-un zonă de injecție separat vaccinarea asociată rujeolă, 

oreion, rubeolă. Vaccinul împotriva tusei convulsive cu gemeni întregi sau vaccinul acelular 


pot să fie folosite fără diferenţă. 


16-18 luni — Haemophilus influenzae b — Primul rapel. 


Între 3 şi 6 ani — Rujeolă, oreion, rubeolă — A doua doză. A doua vaccinare care asociază 


rujeola, oreionul şi rubelola este recomandată pentru toţi copii. 


Înainte de 6 ani — Tuberculoză — Vaccinarea cu BCG este obligatorie pentru intrarea în 


colectivitate, deci pentru intrarea la grădiniţă sau la şcoala primară. 


6 ani — Difterie, tetanos, poliomielită — Al doilea rapel. 


6 ani — Rujeolă, oreion, rubeolă — Vaccinarea asociată rujeolă, oreion, rubeolă este 
recomandată la copiii care încă nu au fost vaccinaţi sau care au primit doar o singură doză. 
Intrarea la şcoala primară este o ocazie bună de a face vaccinarea, eventual în aceaşi zi cu al doilea 


rapel difterie, tetanos, poliomielită şi/sau BCG-ul. 


11-13 ani — Difterie, tetanos, poliomielită — Al treilea rapel. 


11-13 ani — Tuse convulsivă — Un rapel târziu împotriva tusei convulsive este 
recomandat la toţi copiii, injecţiile trebuind să fie făcute în acelaşi timp cu al treilea rapel la 


difterie, tetanos, poliomielită cu vaccinul tuse convulsivă acelular. 


11-13 ani — Rujeolă, oreion, rubeolă — O vaccinare asociată rujeolă, oreion, rubeolă este 
recomandată pentru toţi copiii care nu au beneficiat de ea, indiferent de antecedentele lor în 


legătură cu cele trei maladii. 


11-13 ani — Hepatita B — Dacă vaccinarea nu a fost făcută în copilărie se recomandă o 
schemă completă din 3 injecții: primele 2 la un interval de 1 lună, iar a treia la 5 luni după data celei 


de a doua injecții. 


11-13 ani — Test tuberculinic — Subiecţi cu rezultat negativ la testele tuberculinice, verificaţi 


prin IDR, vor fi vaccinaţi sau revaccinaţi (1). 

16-18 ani — Difterie, tetanos, poliomielită — Al patrulea rapel. Rapeluri ulterioare la tetanos 


şi poliomielită la fiecare 10 ani. 


16-18 ani — Rubeolă pentru tinerele femei nevaccinate — Vaccinarea împotriva rubeolei 
este recomandată, de exemplu cu ocazia unei vizite de contracepție sau prenupțţială. Dacă 
serologia prenatală este negativă sau necunoscută, vaccinarea va trebui să fie făcută imediat 


după naştere, înainte de ieşirea din maternitate. 


Începând de la 18 ani — Tetanos, poliomielită — la fiecare 10 ani. 


Începând de la 18 ani — Hepatita B — Numai pentru persoanele care fac parte dintr-un grup 
cu risc: schema completă de 3 injecții: primele două la un interval de 1 lună şi a treia la 5 luni după 


data celei de a doua injecții. 


Începând de la 18 ani — Rubeolă — Pentru femeile nevaccinate ajunse la vârsta 
procreării. 


Începând de la 70 de ani — Gripă — În fiecare an. 


— Tetanos — La fiecare 10 ani. 


Când are loc o întârziere în realizarea calendarului indicat, nu este necesar să se reînceapă 
tot programul de vaccinări impunând vaccinări repetate. Este suficient să se reia acest program de la 
stadiul în care a fost întrerupt şi să se completeze vaccinările realizându-se numărul de injecții 


impuse în funcţie de vârstă. 


(1) După două vaccinări cu BCG realizate pe cale intradermică, subiecții care au o 


intradermoreacţie negativă la tuberculină sunt consideraţi că şi-au satisfăcut obligaţiile vaccinale. 


Schema de vaccinare recomandată pentru copii şi adolescenţi in cadrul Programului 


Naţional de Imunizări: 


Vârsta recomandată Vaccin Comentarii 


BCG a: 
Hep B 


2 luni DE Simultan 
uni VPO a 

m me me 
Simultan 
aaa B 


9-12 luni 


12 luni Simultan 


30-35 luni 


7 ani 
(in cls I-a) 


9 ani 
(în cls III-a) În campanii şcolare 
14 ani k n 
(în cls VIII-a) În campanii şcolare 
R si la fiecare 10 ani, 
> 


Studenti anul I Facultatile de | 
Medicina si Stomatologie, elevi anul I In campanii şcolare 
scoli sanitare postliceale 


În campanii şcolare 


*) numai in zonele/colectivităţile în care se stabileşte, împreună cu specialiştii 
ftiziologi, că situația epidemiologică a tuberculozei impune necesitatea revaccinării 


DTP Vaccin diftero-tetano-pertussis (împotriva difteriei, tetanosului, tusei convulsive) 
DT Vaccin diftero-tetanic (se utilizeaza pâna la vârsta de 14 ani) 

VPO Vaccin polio oral (împotriva poliomielitei) 

HepB Vaccin contra hepatitei B 

Ruj Vaccin rujeolic (impotriva rujeolei) 

BCG Bacil Calmette Guerin - vaccin împotriva tuberculozei 

dTbianatoxina diftero-tetanica (se utilizeaza dupa vârsta de 14 ani, împotriva difteriei şi 
tetanosului) 


VARICELĂ 


PERIOADA DE INCUBAȚIE: 15 zile. 


DURATA PERIOADEI CONTAGIOASE: Începe cu două zile înainte de erupție şi durează 


până la a şasea zi de după ultimul puseu eruptiv. 


DURATA INTERDICȚIEI DE A FRECVENTA ŞCOALA: 

10-15 zile. 


MANIFESTĂRI 

Boala începe cu febră moderată care durează patruzeci şi opt de ore. 

Apoi apare erupția ce prezintă un aspect caracteristic de picături de apă, aşezate pe mici 
pete roşiatice. Ea apare mai întâi pe faţă şi pe pielea capului, apoi se întinde pe tot corpul, în patru- 
cinci zile şi în două-trei puseuri. 

Fiecare veziculă se transformă, în trei-patru zile, într-o crustă care va cădea după alte câteva 


zile, lăsând o mică zonă depigmentată ce ulterior îşi va recăpăta culoarea normală 


COMPLICAȚII 
Rare complicaţii nervoase, pe lângă suprainfectarea leziunilor cu bacterii, care pot să 


necesite un tratament cu antibiotice. 


TRATAMENT 

Din cauza scărpinatului, trebuie să se prevină suprainfectarea leziunilor cu antiseptice locale 
(vezi Plăgi). 

Scărpinatul poate să fie oprit cu antialergice (vezi Alergie). 


Copilul poate să fie spălat, contrar unei idei foarte răspândite. 


DECLARAREA OBLIGATORIE: nu. 


RISCUL UNEI RECIDIVE 
Acest risc este nul, mai puţin la subiecţii care, din cauza altei boli sau a unui tratament 
deosebit, au o scădere a rezistenţei la infecţii. Aceştia pot să fie afectaţi şi de herpes zoster, care 


este o “varicelă” localizată (vezi Zona). 


VARICE 


Vezi Probleme venoase. 


VÂNĂTĂI (ECHIMOZE), HEMATOAME 


MANIFESTĂRI ŞI CAUZE 
Vânătăile, care apar în urma unui traumatism (lovitură), se datorează ruperii unui mic vas 


sanguin sub piele. 

Ele se manifestă prin urme vineţii, care evoluează în trei săptămâni trecând prin diferite 
culori succesive: violaceu, brun-închis, galben. 

Pot surveni şi în absenţa unui traumatism evident, sau după traume minime, caz în care sunt 
legate de tulburări de coagulare ale sângelui. 

Hematoamele sunt provocate de rupturi ale unor vase mai mari, care au sângerat fără 
difuziunea sângelui în ţesuturi, ducând la acumulări manifestate ca tumefacţii. Aceste hematoame 
dispar prin resorbția sângelui în cele mai multe cazuri, ca şi vânătăile. Uneori volumul lor mult prea 


mare necesită o evacuare chirugicală. Aceasta va fi necesară şi în caz de suprainfecţie. 


CE TREBUIE FĂCUT 

Imediat ce a avut loc traumatismul, se aplică un jet de spray refrigerant sau un pansament 
rece, apoi un pansament-compresă, dacă ne temem că se va umfla. Atenţie: să nu se aplice un 
pansament rece pe o rană deschisă. Aşteptaţi şi vedeţi. 

În caz de hematom mare, foarte dureros sau însoţit de febră, sau care nu se ameliorează 


repede, consultaţi medicul. 


# ATENȚIE 

Apariţia repetată de echimoze sau hematoame, mai ales dacă apar în urma unor traumatisme 
minime (a se vedea dacă apar spontan), poate să fie provocată de o tulburarea a coagulării, uneori 
legată de tratamente cu anumite medicamente precum aspirina sau alte medicamente 
antiinflamatoare, medicamente prescrise pentru fluidifierea sângelui (anticoagulante) sau 


medicamente care împiedică unirea trombocitelor (anti-agregante plachetare). 


TRATAMENTUL VÂNĂTĂILOR ŞI HEMATOAMELOR 


ESSAVEN gel 

HEPATHROMBIN 30 000 SAU 50 000 gel., ung. 
HIRUDOID gel., cr. 

LASONIL ung. 


VEDERE 


Vezi Ochi. 


VERUCI 

MANIFESTĂRI 
Verucile (negii) sunt mici excrescenţe cenușii şi rugoase, care apar pe piele îndeosebi la 


nivelul mâinilor şi tălpilor picioarelor. Sunt de origine virală. 


# ATENŢIE 
Să nu fie confundate cu a/unițele (vezi acest termen), pe care nu trebuie să fie aplicat nici un 


produs. 


CE TREBUIE FĂCUT 

Verucile pot să dispară sub influenţa hipnozei sau a multor practici "magice". 

Asta explică succesul unui mare număr de substanţe inactive numite placebo (vezi acest 
termen). Este posibil să fie distruse progresiv cu ajutorul unui produse. 

Dacă sunt dureroase sau numeroase, adresaţi-vă medicului dermatolog. 

Pentru verucile anusului sau ale organelor genitale se impune un consult medical, pentru toți 


partenerii. 


MEDICAMENTE ÎMPOTRIVA VERUCILOR 


CONDYLINE sol. 
SCHOLL plasturi 


VITAMINE 

Vitaminele sunt substanţe indispensabile vieţii, substanţe pe care organismul uman nu poate 
să le fabrice. Acestea nu pot deci să vină decât din exterior, din alimentaţie. 

Nevoile zilnice din fiecare vitamină sunt minime, de ordinul micrograme (0, 000001 g) până 


la miligrame (0,001 g). Cantităţile sunt uneori exprimate în unităţi internaţionale specifice. 


VITAMINA A SAU RETINOL 

* Este necesară pentru o bună vedere nocturnă. 

* Este prezentă în ficatul animalelor, îndeosebi cel de peşte, în unt, ouă, produse lactate 
degresate. Ea mai provine şi din carotenul conţinut în fructe şi legume. Nevoile zilnice în vitamina 
A sunt ceva mai mari de 1 mg pe zi (1 mg = 3000 unităţi internaţionale (UI). 


* Carenţa în vitamina A nu există în ţările industrializate, cu excepţia unor maladii grave ale 

intestinului, a icterului foarte prelungit sau poate în caz de folosire continuă pe perioade lungi a 
uleiului de parafină sau a colestiraminei. 

* În schimb, administrarea excesivă de vitamină A, sub formă de medicament, expune, dacă 
este importantă sau prelungită, la o intoxicare, cu oboseală intensă, hepatită, slăbire accentuată, 
probleme tegumentare, dureri la nivelul oaselor, muşchilor şi manifestări de hipertensiune 


intracraniană la sugar. 


VITAMINA D 

* Foloseşte la absorbția calciului şi fixarea sa în oase. Este deci indispensabil la buna 
formare a oaselor. 

* Ea se găseşte în lapte, carne şi peşte (mai ales în ficat), drojdie de bere, ciuperci, cereale. 

* Pielea expusă la soare fabrică vitamina D. 

* Aportul de vitamină D prin alimentaţie nu serveşte decât atunci când timpul însorit este 
insuficient ca să satisfacă nevoile, care sunt de 400 UI pe zi (1 UI = 0, 25 micrograme), asigurate 
îndeajuns de alimentaţia normală a fiecărui adult. 

* Carenţa în vitamina D provoacă rahitism la copil şi probleme osoase de decalcifiere la 
adult. La copiii născuţi prematur sau la sugar medicul poate să prescrie vitamina D. 

* În toate celelalte cazuri este absolut inutil, ba uneori chiar periculos, să se administreze 
sub formă de medicamente, căci vitamina D poate să creasc procentul de calciu în sânge şi să 
provoace calculi renali sau accidente când sunteţi tratat cu digitală sau derivații ei. 

* Singurele împrejurări în care vitamina D poate să fie indicată prin prescripţie medicală 
sunt: posturile alimentare prelungite, ciroză, insuficienţă renală gravă, maladii grave ale intestinului, 
unele forme de decalcifiere a oaselor. 

* Uleiul de parafină poate teoretic să diminueaze absorbția vitaminei D dacă este luată în 


mod continuu şi prelungit. La fel şi în cazul colestiraminei, medicament hipocolesterolemiant. 


VITAMINA C 

Mai este numită şi acid ascorbic. 

* Vitamina C serveşte la numeroase reacţii chimice în organism, precum şi la construirea 
țesuturilor diferitelor organe. 

* Nevoile zilnice sunt de 50 mg, suficient satisfăcute de o alimentaţie normală: o portocală 
pe zi este de ajuns. 

* Ea se găseşte în toate fructele şi legumele, cu condiţia ca acestea să fie consumate crude, 
intrucât vitamina C este distrusă de căldură. 


* Carenţa sa provoacă scorbutul, maladie care a dispărut, cel puţin în ţările industrializate, şi 

care se manifestă prin sângerări importante şi difuze. 

* Se recomandă împotriva oboselii şi în stările gripale. Numeroase studii foarte serioase nu 
au reuşit însă să-i demonstreze eficacitatea. Administrarea de vitamina C pentru alungarea oboselii 
sau în cazul stărilor gripale probabil că nu foloseşte la nimic. Oricum, excesul de vitamină C (mai 
mult de un comprimat de 500 mg zilnic) este eliminat prin urină. 

* În cazul absorbției unei cantităţi mari, vitamina C poate să provoace arsuri la stomac, 
diaree, calculi la rinichi. Prezentă în exces, poate să modifice un mare număr de analize ale sâgelui 


şi urinii. (vezi Medicamentele şi modificarea examenelor de laborator) 


CELELALTE VITAMINE (vezi tabelul de mai Jos) 
Indiferent care sunt aceste vitamine, ele sunt satisfăcute de o alimentaţie normală. 
Aportul suplimentar sub formă de medicament nu ar trebui să fie avut în vedere decât în 


unele împrejurări deosebite, enumerate mai jos. 


CÂND AVEM LIPSĂ DE VITAMINE? 


Lipsa anumitor vitamine poate să fie observată în următoarele situaţii: 


* Sarcină 
Femeia gravidă poate să aibă lipsă de vitamina B9 (sau acid folic), care găseşte în legume 
verzi şi viscere (maruntaie). Această vitamină foloseşte la fabricarea globulelor roşii sanguine 


(hematiile). 


* Persoane în vârstă 
Acestea au deseori lipsă de vitamine, îndeosebi vitamina B9 şi uneori vitamina C, din cauza 


unei alimentaţii prea puţin echilibrate. 


* Marii băutori 
Alcoolul consumat în exces dezechilibrează alimentația şi diminuează absorbţia a 
numeroase vitamine, îndeosebi vitaminele B9, B6 şi B1, necesare bunei funcţionări a sistemului 


nervos, şi vitamina C. 


* Regimurile alimentare 
Regimurile de slăbire, dacă sunt prea restrictive, neechilibrate, fanteziste, provoacă carență 
în multe vitamine. Regimurile care exclud orice aliment de origine animală, ouăle şi lactatele, zis 


regim “vegetalian” (a nu se confunda cu cel “vegetarian”, care nu exclude decât carnea şi peştele), 

provoacă carenţe grave în vitamine. 


TABELUL PRINCIPALELOR VITAMINE 


Vitaminele B1, B2, B6 — Servesc la diferite reacţii chimice din organism — afectarea nervilor 


şi inimii, beri-beri — cereale, leguminoase (mazăre, fasole, linte) drojdie de bere. 


Vitaminele B1, B2, B6 — Servesc la diferite reacții chimice din organism — Leziuni ale 


buzelor, al gurii, ale limbii şi ochilor — ficat, carne, cereale, legume. 


Vitamina B9 sau acid folic — Fabricarea globulelor roşii — Anemie — Legume verzi, carne, 


ficat, ouă. 


Vitamina B 12 — Serveşte la reacţiile chimice de la nivelul măduvei osoase şi a sistemului 


nervos — Anemie, afecţiuni ale sistemului nervos — Ficat, rinichi de animale, gălbenuş de ou, stridii. 


Vitamina C — Fabricarea colagenului din țesutul conjunctiv şi sinteza cortizonului. 


Antioxidant. — Scorbut. — Fructe, legume, salată, ficat. 


Vitamina A — Importantă pentru vedere şi starea bună a pielii — Scăderea vederii nocturne, 
anomalii ale pielii — Ficat, fructe şi legume. 


Vitamina D — absorbția şi fixarea calciului — Rahitism, osteomalacie — Expunerea la soare, 


drojdie de bere, ciuperci, cereale, lapte, carne, peşte. 


Vitamina E — Antioxidant — Leziuni musculare — Ceareale, salată, varză, spanac, măsline, 
arahide, ulei de arahjide şi măsline. 


Vitamina K — Coagulare — Hemoragie — Bacterii conţinute în intestin, făină de peşte, ficat de 
porc, spanac, varză, conopidă. 


Vitamina PP — Metabolismul zaharurilor şi grăsimilor — Afecţiuni ale pielii, tubului digestiv 

şi nervilor — Carne, lactate, peşte, fruncte, legume. 


* Administrarea de medicamente 
Unele medicamente pot să scadă absorbția vitaminelor: ulei de parafină sau colestiramina 
administrate continuu (carenţe în vitaminele A, D, E şi K), medicamente împotriva tuberculozei 


(vitamina B6), medicamente împotriva diabetului (vitamina D şi B9). 


* Maladii grave ale intestinului subţire 


Ele pot să provoace carenţa în numeroase vitamine. 
VOCE (Modificări) 


CAUZELE 

Unele cauze evidente pot să ducă la modificări ale vocii de tip răguşeală, ba chiar la 
pierderea vocii: 

— mare efort vocal (boala profesorilor şi a oamenilor politici): 

— abuz de tutun care provoacă laringită cronică (inflamarea laringelui, organ care conţine 
coardele vocale); 

— laringită acută deseori asociată cu o angină sau cu o gripă (vezi aceşti termeni); 

— polipi (un fel de veruci) ai coardelor vocale; 


— maladii ale unor organe situate în torace sau alte maladii ale laringelui. 


CE TREBUIE FĂCUT 

* Când e vorba de cauze evidente cunoscute, trebuie să se suprime factorul declanşator 
(tutun, eforturi vocale) şi să tăceţi (sau să vorbiţi cu glas cât mai scăzut şi cât mai puţin posibil). 

* Să umeziţi aerul fierbând apă cu frunze de eucalipt. 

* În toate celelalte cazuri, şi mai ales dacă modificarea vocii se prelungeşte mai mult de 


două săptămâni, trebuie neapărat să consultaţi medicul. 


VOMĂ - GREAŢĂ 
Trebuie să se ştie că orice vomă care conţine sânge (hematemeză), chiar în cantitate 


infimă, necesită recurgerea de urgenţă la medic. 


CAUZE 

* De origine digestivă 

Un mare număr de medicamente pot să provoace greață şi vomă. Asociate cu o diaree, ele 
pot să fie legate de o gastro-enterită sau o toxiinfecţie alimentară, secundară unei ingestii de 
alimente îndoielnice (vezi Indigestie). 

Toate bolile stomacului (de la gastrită la cancer, trecând prin ulcer) pot să provoace stări de 
vomă. În acest caz, pot să existe dureri în abdomen exact sub stern, în regiunea stomacului, dureri 
deseori accentuate după mese (vezi Abdomen dureros). 

Debutul unei hepatite virale, chiar mai înainte de apariția icterului. Atunci există deseori o 
astenie accentuată; în cele şase luni precedente, descoperim o ingestie de fructe de mare, sau o 
injecție intramusculară sau intravenoasă, o transfuzie de sânge sau o intervenţie chirurgicală sau 
dentară (vezi Icter). 

Apendicita este posibilă dacă vomitatul este asociat cu o durere în partea de jos a 
abdomenului, în dreapta, cu constipaţie şi febră care nu depăşeşte 38,5 grade Celsius. 

O ocluzie intestinală trebuie să fie avută în vedere dacă nu există nici scaun şi nici gaze de 
24 până la 48 de ore iar abdomenul este foarte destins (balonat) (vezi Abdomen dureros). 

Un calcul la vezica biliară este posibil dacă există o durere sub coaste, în partea dreaptă, 


iradiind în umărul drept (vezi Abdomen dureros). 


* De origine nervoasă (neurologică sau psihologică) 

Migrenă (vezi acest termen). 

Meningită: poate fi suspectată în cazul unui vomitat care se produce fără efort, dureri mari 
de cap accentuate la lumină, o rigiditate a cefei, febră. Alte maladii cerebrale pot şi ele să provoace 
vomitatul şi sunt însoţite de dureri de cap intense, persistând noaptea şi care nu cedează la 
medicamentele obişnuite folosite îmotriva durerii (aspirină, paracetamol). 

În aceste ultime două cazuri, se impune consultarea de urgenţă a medicului. 

Angoasa şi depresia pot şi ele să provoace greață şi vomă. 

Vomitatul asociat cu amețeli (vezi acest termen). 

Poate să fie vorba de rău de mare, de rău de avion sau de maşină. 

Când apare fără o cauză evidentă, poate să fie vorba de o afecţiune a urechii interne, unde se 


află aparatul vestibular, care menţine echilibrul. 


* Femeia gravidă are deseori stări de vomă 
Ele apar de cele mai multe ori la începutul sarcinii, predominând dimineaţa. Dar nu trebuie 


să uităm că acestea pot să se datoreze şi tuturor celorlalte cauze citate mai sus. 

* Vomitatul sugarului 


Vezi capitolul următor. 


CE TREBUIE FĂCUT 

* Femeia gravidă nu trebuie să ia nici un medicament fără avizul medicului. Unele măsuri 
simple pot să fie totuşi luate: fracţionarea meselor, consumul unor băuturi pe bază de cola 
degazefiate (sticlă lăsată deschisă câteva ore). 

* Toxiinfecțiile alimentare dispar deseori în patruzeci şi opt de ore fără tratament 
medicamentos (vezi Diaree). 

* Vomitatul provocat de răul de maşină este prevenit de unele produse împotriva greţei 
(anti-emetice) (vezi Rău de maşină). 

În toate celelalte cazuri, recurgerea rapidă la medic este indispensabilă (vezi Rău de 


maşină). Medicamentele eficace împotriva greţei şi vomitatului sunt eliberate numai cu reţetă. 


VOMITATUL LA SUGAR 


MANIFESTĂRI ŞI CAUZE 

Manifestăre frecventă la sugar, atât din cauza alimentaţiei lichide şi a poziției culcat 
prelungite, specifice vârstei, dar uneori şi ca o manifestare a unei maladii ce trebuie tratată fără 
întârziere. Voma poate să fie lichidă sau închegată, uneori vâscoasă sau conţinând firişoare de 
sânge, sau însoţită de febră şi de modificări de comportament (plâns, lipsa poftei de mâncare sau 
înfometare). 

Există: 

* Regurgitaţie: o cantitate mică de lapte normal, eliminată înapoi, pe gură, fără efort, fără să 
se simtă rău, fără să plângă, după ce a supt. Se produce din cauza unui supt prea rapid sau prea 
abundent. Trebuie să respectaţi pauzele în timpul suptului şi verificați mărimea orificiului 


biberonului. 


* Vomă: eliminarea bruscă şi abundentă, cu efort, explozivă, a unei părți sau a întregii 
cantități de lapte supt, imediat după sau la un oarecare interval de timp, uneori însoţită de plâns, 


agitaţie şi paloare. 


Cele mai frecvente cauze sunt: 


1. Inadaptarea regimului (supraalimentaţie sau subalimentaţie). 

2. Cauză legată de o infecţie a gâtului, nasului, urechilor (otită). 

3. Infecție digestivă cu diaree care apare în orele sau zilele următoare (vezi Diareea 
sugarului). 

4. Stenoza pilorului, care conduce la o pierdere importantă în greutate. 

5. Reflux gastro-esofagian, foarte frecvent, care se tratează în general simplu, dar cu o 
evoluţie gravă dacă este neglijat. Aşezaţi copilul în poziție semi-verticală în cursul hrănirii cu 
biberonul şi timp de o oră după supt. 

6. Vomitatul însoțit de țipete, paloare şi refuzul biberonului pot să se datoreze unei 
invaginaţii intestinale (vezi Abdomen dureros la copil). 


Vomitatul însoțit de febră se poate datora unei meningite (vezi acest termen). 


CE TREBUIE FĂCUT 
Culcaţi copilul pe o parte sau plasați-l pe un plan înclinat. Nu-i dați nici un medicament. 


Orice vomitat persistent implică consultarea medicului. 


ZONA ZOSTER 
Boală infecțioasă provocată de virusul varicelei (virusul varicelo-zosterian), survenită 


deseori cu ocazia unei scăderi a rezistenţei la infecții. Se mai numeşte şi herpes zoster. 


MANIFESTĂRI 

Apariţia pe piele, unilateral (într-o singură parte a corpului, cel mai adesea pe trunchi), pe o 
zonă bine determinată şi limitată de o bandă eritematoasă a unor vezicule mari şi flasce, însoţite de 
tumefacţie ganglionară şi de dureri. În caz de localizare la faţă, poate să fie afectat ochiul (herpes 
zoster oftalmic). Aceste leziuni se vindecă spontan în câteva zile-săptămâni, dar pot să persiste 


uneori dureri intense şi prelungite. 


CE TREBUIE FĂCUT 
Pot să fie folosite medicamente împotriva durerii (vezi Durere). Oricum, apariţia unei zona 
zoster impune totdeauna consultul medicului şi administrarea rapidă a unui tratament antiviral, ca să 


se limiteze riscul durerilor reziduale. 

